
ELŐSZÓ. 

Jelen munkácska , mely ezennel a nagy kö- 
zönség itélő széke eleibe bocsáttatik , néhány hó- 
val ezelőtt szándékozott ott megjelenni : mert az 
osztrák-porosz-olasz háború előtt befejeztetett az. 

Szerző, a már első jeleneteikben letűnt mozgal- 
mak keletkezésének hallattára, szándékosan visz- 
szatartoztatta a megjelenést, élénken figyelve, hogy 
a mozgalmak eredménye igazoló, czáfoló vagy 
módosító tanúságot szolgáltatand-e tanulmányai 
irányában ? 

A háború lezúgott mint vihar, s a béke, mint 

kelő nap, megvilágosítja a letarolt vidéket. 

1* 

Szerző is tisztább fényben látja a tárgyakat 
mint a vihar előtt: de közrebocsátandó tanul- 
mányait nem látta szükségesnek módosítani. 

Olvassátok el s Ítéljétek meg, igaza volt-e? 



I. FEJEZET. 
Elmélet 

Egyének úgymint nemzetek sorsát két fő tényező, 
az akarat szabadsága és a körülmények kényszerűsége 
határozza meg. 

Ki fogja biztosan meghatározni, melyik esetben 
melyik tényező erősebb ? — s igy ki fogja föltétlenül 
állíthatni, hogy e vagy ama kor , történelmi egyénisé- 
geit helyesen itélte meg . vagy igazságosan ítélte el ? 

Mert el kell ismernünk, hogy a tények kényszerű- 
sége, — mit a fatalisták az isteni hatalom teljességéből 
eredt végzetnek neveznek, s mitől lényegileg alig kü- 
lönbözik a III. Napóleon által felállított missio elmé- 
lete, — gyakran a legnagyobbszerü történelmi átala- 
kulásoknál döntő hatást látszik gyakorolni. 

Az élők által alig észrevett, mintegy az idők fo- 
lyamának méhében észrevétlenül fogamzott, lassan fej- 
lődött , néha el - elmerülni látszott , de az emberiség 
átalános fejlődése tényezőjéül szolgáló okok, időnként 
rohammal előtérbe tolulva eszközlik a catastrophát, s a 
végkifejlésnél közvetlen szereplő egyének, az akarat 
szabadsága mellett is, majdnem csak eszközökül tekint- 
hetők az események kérlelhetetlen logicájának alko- 
tásában. 

E nézetből kifolyólag egyátaljában nem azt követ- 
keztetem , hogy az egyes ember és nemzet sorsa előre 

végzésszerüleg el volna határozva; mert akkor meg kel- 
lene tagadnom a szabad akarat érvényét, meg az erény- 
elismerését s a bűn beszámítását: hanem csupán azt, 
hogy az élő emberek nem a szabadakarat korlátlansá- 
gával alkotják az élő történelmet, hanem a múltnak pa- 
rancsoló kényszerűsége hatással van a jelenre, s a jelen 
kényszerűsége a jövőre, és ezen kényszerűség, vég- 
eredményben tekintve az öszves emberiséget, bár egyes 
nemzeteket eltiporjon is , — folytonosan előre tolja az 
emberiséget mivelődésben s polgárisodásban, és az em- 
beriség ezen haladásában a netovábbat, hol örökre meg- 
állapodnia vagy örökre hanyatlania kellene, soha el nem 
érheti, de meg sem közelítheti. 

Ezen eszmék valóságáról győződtem meg, midőn 
merőben dilettáns históriai tanulmányaim folyamában, 
nemzetünk azon végzetszerűnek látszó catastrophájá- 
nak, — mely szerint önálló állami lételét feladva a 
Habsburg-dynastia uralmát elfogadta , és kiegészítő de 
még is önálló része lett egy nagy közép-európai állam- 
nak, — okai felett elmélkedtem. 

Az emberiség történelmében akadunk törekvésekre, 
melyeknek nyomai minden időszakban észlelhetők, bár- 
ha egyik korszak a törekvés létesítésének inkább ked- 
vezett is, mint a másik. 

Ilyen törekvése volt az emberiségnek minden idő- 
ben „nagy államok alkotása* és e törekvés nem csak 
nem hanyatlik , de a polgárisodásban haladással foly- 
tonosan növekszik, és napjainkban még épen nem érte 
el tetőpontját ; épen azért, mert a nagy államok tömö- 
rülése egyik legfőbb eszköze a haladásnak. 

A történelmi emberiség bölcsője Ázsia, folyto- 
nosan nagy államok alkotásában vajúdott. A római lé- 
gióknak vérrel kellett meghódoltatni a fél világot, hogy 

leigázván és kizsarolván a kis államokat, egy nagy bi- 
rodalmat alkothassanak, melyben a római civilisatio 
magvait elhintve , az emberiség haladásának nagyobb 
területen készíttsenek termékeny földet. 

Miután a nyugotrómai nagy birodalom, részint a 
felzúdult népvándorlások rombolása, részint a biroda- 
lom benső életerejét hosszú idők olta emésztő önnön hi- 
bái és bűnei miatt, összeroskadt : hosszabb időre fen- 
akadni , sőt véglegesen veszélyeztetve lenni látszott az 
emberiség polgárosodásban való haladása. 

De a chaos iszonyú rombolásai közepett született 
az uj alakulás, alapjául a mai államrendszernek s mai 
civilisatiónak. 

Eme középkorban is megvolt a törekvés nagy ál- 
lamok alkotására. 

Tatarozta meggyengült államéletét a keleti római 
birodalom , megtartva a római miveltség alapvonásait. 

A hún , longobard és góth birodalmak csak múló 
kísérletei maradtak ugyan a nagy állammá alakulás- 
nak, de a germán és frank törzsek alkotó ereje arány- 
lag rövid idő alatt létesítette azt, mit más népek csak 
megkísértének. — Már Chlodvig az 5-ik század végén, és 
igy az utolsó római császár Augustulus trónról lett le- 
szállítása után alig néhány évvel, oly uralkodásnak ve- 
tette meg alapját , mely utódai alatt nem sokára egész 
Galliára , Nagy Károly alatt pedig Olasz -, Német- és 
Spanyolországok nagy részére kiterjedett , s meg lőn 
alkotva az uj nyugoti római császárság, mely ugyan 
már a verduni szerződés által felosztatott , de a Karo- 
lingok kihaltával, a szász fejedelmi ház által, a német 
hatalomnak és befolyásnak Olaszországra lett kiterjesz- 
tése folytán, ismét helyre állíttatott. 

Ezen időszakban merült fel meteorként keleten az 
arab uralom, küzdve nagy államok alakításáért. 

A középkorban vetették meg alapját az egymásra 
ellenségképen rohant, de idők folytán az emberiség 
szerencséjére egy néppé vegyült celta, szász, dán, nor- 
mann törzsek a mai nagy angol államnak. 

Itt látjuk a szláv fajok küzdelmeit nagyobb szláv 
államok alkotása körül: a cseh, lengyel, szerb és 
orosz törzsek részéről. 

Melyek közül ugyan csak az utolsónak sikerült 
a nagy államalkotás; de a szlávok e részbeni törek- 
vésének utolsó korszaka még nincs befejezve. 

Egy, közép és keleti Európa nagy részére kiterjedő 
nagyobb szláv állam alakulását nagy részben gátolták 
őseinknek a Közép-Duna völgyében lett megtelepedése; 
és az oznian törzsnek, a népvándorlás utolsó emana- 
tiojának, az ön bűnei miatt összeroskadt keleti császár- 
ság romjain lett megállapodása. 

Mellőzve ez alkalommal azon okok fejtegetését, 
melyek lehetővé tevék, hogy még a 15-ik században is 
sikerült egy bevándorlóit ázsiai néptörzsnek Európa leg- 
szebb részén nagy államot alkotni : ezúttal nemzetem 
múltja és jövője felett kívánom elmélkedéseim, talán 
ábrándjaim vitorláit szétbontani , oly czélbol, hogy a 
múltból vett tanulságokból következtetve a jövőre meg- 
kísértsem meggyőződést szerezni a helyes irány iránt, 
melyet a jelen válságai közt követnie kellene. 

Ilynemű tanulmányok nem feleslegesek még azok 
részéről sem, kik helyzetűknél fogva a közügyek meg- 
vitatásához nem férkőzhetnek : épen szükséges pedig 
azok részéről, kik a közügyek vezetéséhez hivatva 
vannak. 



ELMÉMET. 9 

Ezen elmélkedés fonalán a következő kérdések to- 
lulnak előtérbe : 

1.) Mely okok eredményezték , hogy nemzetünk 
bevándorló , aránylag csekély száma , rövid idők foly- 
tán , a középkori államokhoz mérve , egy , aránylag 
nagy államot képes volt Közép-Európában alapítani ? 

2.) Mi az oka még is, hogy ezen állam terjedelem- 
ben és más kívánalmakban oly megállapodást nem birt 
szerezni , mely egy nagy állam állandóságához szük- 
ségeltetik ? 

3.) S miután ez nem történt, kényszerítve volt-e a 
Habsburg-dynastia uralma alatt, önfentartási ösztönnél 
fogva, a szomszéd nyugoti tartományokkal a fejedelem 
személye által öszvetartott államszövetségbe lépni ? 

4.) Megcsalta-e ez önfentartási ösztön? 

5.) S ha nem csalta meg, mert annyi viszontagsá- 
gok után is él a nemzet állam-egyéniségének öntudatá- 
ban, van-e világtörténelmi oka ezen jelenségnek ? vagy 
is bevégezte-e missioját e nemzet ? 

6.) S ha be nem végezte , mi a teendője jelenben ? 

II. FEJEZET. 
A magyar állam alakulása. 

A IX. század utolsó felében, midőn őseink Euró- 
pába vándoroltak , az itteni viszonyok kedveztek a hő- 
sies, nyers erő hódítási sikerének. 

Nagy Károly nagyszerű műve a maga idejében 
szükséges , de a nemzetek külön egyéniségre törekvő 
ösztönénél fogva, szükségképen csak rövid ideig hasz- 
nálható lépcső volt az emberiség polgárisodása fej- 
lődésében. 

A germán, latin és szláv fajokat nagy részben egye- 
sítő birodalom nem lehetett tartós, mert egyiránt külön 
egyéniségre törekvő és a culturának ugyanazon fokán 
álló nemzetek alkották ; hiányzott a római fensőség a 
barbár népek fölött , s hiányzott a hatalomnak és szer- 
vezetnek öszpontosítása. 

De a kényszerűség eme követelményét sietteté N. 
Károly utódainak majdnem példátlan tehetetlensége. 

I. Lajos sokat imádkozott, de a kormányzásra te- 
hetetlen volt : a fiai közt eszközlött osztály 40 évi za- 
varnak s belső villongásnak lőn forrásává , melyeket a 
normannok betörései sokszorosan fokoztak. 

II. Lajos, ki a verduni egyesség után, Lothar le- 
mondásával császár és a német tartományok urává lőn, 
folytonos harczban állott a normannokkal, de különö- 
sen a szláv fajokkal — nagy Morvaországgal. II. 
Lajos uralkodása s az utánna következett néhány év 
N. Károly birodalma végfeloszlásának tragicus látképe. 
A bekövetkezett trónkövetelési viszályok, s ezek folytán 
előállott felbomlás vajúdásai közt, uj államok születtek. 

A Kopasz Károly alatt önálló állammá lett Franczia- 
országból , annak közvetlen utódaitól Boso herczeg ki- 
szakította a Jurán inneni vagy alsó Burgundiát. 

Vastag Károly tróntól lett megfosztása után pedig, 
Odó párisi gróf teszi fel a franczia koronát, de Rudolf 
ennek birodalmából kiszakítja a Jurán túli tartományo- 
kat s alkotja a felső burgundi királyságot. 

Olaszországban Gvido spoletoi és Berengar friauli 
herczegek versenyeznek a császári koronáért. 

A németek Arnulfot, a bajor Karimán fiát, választ- 
ják királyul, — de a központi hatalom tekintélye csök- 
kenőben, s a Nagy Károly által egyes herczegségekbe 
és grófságokba helytartókul rendelt családok önálló fe- 
jedelemségre törekvése s ez által az egységes birodalmi 
kapocs lazulása növekedőben volt. 

E volt képe nyugoti és déli Európának, midőn Ar- 
nulf Moldvában és Ukraniában tanyázó őseinket a 
szlávok elleni harczaiban segédül hivá 892-ben. 

De — keleti és éjszaki Európa népei sem mutatnak 
ez időben nyugodtabb arczképet. 

A mai Oroszországban a finn , szláv és normann 
vagy warég törzsekből Rurik és utódai alatt az állam- 
alkotás első küzdelmei voltak folyamban. 

A keleti császárságban egy század óta trónkövete- 
lési , vallás-szertartási belső villongások hozták köze- 
lebb és közelebb a végső felbomlás perczeit, s ez időben 
Bölcs Leo a bolgárok és arabok kül támadásai ellen 
szerencsétlen harczokat folytatott, ugy, hogy 889-ben 
őseinket Simon bolgár fejedelem ellen segédül hivni 
kényszerítve volt.j. 

Európa szélein tanyázó őseink előbb a keleti majd 
nyugot közép-európai nemzetközi viszályok eldöntésére 
magok az illető európai nemzetek által hivatva lévén : 

alkalmat nyertek mind önerejüket megmérni , mind az 
európai viszonyokat közelebbről megismerni. 

És nem a véletlen, s nem is Attila birodalmának 
hagyományos emléke: hanem Európának akkori kö- 
rülményeiből folyó világtörténelmi kényszerűség volt 
az oka, hogy őseink ezen földet foglalták el, melyen mi 
utódok ma is mint nemzet élünk. 

A német törzsek, Nagy Károly hódításai folytán, 
folytonos viszályban voltak ugyan a szláv népekkel az 
Elbétől kezdve le a Száváig, és kegyetlen harczok után 
sok szláv törzsre rá erőszakolták a német fenhatóság el- 
ismerését, idők folytán azon törzsek nagy részét a nagy 
német testbe be is olvasztották ; de ezen beolvasztás 
folyamát egy időre feltartoztatta a karolingok birodal- 
mának feloszlása, és talán örökre megakadályozta a 
magyar állam alakulása. A szláv vagy a német elem 
szerencséjére történt-e ezen világtörténelmi fontosságú 
esemény ? érdekes vita tárgyául szolgálhat ; — én azt 
hiszem , mindkét elem , különösen pedig az emberiség 
polgárisodásbani haladása érdekében történt az. Mi 
voltunk kiszemelve a gondviselés által századok múlva 
feltartoztatni a keleti barbárság által anyugoti polgári- 
sodás ellen intézett csapásokat , melyek alatt a vitéz 
délszlávok is meghajlottak, a dunamenti szlávok pedig 
elvesztek volna. 

De ha a német elem elég erős volt is az éjszakeleti 
^zláv törzek beolvasztására: kételkedni lehet, vajon 
képes lett volna-e a dunavölgyi szlávok leigázására? 
ezen harczokban múlhatatlanul összeütközésbejött volna 
a délszlávokkal majd később az éjszaki orosz szláv fa- 
jokkal, s ha ezek egyesülten a német túlsúlyt megdön- 
tik, bizonyára nem sikerült volna az éjszaknyugoti 

szlávok beolvasztása sem és ma más képe volna Euró- 
pának hihetőleg a polgárisodás hátrányára. 

De ha ezen következtetésekre súlyt nem fektetünk 
is, annyit a történelemből biztosan állíthatunk, hogy a 
9-ik század végén a német elem ezen területet, melyen 
a magyar állam alakult, sem fenhatósága alá kénysze- 
szeríteni, sem azon uj államot alkotni, nem volt képes. 

Alakulhatott volna itt szláv állam, miután az itt 
tanyázó népek többsége ezen fajhoz tartozott ? — a mos- 
tani szláv irók e kérdésre határozott igennel felelnek, s 
hogy nem alakult, őseink betolakodásának tulajdonítják. 

En ezen állítást nem oszthatom. 

Mert ha nem ismernénk is el a világtörténelmi 
kényszerűség azon hatalmát, mely szerint az emberiség 
haladása érdekében szükséges volt , hogy a két nag) 
törzs, a germán és szláv, egymás közvetlen közelibe ne 
férkőzhessek, egymást folytonos harczokban felemész- 
tendők , s mely szerint szükséges volt, hogy ezen két 
nagy törzs önálló fejlődési irányt vegyen , hogy mind- 
kettő a vett irányhoz képest teljesíthesse küldetését: de 

magok a történelmi tények bizonyitják, hogy azon 
korban a szlávok nem voltak képesek nagyobb államot 
alakítani , későbben pedig az ozmán túlsúly azt sok 
századokra lehetetlenné tette. 

A számtalan ágakra oszlott nagy vend nép több 
államokat alapított ugyan Európában, de azok egy ré- 
szének , mint Nagyhorvátország és Nagyszerbia tartós 
megalakulásának gátot vetett a 6-ik században az ava- 
rok hatalma. — A IX. század pedig épen nem volt 
kedvező e nagy törzs egyesülésének, és Nagy Károly- 
nak sikerült a szláv törzs nagy részét fenhatósága alá 
szorítani, nevezetesen az Élbe, a Dráva és Száva körül 
és Istriában lakó vendeket, a Cseh- és Morvaországban, 

Pannoniában lakó szlávokat. — A szorbok által alapított 
s az Alsó-Duna és Adriai tenger közti vidékekre kiter- 
jedő, több apró fejedelemségekre oszlott Szervia pedig a 
keleti császárság fenhatósága alatt állott, s ez időben 
Simon Bolgár fejedelem által háborgattatott. 

E földön, melyen a magyar állam alakult, vegyes 
népség lakott, öt külön fejedelem alatt. Pannoniában 
németek , római és avar nép maradékok , kevés szláv 
és oláh, a nyugoti császárt ismervén urokul; éjszak- 
nyugaton Nagymorvaország terjedt ki a Vág és Ga- 
ram folyamokig Szvatopolk alatt szláv lakossággal ; — 
a Duna, Tisza és Vág között Zalán uralkodott bolgár 
és szláv népeken ; — Tiszántúl a Szamostól a Marosig 
Maróth bolgár, oláh és szláv népeken ; — a Maros, Ti- 
sza és Duna közt Glád bolgár és oláh népeken; a 
mai Erdélyben Gyalu oláh népeken — s Alsó-Panno- 
niában Ratiszláv. 

Ezen fejedelemségek közül egy sem birt túlsulylyal 
a többi fölött. Legnagyobb területre, s népességre nézve 
legerősebb volt Nagymorvaország; de ez földirati 
fekvésénél fogva nem menekülhetett teljesen a nyugoti 
császárság fenhatósága alól, s önállóságáért folytonosan 
küzdve, nem volt képes hatalmát kelet felé terjeszteni. 
A Duna és Tisza közt uralkodó Zalán már vegyes né- 
pességű állam feje volt ; a szomszéd államok legalább 
is hozzá hasonló erejűek voltak, s Biharban a vitéz Ma- 
róth fejedelem erősebben ült, mint hogy bármelyik 
egyes fejedelem megtámadni merészelte volna. 

Ezen kis államok között való egyensúlyt fentartotta 
az egyenlő gyengeség, s az átalános gyengeségből ki- 
váló egyéniség hiánya. — A IX. század végén Európa 
ezen részeiből eltűntek a nagy férfiak : két nagy biro- 
dalom hanyatló korszaka nivellirozta az egyéneket. 

Ezen apró államok egyesülése már ezen okokból 
sem vala lehetséges ; de nem volt azért sem, mert a 
számszerénti többségben lévő szláv faj, a polgárisodás- 
nak azon fokán sem állott, melyen a nyugati és keleti csá- 
szárságok népei, sem azon szilaj romboló erővel nem 
birt , mely a hódításban ellenállhatatlan , meg lévén 
zilálva századok óta a hun, avar, germán túlsúly által : 
és igy sem beolvasztási, sem hódítási képességgel nem 
birván, ez időben Közép-Európában nagyobb álla- 
mot nem volt képes alapítani. 

Idő, tér, viszonyok végzetszerüleg egyengették 
őseink útját, hogy e földet megszállva , s alig öt évi 
harcz után meghódítva, — rajta egy állandó nagy ál- 
lamot alakítsanak. 

Ki határozza meg : mennyi része volt ebben az 
akarati szabadság bölcsességének, mennyi a körülmé- 
nyek kényszerűségének ? 

Néhány évtizeddel előbb Nagy Károly, vagy 
egy pár évtizeddel később az Ottók és Comnenok ko- 
rában alig sikerült volna a honfoglalás. 

Az őseink által alapított, s a középkori államok- 
hoz aránylag nagy állam több századokra ténye- 
zője lőn az európai egyensúly fentartásának. Meg- 
gátolta a germán elem kelet felé terjeszkedését, feltar- 
tóztatta a szláv elem beolvasztását, s a nyugoti keresz- 
tyénség elfogadása által a területen lakó népek közt 
közvetítő lőn a polgárisodás terjesztésében ; s az azon 
idők fogalmához és kívánalmaihoz mért alkotmányos 
rend és szabadság szervezett alakba öntése és fentartá- 
sa által megőrzé a népek szabadsági öntudatát, s gátot 
vetett a világ-uralmi absolutismus lehetőségének ; szó- 
val világtörténelmi küldetését, önálló állam-egyénisége 
erejével , mind addig teljesítette , míg ezen míssíó be- 

töltésére egy nagyobb Közép-Európai állam alakulásá- 
nak kényszerűsége előtérbe nem lépett. 

Miért nem a magyar állam nőtte ki magát azon 
nagy állammá, mely ezen missió betöltésére képes lett 
volna ? miért kellett a magyar államnak jövője meg- 
óvása tekintetéből, egy oly fejedelmi ház uralmát fo- 
gadni el, mely alatt küliránybani önállóságát némi 
részben feláldozni volt kénytelen ? 

Kisértsük meg a történelem fonalán ezen kérdések 
fölött elmélkedni, azzal a megfejtés biztosságát egyátal- 
jábán nem igényelvén. 

III. FEJEZET. 

A magyar királyság miért nem alakulhatott 
tartósan nagy állammá? 

A magyar állam szülemlése már magával hozta 
növekedése hátrányait. 

A magyar nemzet hosszú vándorlásban megfo- 
gyakozva, útközben orosz, kun, kazár népekkel ve- 
gyülve, alig egy milliónyi népességével megtelepe- 
dett ugyan e tágas földön ; de a bentlakó, a foglaló- 
kat számszerint nagyban túlhaladó vegyes népségeket 
beolvasztani nem volt képes. 

Mig nyugoton, például Britaniában a celta, szász, 
dán, normann fajok, hosszú küzdelmek után egyenkint 
elveszítve egyéniségöket, összesen egy uj nemzeti egyé- 
niség képében tűnnek föl ; mig Gallia több népiségei 
összeolvadásából születik a franczia nemzet; mig a né- 
met elem sok milliónyi szláv nyelvüeket beolvasztva, a 
különböző germán fajokból egy nagy nemzetté alakul : 
addig Kelet- Európában, a legkissebb fajárnyalat is, 
nyelvi egyéniségének teljes épségével lép ki a századok 
viharából. 

S mi ezen jelenségnek oka ? — véleményem sze- 
rint, hogy az együtt lakásra történelmileg kényszerült 
elemek, sokkal inkább el voltak választva egymástól 
egyéniségeik azaz nemzeti erényeik, hajlamaik, hibáik, 
szokásaik különbözősége által, mintsem rokonulhattak 
vagy egyik a többiben önkény tes beolvadási vágyat 
ébreszthetett, és mindegyik sokkal hátrább a polgárisodás- 
ban mintsem annak olvasztó erejével hatást gyakorol- 
hatott volna a többi fölött. — A miveletlenség elbiza- 

MAGYAUOKSZÁG HELYZETE. 2 

kodása kizárja a beolvadás, és elzárja a beolvasztás le- 
hetőségét. 

őseink megtartván kezökben a fegyvert, a meg- 
hóditott népeknek önként átadták a béke foglalkozásait; 
s mig ők a harczias kalandokban verőket ontva szám- 
ban fogyatkoztak, emezek az alárendelt helyzetben sza- 
porodtak, — se viszonyok között fejlődött ki a fegy- 
verviselés jogára és kötelességére alapított aristoerati- 
eus rendszer, mely a társadalmat urak és jobbágyok 
osztályára szakította, s egy közép polgári osztály nagy- 
ban való kifejlődését hosszú időre lehetetlenné tette. 

Ezen társadalmi szervezet az állam alakulása kez- 
detén megakadályozta a fajok harczát, mert a ben- 
szülött népek, különösen a szlávok és oláhok, bámulatos 
megadással viselték az önkény tes meghódolás igáját. 
E harcz meglehet jelenéseiben iszonyú, de eredmé- 
nyében jótékony lehetett volna az állam kifejlődése és 
megszilárdulása tekintetéből ; mint sokszor jótékony a 
gyermekbetegség, mely a kártékony nedveket jókor 
felszínre hozza, megtisztítja s hosszú életre képessé teszi 
az egyéni organismust. — A fajharezok kellő időben 
lezugása és kiforrása készitette elő az angol nemzet 
nagyságát. 

Nálunk e harezok elmaradtak , de feninaradt 
egy ok, mely az állam teljes megszilárdulásának aka- 
dályul szolgált: a fajok sokfélesége. 

Lehet, hogy a fajharezok elmaradása épen a ma- 
gyar nemzetiség érdekében volt végzetszerű, lehet, hogy 
azok eredménye, egy nagy és erős de nem magyar ál- 
lam alakulása lett volna ; — az sem lehetlen, hogy e 
baj a még gyenge gyermeket megölte volna mig a 
megedzett bár korban haladott test, a jelenben vagy ha 
isten ugy akarja a jövőben, a korral fejlődött öntu- 

datos óvatosság mellett, kevés bágyadtság fájdalmai 
után ki fog hatolni ezen bajból is : — ezen lehetőségek 
elmélete körül szándékos an nem időzvén , kisértsük 
egyéb okok kifürkészését, melyek hátrányul szolgál- 
hattak a magyar állam kifejlődésében. 

Ezen okok kőzött mindenesetre legfontosahb az 
ország kedvezőtlen földirati helyzete. A keleti és éj- 
szaki határokat a kárpátok hegy lánczolata, erős termé- 
szetes bástyával ővedzi ugyan, s az ezen határokon 
szomszédos oláh és szláv törzsek, az önállóság hat száza- 
da alatt soha sem voltak ugy öszpontositva, hogy a 
magyar államra tartósabb hatást vagy épen túlsúlyt 
képesek lettek volna gyakorolni, a szláv-lengyel faj 
mozgalmi tere különben is nem délnyugot, hanem éj- 
szakkelet felé irányulván ; de a nyugoti, déli és dél- 
keleti határ fekvés, mind geographiai mind ethnogra- 
phiai mind politicai tekintetben folyvást kedvezőtlen 
volt és maradott, még Slavonia, Croatia és Dalmatia 
bekapcsolása után is. 

Azon körülmény, hogy a honfoglalás oly rövid idő 
alatt s aránylag oly csekély ellentállás legyőzése után si- 
került, nem volt kedvező hatással az állam megszilárdulá- 
sára : mert a vándor, harczias kalandokhoz szokott nem- 
zedék , itthon hivatása teljesítésére , mely hatalmá- 
nak még akkor egyedüli alapját képezte, harczfoly- 
tatásra alkalmat nem lelvén , mintegy kényszerítve 
volt azt idegen országokban keresni föl ; de mig a tá- 
madó harczokban lehet zsákmányul gazdagodva szám- 
ban mindég apadva, idejét és erejét elfoglalta, elmu- 
lasztotta az ország határainak védhető kikerekitését, s 
az első század alatt élt két nemzedék harczi kalandjai- 
nak az lett egyik végeredménye, hogy az ország nyu- 
goti határai a feldunai és stájer hegységektől, s azEnstől 

a Lajtáig szoríttattak vissza, s a német birodalom, az 
osztrák határgrófság betelepítése és biztosítása mellett 
nemcsak határt vetett a magyar berohanásoknak, de 
biztos támpontot is nyert a német befolyás sikerének, 
— mely, bár néha megszűnni látszó, de soha föl nem 
adott törekvés után századok múlva érvényesült. 

Talán ez állítással rég elmosódott okoknak nagy 
súlyt látszunk tulajdonítani ? — A történelem egyik 
láncz szeme összefügg a másikkal, és közvetve a messze 
lévővel és utolsóval, s ezen lánczolatban nincs hézag, 
bár ha az összefüggést nem vagyunk minden esetben 
képesek fölfogni. 

Másik eredménye ezen harczias kalandoknak az 
volt, hogy a szilaj ázsiai nemzetre, márifju korában a 
nyugoti befolyás hatást gyakorolván : azt később a ke- 
leti befolyás nem volt képes ellensúlyozni, mi a nem- 
zet mivelődése s az átalános polgárisodás érdekében vég- 
zetszerű nyereségnek tekinthető. 

IV. FEJEZET. 
Nyugoti hatás. 

Alig menekült meg Németország a magyar dúló 
hadak beütései félelmétől, rögtön elkezdette befolyásá- 
nak útját különböző eszközökkel egyengetni. — III. 
Ottó császár békességet köt Gejza vezér re l> ö a j ö vő si- 
ker reményében a fejedelem fiának német uralkodó ház- 
ból herczegnőt jegyeztet el ; német hittéritők, lovagok, 
kézművesek, mindannyi missionariusai a német terjesz- 
kedési hajlamnak, lepik el az országot, állást foglal- 
nak a magyar trón körül, és még alig tegnap a biro- 
dalom pusztító ellenségeként rettegett magyarokat, tu- 
lajdon királyaik tanácsában paralisálják ; — s mig a 
hon-szervező István hosszas uralkodása alatt folyvást 
megtartják befolyásukat , annak halála után Péter- 
bennémeturalkodót segitenek a magyar trónra; majd en- 
nek eszélytelen, nemzetellenes zsarnoksága folytán ki- 
fejlett viszályokat alkalmul használva, Henrik császár 
Pozsonyig visszatolja az ország határát, — s csak a 
pápa közbenjárása folytán sikerült I. Endrének, az 
1053-ki békekötésben, a német császárnak Magyaror- 
szág fölött követelt fenhatósági jogát megsemmisíteni. 

Az I. Béla és Salamon közti trónviszályt ismét föl- 
használta a német hatalmi vágy, s a IV. Henrik császár 
kiskorúsága alatt kormányzó triumvirátus Salamont a 
királyi székbe emelni s Magyatországot a német hűbéri 
fenhatóság jármába hajtani iparkodott. így V. Henrik 
is a Kálmán és Almos közti viszályt ürügyül véve és 
cseh szövetséggel egyesülve, — bár sikeretlenül, de 
fegyver nyomatékával akart a német befolyásnak ér- 
vényt szerezni. 

Nemzetünknek majd nem egy századon keresztül 
ismételt, de inkább pusztítás mint foglalás vágyából 
eredett támadó harczait, 135 éven keresztül Gejza feje- 
delemtől II. Istvánig, következetesen főuralomra törek- 
vő német visszatorlás váltotta fel, bár nem rögtöni si- 
kerrel, de a siker soha föl nem adott reményével. 

A keleti császárság utolsónak mondható fénylobbaná- 
sa Comnen János és ki vált ComnenManuel erélyes uralko- 
dók országlása alatt, a német befolyást egy időre megzsib- 
basztani s a görög befolyás hatását túlsúlyba hozni lát- 
szik ugyan, de ezen időszak alatt sem szűnt meg a né- 
met érdek a folytonos trónkövetelési viszályok esélyeit 
maga részére kizsákmányolni. 

Első izben II. István eszélytelensége kezdett ugyan 
támadó háborút Leopold babenbergi herczeg ellen a 
Lajtántuli tartomány visszafoglalásáért, de azt Leo- 
pold cseh segítséggel Magyarország földén gy őztesen 
végezte be : később azonban a II. Béla és Borics köz- 
ti trónviszály elintézésében Leopold herczeg fegyveres 
részt vesz, s a Frank házból való utolsó német császár 
II. Lothár intézi el mint békebiró a trón követelő Borics 
és II. Béla király közti viszályt A Hohenstaufen házból 
származott császárok folytatják az elődeik politikáját 
Magyarország irányában. III. Konrád ismét udvará- 
ba fogadja a háborgó Boricsot, és Magyarországon 
keresztül pusztítva utat erőszakol magának a szentföld- 
re. — I. vagy Barbarossa Fridrik pedig, használva 
Comnen Manuelnek II. Gejza elleni fondorkodásait, a 
a német fejedelmek közt szövetséget kisért meg elődei- 
nek Magyarország feletti képzelt igényei érvényesí- 
tésére. 

III. Béla erélyes és bölcs uralkodása egy időre fel- 
tartóztatta a német befolyást, sőt leányának Fridrik 

császár fiával lett eljegyeztetése, és a franczia Margit 
Henrik angol király özvegyével lett összekelése által 
némileg szívélyessé, s a polgárisodásra nézve jótékony - 
nyá tette a nyugottali viszonyokat. 

Imre király és öcscse Endre, ugy ennek, mint 
királynak fiával Bélával és az ország nagyaival folyta- 
tott viszályaik közt a német császárok beavatkozása el- 
maradt, mert VI, Henrik és II. Fridrik a pápák nö- 
vekedő hatalma sikertelen visszaszorításával voltak el- 
foglalva: de a szomszéd osztrák herczeg Leopold mint 
kebiró szerepel mind a két esetben. 

Midőn azonban az ország II. Endre 30 éves gyen- 
ge és pazar uralkodása alatt bensőleg megzilálva, s az 
uj települő szilaj kun népnek az ország fenálló rend- 
szerébe beillesztését, annál inkább beolvasztását be nem 
végezhetve, önerejével a tatár invasiónak ellent nem állha- 
tott: az erélyes, második honszervezőnek nevezhető IV, 
Béla kénytelen előbb Fridrik osztrák herczeg, majd II. 
Fridrik császár segélyeikhez folyamodni, és ezen viszony 
hosszú és végzetes sorát nyitja meg a német befolyás 
esélyeinek. 

A Bábenbergi-házból származott osztrák herczegek 
utolsó sarja , a történelemben harczosnak nevezett 
II. Fridrik, őseinek kivált atyjának dicső Leopoldnak 
emlékéhez hűtlenül, önmagát azzal szennyezte be, hogy 
a tatárok elől menekülő magyar királyt a vendégszere- 
tet örve alatt letartóztatta, skincseitől megfosztva, három 
megye okmányilag lett kierőszakolása után bocsátotta 
szabadon. — E rablást később IV. Béla megboszulta 
ugyan, s a Lajta melletti ütközetben, hol Fridrik Fran- 
gepan Bertalan keze által megöletett, győzelmet nyer- 
vén a 3 megyét visszafoglalta : de a Babenbergi-ház ki- 
halása folytán az osztrák tartományok birtoklása fölött 

támadt viszályokba lett sodortatás következtében, bár a 
pápa közbenjárására Béla egy időre Stájerország birtoká- 
ba jutott, s bár a II. Fridrik császárnak, a tatár pusztitás- 
tóli megszabadítás feltétele alatt tett hűbéri eskü köteléke 
alól a pápa által feloldoztatott, végzetszerű fejlődés- 
nek vetette meg alapját , azáltal, hogy a magyar 
nemzet, Ottokár cseh királylyal ki nem békülhetve, a 
/iszá^yok változó esélyei közt, melyek Stájerország bir- 
tokától is megfosztották, végre frigyesült habsburgi Ru- 
dolffal és már másodízben, úgymint először Arnulfalatt ? 
segítette megtörni a nyugoti szlávok kifejlődhető hatal- 
mát, s megalapítani a Habsburg- dynastia jövendőjét. 

Ki határozza meg, mennyi súly jut a jövendő ily 
módoni alakításában az akkor szereplő egyének akarati 
szabadságának , és mennyi a világtörténelmi kénysze- 
rűségnek , mely a kicsinynek látszó magvat elhinté, az 
élők által nem is sejtve , milyen óriás fává fog az az idők 
folyamában erősülni, még kevésbé sejtve, hogy a küz- 
dők, — szlávok és magyarok — dédunokáit, ezen óriás- 
sá növekedett fának árnyai egyiránt fogják fedezni. 

A szláv túlsúlyt kétszer tartoztattuk fel a német 
elem javára. — A dél és éjszaki szlávok 700 év múlva 
torlották vissza nyugoti rokonaik sérelmét, ismét a né- 
met elem javára. 

Két és fél, viszontagságokkal terhes, időnként di- 
csőséges fénypontokban tündöklő század folyt le a nem- 
zet életében , mig a Marchfeldi csata által elvetett ma- 
got a viszonyok alakulása megérlelte. 

Az Árpádok négy századán veres fonalként végig 
vonuló s az állam megszilárdulását akadályozó körül- 
mények következetes makacssággal fentartották mago- 
kat az emelkedésnek és hanyatlásnak ezen mozgalmas 
századaiban is, sőt új bajok sorakoztak a régiekhez. 

A trónviszály átka , s azon megfejthetlen szeren- 
csétlenség, hogy valamint az Árpádházi húsz király kö- 
zül a jelesebbeknek vagy épen nem volt egyenes nem- 
zedéki utódja, vagy a fiú messze maradt apjától, úgy a 
vegyes házbeli tizenkét király közül is egyik nagy ural- 
kodónk sem hagyott maga után nemzedéki örököst, sőt 
alig van rá eset 625 év alatt, hogy az unoka követke- 
zett volna apja és nagyapja után a trónra ; ezen, sze- 
rencsétlenségnek nevezhető körülmény folyvást végig 
vonul a hat század történelmén, s ezzel a trónöröklési 
viszály, az azzal karöltve járó pártszenvedély, olygar- 
chicus túlsúly, papi, pápai és külállami befolyások ká- 
ros nehézkedése. S ezen befolyások közt folyvást ész- 
lelhető a német nehézkedés szívóssága; mely ugyan, 
mig a nemzet délkelet felöl, a szomszéd népek szakado- 
zottsága vagy tehetetlensége miatt, önállóságában s ha- 
talmáben megszorítva nem lett, s mig a német császári 
trónon különböző családokból származott, sokféleké- 
pen korlátolt s igy következetes politikához nem ragasz- 
kodó fejedelmek ültek , mig ezen fejedelmek nem a 
közvetlen szomszédságban birtokoltak , s mig az oszt- 
rák herczegek tartományaik kicsinysége, s a csehek 
önállósága által zsibbasztva, hatalmi állást nem foglal- 
hattak: addig ezen befolyás nem volt veszélyes a 
magyar állam önállóságára nézve. De miután a 
Habsburgház lőn a szomszéd tartományok és német csá- 
szári trón birtokosává, ennek rendkívüli szerencséje, 
ivadéki folytonossága , szívós erélyű , s következetes 
kitartásu családi politikája egyfelől, másfelől Európa 
keleti felében az ozmán hatalom nyers ereje által feldúlt 
egyensúly a közmivelődés érdekében való helyreállítá- 
sának világtörténelmi szükségessége , megérlelték a 
gyümölcsöt s annak önként le kellett hullania. 

A habsburgházi első császár I. Rudolf, a jövendő 
előérzetében felfogta és háza érdekében tovább szőtte a 
német császárok magyarországi politikájának fonalát. 
IV. Béla által a tatárpusztítás elhárítása reményében és 
feltétele alatt. II. Fridriknek tett Ígéret alapján, Magyar- 
országot még III. Endre életében, mint megürült német 
birodalmi hííbért Albert fiának adományozá; mely ado- 
mányozásnak ugyan a pápa közbenjárása, Rudolf köz- 
ben jött halála s III. Endre erélyes ellentállása követ- 
keztében sikere nem lett: de az Árpádház kihalása 
folytán keletkezett trónviszályok közt, a habsburgok 
keze folyvást mozgott a magyar ügyekben. 

Albert császár maga a koronát, megkísértett kö- 
vetségi közbenjárás folytán, el nem nyerhetvén, fegy- 
verrel nem erőszakolta ugyan, de Erzsébetet III. Endre 
mostoha leányát kolostorba vitte , hogy a Venczellel 
leendő összekelésben akadályozván, annak a királyság- 
hozi jogigényét gyengítse. * 

Magyarországnak ez időben szerencséjére szolgált, 
hogy a Habsburgház politikai érdeke a cseh és bajor 
trónkövetelők támogatását ellenzetté , és valamint Al- 
bert Ottó ellen László vajdát felbujtatván, ugy Rudolf 
herczeg Venczel ellen , Fridrik pedig Csák Máté ellen 
Róbert Károlyt segítvén , némileg eszközül szolgáltaké 
hogy az Anjouház uralmának megszilárdítása s ez ál- 
tal a magyar nemzet egyik dicsőségteljes történelmi 
korszaka lehetővé tétessék. 

Róbert Károly emelkedett látkörü politikájával és 
diplomatiai ügyességével nem engedett rést a német be- 
folyásnak, s majd Fridriket segítette bajor Lajos ellen, 
majd János cseh királyt Fridrik ellen , majd Albert és 
Ottó osztrák herczegekkel általános véd és dacz szövet- 
ségre lépett , majd a csehekkel kötött frigyet amazok 

ellen : ugy mint a körülmények szerint hatalmi állá- 
sának érdeke kívánta. 

A luxenburgi ház átmeneti hatalma a Habsburg- 
ház emelkedésének szolgált emeltyűül, valamint az An- 
jou-ház meteorként fel- és letünö dicsősége által terem- 
tett előnyöknek is az ló'n örökösévé. 

Lajos politikájának czélja épen az volt, a mi a 
Habsburgházénak : családi hatalom alapítása , széles- 
bítése; diplomatiai frigy és házasságkötések, beavat- 
kozások, örökösödési szerződések , jogfentartások szol- 
gálván ezen politika eszközéül. Az uralkodó ház ér- 
deke , ha talán ellentétbe nem hozatott is, de elválasz- 
tatott s némileg fölibe emeltetett az ország érdekének, s 
mig Lajos koronákat szerzett, s múlékony tartamú és 
lazán vagy épen öszve nem függő birodalom fölött 
uralkodott az éjszaki tengertől Adriáig, elmulasztotta, 
bár talán hatalmában lett volna , a magyar államból 
nagy államot alkotni, s ez által az ország jövendő ön- 
állóságának alapját, annak természetes határait biztosí- 
tani ; vállalkozó de sokfelé terjeszkedő, fényes de pazar 
országlása, még a nemzet zömét föl nem emelé, megen- 
gedé fölemelkedni az olygarchia hydra-fejét, s mig dia- 
dalmas fegyvereit éjszakon, nyugaton, délen szerte hor- 
dozá , elmulasztotta azokat a keleten viharként felzú- 
dult ozmán hatalom visszaszorítása, s talán még akkor 
lehetséges vég elnyomása végett öszpontosítani. A nagy 
uralkodó ezen nagy hibái mind az Osztrákház jövendő 
nagyságának végzetszerű forrásai. 

Lajosnak különös kegyenczei voltak az osztrák 
herczegek : Rudolffal, az atyja által kötött frigyet, mig 
az élt , folyvást fentartotta ; annak halála után pedig 
fiával Alberttel azt megújította, sőt leányát Hedviget Vil- 
mos osztrák herczegnek el is jegyezte ; de különösen 

részeltette pártfogásában akkor, midőn IV. Károly csá- 
szárral a pápa közbenjárása folytán a harczot bévé 
gezvén, 1364-ben Brünben, a három uralkodóház között 
ama nevezetes örökösödési szerződés kötését eszközölte, 
mely szerint a luxemburgi ház kihalása esetében Cseh- 
és Morvaországokban a Habsburg ház , ennek ne- 
talán előbb kihalása esetében az osztrák tartományok- 
nak előbb az Anjouház, ennek és az osztrák ház- 
nak magszakadása esetében az öszves magyar és osztrák 
tartományokban a luxemburgi ház örökösödése szer- 
ződésileg megállapíttatott. 70 év múlva az Anjou- 
házba oltott Luxemburg -család kihalt, s a kettőnek örö- 
köse — bár még csak ideiglenesen, — érvényesítette a 
brüni szerződést. 

Zsigmond öröklötté a Luxemburgok és folytatta 
az Anjouk családi politikáját, öröklötté azoknak hi- 
báit: erényeik és nagyságuk megközelítése nélkül. 
Félszázadöt haladó, viszályos, eszélytelen, ingatag, 
pazar , buzgólkodó de erkölcstelen , tevékeny de kap- 
kodó, zsarnokoskodó és még is erőtlen országlása 
csak sietteté a végzet teljesülését, melyet a később föl- 
ébredt nemzeti visszahatás többé nem volt képes feltar- 
toztatni. 

A nemzet a Lajosi fénykor dicsőségének mámorá- 
tól még némileg elkábulva, ugy látszik még alig kez- 
dette sejteni, hogy királyának több országokra kiterjedő 
uralma , saját önállósága elveszthetésének csiráját rejt- 
heti, és azon hitben, hogy a király hatalma a korona di- 
csőségét neveli, örült midőn Zsigmond előbb Venczel 
által császári helytartóvá neveztetett, később pedig ró- 
mai királylyá majd császárrá választatott, és még azt 
sem látszott észrevenni, midőn Venczel a Zsigmond ré- 
szére kiadott okmányban Magyarországot német hűbéri 

tartománynak nevezte. — Zsigmond a családi politika 
fonalát folyvást tovább szőve, a nélkül, hogy Magyar- 
országot megkérdezte volna , Venczel császárral két Íz- 
ben is kötött örökösödési szerződést, magszakadása ese- 
tében az orságot neki ígérvén. Ilyen szerződést kötött 
Jodok morva herczeggel is; de midőn ezekkel meg- 
hasonlva, ellenök Albert osztrák herczeggel lépett szö- 
vetségre, szükségesnek találta az ezzel kötött örökösö- 
dési szerződést egy Pozsonyba összehívott gyűlés által, 
melyben 110 főúr, Pozsony és Sopron város követei 
voltak jelen, megerősíttetni. — 10 évvel később 1412- 
ben három hónapig ült együtt Budán a fejedelmi con- 
gressus, s mig az ország a királya által kifejtett pazar- 
fény költségeit a 13 szepesi város és három korona- ura- 
dalom elzálogosításával fizette meg, itt Zsigmond 
leánya Erzsébet Albert osztrák herczegnek eljegyeztet- 
vén , az örökösödési szerződés megujittatott , és 25 év 
múlva 1437-ben a Habsburgház a magyar királyi szé- 
ket, annyi örökösödési szerződések után, a nemzet sza- 
bad választása folytán , bár még nagyon rövid időre 
elfoglalta. 

Zsigmond zavaros és az országra hátrányos ural- 
kodása megváltoztatta a nemzet nézetét, a király hatal- 
mának több országokra kiterjedése irányában, és óhaj- 
totta volna tulajdon királyát biztosítani az országnak ; 
miért is Albert megválasztásakor feltételül kötötte ki, 
hogy egészen magyar király leend, s a császári koronát 
csak a nemzet beleegyezése után fogja elfogadni. Albert 
ki is kérte és a kérelem irányában mindenkor túllovagias 
nemzet, különösen a baseli zsinaton együtt volt főpapság 
közbenjárása után , meg is adta a megegyezést. 

Az osztrákházi első magyar királynak uralkodása 
sokkal rövidebb volt, mint sem az bármely irányban is 

nyomot hagyhatott volna maga után: a viszonyok nem 
változtak , s a már egyszer érvényesített törekvés foly- 
vást fen tartotta magát. 

III. Fridrik császár 53 évig tartó — 1440—1493 
— uralkodásának cselszö vényei végig vonulnak a ma- 
gyár nemzet történelmi életének legváltozatosabb, de a 
dicsőség pillanataiban leggazdagabb, I. Ulászló , Hu- 
nyady János, V. László Mátyás király kormányaik 
korszakán ; uralkodása benyúlik a nemzeti szétmállás 
korszakának kezdetébe, megéri II. Ulászló alatt a fekete 
sereg szétveretését és maradványainak Bécs alatti fel 
konczoltatását ; és ő ezen hosszú, unalmas és viszályok- 
kal teljes, több felől szorongatott, többször megalázott 
uralkodás folytán , soha egy pillanatra szem elől nem 
téveszté , a német nehézkedés irányát hazánk felé, — 
mely nehézkedés már ekkor egy család uralma terjesz- 
tésében nyert kifejezést. 

Fridrik , a mindig pénzzavarban élő fösvény , — 
Erzsébettől Albert özvegyétől pénzért zálogba veszi a 
koronát, vele Sopront és több városokat; gyámsága 
alá veszi Lászlót, s ezen gyámság jogán kormánya alá 
Ausztriát; és e koronát nemcsak az Anjou Hedvig mostoha 
unokája Jagelló Ulászló részére ki nem adja, hanem miu- 
tán ezen ifjú király, — ki, az osztrák ház-magyaruralma 
folytonosságát ha félbe nem szakította is, mert a cse- 
csemő László az ő választatása előtt már megkoronáz- 
tatott , de meg zavarta , és hivatva látszott lenni egy 
több nemzedékre kiterjedhető dynastiát alapítani, — a 
végzet szeszélyes menete folytán, a csatatéren hős ha- 
lált halt; és igy miután az osztrák érdek a sors által 
ez úttal is kiegyenlítve lett azt még is vonakodott a 
nemzetnek visszaadni, és többszöri követségi kérelmek, 
alkudozások, szerződések sőt fegyveres fellépések meg- 

hiusultával, — miután előbb némely pártosok által ki- 
rályul választatván 1459-ben Németuj váró tt magát vele 
megkoronáztatta, — végre Mátyás király által 1462-ben 
szereztetett vissza terhes feltételek mellett ; mely felté- 
telek közt a ház hagyományos politikájához képest, a 
niagyar koronának örökösödés utján leendő biztosítása 
volt különösen kiemelve, annyira, hogy e végre Mátyás 
még tulajdon vére magszakadásának és a magyar kirá- 
lyi czim megosztásának lealázó feltételeit is elfogadni s 
egy ideig tűrni , sőt ezen feltételeknek az országgyű- 
lés általi elfogadását kieszközölni kénytelenittetett. 

Mátyás uralkodása rendkívüli nehézségek által 
volt környezve , melyeken csak az ő rendkívüli sze- 
mélyisége volt képes, ha nem is behatólag győzedelmes- 
kedni, de legalább az egyensúlyt feotartani. — Fájda- 
lom, a siker biztosítéka egyedül személyében öszpon- 
tosult, s azzal együtt a kivívott eredmény is elenyészett. 

Lángesze korának , különösen nemzetének mivelt- 
ségi fokát messze túlszárnyalván, nyugot és kelet 
egyiránt növekedő ellenséges behatásai, az éjszaki 
szláv cselszövények s ingerlések , bent a visszaszorí- 
tott de el nem nyomott olygarchia pártoskodása, a pá- 
pák nem mindég jóakaró beavatkozása ellen oly 
hatalmi eszközöket használt, melyek behatásainak nagy- 
mérvű következményeit kortársai fel nem fogták, sőt 
mert nem a kor véleményének kifolyásából meríttettek, 
inkább azokat sérteni látszanak, azok ellen ellenszenv- 
vel viseltettek, — értem a rendes adó és állandó kato- 
naság alkalmazását. 

Ezen hatalmi eszközöket Mátyás egyénisége nagy- 
szerűségével, erélyességgel párosult ravasz tapintatos- 
sággal, a lovagias fenségnek felemelő de le nem bocsát- 
kozó népszerűséggel való egyeztetésével , diplomatiai 

ügyességgel, és magasabb látkörü, bár nem egészen át- 
gondolt következetességü politikával egyesítvén, — nem 
csak Fridrik ravasz és kicsinykedő, harczra és békére 
egyiránt képtelen, de mindig következetes politikájának 
cselszövényeit volt képes két hosszú hadviselés által 
megtörni, s Magyarországra irányzott uralmi igényeit 
visszaszorítani , hanem sikerült koronája dicsőségének 
tekintélyét a korabeli született fejedelmek által is elis- 
mertetni, kik már azon időben is a születési legiti- 
mitás varázs leplébe burkolódván, őt csak szerencsésen 
felemelkedett kalandornak negélyeztek tekinteni. De 
Mátyás ennyi dicsőségének, épen ugy mint I. Lajosé- 
nak, nem lett, — szerintem már nem is lehetett — az or- 
szág jövendő önállósága biztosítását illetőleg, határo- 
zott eredméaye. Az I. Lajos idejében még kicsiny 
osztrák herczegek német császárokká növekedtek, s 
a helyett, hogy a magyar király pátrtfogását keres- 
nék, ellene német birodalmi erővel harczoltak s ko- 
ronáját nyiltan igényelték ; a Lajos idejében még 
Drinapolyig portyázó ozmán törzs, már a magyar 
fenhatóság alá tartozó keleti tartományokat háborgat- 
ta , sőt az ország határait fenyegette ; két felé az ország 
természetes határait biztosítani — nyugoton Schwarz- 
waldig, keleten a Balkánig , — már Mátyás rendkívüli 
egyénisége által teremtett hatalomnak sem sikerül- 
hetett. Világtörténelmi harcz kezdete volt már ez, a ke- 
leti ifjú barbár erő s a nyugoti , fejlődésnek indult ci- 
vilisatio közt. Mátyás teljesítette mire küldetése volt, 
fentartotta uralmának korszaka alatt az egyensúlyt 
s ez által lehetővé tette a polgárisodás jövő diada- 
lát, de nem volt képes megakadályozni, hogy e hosszú 
századokon keresztül vonuló véres harcz, hazánk föld- 
jéről eltávolíttassák , még kevésbé azt, hogy ezen tusa- 

nak első áldozatul ne essék hazánk önállósága, — pe- 
dig e szomorú jövendő oly közel volt. 

Mátyás nagyratörő jelleme nemcsak képes volt 
fentartartani nyugot és kelet nehézkedései között az 
egyensúlyt , nemcsak képes volt visszaverni az éjszaki 
szláv-invasiot Jagelló Kázmér lengyel király ellen, s 
meghasítani ügyes tapintatosság által a komolylyá 
valósodott — Vitéz s Ujlaky féle — fellázzadást : ha- 
nem képes volt egy hosszas és nagyobb mérvű támadó, 
illetőleg foglaló háborút is folytatni a cseh korona 
birtokáért. 

A pápa izgatása, segédkezése s Mátyás catholicus 
buzgalma és a keletkező eretnekség elfojtásának szán- 
déka voltak-e indító okai ezen igazságtalannak látszó 
támadásnak ? 

Magasabb politikai felfogás, az önfentartás ösztöne, 
s a jövő látnoki beismerése, sugalmazták-e Mátyás éber 
lelkének a törekvést, a nemzet hatalmát nyugotfelé 
szélesebb térre terjeszteni, hogy azt a keleti támadás ár- 
jának behatása ellen megvédhesse ? 

Az osztrák ház már akkor bontakozni kezdő hatal- 
mának kellő határok közé szorítása javallta-e szükségét 
annak, hogy a nyugot szláv tartományok magyar fenha- 
tóság alá jussanak, — nehogy a német befolyás által 
elborítva, annak a magyar állam elleni nehézkedési sú- 
lyát növeljék ? 

A szláv elem nyugotoni tömörülésének, s netalán az 
éjszaki szláv elemmeli egyesülés folytán, — mire az időben 
nagy kilátás volt, a szláv túlsúly felül kerülésének meggát- 
lása volt-e a benső indok, mely a magyar népfiát Mátyást, 
a cseh népfia Podiebrad ellen fegyverfogásra készteté ? 

Vagy csupán személyes dicsvágy s Podiebrad 
elleni neheztelés és leszámolási viszketeg voltak okai 

az ennyi lehető okok mellett még is indokolatlannak 
látszó háborúnak, mely mig a keleti védelemtől az 
erőt elvonta . s a nemzet 'súlyos megadóztatása mel- 
lett 2 1 / 2 millió aranyba került, még is semmi tényleges 
hasznot nem hozott ; ki tudná ma biztosan megállapí- 
tani? Esetleg-e, vagy végzetszerüleg , nemzetünknek 
a nyugoti szláv elem elleni ezen harcza is , mint Ar- 
nulf és I. Rudolf idejében , ismét a német elem érdeké- 
ben történt. A magyar és cseh nemzeti királyok, utolsó 
meteorok a két nemzet egén, Mátyás és Podiebrad, di- 
csőségüknek csak emlékét hagyták hátra nemzeteik szá- 
mára, ivadékaik nem érhették el a trón magaslatát, s 
utánok mindkét trónt az utolsó Jagellók foglalták el, 
hogy gyávaságuk által a felbomlás processusát előse- 
gítvén , rövid idő múlva , tért nyissanak a Habsburg 
remények valósulásnak. 

A Mátyás halála után oly rögtön beállott hanyat- 
lás . bár meglepőnek lássék is, a helyzetnek, az esemé- 
nyek öszvefüggésének s régen fogamzott és fokozatosan 
fejlődött okoknak természetes következménye volt, A 
nyugoti polgárisodás ösztönszerűleg tért keresett ma- 
gának , melyen a kelet fanaticus hódítási rohamait fel- 
fogván, azokat saját területétől távol tarthassa; s innen 
magyarázható, hogy a német birodalom nemcsak kö- 
zönynyel nézte az ozmán betöréseket hazánk földére, 
de sőt ismételve adott birodalmi segélyt Fridriknek 
Mátyás ellen, mig azt a török ellen megtagadta; és po- 
litikája számításaihoz tartozott Magyarországot any- 
nyira aláásatni engedni kelet felől, mig az elég gyenge 
leendett a nyugoti nehézkedésnek áldozatul esni, hogy 
ily módon ennek segélyforrásaival rendelkezhetvén, el- 
háríthassa ön fejéről a végzetet. — A német és török 
császárok, mindegyik önérdekből, — bár természet 
szerint ellenségek, — egymás kezére játszottak és mint- 

egy szövetséget képeztek hazánk ellen egész addig, mig 
ez állam egyéniségét fentartani képes volt. Ezen 
szövetséget Mátyás ellensúlyozta, de következményeit 
el nem háríthatta. Személyiségének dicsköre , a nem- 
zetnek erőt nem kölcsönözött , hanem vele együtt le- 
tűnt, mert utódai és nemzete politikájának mérveit fel- 
fogni, annyival inkább folytatni képesek nem voltak : s 
mig itt helyét az olygarchák önérdek hajhászása, a meg- 
unt fegyelem alól kibontakozott frivol féktelenség , s 
ezek szüleménye a királyi gyávaság bitorul elfoglalják, 
nyugoton és keleten mintegy egymást felváltva a 
következetes politikának erőteljes kinyomatai lépnek 
előtérbe: amott I. Miksa, itt annak letűnte után Soliman. 
I. Miksa a kicsinykedő , fösvény Fridrik fia, apjának 
szivóssági erényét öröklötté, de hibáit nem ; személyisé- 
gében egyesítette nagyanyjának a lengyel Cimburgá- 
nak óriási testi erejét , s anyjának a portugál Eleonórá- 
nak délforróságu élvvágyát és szenvedélyeit, s ő, bár 
nagy fejedelemnek és nagy embernek nem mondhatjuk, 
középkori lovagias fenségében, óriásként tündöklik ki 
a Habsburg elődök és utódok hosszú ivadék-sorozatából. 

Miksa, nejének burgundi Máriának hozománya ál- 
tal megalapítván családjának nagyhatalmi állását, a ma- 
gyar koronáhozi igényeit más hangon követelte mint elő- 
dei, s bár királylyá választatását, az olygarchia féltékeny- 
sége s a felébredni kezdő nemzeti függetsenségi visszaha- 
tás, meggátolták: azokat uralkodásának egész folyama 
alatt érvényben tartotta, és a magyar királyi czimet di- 
plomaticai okmányaiban folyvást használta. 

Zápolya István, a Hunyady ház nagy erényei 
szerzeményének örökségét áhitozván, a nélkül hogy 
annak nagyságát öröklötté volna, s az őt porból fel- 
emelő Mátyás politikáját sem felfogni, sem folytatni ké- 

pes nem levén, annak elhunyta után rögtön odahagyja az 
osztrák helytartói fontos állomást, és Miksa könnyű szer- 
rel visszafoglalja Bécset, vele Ausztriát, s győzelmes fegy- 
vereivel Buda alól csak azért tér vissza, mert a még foly- 
vást élő fösvény Fridrik tőle a szükséges költséget és a né- 
met birodalmi rendek , mintegy ösztönszerűleg félve az 
osztrák ház hatalmi túlsúlyától, a segitség-et megtagad- 
ták: s ezek daczára is sikerült neki, az 1491 -ki békekötés 
alkalmával, Ulászló férfi ivadékának kihalása esetére, a 
magyar korona örökségét biztosítani, és sikerült, külö- 
nösen a magyar főpapok és olygarchák soraiból, egy ha- 
tározott osztrák pártot alakítani. A király szabad vá- 
lasztási oly féltékenyen őrzött s palládiumként tisztelt 
jognak ily módoni elárusitása felébresztette a nemzeti 
ellenhatást, s az 1492-ki országgyűlés azon sajátságos 
történelmi eseményéről nevezetes , hogy a magyar ki- 
rály, a magyar rendek előtt, szláv trónbeszédben védte 
az osztrák ház örökösödési jogát, de a felriadt nemzet 
hevesen tört ki a nemzeti önérzetet sértő szerződés el- 
len, melyet, a még nyilvánosan fellépni nem merészlő, de 
naponként szaporodó osztrák párt tagjai egyenkint irtak 
alá. A szerződés megerősítését megtagadta az 1493. s 
1505-iki első országgyűlés is ; az 1505-ik évi második or- 
szággyűlésen pedig a nemzet függetlenségi visszahatása 
oly élesen nyilatkozott, hogy a rendek jövőre a magyar 
trónról minden idegennek kizárását határozták el. Sajnos, 
hogy a nemzeti akarat, oly kis mérvű tulajdonokkal biró 
családban nyert kifejezést, mint a minő a Zápolya csa- 
lád volt. Miksa fegyverrel akart ellenszegülni e határo- 
zatnak, s attól csak az Ulászlóval kötött ujabb örökö- 
södési és kölcsönös házassági szerződés folytán állott 
el. Az 1507. és 1508-ki országgyűlések ismételve 
tiltakoztak a fejedelmek által kötött titkos szerződések 
ellen, de azoknak következményeit sem ezek, sem Zsig- 

mond lengyel király közbenjárása, sem a Zápolya-párt 
fondorkodása meg nem akadályozhatták. A gyáva és 
tehetetlen Ulászló e részben a kérlelhetetlenségig kö- 
vetkezetes volt. Az örökösödési és házassági szerződés 
1515-ben Bécsben ismételve megujíttatott, melynek az 
öreg Perényi nádor magát Pozsony utczáin zsellyeszék- 
ben körülhordoztatva, nyilvánosan ellentmondott u- 
gyan, de azt később maga is, mint magán egyén, a ná- 
dori méltóság beszenyezését nem merészelvén s azt ön 
személyétől különválasztván, aláirta. 

Miksa nem érte meg a szerződés érvényesítését ; 
de már halála évében, 1519-ben, megköttetett a kettős 
házasság Jagelló Lajos és Habsburg Mária — Habs- 
burg Ferdinánd és Jagelló Anna között. Hét év múlva 
kihalt a Jagelló törzs, s a Habsburg ház igénye, mely- 
ben a német nehézkedés súlya rég idő olta öszponto- 
sult, Magyarországot illetőleg teljesedést nyert. 

Ez volt helyzete nyugotfelé a magyar államnak: 
— folytonos védelem annak túlnyomósága ellen, mely 
ellen csak addig volt képes magát fentartani, mig a ke- 
leti nyomás egy nagyobb állam alakulásának szüksé- 
gét előtérbe nem tolta. 

Nyugot nehézkedésének következményei talán el- 
háríthatok leendettek , ha a magyar állam határai dél 
és keletfelé a természetes vonalokig , a tengerig és Bal- 
kánig annak idejében kitűzve, s azon területen a ma- 
gyar befolyás megszilárdítva lettek volna : de mind ez 
el lőn mulasztva, részint egyes uralkodóink hibái 
miatt, — részint azon természetes okból, mert a nem- 
zet, maga is ujoncz a nyugoti polgárisodásban, nem 
rendelkezett a polgárisodásnak annyi fölényével, meny- 
nyi a kelet felé hatás sikerét tartósan megalapítani és 
biztosítani képes lett volna. 






38 



V. FEJEZET. 
Keleti hatás. 

A honfoglalás idejében, bár a közeledő felbomlás 
csiráit bensőleg rejtegetve , külsőleg még fentállott a 
keleti császári birodalom, melynek Pannónia felé fekvő, 
laza hűbéri kötelékkel fűzött, tettleg majdnem függet- 
len tartományait erőteljes bolgár és szláv népek lakták, 
ezek meghódítása nagyobb erőfeszítést kivánt és keve- 
sebb zsákmányt igért, hogysem a zsákmány vágyó har- 
czosok tettvágyát nyugottól elvonni, s a hon alapítás 
messze előrelátó érdekében, kelet s dél felé irányozni 
törekvést keltett volna. 

Bár az Europávali első érintkezés kelet közvetí- 
tése folytán történt, Bölcs Leo segédül hiván őseinket 
889-ben a fellázadt Simon bolgár hűbéres fejedelem el- 
len ; de a keleti császárság befolyása hazánkra, bár három 
századon keresztül fel-felmerült, szerencséjére polgári- 
sodási jövőnknek , döntő és tartós nyomokat nem volt 
képes hátrahagyni ; de más részt politikai jövendőnk 
hátrányára a magyar befolyás sem volt képes délkele- 
ten hatályos kiterjedést alapítani. A vezérek korá- 
ban Zoard és Kadocsa a Dunán átkeltek ugyan hódi- 
tási tervvel egész a Feketetengerig , de ha Anonymus 
igazat mond , a foglaló sereg Görögországban maradt 
és többé vissza nem tért. — Konstantin császár 942-ben 
aranynyal vásárolja meg a békét, a későbbi csatározá- 
sok pedig 958-ban, 961-ben és 970-ben vereséggel vég- 
ződtek a görög földön. — Konstantin törekedett a gö- 
rög befolyást nemzetünkre megkísérteni, s a béke kö- 
vetség vezéreit Gyulát és Bulcsút úgy látszik hajlan- 

dókká tette a keresztyén vallás elfogadására; talán 
Hierotheus is az ő rendelete folytán ment Erdélybe a 
keleti ker. vallás terjesztése érdekében: de a keleti val- 
lás terjesztése csakhamar tűlszárnyaltatott a nyugoti té- 
rítés fölénye által, s már Istvánnak sikertilt a keleti 
egyházat Erdélyben is háttérbe szorítani. 

Meddig tolták ki honfoglaló őseink délirányban 
az ország határait, e helyen vizsgálni nem szándékom , 
ha elfogadjuk is azon állítást, hogy Zalán megveretése 
után Léi, Bulcsú, Botond egész az Adriáig hatoltak, 
Horvátországot elfoglalták, valamint Braszlavo fejede- 
lem birtokait a Pannónia Saviat, — Zágrábot, Valkot 
Pozsegát; másrészről el kell ismernünk, hogy ezen 
részek meghódítása nagy részben múlékony megszállás 
lehetett, mely sem a foglaló nemzet ottani megtelepedé- 
sét, sem tartós birtokba vételt, sem állandó határ-alapi- 
tást nem eredményezett. 

Már Taksony alatt 950 körül beljebb szorult a 
déli határ, valamint a keleti határ sem terjedt a Balkánig 
mint némelyek szerint Zoltán megállapította; — Pauli- 
mir szerb fejedelem egyesség utján kiköti, hogy a ma- 
gyarok a Szaván túl ne kalandozzanak. S ha elhiszszük 
is, hogy Muncimir horvát fejedelem elismeré a magyar 
fensőséget, annyi történelmileg bizonyos, hogy I-ső 
Béla leányát Ilonát, Sz. László testvérét Zvoinimir füg- 
getlen horvát fejedelem vette nőül. 

Hogy Bulgária a Belgrád melletti csata után és 
Szervia Császlavus fejedelem legyőzése után, elismer- 
ték e a magyar fenhatóságot, és ha igen, meddig tartott 
az ? nem lehet történelmileg biztosan megállapítani, — 
annyi bizonyos, hogy ezen uralom sem tartós, sem biz- 
tosított nem volt. 

A történelmi ködből kibontakozva biztosan tudjuk, 

hogy 1072-ben Ducas Mihály bosniai helytartóját Nike- 
tast a királyi herczegek Belgrádnál megverik és a vá- 
rat beveszik; továbbá hogy Zvoinimir halála után 
özvegyének kértére I. László a horvát ügyekbe ele- 
gyedvén, azon országot 1091-ben elfoglalja, és Almost 
Gejza kisebb fiát, annak trónjára ülteti. Kálmán ki- 
rály pedig Péter, — horvát olygarchát legyőzvén, 
Horvátországot a magyar birodalomhoz kapcsolja, — 
és 1102 Traunát Jadrát — Spalatót be vévén Zara- 
Wechiában magát Dalmátország koronájával megkoro- 
náztatja. 

Ezen két nagy fejedelemnek sikerült az ország déli 
határait a természetes védelmi vonalokig kitolni, de 
ezen valamint a keleti határokat képező tartományok 
birtoklása folyvást villongás tárgya lévén, biztosan 
és nyugodtan berendezhető nem volt ; és sem az ott la- 
kó népek beolvasztása, sem a főidnek a magyar koro- 
nába teljes beosztása nem sikerült az ozmán törzs átala- 
kitó berohanásai előtt sem. 

Alig hunyta be szemeit Kálmán, már Dalmatia, 
vagy inkább a tengermelléki városok fellázzadtak, és 
Velencze az Adrián uralmát biztosítandó, először lép 
cselszövényeivel a magyar állam ellen sikra. — 1115 
Ordelafo Faliéri dogé a dalmatiai városokat elfoglalja 
— melyeket ugyan 1117-ben II. István vissza foglal, 
de Jadrát megtartja Velencze. 

II. István háborút folytat a keleti császárral is, s 
bár annak birodalmában messze behatolt, de eredmény 
nélkül tért vissza. 

II. Béla Uros szerb fejedelem leányával hozo- 
mányul kapja Rámát vagy Bosniát ; de ezen sógorság, 
s a középkori szerencsétlen fogalom a majestásról s ál- 
lam oszthatóságáról, melynek Béla is hódolva — fiai 



KELETI HATÁS. 



41 



közt a birodalmat megosztotta, s az innen származott 
trón- viszályok, a keleti császársággal több mint félszá- 
zadig tartó bonyodalmakba keverték a magyar államot 
mely idő alatt Velencze is folyvást igyekezett a Dalmát 
városokra fentartott igényét érvényesíteni. 

A szerb fejedelem Csudomil, Ilonának Béla király 
nőjének testvére, a magyar trónra lépett unoka öcsét II. 
Gejzát a keleti császár ellen segédül hivta. — A keleti 
trónon Comnen Manuel erélyes és cselszövényes kitűnő 
fejedelem ült, ki képes volt felfogni a következmények 
fontosságát, mely a keleti befolyásnak a magyar állam 
ellenébeni biztositásából keleti Európa jövő alakulására 
nézve keletkezhető volt; s a czél kivitelére birtaaz aka- 
rat teljességét és a kitartás erélyét és megkísértette 
az eszközöket alkalmazásba venni ; de az ő kora e nagy 
czél kivitelére késő kor volt. — A magyar állam har- 
madfél százados fennállása óta sokkal inkább meg volt 
nyerve a nyugati politika és polgárisodás hatásának, 
mintsem, a feltartózhatlanul sülyedésnek indult, s egy 
időre a fejedelem személyisége által fentartott, de belül 
rothadt kelet, — ily nagy eredmény létesítésére képes 
lett volna. Comnen Manuel a trónkövetelő királyi her- 
czegek igényei támogatásának ürügye alatt, igyekezett 
az országot fegyverrel meghódítani : támogatta Bori- 
csot II. Gejza ellen; — III. István és II. László ellen a 
házasság által görög érdekbe vont II. Istvánt ; meg- 
mérgezte a független és szilárd jellemet tanusitni kezdő 
III. Istvánt, és Bélát annak testvérét nagy mérvű 
terveinek eszközéül használandó, a magyar állammal 
egyesítendő császári birodalom örökösévé tűzte ki, ud- 
varában görög nyelvben és szokásokban nevelteié; 
s bár később született fia érdekében a trónörökléstől és 
leánya kezétől megfosztá, de még is családjába házasi- 

tá, és a birodalom java előmozdítására esküvel kötele- 
zé. — A trónviszályok alatt a magyar királyok ellen 
folytatott háborúban Szeremet és Dalmatiát elfoglalta ; 
és azokat csak az ő halála után foglalta vissza III. Béla 
szilárd jellemű s rendező tehetséggel felruházott jeles 
királyunk, ki a görög udvari nevelésnek előnyeit, de 
nem fonákságait is elsajátította. III. Béla visszafog- 
lalta a velenczeiktől 1117 óta folyvást birtokolt Jadrát 
is, és a déli tartományokat a Velenczével 1189-ben 
és 1193-ban folytatott háborúk, sakarantani Albert ál- 
tal Horvátországban támasztott zendülés diadalmas be- 
végzésével megtartotta. 

Imre királyt rövid erélytelen uralkodása alatt foly- 
vást foglalkodtatták a délkeleti ügyek. István szerb fe- 
jedelem fellázadt a követelt magyar fenhatóság ellen, 
ezt leverve, helyébe Vulkánt segité a szerb fejedelem- 
ségre. — A Szerbiára tört Joannitz bolgár fejedelem 
ellen sikerrel harczolt, de ezen hadjárata alatt Velencze 
a franczia keresztesek segítségével Jadrát ostrommal be- 
vette, honnét azonban a pápa közbenvetésére, ki a ma- 
gyar állam erejét a szentföld visszafoglalására akarta 
igénybe venni, kivonult. 

Az Árpádok utolsó századát a barbár népek betöré- 
sei, s az itt települtek beolvasztásának nehézségei, a 
mindinkább sulyosodó nyugati befolyás, a Habsburgok 
keletkező igénye, az olygarchiának H. Endre pazar és 
silány uralkodása idejében fogamzott, a nemzeti veszély- 
ben kifejlett, s a trónviszályok folytán tetőpontra jutott 
túlsúlya, — sokkal inkább elhomályosították, mintsem 
ez időszakban a délkeleti ügyek rendezése sikerülhetett 
volna. 

Velencze leskelődő politikája felhasználta a tatár in- 
vasi o folytán beállott zavart, 1244-ben Jadrát elfoglalta. 

A pártos és szenvedélyes, — de tettre vágyó és 
erélyes V. István még atyja életében 1268-ban Wid- 
dint beveszi s Bulgária nagy részét a magyar fenható- 
ság elfogadására szorítja, és a Szerbiában kitört zava- 
rokat fegyverrel elintézi. — De a kéjekbe merült IV. 
László uralkodásának végén Uros szerb fejedelem or- 
szágát nem csak függetlenité, sőt a macsói bánságot is 
elfoglalja ; és a zavarban halászni mindég ügyes Ve- 
lencze a tengerparti városok egyrészét veszi birtokba. 

Az utolsó Árpád III. Endrének rövid országlása, 

— mig a befolyást igénylő papi és olasz párt által, 
méreg által láb alól el nem tétetett, — csak erőlködés 
volt a trónon megmaradhatni, és nem uralkodás, — 
nyugaton a Németujvári grófok, éjszakon Csák Máté, 
Erdélyben László vajda , délen a Brebiri grófok, nem 
tagadták ugyan meg nyíltan és elvben a majestas elis- 
merését, sem az ország területi egységét felbontani nem 
igyekeztek, — de ugy látszik olynemü vazallságra tö- 
rekedtek, mely a királyi hatalom által alig korlátol- 
va, a bitorolt területen mintegy független legyen, mi- 
lyet az időben a frank és német olygarchák szerencsés 
s ez utóbbiak tartós eredménynyel kísérlettek meg. 

A 14. században, melyet Anjou dynastia uralma 
tölt be, a nemzet életében eddig ismeretlen uj befolyás, 

— az olasz lép előtérbe, mely nyári felhőként sebesen 
átvonulva , a nemzet politikai életére döntő hatást nem 
gyakorolt ugyan, de az olasz hadjáratokban elpazarlott 
temérdek kincs és magyar élet árán szerzett a nemzet, 
vagy jobban mondva a főnemesség, némi felszínes mi- 
veltséget, érzéket a szép iránt, fogékonyságot az élet 
kellemesebb alakbani élvezésére ; de ezen előnyök mel- 
lett itt hagyta ezen befolyás a czimer- és czimvágyat, 
az erkölcsi ledérséget, a vallási rajongást és türelmet- 

lenséget, — a zsidó gyűlöletet. — E befolyásnak főté- 
nyezője volt a pápai hatalom, különösen annak kitűnő 
és erélyes személyesitője V. Kelemen. 

Az olasz pápai befolyás felhasználta a magyar 
állam déli tartományait s azok hatalmas olygarcháit, 
kiknek segítségével sikerült neki a német és nyugoti 
szláv befolyást háttérbe szorítani, s a magyar trónra, a 
sok igénylő Árpád leányági ivadék közül, egy nápolyi 
herczeget ültetni. 

Ezen időszak kezdetén a hatalmi túlsúly az állam 
délkeleti részei előnyére kezdett irányulni ; s maga a 
király is Róbert Károly több évekig Temesvárott tar- 
totta székhelyét, — de részint az ottani olygarchák ha- 
zafiusága, mely irtózott az állam ősi intézvényeinek 
felforgatásától és hatalmi súlypontjának áthelyezésétől, 
részint ugyanazoknak a magok körében lehetőleg füg- 
getlen helyzetben maradási vágya, s ez okból a királyi 
tekintély távolabb tartására törekvése, részint és főleg a 
déli részek zilált szervezetlen helyzete, nem engedték 
meg. hogy a hatalmi súlypont délkelet birtokában ma- 
radjon ; de más részről a délkelet segélyével trónra ju- 
tott Anjouknak sem sikerült azon részeket a magyar 
állam consolidált keretébe beosztani. 

Károly több izben volt kénytelen fegyverrel intéz- 
ni a délkeleti ügyeket. — Velencze 1310-ben meg- 
szállta Dalmatiát, — 1313-ban Brebir Mladin árulása 
folytán elfoglalta Zárát, 1322 és 1323-ban ezen Mladin 
és fia György ellen harczol, de Velencze fentartja fen- 
hatóságát némely tengerparti városban. — 1318-ban 
Milutin szerb ellen harczol , s őt a magyar fenhatóság 
újra elismerésére szorítja. — 1330-ban minden ok nél- 
kül haddal támadja meg a fenhatósági adót folyvást 
fizető Bazarád Mihály oláh fejedelmet ; de az igazság 

talán harczban megveretve, az magát függetleníti — 
és csak később 1342-ben fia Sándor hódol meg újra ön- 
kényt Lajos királynak. I-ső Lajos öt izben folytat há- 
borút Velencze ellen Dalmatiáért. 1346-ban Velen- 
cze Jadrát beveszi s békekötés folytán is megtartja : 
Dusán szerb fejedelemmel szövetkezve ismét fegyverrel 
lép föl Dalmatiáért, de Lajos személyes vezérlete alatt 
Spalatot beveszi, Istria és Friaul egyrészét elfoglal- 
ja, az 1357-ki háború után Velencze lemond a dalmát 
városokról Lajos viszont Istriáról és Friaulról, és Dal- 
matia ügyét egy magyar küldöttség által rendezteti. — 
A nápolyi igények biztosítása végett Velencze hatalmá- 
nak megtörése szükségesnek mutatkozván, Lajos nagy 
coalitiót rendez ellene, szövetségbe vonván Paduát, az 
osztrák herczeget, Genuát, és a bosnyák fejedelmet 
Tvartkót Velencze ellen maga részére biztosítani óhajt- 
ván, királyi czimmel ruházta fel, s 1378 — 81 tartó 
háborúban szárazon és tengeren megalázta, de mint 
uralmának egyéb vívmányait, ugy ezen nevezetes há- 
ború eredményét is meghiúsította a szertekapkodás ; 
mert míg előbb a választandó dogek megerősítési jogát 
és igy fenhatóságot követelt a magyar korona részére, 
később, a franczía Anjou Lajosnak a nápolyi trónra 
formált igénye foglalván el figyelmét és erejét, Velen- 
czével a békét hirtelen megkötötte, a magyar kereske- 
delem nagy hátrányára lemondván a dalmát sóvali ke- 
reskedés jogáról, és beleegyezvén a tengereni kereske- 
dés megszorításába. 

Hittéritői buzgalmában harczolt Lajos a bosniai 
patarenus felekezet kiirtása végett, de vezére Konth Mik- 
lós nádor Strebernik ostroma alól visszaveretett. — 
Szerencsésebb volt Szerbiában, mert Uros szerb fejede- 
lemtől a macsói bánságot vissza foglalta, és a magyar 
fenhatóságot ismételve megerősítette. 

Míg a magyar királyok, a nyugati befolyást a le- 
hetőségig ellensúlyozva, az állam hatalmát délkelet 
felé megszilárdítani, kevés sikerrel bár, de folyton töre- 
kedtek : azalatt folyton közeledett a végzet eszköze, az 
ázsiai nép-excrementum utolsó de most is erőteljes söp- 
redéke, — az ozmán törzs, feltűnve mint egy folt fel- 
hőcske a messze láthatáron, mely elől a gondtalan szem- 
lélő menedéket nem keres, nem is sejtve, hogy rövid 
időn pusztító viharrá erősödve rombolólag fog keresztül 
vonulni a vidéken. 

Kárhoztathatjuk e tehát Lajos királyt, hogy azon 
felhő vészes rejtelmeit föl nem ismerte, — s midőn 
1365-ben a töröknek hódolt s vele szövetkezett Sisman 
bolgár fejedelmet Viddinnél teljesen leverte, a győze- 
lem eredményét fel nem használva s a helyszínén Apor 
Dénest hátra hagyva, maga az Ausztriában kitört zava- 
rok intézésére sietett? 

Nehéz ugyan, az utókortól nagynak nevezett, s 
annyi egymást követő nemzedék által a dicsősség fény- 
körében tisztelt király emlékét szigorú bírálat tárgyává 
tenni: de gondolatom szerint a históriai igazságnak hó- 
dolunk, midőn a kárhoztató vélemény kifejezését meré- 
szeljük. 

Lajos egész politikájának eszménye, nem egy erős 
hatalmas és biztosított magyar állam alkotása, hanem 
családja számára fényes dynastiai hatalom alapítása 
volt. — Ezen czél kivivására használta fel a magyar 
állam segélyforrásait, vér és pénz erejét, a nélkül hogy 
az e részben szerzett előnyök visszahatását a magyar 
állam javára a felhasznált erő pazarlás arányában esz- 
közölni akarata és képessége lett volna. 
Ő 
családja számára koronát keresett és szerzett Ha- 

lusban s Lengyelországban és Nápolyban ; örökösödési 

szerződést kötött a Luxenburg és Habsburg családok- 
kal, ezáltal igényt szerzett az osztrák tartományokra, 
Cseh-, Morvaországokra, sőt a császárságra ; vazalljai- 
vá tette a bolgár, bosnyák, szerb, oláh, moldvai feje- 
delmeket, megalázta Velenczét, megfékezte a független- 
ségre törekvő tengerparti városokat, és a délszláv oly- 
garchakat, — s mindezek daczára ismételheti-e a törté- 
net komoly múzsája a költő szavait, hogy hazánknak a 
nagy király alatt három tengerpart virányi vétenek 
határfalat? valóban, bár mennyire fájjon is a lelke- 
sültség lelohasztása : nem ismételheti. — A Balti ten- 
ger soha nem volt a magyar állam határa, a független 
és erőteljes de féktelenségében folyvást önmagát emész- 
tő Lengyelország határa volt az Lajos idejében, mely az ő 
uralmát alkotmányos feltételek alatt fogadta el, és hely- 
tartóul ott hagyott anyját, a Lengyel Erzsébetet is a 
kormányzás harmadik évében már zendüléssel fenye- 
gette, mert a Lajos által elrendelt törvénytelen telekadó 
beszedését szorgalmazta ; s bár Lajos a lengyel sérel- 
mi országgyűlést Kassán tartotta, kénytelen volt a len- 
gyel kivánatoknak engedni, és lengyel uralmának fen- 
tartása a magyar államtól csak áldozatot követelt de 
hasznot nem hajtott. 

A Fekete-tenger sem képezte határát a magyar ál- 
lamnak Lajos idejében ; mert a magyar határ és a feke- 
te tenger közt kétes érzelmű vazall fejedelmek or- 
szágoltak , kik a függetlenséget csekély évi adó- 
val megvásároltnak tartván, a magyar állam érde- 
keknek felibe helyezték saját érdeköket, — és egyik 
legfőbb hibája Lajosnak, hogy ezen tartományokat sem 
véglegesen meg nem hódította, mert fegyverét családi 
érdekek másfelé vették igénybe, sem megnyerni nem 
tudta. — Hittéritői buzgalma átalában több kárt mint 

hasznot okozott, — az állam délkeleti érdekeit illetőleg 
pedig teljesen elhibázott volt. — ő Keistut, Litván és 
Atlamos tatár vezéreket, ugy a bentlakó kunok még 
pogány vallást követő töredékét a keresztyén vallásra 
téritette, a zsidók áttéritésében is fáradozott, s az át- 
térni vonakodókat száműzte ; de ha ezen térítései a mi- 
velődés érdekében hasznosak voltak is, azon türelmet- 
lensége, melylyel a keresztyén dissentiens felekezeteket 
üldözte az államra nézve veszélyes volt. Ezért hagyták 
néptelenül bogdán Drágos vezérlete alatt az oláhok 
Mármarost, ezért lázzadt fel László oláhországi vajda, 
ezért voltak elégedetlenek a bosnyák Patarenusok, a 
szerb óhitűek; és ezen türelmetlenségi buzgalom homá- 
lyosította el szemeit, midőn a segítségért esdeklő Paleo- 
logus János keleti császár figyelmeztetése folytán sem 
ismerte fel a török terjeszkedés nagy horderejét,samagyar 
állam érdekével szemben oly kicsinyszerü feltételhez 
kötötte a segély nyújtást, hogy a keleti császár az or- 
thodox egyházból lépjen át a katholikus egyházba. 

Lajos ezen buzgalma egy pápánál talán erény lett 
volna, a magyar királyban hiba volt; de fájdalom ezen 
időben csak a pápák bírtak a politikai emelkedettség 
ihletével, ők ismerték fel a török hódítás horderejét s a 
politikai egyensúly jelentőségét , a királyokat családi, 
az olygarchákat pártérdekek vezérelték, a nép csak tö- 
meg volt. 

Lehet, hogy Lajos térítési buzgalmát politikai in- 
dokok is vezérelték , a catholicísmust az összesimulás 
emeltyűjének tekintvén ; és nem tagadhatni, hogy ha a 
keleti egyháznak a nyugotiba olvasztása neki sikerül, 
Európa keleti talán éjszaki részeinek is történelmi fej- 
lődése másként alakul; de ezen nagyszerű eredmény 
elérhetése végett, szükséges lett volna, hogy Lajos 

egész , tagadhatatlanul nagyszerű egyéniségét s a ma- 
gyar állam minden segélyforrásait ezen mérlegbe ve- 
tette , szóval politikájának súlypontjává a délkeleti ha- 
talom megalapítását tette volna; s különösen hogy a 
még akkor talán legyőzhető török foglalás és pusztítás- 
tól a dunai tartományokat megőrizte volna. ezt 
tenni elmulasztotta, s mulasztása végzetszerű volt a ma- 
gyar állam jövőjére. 

Az Adriai tenger határát képezte ugyan a magyar 
államnak Lajos elatt , de már a tengeri uralmat Velen- 
cze gyakorolta, és Dalmatia, daczára az 1358-ban az 
esztergomi érsek és Széchy Miklós országbíró elnösé- 
gök alatt működő választmány rendezésének, oly laza 
kötelékkel volt az anyaországhoz csatolva, hogy a ten- 
gerparti városok Velenczének és a magyar államnak is 
adózván, a két ur közt több mint municipalis független- 
séget élveztek. Az 1378-ki nagy háborúnak pedig, 
mint felyebb említénk, kívánt következményeit a 
hirtelen kötött békekötés meghiúsította. Ily módon 
dél irányban sem lőn az ország helyzete biztosítva. 

Valóban Lajos országlásának hibáit tragicus fejlő- 
déssel boszulta meg közel jövőben a végzet, vagy nyíl- 
tan szólva, hibáinak szükségkép bekövetkező következ- 
ményei hamar teljesültek; de személyes kiváló tulaj- 
donai miatt mind e mellett is hálás volt iránta az utó- 
kor, mert emlékét a dicsőség fénykörével övedzve adja 
át a nyomról nyomra következő nemzedékeknek. 

Az eszmény, minek az állam nagysága biztosítását 
is alá rendelte , családi hatalmának megalapítása, sze- 
mei behunytával öszveomlott, s a nagy király özvegye 
és leánya zokogás közt lőnek tanúi, egy, az elhunyt ke- 
gyelméből felemelkedett olasz herczeg magyar király- 

lyá koronáztatásának. Ez lön gyümölcse a nápolyi igé- 
nyekre pazarolt vérnek és kincsnek. 

Még Lajos halála évében fellázadt az általa kirá- 
lyi czimmel díszített Tvartkó bosnya fejedelem, ki tiz 
évig tartó háborúval kínozta a déli részeket. 

Egypár év múlva bekövetkezett aHorváthi és Pa- 
lisnai féle ocsmány lázadás, melynek tragicus episodjai 
közé tartozik a királynék fogsága, és az anya-királyné 
iszonyú meggyilkoltatása. 

Hamar bekövetkezett a lengyel koronának Hedvig 
kezével a Jagellókra lett átruháztatása. Sovány ered- 
mény a magyar vérnek évtizedeken keresztül, a len- 
gyel korona megszerzése érdekében lett pazarlásáért. 

Bekövetkezett az oláh és moldvai fejedelmek fellá- 
zadása s Bulgáriának Bajazed általi elfoglalása, és be- 
következett tizennégy év múlva 1396-ban a nikápo- 
lyi iszonyú vereség. Mind Lajos kormányzata hibái- 
nak következményei. 

A királyok fövényre építenek, midőn családi érde- 
keiket az államétól elválasztják ; s a népek megérdem- 
lik sorsukat, midőn magokat ily politika eszkös&eivé fel- 
használtatni engedik. 

A nikápolyi csata megrázkódtatta Közép-Európa 
addigi államrendszerét, és megváltoztatta a magyar ál- 
lam helyzetét. A mohácsi vészig nyúló 130 év alatt, 
már nem csak magáért vivta az élet-halál-harczot , ha- 
nem paizsul szolgált a nyugoti polgárisodás és igy az 
összves Európa, mondhatnánk emberiség jövőjének 
megvédése érdekében ; felfogta a legközelebbi s azért 
legsujtóbb csapásokat, azokat sok ideig példátlan dicső- 
séggel feltartóztatta, — csoda-e, ha végre kábultan, de 
nem megtörve , öszverogyott ? Az általa védett nyű- 
göt pedig beteg embernek tartotta, mohó vágygyal les- 

vén halála esetére, hagyománya szétragadozásának be- 
következő pillanatát. 

Es ezen nemzet, mert a polgárisodás követelmé- 
nyeit el nem utasította, él ma is, s az őt elkábító nagy- 
hatalom jutott a beteg ember sorsára , kinek hagyomá- 
nyára az azóta jóllétben gyarapult, általunk megvédett 
nyugot ma épen oly mohó vágygyal várakozik, mint 
hajdan a mienkre , ismételt tanúságul, hogy az ember 
hatalmának forrását nem a nyers erőben, hanem a szel- 
lemben, vagyis abban a mi nem anyagi, rejtette el az 
isteni gondviselés, mert az az ő kifolyásának szikrája. 

Ilyen lévén , vagyis a történelem fonalán ilyenné 
alakulván a magyar államnak délkeleti irányban geo- 
graphiai és etnographiai helyzete: bebizonyítottnak vé- 
lem azon tétel igazságát , hogy a magyar állam azért 
nem nőhette ki magát olyan állammá, mely közép Eu- 
rópában a polgárisodás megőrzésére, s a kelet és nyu- 
got közti egyensúly fentartására önmagában elegendő 
lett volna : mert geographiai helyzete, s ennek folytán 
történelmi alakulása kedvezőtlen volt. 

Talán mellőzhetem ez alkalommal a harmadik ok 
részletezését , mely nemzeti hibáinkban keresendő : 
milyenek a pártoskodás, s ennek kifolyásai, a gyanú- 
sító, rágalmazó , viszálykodó , türelmetlen , fegyelmet 
nem tűrő, a jó irányában is, mert ellen véleményütől jön, 
negatív ellenzési szellem, a munkátlanság s urhatnám- 
sági vágy, mely a polgári foglalkozásokat osztályozva, 
azoknak egy nagy részét a magyarhoz nem méltókká 
keresztelte; a dölyfösségbe átcsapó büszkeség, mely 
a más fajok assimilatioját akadályozta, a szerencsés 
viszonyok közti elbizakodottság , szerencsétlenségbeni 
csüggetegség : mert ezen hibákat nemzeti erényeink 
nagy részben ellensúlyozzák ; ilyenek a természetes, jó- 

zan higadt ész, vitézség, nemeslelküség, dicsvágy, haza- 
szeretet, bőkezűség, szabadság és vendégszeretet, val- 
lási türelmesség. 

Ezen hibák és erényeknek, az állam életre befo- 
lyását részletezni ez úttal meg nem kisértvén : áttérek 
azon tétel tanulmányozására, miért volt szükséges a 
magyar államnak nyugottal szövetkezni, — s ezért az 
állam küliránybani egyéniségét, ha nem is jogilag, de 
tettleg áldozatul hozni. 

VI. FEJEZET. 
Az ozmán hatás következménye. 

Mik voltak az okok, hogy az ozmán hatalom nem 
Belgrád, Buda vagy Érsekújvár , hanem Bécs alatt tő- 
retett meg ? s volt-e időpont, melyben a megtörés sike- 
rülhetett volna ? — e kérdéseket átalánosságban meg- 
fejti az állam eddigi történelme , melyből kimutatható, 
hogy a magyar állam nyugotról folyvást zsibbasztva, 
délkelet felé meg nem erősödhetve, nem birt elég erő- 
vel arra, hogy az ifjúsági erőtől duzzadó, az izlam ha- 
tásánál fogva fanaticus , a szerencse különös szeszélye 
folytán két századon keresztül csaknom folyvást kitűnő, 
erélyes és harczias szultánoktól vezérlett ozmán hata- 
lomnak ellent állhatott volna, azon hatalomnak, mely 
keletkezése és létezhetése feltételeit még mind épség- 
ben birta , t. i. a szilaj és nyers, de a vallás és feltét- 
len absolutismus által még is fegyelmezett erőt a foly- 
tonos harczokra és tért a folytonos pusztításra s a po- 
litikájának sarkkövét képező pusztítás általi terjeszke- 
désre. Mihelyt e képtelen és sok időre fen nem tart- 
ható politika határkőbe ütközött, szükségkép be kellett 
állni a hanyatlásnak , mert a létezhetés feltétele meg- 
szűnt. — Ezen határkövet képezhette volna talán Bel- 
grád vagy Budavár , ha Lajos után közvetlen egy Má- 
tyás jutott volna a magyar trónra, de szerencsétlensé- 
gére a nemzetnek, az ingatag, pazar, kapkodó, rajongó 
és mégis erkölcstelen Luxemburg Zsigmond, s vele a 
viszály, üres kincstár, olygarchicus féktelenség, női al- 
jasság, a nyugot diplomatiai viszályiba való haszon nél- 
küli bonyolódás , vallási türelmetlenség, üldözés és há- 

borúk és ezek folytán a stilyedés székeltek egy fél szá- 
zadig a magyar trónon és zsibbasztották az állam erejét. 

A Dráván túli részek ezúttal nem voltak oly sze- 
rencsések , mint az Árpád ház kihalta után , hogy az 
olasz befolyás folytán , a magyar államnak királyt ad- 
hattak volna. A nápolyi dynastia nem fészkelhette meg 
magát a magyar trónon, győzött a német szláv befo- 
lyás; de ezen viszályok, a bosniai zavarok, velenczei há- 
borúk, nyitva hagyták az ország délkeleti részét, a Ve- 
lencze által is titkon segített s Hervoja hitszegése által 
erősbödött török betörésnek. 

Az 1419-ki győzelem csak egy 5 évig tartó fegy- 
verszünetet eredményezett. A szerb szövetség, mely 
Lazarevich és Brankovich György gyei köttetett, ha fel- 
tételei mind két fél által hiven teljesíttetnek, talán ké- 
pes lett volna más alakot adni a történelem kifejlődésé- 
nek, de ezúttal nem nyomozván melyik fél hibája foly- 
tán, eredményre nem vezettek, s az 1428-ki háborúban 
Murád szultán diadalmaskodik, Brankovich meghódol, 
leányát a nagyúr háremének áldozza és Szerbia a he- 
lyett , hogy a magyar állam védfalát képezné, ezentúl 
minden segélyforrásaival ellene használtatott fel a török 
által. — 1432-ben meghódolt a töröknek Vlád oláh 
fejedelem is , és bevezette azt Erdélybe, hol a három 
nemzet , mintegy előérzetében a küzdelmes jövőnek s 
érzetében az őt védeni nem képes anyaország hanyat- 
lásának, azon nemzeti szövetséget kötötte, melyet a vi- 
szonyok teljes átalakulása után, ma is Erdély alkotmá- 
nya alapjául erőlködnek némelyek fentartani. — Ala- 
kulhatott volna-e akkor négyes nemzeti szövetség, mi- 
dőn az oláh fejedelem vezette be az addig ismeretlen el- 
lenséget? — és van-e szükség ma az egyéni egyenjo- 
gúság korszakában egy hazában nemzeti szövetséget 

beczikkelyezni ? — valóban az állameszmének és egyen- 
jogúságnak értelmezése, ma az ilynemű alkotmányt 
anachronismusnak kénytelen tartani, mig a 15. szá- 
zadban mint hatályos védelmi eszköz, jogosult és czél- 
szerű volt. 

Az 1435-ik évi országgyűlés által felállított hon- 
védelmi rendszer . a mellett, hogy az alkotmány igaz- 
ságtalanságát a paraszt osztály irányában a portalis mi- 
litia felállításával tetőzte, és ha lehető lett volna a le- 
alacsonyitás alsóbb fokozata , arra kényszerítette, hogy 
a jogtalan a honvédelemben tartozzék ugyan részt ven- 
ni , de nem mint osztály és nem a maga neve alatt, ha 
nem mint a telek járuléka, — ezen rendszer mondom 
nem hozta színvonalba az erő kifejtést a beállott szűk 
seggel, és az ellenség e részbeni előhaladásával, mert a 
törők már régen fegyelmezett állandó katonasággal 
harczolt , a janicsárokkal. 

Csoda-e, ha közbejövén a hussita és velenczei há- 
borúk, majd az erdélyi pórlázzadás, a nagy hős s e szá- 
zad törpéi közül óriásként magasló, ma is rejtélyes Hu- 
nyady János 1437-i ki szerbiai nagy győzelme Murád 
szultánon , nem volt képes a török terjeszkedésnek ki- 
mutatni a határkövet ? 

Hosszú ideig volt ő és hős fiai paizs és vért a ma- 
gyar nemzet élete fölött , de csoda-e ha a rothadásnak 
indult anyagban a chemiai fejlődést meg nem semmi- 
síthették? elég, hogy késleltették; lehetetlent ember 
nem alkothat, sem az anyagi , sem a morális világban. 

A Zsigmond halála utáni húsz év, 1438 — 1458 
nevezetes világtörténelmi időszak, kezdete a középkor 
e8zméibőli kibontakozásnak, magával hozva az átalaku- 
lás vajúdásainak előfájdalmait, kétséget a fenálló biz- 
tosságában, habozást a régi fentartásában , bizalmatlan- 

ságot a kétes uj iránt, előbb az eszméknek, majdan az 
államoknak átalakulását siettetek az ozmán hatalmi tö- 
rekvés ujabb vívmányai, Murád és Mahomet diada- 
lai , Konstantinápoly eleste s az utolsó ókori biroda- 
lom végenyészete. A nemzetek sejteni kezdették, hogy 
uj államalakulás küszöbén állanak , de még nem tájé- 
kozták magokat az események hordereje iránt. Nem 
különösen hazánk , s kivált az annak sorsát kezeiben 
tartó olygarchia és kiváltságos osztály. Itt a király- 
választási pártviszályok , az olygarchia féktelensége, s 
az aristocratia szükkeblüsége kiáltóbb színben tűnnek 
föl , mint bármikor az aránylag biztos múltban. De 
nemcsak az emberek, az események is hátrányosan ala- 
kultak a nemzet életére nézve. Az annyi kisérlet után 
végre magyar trónra jutott habsburgházi első király 
Albert rövid országlás után meghal, maga után az atyja 
hibáit öröklött özvegyét várandó helyzetben hagyva. 
Ha Albert tovább él, s a magyar trónon ivadék sorozat 
követi, valószínűleg más alakulást nyert volna hazánk 
történelme ; ez esetben is bekövetkezett volna azon ál- 
lam csoportulás, melyet az ozmán hatalom terjedése te- 
remtett, de a csoportulás hihetőleg Magyarország körül 
öszpontosult volna , s ez képezendette magvát és súly- 
pontját azon birodalomnak , melyet ma osztrák biroda- 
lomnak nevezünk, s melynek hatalmi súlypontja, a 
negyedfél százados történelmi időszak alatt folyvást 
változtatva, majd a német majd a szláv elemre, majd 
egyedül az uralkodó ház családi hatalmára alapítva, 
máig sem helyeztetett természetes alapkövére. 

Albert, bár a magyar rendek beleegyezése folytán, 
német császár is, mint ipa Zsigmond, hatalmának alap- 
jául még Magyarországot tekintette ; e volt a központ, 
melyből más országait és a császárságot kormányozta, 

s ha él, családi érdekei összeforrván a nemzet érdeké- 
vel, hihetőleg érzelmeire nézve is magyarrá lett volna, s 
mint ilyen hasonlókká nevelve örököseit, a család nö- 
vekedésben lévő hatalmának eszközeit az ország fentar- 
tására fordította volna. — De az előbb és később oly 
szapora nemzetség, a magyar földön nem birtsarjadéki 
fogékonysággal. 

így hiúsult meg a szláv elemmeli szövetkezhetés 
eszménye is Ulászló kora halálával ; és meghiúsult má- 
sodszor a Habsburgház magyarrá alakulása TV. László- 
nak a szláv* nemzeti visszahatás általi megmérgezte- 
tése miatt. 

E sivár korszakot , bár utóhatásait meg nem előz- 
hetve, fényesen tölti be Hunyady János emelkedett 
államerényeivel, és a nemzet genius forrásából merített 
hadvezéri dicsőségével. De fájdalom ő korában egyedül 
volt nagy , mellette minden törpe. Törpe az olygar- 
chia , mely ármányaival és cselszövényeivel őt folyton 
körülhálózta , és nagyszerű eszménye, a török hatalom 
megtörése kivívásában akadályozta, — törpe az ari- 
stocratia, mely az 1447. országgyűlésen a honvédelem 
tárgyában hozott azon végzéseivel, melyek szerint a ne- 
messég felkelését csak nagyobb megtámadtatás eseté- 
ben engedte összehivatni, s ekkor is az ország határain 
tul használtatni nem engedte, szükkebelüségének gyászos 
emlékét örökítette meg, — törpék voltak a magyar ál- 
lam fenhatósága alatti és védelmére szorult népek vagy 
jobban mondva fejedelmeik, a szerb, oláh és moldvaor- 
szági fejedelmek, kik árulásaikkal több ízben előnyére 
szolgáltak azon természetes ellenségnek, melynek első 
csapásait nekik kellett felfogniok, s melyek alól csak a 
magyar állammal s ez által a ny ugottali határozott szö- 
vetkezés menthette volna fel. — Törpe volt a pápai s 

általa a papi hatalom, mely a nemzeteket csak szóval 
izgatni volt alkalmas , még az esküvel pecsételt béke- 
szerződés felbontására is, de a hivők szövetkezésé- 
nek megalakitására többé sem a tekintély sem az ige 
varázsának nem volt birtokában, — törpék voltak az 
európai fejedelmek, kik, mert a veszély tőlök távol volt, 
annak nagyságát be nem látták: — ezen időszak mind- 
három királya pedig rövidebb ideig foglalta el a trónt, 
mintsem jellemök , erélyök és képességűk felől biztos 
Ítéletet mondhatnánk, noha V. László ingatag, hitszegő 
és önállástalan jellemét nem mentheti ki ifjúsága. 
Ennyi rothadt elem közt, úgy látszik, csak az alkot- 
mány sánczain kivül álló jogtalan nép maradt meg még 
romlatlan erőben, mert az a bűnbocsánat igéjében biz- 
va , seregestől tódult felvenni a keresztet, s hozni életét 
áldozatul a haza megmentésére, mig a király seregével 
és a nemesség zászlóaljai távolról nézték a Nándor- 
fehérvári nagy csatát , mely bár a török iszonyú meg" 
veretesével lőn megnyerve , de a viszonyok fentebb 
rajzolt alakulása mellett, nem emelkedhetett döntő csata 
színvonalára ; az ozmán hatalom még birta az ifjúság 
rugékony erejét, a középkori Magyarország szervezete 
közeledett az elkopáshoz , az uj kor állameszméi még 
nem törtek rést a sötétbe, s bár azokat Mátyás sas sze- 
mei már sejtették, hatalmas karjai, bár a rendkívüli vi- 
szonyok közt is elég erősek voltak az állam megingott 
gépezetét nemcsak fentartani , de* mint néha a leáldozó 
nap ragyogóbb mint a délmagaslati, elég erősek 
voltak azt múló dicskörrel is övedzeni, de nem bír- 
ták , nem bírhatták az óriás erejével a hanyatló kort 
magához felemelni. 

Ha a Hunyady-dynastia Mátyáshoz hasonló iva- 
dékokban megörökölhetett volna a magyar trónon, va- 

lószinü, hogy a magyar állam, daczára a nyugoti és 
keleti nyomásnak, mind két irányban terjedve, mint 
nagy állam foglalt volna helyet az urópai uj állam 
rendszerben; de a végzet itt is ellenünk határozott, 
eszközül használva azon elfajult olygarchiát, mely a 
középkori századokban mint a védelmi rendszer akkor 
főtényezője szükséges államintézvény volt, de ezen kor 
ban már a viszonyok hatalma által túlszárnyalva, mint 
magát túlélt és avult intézmény, sejteni kezdette, hogy 
feleslegessé vált. Talán ezen sejtelem — talán épen a 
Mátyás általi nyomásnak érzete felkölté benne az élet 
ösztönét, fel villany ozá lankadó életerejét, mint a mo- 
schus a haldokló betegét, s utolsó lobbanásával több 
kárt tett, mint egész történelmi életével hasznot. — Az 
olygarchiának, hogy életét tatarozhassa, báb király 
kellett, előtte az állandó katonaság, az adófizetés, a fe- 
gyelem, a királyi akarat, s a népjog gyűlölt és rette- 
gett intézmények voltak; és választott báb királyt, elő- 
idézte a paraszt lázadást és a mohácsi veszedelmet. 

Vájjon mindezen veszedelmet, s annak folytán az 
állam egyéniségének koczkáztatását, az akkor élt oly- 
garchia tagjainak, mint egyéneknek terhökre rohatjuk 
e föl ? — Valóban nem. Ki határozza mi meg, mennyi 
része volt az egyéni szabadakarat befolyásának, és 
mennyi a viszonyok és uralkodó eszmék kényszerűsé- 
gének az események alakításában ? az olygarchia tag- 
jai közt sok jó hazafi volt, sokan siettek éltöket áldozni 
a hazáért; csak a mohácsi ütközetben 28 zászlós ur és 
500 fő nemes veszett el ; de ők az átmeneti korszak za- 
vart fogalmainak hatása alatt állottak, mint, egy, — 
századok óta önálló ország főrendü tagjai, nem hittek a 
lehetőségben, hogy ezen ország független önállását el- 
veszítheti, s az elődök hagyományszerü szabadalmait 

ereklyeként örzötték, s azokat az ország palládiumaként 
tekintvén, fen tartani igyekeztek a királyi tekintély elle- 
nében is, — nem látták át, hogy a megosztott hatalom 
nagy veszély idején nem képes megmenteni a hazát ; 
sőt azt hitték, hogy mind az, mit a királyi tekintélytől 
az olygarchia számára elvonhatnak a nemzeti szabad- 
ság és erő tőkéjét neveli ; nem fogták fel a veszély 
nagyságának horderejét sem, nem ismerték fel a hon- 
védelmi rendszer korhadtságát s elégtelenségét a veszély 
fokával szemben, és ennek folytán nem is erőlködtek 
uj segélyforrások s jobb rendszer alkalmazásának kuta- 
tásában, sőt attól idegenkedtek, mert a Mátyás által 
használt eszközöket szabadalmaikra nézve veszélyesek- 
nek hitték, a nemesi szabadalmakat pedig ugyan azo- 
nosittották a haza szabadságával, s azt hitték, hogy 
hogy még azok épségben vannak a haza sincs veszély- 
ben. — Ok ezen eszmekörből nem szabadulhattak meg, 

— a kor uralkodó eszméi erősebbek mint az egyének. 

— Hátráltatta a kibontakozás lehetőségét, és növelte az 
átalkodottságot az J5l4-ki pórlázadás is ; e lázadást a 
nemesség, mint szabadalmai és születési jogai elleni me- 
rényletet iszonyú visszahatással torolta meg, s a megtor- 
lásban nemcsak igazságtalanságot de politicai hibát is 
követett el, melynek következményei több mint három 
századra kinyúltak, s utófájdalmai még ma is nyomasz- 
tólag hatnak a nemzetre. 

Mindezek mellett nem lehet a 15-ik század utolsó fe- 
lének olygarcháit igazolni; bűnösök ők a nemzeti ve- 
szély előidézésében. 

E veszély közben hol találhatott a nemzet menek- 
vést? nyugoton kellett-e e azt keresni, vagy meghódol- 
va kelet hatalmának annak előretolt harezosául szegődni 
a nyugati polgáriso dás ellen ? — e kérdéseket fogom 

röviden tanulmányozni, azon meggyőződésben, hogy 
hogy a történelem kényszerűsége folytán a harmadik 
eset, — t. i. nyugot és kelet nyomása közt önállóságot 
biztosítani nem tartozott a lehetőségek sorozatába. 

Megkisértették alehetőséget valósítani a 16-ik század 
olygarchái s mondhatni azon kor férfiai közül a jobbak 
s velők a nemzet nagy része érezték, hogy az ország 
sorsa válponton áll ; belátták, hogy a nyugati nyomás, 
s annak kifejezése az osztrák ház igénye, többet rejt 
magában, mint a megelőzött trón követelési igények. 

| Két század lefolyása alatt többször volt rá eset, hogy 

a magyar koronát tekintélyes kül erővel támogatott, s 

| más tartományokat is — birtokoló igénylők nyerték 

el. — Sőt a dynastiák változásainál, Mátyás esetét ki- 
véve, ez rendes állapot volt, s ugy látszik, hogy a nem- 
zet már ezen időszakban érezte szükségét annak, hogy 

j királya személye által más országokkal szövetséget ke- 

| ressen. — Zsigmond is, Albert is császárok voltak s 

urai a cseh koronának, mégis a nemzet azon esetekben 
nem remegett függetlensége elveszthetése miatt, érezte 
erejét, s tudta hogy ezen erő fog súlyt és fényt kölcsö- 
nözni a megválasztott királynak. — Most erejében meg- 
rendülve, ebbeli hitében is megrendült; az óriási zava- 
rok közt tétovázva keresett menedéket, s ezt a bátrabb- 
bak és vérmesebb idegzetüek egy nemzeti király válasz- 
tásában keresték, reményivé hogy a nemzeti király ér- 
deke a nemzet érdekével össze lévén forrva, az egyesült 
erők diadalmaskodni fognak a lehetetlenségen is. Azt 
hitték, hogy „cuncta virtute expugnabilia" — Ők ön- 
magukból indultak ki, — ők látták, de önmagokat 
kényszeriték vagy ámiták nem látni, hogy a nemzet 
ereje el van zsibbasztva, látták, de nem akarták hinni, 
hogy a közromlottság közepette, a meglévő erők egye- 

sitése sem kivihető , Ők láthatták , hogy a nemzet 
már magának az osztrák követelésnek sem képes ellent- 
állni, annyival kevésbé a hatalom zenithjére jutott oz- 
ra an erőnek és mégis, mint nemzetünk annyiszor, nem 
az ész, hanem a különben nemes és magasztos érzelem 
sugallatát követték. Az érzelmekhez szólott az ország- 
ban szerte járva láng szavakban Werbőczy, és szavai a 
a nemzetet felvillanyozták ép ugy , mint ékesszólása örö- 
kösének szavai a késő utódokat. Sajnos , hogy a nem- 
zet nemes érzelmei, oly kicsinyszerű egyénben nyertek 
kifejezést mint Zápolya János. — Ezen kevés ősöket 
számlált olygarcha birta a parvenunek és kortársainak 
minden hibáit, de a nagyság erényei közül csak a dics- 
vágy volt tulajdona. Nem csoda sőt okszerű fejlemé- 
nye a történelemnek, hogy ő — Mária özvegy király- 
né ügyes tapintata, s a családi politikához szivósan ra- 
gaszkodó jelleme, kitartása sőt merészsége, s háttérben 
Károly császár hatalma és diplomatiája ellenében nem 
volt képes fentartani, annyival kevésbé előnyére billen- 
teni az egyensúly mérlegét. — Királysága nyakára hoz- 
za a nemzetnek a német fegyvert, okot szolgáltat az el- 
lenkirálynak igényét fegyverrel biztosítani ; s Tokaj- 
náli megveretése kényszeritvén a töröknél segítséget ke- 
resni, ürügyet szolgáltat a nagy hóditónak, Magyar- 
országot hadmiveletei színhelyévé választani s fenható- 
sága alá szorítani, — kegyelmesen elfogadván Mo- 
hácsnál a nemzeti királytól a vazalli kéz csókot. 

Mi történik, ha János király fel nem lép, hanem ő 
is, mint az előző korban az olygarchák, ha pártos lesz 
lesz is de trónkövetelő nem, s a nemzettel egyetértve 
járul Ferdinánd megválasztásához ? Nem valószínű hogy 
Szolimán századának legnagyobb embere s az ozmán 
erő legméltóságosabb kifejezése, — a hagyományos po- 

liticával szakítva a nyugati hódítás tervét ez esetben is 
önként feladta volna ; de hihető hogy az invasío később 
következett volna be ; és hihető, hogy az egyesült nem- 
zet, határozottabb feltételekhez kötötte volna a korona 
átadását, hihető, hogy nem történt volna meg az 1528- 
ki országgyűlési lealázó jelenet, midőn a nemzet kije- 
lenté hogy többé magát védeni nem képes, és a nyu- 
goti védelmet elfogadja mint a királyi hatalom eredmé- 
nyét és nem mint nemzetközi szerződés kifolyását ; hi- 
hető, hogy az állam fogalmának akkori felfogása sze- 
rint is, — a kölcsönös védelem szüksége sürgető lévén, 
— a nemzet talált volna módot a megválasztott király 
más tartományaival a közvédelem ügyét nemzetközileg 
rendezni, — mig igy a védelmet kegyelemként is elfo- 
gadván, s a viszontkötelezettség eseteit és mértékét 
meg nem határozván, az ily módon alakult viszony, egy 
a mindkét részrőli őszinteség hiányában mind két 
részre soknemü fictíonalt jogokat és követeléseket 
s oly helyzetet teremtett , melyben a való az irott 
és szerződött jogtól különbözött s nagy részben oko- 
zója lőn a három százados együttlét kényelmetlen- 
ségének s eredménytelenségének, s melynek kibonyoli- 
tása még napjainknak is égető kérdése. 

Mi történt volna a másik esetben, ha t. i. a nemzet 
egész tömege egy nemzeti király körül központosul, 
még ha ezen király az ingatag Zápolya lett volna is, va- 
lószínűleg nehéz védelmi harcz az osztrák igények elle- 
nében ; volt e vagy lehetett e kilátás ezen harczban 
győzelemre ? ha elfogultság nélkül 'vizsgáljuk Európa 
akkori helyzetét, — merészség koczkáztatása nélkül, 
nemmel felelhető ak. A Habsburgház hatalma a te- 
tőponton tündöklött, kiterjedt nyugot és dél Európa ak- 
kor legnépesebb leggazdagabb országaira, és segélyfor- 
rásait már az uj föld kincseivel is öregbité. A ház feje 

V-ik Károly császár, — kétségkívül ezen ház elődei és 
utódai közt legnagyobb férfiú, — már nem a középkor 
lovagja mint nagyatyja I. Miksa, hanem az uj kor- 
diplomatiáját teremtő, Machiavelli országlási tanait nem 
csak felfogó de azokat sok tapintattal alkalmazó ural- 
kodó volt, hideg, nyugodt ész s előre látó és körültekin- 
tő állambölcsesség birtokosa, fontolva mérlegelő de a 
kiszámítás szerint szilárd és biztos végrehajtó, kinek 
agyában világuralmi eszmék lappangtak. A mohácsi 
vész idejében Károly az ifjúság erőteljességében s a 
paviai győzelem dicsőségének mámorában tündöklött, 
ha mámor férhetett volna a hideg észhez. Ferencz fran- 
czi a király-rabja, 8 majd az egész olasz föld hatalmában. Ha 
ő hatalmának egész súlyát kénytelen lett volnaaz egyesült 
magyar nemzet ellen mérlegbe vetni, alig van kétség, 
hogy azt siker koronázta volna. Hogy pedig Károly csá- 
szár, bár a reformatio által okozott uj élet, melyet ő 
vagy fel nem ismert vagy félre ismert, s ennek folytán 
a németországi zavarok, afranczia nemzet, vagy is tán 
inkább a Valois ház hatalmi féltékenysége által erősen 
igénybe volt véve, — Magyarország irányában a ház 
hagyományos politikáját a legkedvezőbb alkalom nyil- 
tával feladta, s azt hatalma minden erejével érvényre 
emelni ne igyekezett volna, — feltenni nem lehet. 
Károly belátta azt," hogy Magyarország birtoka, fontos 
tényező ugy a német mint az olasz birtokok megtartá- 
sa érdekében, s azért e koronának testvére részére le- 
endő megszerzése a család hatalmi állásának szempont- 
jából reá nézve fel nem adható kötelesség lett volna. 
De ha a nemzetnek sikerül is franczia és lengyel szö- 
vetséget alakítani, ez esetben is, csak ugy lett volna 
győzelemre kilátás, ha a török mozdulatlan marad vagy 
a Károly elleni coalitióhoz csatlakozik ; az első eset 

Szolimanról fel nem tehető; a második megtörtént, 
de Szolimán Allah dicsősségeért harczolt nem nyu- 
goti érdekekért. A harcz tehát az akkori helyzetben 
kétes végzetü volt nemzetünkre nézve, — a legyőzetés 
pedig egyenlő a halállal. Az osztrák ház hatalma által 
legyőzött ország képességét és jogát elvesztette volna 
az élethez, s a német birodalomba beosztott provinciá- 
ban régen nem élne nemzet a hazán. 

Mi történt volna a harmadik esetben, — ha az egész 
nemzet kétségbe esésében leborulva, a győzelmes nagyúr 
palástja szegélyébe kapaszkodva, magát kegyelemre meg- 
adta s a török birodalomba kebeleztetni engedte volna?ke- 
let és nyugot,a keresztyénség és mohamedanismus a pol- 
gárisodás és barbarismus élet-halál tusája igy sem marad- 
hatott volna el, talán a kiontott vér nem folyvást e szegény 
hfaza földjét áztatta volna, talán Bécsen keresztül gázolva 
a német birodalom azon téréin, melyek a keresztyén fe- 
lekezetek harczai szinhelyéül voltak a végzet által fen- 
tartva, — döntetett volna el a nagy világ kérdés ; de a 
magyar nemzet végképen elmetszette volna létezhetésé- 
nek feltételét, mely elválaszthatatlanul a keresztyénség- 
hez és polgárisodásbani haladáshoz van köttetve, és a 
hivatásával ellenkező küzdelmek közt mulhatlanul ele- 
nyészett volna, vagy a nyugot győzelme esetére, mint 
a török birodalomhoz legközelebb alakuló nagyobb ál- 
lam fegyverrel szerzett tartománya menekülhetett vol- 
na. Magyarországnak a török birodalomba olvadá- 
sa megakadályozta volna ugyan az austriai birodalom 
alakulását, de ez esetben a kényszerűség egy német 
egységes nagy államot alkotott volna, mely lehet hogy 
a haladásnak és szabadságnak előmozdítója, de a ma- 
gyar nemzetiségnek temetője lett volna. 

Ne mondjuk, hogy ezen feltevések és lehetőségek 

MAGYARORSZÁG HELYZETE. 5 

fejtegetése hiu elmélkedés, azolta is , és ma is, a 
változott de alapjokban fentálló viszonyok közt élet- 
kérdések ezek nemzetünkre nézve, mint a legközelebb 
múlt mutatja s a jövő mutathatja. — A magyarnak, 
nyugot fegyvere hóditási esetének magát kitenni, vagy 
ettől menekülendő keletnek vagy éjszaknak meghódol- 
ni vagy exclusiv függetlenséget erőszakolni, ma is élet- 
halál kérdés, és jövőben is az fog lenni. Egy, de biztos 
léfezhetési feltételünk van, csatlakozni kölcsönös őszin- 
te szerződések által nyugothoz, egymásra szükségünk 
van és egyesült erővel teljesíthetjük hivatásunkat. 

Nem egészen Báthory István nádor s a többi ak- 
kor is udvari és német pártnak nevezett olygarchák 
egyéni szabadakaratának kifolyása volt tehát azon 
nagy horderejű esemény, hogy Ferdinánd és általa az 
osztrák ház, bár hiányos de határozott két oldalú szer- 
ződés mellett a magyar trónra ültettetett : a körülmé- 
nyek kényszerűségének s a polgárisodásbani haladás 
követelményének is, és főleg ezeknek, volt abban ré- 
szök. 

Régen fogamzott, lassan de folyvást érlelődött, kí- 
nos vajúdások közt született esemény volt az ; viszon- 
tagság teljes, nagy részben szomorú létet idézett elő, 
de mégis megmentette a nemzetet a jövedőnek, — s a 
jövendőt a nemzetnek. 

Vajon való-e ezen állítás ? kisértsük meg tanul- 
mányozni. 

VII. FEJEZET. 
Az osztrák uralom hatása és következményei. 

Az állam délkeleti és nyugoti részei voltak első té- 
nyezők Ferdinánd megválasztásában, amazok közel lé- 
vén a veszélyhez — oltalmat , ezek közel levén a 
hatalomhoz, előnyöket kerestek. Az éjszak keleti rész a 
nemzeti király körül központosult. Volt-e az akkor még 
szunnyadó nemzetiségi érzelemnek e részben némi ösz- 
tönszerű befolyása, ezúttal vizsgálni nem akarom, azt 
azonban a megoszlott ország ezen részei képviselőiről is 
elismeréssel kell megemliteni, hogy a királyválasztó- 
gyülésen 1526 dec. 16-án a körülményekhez képest 
biztositani igyekeztek az ország alkotmányos jogait. A 
másik rész 1527-ki budai gyűlésének végzései már nem 
hordozzák magokon az aristocraticus szükkebblüség azon 
bélyegét, mely a hanyatlási kornak előbbi jellemét al- 
kotta. A nemesség már kész volt áldozathozatalra, 
de későn. 

A tokaji és szinai vereségek után késő és kárho- 
zatos lett volna a nemzetnek egyesülése mig a mohácsi 
vész után rögtön, áldást hozó lehetett volna. 

Érzették és bámulatos tapintattal felfogták ezt azon 
kornak, és a következőnek férfiai, s köztilök a legjob- 
bak és legállhatatosabbak is, szükséges ellensúlyozónak 
és az alkotmány és nemzetiség védbástyájának tekintet- 
ték a külön álló Erdélyt a hozzá tartozó részekkel. 

A német befolyás azt vélte, hogy vágyai és remé- 
nyei hazánkat illetőleg az osztrák ház uralomra jutása 
által czélt értek, s első percztől kezdve ugy akarta azt 
tekinteni mint meghódított tartományt; nem ellenzetté 

ugyan nyíltan , hogy a fejedelem elismerje a nemzet 
alkotmányos jogait, sőt azt sem, hogy azoknak megtar- 
tását esküvel kötelezze : de ezen formaságokat csak mint 
a hóditás könnyítése eszközeit tekintette, s azt reményl- 
te , hogy azok gyakorlatban el fogják veszteni fontos- 
ságukat s majd lassanként érvényüket. 

A kor nemzedéke azonban ezen inventió hordere- 
jét rögtön felfogta, s az ellen- védszereket, — t. i. a pas- 
siv ellentállás, ellenzéki alkotmányos conservatio poli- 
tikáját helyes tapintattal alkalmazásba vette. 

Ezen politikát tüntetik fel már a veszprémi, kené- 
sei, partialis gyűlések; 1535-ki nagy-szombati ország- 
gyűlés pedig megnyitja a sérelmi országgyűlések há- 
romszázados sorozatát. 

Ezen politikának sikerét, más részről a német tö- 
rekvés meghiúsulását elősegéllette s más félszázadig 
fentartotta a török foglalás és a keleti részek külön ál- 
lása. Ily módon munkált a gondviselés keserű eszkö- 
zökkel megmaradásunk érdekében. 

A német elem önfentartása érdekében első sorban 
a törökkel lévén kénytelen küzdeni, nem volt képes 
annyi erőt kifejteni, hogy a magyar nemzet fentartási 
és ellenzéki képességét megtörnie sikerülhetett volna, 
de ezen törekvés egyfelől, s másfelől az ellenzéki állha- 
tatosság folyvást fenmaradt, minek következménye lőn 
az országnak s vele a birodalomnak stagnatiója, s azon 
viszás helyzet, hogy az irott jog nem nyert valósulást 
az életben, s nem fejlődhetett ki azon nyugodt biztos 
állapot, mely a haladást s az egy uralom alatt élő nem- 
zetek közeledését és nemzetközi szövetkezését lehetővé 
tette volna. 

Ezen tengely körül forog a magyar történelem 
több mint 3 századon keresztül ; a nemzeti visszahatás 

a legsúlyosabb körülmények közt is folyvást életerős, 
de conservativ jellemét, a fejedelmi ház iránti köteléket 
illetőleg is folyvást fentartja : a mi véleményem szerint 
nem a véletlen müve, hanem két alapokra vezethető 
vissza: 1-ször mert a nemzet még ily körülmények 
közt is érezte az annexio szükségét, és 2. mert a kirá- 
lyok, bár leginkább a német befolyás hatása alatt ál- 
lottak, nem hagyták magokat annak feltétlen eszközeiül 
felhasználtatni, és kevés kivétellel, a döntő perczekben 
mint magyar királyok cselekedtek, — mert érezték, 
hogy Magyarország hatalmoknak alapját, s a biroda- 
lomnak súlypontját képezi, és talán belátták néme- 
lyek közülök azt is, hogy jövendőben még inkább ké- 
pezendi. 

I. Ferdinánd 38 éves kormány lata, — bár még az 
élet — halál közti küzdelem és egy uj, szokatlan és 
kényelmetlen elhelyezkedés chaoticus időszaka , már 
megalapította a jövő politikáját. 

igazságos és türelmes, sokat foglalkozó, nagyon 
is sokat kormányzó fejedelem volt, — de szerte kapko- 
dó s a magyar nemzet iránt, a viszonyok sajátságos ala- 
kulásánál fogva bizalmatlan, emellett folytonosan pénz- 
szükséggel küzködvén, szerte terjeszkedő politikájának 
kellő érvényt nem szerezhetett. 

A magyar nemzet iránti bizalmatlanságát megfejti 
a helyzet. Magyarországban csak a jövendő hatalom- 
nak zálogát nyerte , a valóságban pedig csak oly bir- 
tokjogot, melyet kevesen ismertek jogosultnak, me- 
lyért nehéz harczokat kellett vivni, mely, hogy idővel 
hasznot hajtson beruházást igényelt volna , de mivel 
ez hiányzott, természetszerűleg ki kellett fejlődni azon 
érzelemnek, melyet a csalódás, tehetetlenség érzete, s a 
ki nem elégíthető bírvágy kelteni szoktak. 

Nevelte a király bizalmatlanságát a magyar állam 
férfiak állhatatlansága, sokszori vélemény és pártváltoz- 
tatása, — és szították nagy befolyású tanácsadói : a 
mindenben minden Hoffman, Fels, Salamanca, sat. Ezen 
egyének, s a fentebbi okok vezérelték oda Ferdinándot, 
hogy bár a nemzet ismételve kérte, sem udvarát, ha 
csak rövid időre is az országba át nem tette, bár még 
állandó residentiát nem tartván, felváltva Bécsben, Linz- 
ben, Insbruckban, Prágában lakott, sem a vezérletet sze- 
mélyesen, annyi kérések, átalános felkelés- Ígéret da- 
ezára is, — át nem vette : ezen okokból magyarázható, 
hogy a védelem súlyát a nemzet segélyforrásai alapjá- 
ra fektetni, s a vezérletet magyarokra bizni folyvást vo- 
nakodott, hanem a kétes , sokszor meghiúsult, s mint 
1542-ben is Joachim brandenburgi herceg vezérlete alatt 
kudarczot vallott birodalmi segélyben keresett támaszt és 
menedéket. 

Más részről a nemzet látván, hogy azon egyetlen 
remény is, melyet a Habsburgház hatalmához fűzött, 
— a tőrök elleni védelem, — meghiúsult ; s látván hogy 
királyát a nemzet érdekeinek egészen meg nem nyer- 
heti , sőt látván annak folyvást fokozódó bizalmatlan- 
ságát : a török foglalás félelmes terjeszkedése mellett, 
ösztönszerűleg a libellatio politikájában keresett mene- 
déket. Innen magyarázható a Frangepan, Perényi, Be- 
bek, Nádasdy ingadozása, s e viszonyokban leli kul- 
csát Utjesenics Fráter Gryörgy uagyszerü rejtélyessé- 
gége, s Erdély közeledésének és újra elválásának esemé- 
nye : — s ha méltányoljuk is a keveseknek, azok közt 
kitünőleg a Zrínyieknek ingatlan állhatatosságát, nem 
kárhoztathatjuk el, sőt a nemzeti lét fenmaradásának ér- 
dekéből elismeréssel kell lennünk a kor férfiai jellemte- 
lennek látszó habozásai iránt is. 

A viszonyok nem változtak I. Miksa alatt sem. 
Miksa emelkedett lelkületű, igazságos, s a vallási ügyek- 
ben nemcsak türelmes, de a párisi vérnász és spanyol 
inquisitió virágzó korszakában a vallásszabadság vé- 
delmezője is volt ; jeles tulajdonai nagy reményt köl- 
töttek a nemzetben ; de az ő tágabb látkörü politikája 
nem lelt kielégítést a megoszlott magyar kitályság ha- 
tári közt. Uralkodása kezdetén nagyszerű tervei voltak 
Magyarországnak a török iga alóli felszabadítására 
nézve ; de ezen terv valósítását nem az ország segély- 
forrásaival akarta megkísérteni, hanem a német biroda- 
lom segítségével, s elfogadta az 1566. augsburgi biro- 
dalmi gyűlés azon feltételét, hogy ha Magyarország 
birodalmi erővel a török foglalás alól felszabadittatik, 
az a birodalomba bekebeleztetvén, a birodalom népeivel 

azt hitte, hogy a 
birodalomba kebelezett Magyarország könnyebben biz- 
tositható lesz háza számára mint az önálló s noha még 
ekkor osztrák állam-eszme nem létezett, mert az örökös 
tartományok is Miksa és testvérei közt meg voltak oszt- 
va , és noha e törekvés merőben családi politika szem- 
pontjából indult ki, még is magán hordozza az assimi- 
latio és germanisatio politikájának jellegét, melyet ké- 
sőbb II. József, ki lelki tulajdonait az utódok közül leg- 
inkább örökölte, oly nemes de elhibázott hévvel raga- 
dott meg. Miksa az 1567-ki országgyűlésre német pro- 
positiókat küldött le, az 1569-ki országgyűlésen német 
őrsereg kiséretében jelent meg, az ország kapitánysá- 
gait német kezekre bizta, s a várakba német katonasá- 
got helyezett be. Élére állt az 1566-ki hadjáratban 
Győrött összevont nagy seregnek : ő lévén utolsó a 
Habsburgok közül ki sereget vezérlett , mig nem e te- 



72 HETEDIK FEJEZEL 

kintetben is a Lothringeni ház első sarja II. József kö- 
vette nyomdokait. 

Miksa politikájának semmi tekintetben sem aratta 
sikerét. Germanisáló törekvéseit meghiúsította a János 
Zsigmond alatt már az önállóság némi consistentiáját 
nyert, Báthory István alatt pedig már erősödni kezdő 
Erdély ellenhatása, a Bocskay György által szított, bár 
kitörése nem jutott összeesküvés, s akadályául szolgál- 
tak az alföldi és horvátországi paraszt lázadások , a 
nemzet ellenhatási képessége, a befolyásos férfiak mér- 
legelő politikája, és főkép a birodalmi segítség sikerte- 
lensége : mert a török nem csak ki nem veretett az or- 
szágból, de a nagy nehezen kinyert fegyveres béke is, 
Zrínyi Miklós hős ellentállásának, Szolimán halálának, 
s utódja az első sülyedő szultán Szelim gyávaságának 
következménye. 

Nem sikerült Miksának a kihalt Jagellók utolsó 
örökségének a lengyel trónnak családja részére való 
megszerzése se™. Báthory István a hős és bölcs erdélyi 
fejedelem leszorította az osztrák ház igényeit azon trón- 
ról, melynek mikénti alakulása nagy részben feltéte- 
lezte kelet és éjszak Európa ujabbkori elhelyezkedésé- 
nek irányát. Itt a végzet már a Romanovok és általok a 
szláv elem érdekében egyengette a jövő útját a Habs- 
burgok és német elem hátrányára. 

Miksa még polgári körből felvergődött tudós doc- 
torok tanácsával kormányzott, mint Seld, Zazius, Sink- 
moser, Unverzagt ; de ezen doctorok, ép ugy mint a 
korunkbeliek, nem voltak barátságos indulattal Magyar- 
ország iránt, s annak állami jogosultságát elismerni 
nem akarták. Egyébiránt ő hozta be 1572-ben Austrái- 
ba a nemesi matriculat, s e korban fejlődött ki az első 
osztrák nemes lánczozat, mely a harmincz éves háború 

folytán elenyészett, egy újnak, a máig fenálló aristo- 
cratia törzsökének adván helyet. 

Az I. Ferdinánd és Miksa aránylag jó, de nem Ma- 
gyarország érdekében vezetett kormánylataik alatt ki- 
fejlett kölcsönös bizalmatlanság magva, Rudolf alatt te- 
rebély fává izmosult, s a nemzeti visszahatás több mint 
egy századra terjedő harczainak alapját vetette meg ; 
ezen hosszú sterilis időszak esélyei jellemét is, egyfelől 
absolutisticus irány, másfelől libelláló ellenzék, Erdély 
és török hatalom befolyásainak hullámzási képezték. 

Rudolf atyjának és nagy atyjának jó tulajdonai- 
ból egy vonást sem öröklött ; nagy anyjának Arrago- 
niai Joannának téboly fásultsága, s anyjának Károly 
császár kedvencz leánya, a már életében szentté candi- 
dált Máriának rajongása képezték szellemi örökségének 
alapját; s a spanyol mysticus irányú nevelés, s az 
ottani élmények benyomásai, ezen alapra oly szellemi 
építményt emeltek, mely hosszú uralkodására sötét ár- 
nyékot, s az alatta szenvedő népekre nehéz átkot borí- 
tott. Spanyolországban tanuja volt II. Filep sötét 
zsarnok kormányzatának, az escurial épitésének, Don 
Carlos tragoediájának a németalföldi forradalom kiüté- 
sének ; és ezen benyomások hatása alatt zárta el magát 
régészeti, művészeti kincsei, s alchymiai s büvészeti 
műszerei közé a prágai várkastély magányába. tudós 
és műértő dilettáns, de a kormányzat gondjaitól irtózó 
fejedelem volt. A kor pedig, melynek méhében az ala- 
kulás válságai küzdöttek, biztos erős kezet igényelt, 
mely az eseményeknek irányt, az alakulásnak jellemet 
adni képes lett volna. Báthory Zsigmond kedély beteg 
ingatagsága, a magyar rendek eddig példátlan áldozat- 
készsége, mely szerint a portalis adót 28 fra felemelték 
s felének fizetését a nemesség nagylelkűen saját vállai- 



74 HETEDIK FEJEZET. 

ra vette, a Dunai tartományok, a birodalom s olasz ál- 
lamok segélykészsége, a török elleni coalitióra oly anya- 
got szolgáltattak, melyet ha egy ügyes rendező kéz ka- 
rol fel, hihetőleg a magyar állam egyesülését s a török 
kiűzését mutathatta volna fel eredményül. De ezen kéz 
hiányzott ; s kedvező eredmény helyett a 25 éves több- 
nyire hátrányosan változékony török háború esélyei, az 
egymást felváltó sérelmi országgyűlések panaszai, a 
német és vallon zsoldosok még a töröknél is iszonyúbb 
pusztításai, Horvátországban Ungnad, Erdélyben Bas- 
ta átkosan pusztító kormányzataik, Mihály vajda oláh 
kormányának zsarolásai, a német kamra és hadi tanács 
szintoly lassú ügyetlen mint igazságtalan és gyümölcs- 
telen, sőt kártékony beavatkozásai, Ulésházy Jóó, Ho- 
monnay, Mágocsy s több hazafiak üldözése s fosztoga- 
tása, majd a jezsuiták által szított ellenreformatio, a 
kassai templom erőszakos elfoglalása, az országgyűlés 
beleegyezése nélkül királyi önkény által teremtett tör- 
vény, képezték a 28 év történetét 1576 — 1604-ig — 
mig a nemzeti visszahatás szikrája meggyujtá az üszköt, 
melynek fel- fellobbanó lángja 107 évek multával oltat- 
hatott csak el. 

Rudolf kormánylata alatt alapította meg magát az 
osztrák tartományokban addig ismeretlen katonai befo- 
lyás hatalma. Itt veszik kezdetöket a jezsuita befo- 
lyás és vallás felekezeti viszályok szomorú, még máig 
is be nem fejezett válságai. 

Bocskay felkelésének látszólagos legközelebbi okot 
a vallási sérelmek szolgáltattak; az 1704. 22. törvény- 
czikk, melyet Rudolf önhatalmúlag szúrt a törvény- 
könyvbe, volt az ürügy, melynek eltörlése kieszközlése 
végett gyűjtötte össze Homonnay Bálint Gálszécsen az 
éj szak keleti megyék nemességét ; a vallás szabadság 

védelmének zászlója alatt sorakoztak a hajdúk Bocskay 
körül : de bár a vallási sérelmek gyújtották ki a lángot 
a bensőleg emésztő tüz 80 év óta lappangott a bizal- 
matlanság hamuja alatt : ki kellett annak tömi előbb 
vagy utóbb, mert a nemzeti lét életösztöne követelte, a 
nyugot és kelet közti súlyegyen fentartásának politiká- 
ja biztosította annak sikerét. 

Ezen felkelés, valamint a következők is, nem ha- 
sonlítottak a nemzet életében az ideig előfordult viszályok- 
hoz, ezekben néma magyar állam külön pártjai küzdöttek 
egymással első sorban, nem király választási vagy trón- 
követelési sem nem olygarchicus pártoskodási viszályok 
képezték a meghasonlás alapját: ezen felkelések a vál 
tozott viszonyokhoz képest változott alakban folytatá- 
sai voltak azon harczoknak, melyeket Hunyady János 
és Mátyás III. Fridrik s II. Ulászló I. Miksa ellen har- 
czoltak, — védelem a nyugoti befolyás aehézkedése el- 
len, mely már a magyar királyságra emelt házban, 
s annak önkényes uralomra és vallási üldözésre hajló 
törekvéseiben nyert kifejezést. 

Alkotmányos szempontból tekintve, Bocskay fel- 
kelése conservativ jellemű volt , czélja nem felforgatás, 
hanem fentartás volt, s jellemzi azt rákosi nyilatkozata, 
midőn a török által küldött koronát Széchy György- 
nek azon nyilatkozattal adta át, hogy ő azt csak barát- 
ság és nem királyság jelvényéül fogadhatja el , mert 
mig a koronás király él , alkotmány szerint mást meg- 
koronázni nem lehet. 

Ezen felkelés korszaka nemcsak azért nevezetes, 
mert a bécsi békekötés és 1608. és 1609-ki törvények 
által egyidőre ismét biztosítva lőn az alkotmányos és 
vallási szabagság : hanem főleg azért, mert két fontos 
előzményt teremtett , melyekre válságos időkben ugy 

az uralkodó ház mint az egy uralom alatt öszpontosult 
nemzetek hivatkozhattak és jövendőben is hivatkozhatni 
fognak. Az egyik az uralkodó háznak a salus rei- 
publicae törvényén alapuló azon joga, hogy a népek 
beleegyezésével, a nem alkalmas fejedelmet tagjai közül 
másik által felválthassa; a másik a personalis unió kö- 
telékével fűzött nemzetek törvényszerű szövetkezése. 

Ezen időben a vallási szabadság kölcsönös bizto- 
sítása szövetségbe hozta a népeket : sajnos hogy a be- - 
következett reactio nem engedte kifejlődni és megerő- 
södni ezen szövetséget : még sajnosabb, hogy a követ- 
kező nemzedékek alkalmasabb viszonyok közt fel nem 
elevenítették, sőt a kölcsönös túlhajtások és félreértések 
miatt korunk sem képes felfogni ilynemű szövetkezés 
előnyeinek horderejét. 

II. Mátyás és mindentevő ministere Khlesl Cardi- 
nal engedékeny és erélytelennek látszó politikáját, még 
osztrák szempontból tekintve sem lehet feltétlenül el- 
itélni, mint utóda II. Ferdinánd és utána máig is a re- 
actio emberei elitélik. Mátyás a Rudolf hibái miatt 
lázadás szélén álló , nagyobb részben protestáns biro- 
dalmát, a Capitulations s Majestátsbriefek kieszközlése 
és az 1608-ki magyar törvények szentesítése által paci- 
ficalta, a nélkül, hogy a fejedelem alkotmányos és tör- 
vényes jogait feláldozta volna ; s ha ő tovább él , vagy 
utóda a visszahatás zászlóját oly törhetlen szívóssággal 
meg nem ragadja, hihetőleg ugyan ma Németország s 
az osztrák birodalom nagy részben protestáns volna, — 
de az élethalál hosszú harczai, s az általok előidézett 
nyomor és pusztulás Németországot nem tették volna 
politikai halottá, s ki tudja, ha ez be nem következik, 
képes lett volna-e nemzetünk a túlsúly nyugotra hajtá- 
sával, a mérlegelés politikája mellett életét fentartani ? 

Hogy a hosszú idő olta gyülekezett s Rudolf kor- 
mánylata alatt feltornyosult vészfelhők nyomása alól 
hazánk alkotmányos Önállása megmenekült, három té- 
nyező szerencsés találkozásának köszönhető, — főté- 
nyező minden esetre a nemzeti visszahatás öntudatos de 
kellőleg mérsékelt bátorsága volt, és igy az elismerés 
oroszlányrésze Bocskayt és pártját illeti ; de méltányló 
elismeréssel kell kiemelnünk Mátyás király alkotmá- 
nyos hajlamát is, ki a nemzeti jogos kivánatok irányá- 
ban birt az engedékenység bátorságával, — a siker 
egyik főtényezőjéül kell elismernünk Illésházy István- 
nak, Thurzó Györgynek s a vele rokon érzejmü haza- 
fiaknak közx'emtíködését, kik koczkáztatva a népszerű- 
séget, s az abból folyó előnyöket, az alattvalói hűséget 
a nemzet alkotmányos jogai iránti hűséggel egyesítve, 
közbenjáró működésökkel a fejedelem és nemzet érde- 
keit egyesíteni vagy legalább kibékíteni törekedtek. 
Ezen férfiak felfogták a veszély horderejét, mely a nem- 
zetet egyiránt fenyegeté mind a nyugoti absolutismus 
mind a kül-, főleg török segélylyel szövetkezett felkelés 
feltétlen győzelmeik eseteiben. 

Szerencséje a nemzetnek, hogy ilyen férfiak a mo- 
hácsi vész óta mai napig minden kor számára születtek ; 
s ha többnyire sorsuk az volt is , hogy kortársaik által 
félreismertessenek, a történelem higgadt tanulmányo- 
zója kénytelen érdemeiket méltánylattal említeni meg. 

Az osztrákház idősb ágának kihaltával, forduló 
pont állott be átalában egész Európa, de különösen az 
osztrák tartományok politikai életében. — A 30éves 
világharcz, Európa államainak hatalmi elhelyezkedését, 
s egyensúlyának mérlegét hosszú időre meghatározta, 
az osztrák tartományok, fejlődésnek indult alkotmá- 
nyos és vallási szabadságát pedig még hosszabb időre 

megsemmisítette, s ujabb feltámadásának lehetőségét 
egészen korunkig, elnapolta. — Hazánk ezen válságos 
korszakból. is, a körülményekhez képest épen hozta ki, 
s adta át a jövő nemzedékeknek alkotmányos szabad- 
ságát : de e válság, melybe az örökös tartományok so- 
dortattak, még bonyolultabbá tette az öszbirodalomhozi 
viszonyát, még nehezebbé az absolutismus elleni küz- 
dését ; mert az a kormány , mely egyfelé korlátlanul 
uralkodott, természetes ösztönnél fogva erőlködött egyen- 
lősíteni hatása körét, s a magyar alkotmányt, mint ezen 
egyenlősítés akadályát, a körülményekhez képest nyíl- 
tan vagyjalattomban iparkodott aláásni, a personalis unió 
kötelékével csatolt nemzetek pedig támszt a védelem- 
ben nem nyújthattak , — ilyet inkább tőlünk vártak. 

A 17-ik század nagy rázkódását véleményem sze- 
rint nem lehet kizárólag sem a csehek vallási és alkot- 
mányos szabadságra törekvésük talán túlhajtott és hi- 
básan alkalmazott kitöréseinek , a prágai defenestratio- 
nak, — sem II. Ferdinánd reactionarius szívósságának 
tulajdonítani : ezen tényezők ha közvetlen előidézték és 
elmérgesítették is azon rázkódást, annak alapokai mé- 
lyebben lappangtak az európai akkori államrendszer 
idegzetében, s a hatás és ellenhatásnak a politikai s er- 
kölcsi életben is természetes és szükségesszerü követ- 
kezménye volt az. 

A vallási újítás következményei, a dogmaticus ér- 
dekeken messze túlterjedtek; azok ürügye alatt mélyen 
gyökerezett világi érdekek sértettek meg , hosszú meg- 
szokás által szentesített tekintélyek nyomatéka deval- 
váltatott, s ezen devalvált tekintélyek hulladékai új ha- 
talmi tényezők alapítására használtattak fel, melyek 
vagy az eddigi irányt fenyegették felbomlással, mint a 
császári hatalom tekintélyének megállapodhatását Né- 

metországban, — vagy az államegység fejlődési pro- 
cessusának látszottak akadályul szolgálni, p. o. Fran- 
cziaországban : hol a reformatio hatása ilynemű érde- 
kek szirtjébe ütközött, ott az ellenhatás elkerülhetlen 
volt, — ellenben hol a hatás azonosult az állam érde- 
kével, mint éjszakon és a szigetországban, ott az ellen- 
hatás gyengébb s a hatás előnyei jótékonyak voltak az 
állam életre. 

Francziaország iszonyúan bár, de aránylag hamar 
befejezte az ellenhatás stádiumát ; s ideje volt a német 
ellenhatás korszakában, annak válságait saját előnyére 
használni fel. 

Németországban a Habsburgház legjelesebb ural- 
kodói I. Miksa és V. Károly nem bírtak elég szellemi 
felsőséggel a reformatiohoz csatlakozva, s azt mint esz- 
közt felhasználva, a nagy államban egységet alkotni ; 
s épen azért, mert a kor intentioihoz nem alkalmazkod- 
tak, nem birtak elegendő erővel azt keletkezésében 
megsemmisíteni. 

Itt a refprmatio hatása küzdött, élt, s az életpostu- 
latumával következetesen erejét nevelni, s hatalmát ter- 
jeszteni iparkodott , de a törekvés döntő győzelemre 
nem juthatván szükségkép el kellett jőni az időnek, 
midőn a háttérbe szorított érdekek előtérbe léptek, s a 
két félnek megkellett küzdeni az életért. 

Az ellenhatás II. Ferdinándban s vele és általa a 
jezsuita tanban és szellemben nyert kifejezést. 

£ szellem a szívósság, a kitartás, a kifáradhatat- 
lanság, s az elfogadott tanhoz föltétlen ragaszkodás szel- 
leme ; — ezen szellem , egyetlen czélt ismer, s e czél 
iránti hitet sem vitatás, sem kutatás, de még elmélkedés 
tárgyául sem tűzi ki , az positiv és változhatatlan ; s 
a szellem osztályosainak azért, kizárólag és egyedül 

azért kell az észnek , szívnek , karnak, szóval az élet 
minden erőinek munkáit feláldozni, s ha kell, magát az 
életet is tétova nélkül áldozatul hozni. 

Valljuk meg , hogy ezen szellem képességgel bir 
nagyokat mi vélni : s valljuk meg, hogy a reformatio 
szellemével, a szabad elmélkedés, vitatás, kutatás, meg- 
győződés, kétkedés és folytonos haladás szellemével 
csak ez lehetett képes diadalmasan megbirkózni. 

Ezen szellem erőteljes kifejezése volt II. Ferdinánd, 
ki jelszavának „inkább egy lakatlan puszta, mint eretne- 
kek által lakott ország fölött uralkodni" majd nem a 
szó teljes értelmében valósulást adott. Ő a sors balfor- 
dulatai közt is csüggedetlen, a szerencse napjaiban szi- 
gorú volt; czélja helyességéről fanaticus meggyőződést, 
a sikerről dogmaticus reményt táplált kebelében, azt hi- 
vén, hogy ha istennek tetsző dolgot cselekszik az meg 
fogja őtet segíteni, s a szerencse bámulatos kedvezmé- 
nyei, őt ezen hitben és reményben még inkább megerő- 
sítették. 

Ferdinánd még Mátyás életében mintegy önként 
hivta ki az ellenkező elemeket küzdelemre, és hihető, 
hogyha a csehek időelőtti kitörésük által fel nem ve- 
szik is a kesztyűt, ő az ellenhatás forradalmát felülről 
indítja meg, ugy mint az napjainkban is történt. 

Egy fellázadt, vagy a lázadás szélén álló biroda- 
lom kormányát a legnehezebb körülmények közt vette 
át, s ezen nehézségeket nem csak nagyrészben legyőzte, 
de a császári fegyvert, még egyszer s talán utószor félel- 
messé is tette Európában. A végeredmény azonban nem 
az lett, de a történelem logikája szerint nem is lehetett 
az, mit Ferdinánd és küzdelmének osztályosai a liga feje- 
delmei és Wallenstein elérni óhajtottak. Ferdinánd leg- 
közelebbi czélja az örökös tartományok cathoÜzálása, s 

felettök az absolut hatalom megalapítása ugyan teljesen 
sikerült: de ezen czél nem valósittatott Németországban, 
ott a gibellin politika , talán örökre , hajótörést szen- 
vedett ; Francziaország nem csak osztályrészt követelt 
az Európa fölötti irányadó hatalom gyakorlatában a né- 
met császártól s különösen a Habsburg-háztól, de a túl- 
súly mérlegét saját előnyére lenditenie is sikerült, bár 
ha a gyümölcs majd két század múlva érett meg. Aka- 
tholicismus nem törölte el a protestáns szellemet, vala- 
mint ez nem rontotta meg a hittani conservatio te- 
kintélyét; fenmaradt, mindkét fél előnyére, a szabadság 
és tekintély ellensúlyozó küzdelme, mely végeredmény- 
ben a vallás és polgári szabadság útját fogj a egyengetni. 

Volt-e szüksége az emberiségnek, s legközelebb a 
harczban résztvett nemzeteknek, hogy 30 évig verők- 
kel kövérítsék a földet, s egy nemzedéket megfoszsza- 
nak a földi rövid lét örömei élvezetétől? — véleményem 
szerint tétova nélkül igen-nel felelhetünk : az emberi- 
ség lassan és küzdve okul , de haladása feltartózhatat- 
lan , és azok is, kik a haladás küllőibe hátráltató erő- 
ködéssel kapaszkodnak , önkénytelen eszközei annak, 
mert ellenhatásuk a hatás, talán szunyadó vagy lankadó 
erőfeszítését költi fel. 

Nemzetünk életére nézve ezen harczok jótékony 
hatással voltak : s ha azon tényezők egyike, melyek a 
múlt korszakban az alkotmányt megmentették, a feje- 
delem hajlama nem volt is számításba vehető, azt pó- 
tolta annak külügyi bonyodalma , mely erejét igény- 
be vévén, Magyarország irányában elnézésre, elodá- 
zásra, s fentartásra kényszerítette. 

Annál erőteljesebb volt a másik tényező : a con- 
servativ és mérlegelő ellenzék szelleme. Ezen szel- 
lem kifejezője e korszakban Bethlen Gábor volt. — Vé- 

MAGYARORSZÁG HELYZETE. 6 



82 



HETEDIK FEJEZET. 



leményem szerint Bethlen Gábort nem helyesen ítélik 
meg azok, kik politikájának indokait a személyes dics- 
vágy vagy családi dynastia- alapítás szándokaiban ke- 
resik ; sem azok , kik őt cselszövő, fondorkodó, szava 
nem tartó , önhaszonleső , ok nélkül lázzongó jellemű- 
nek festik. 

Az ő politikája, a nemzet alkotmányos szabadsága 
megőrzésének érdekében , a kor esélyeihez mért , leg- 
czélszerűbb politika volt , és mert ügyesen , eszélyesen, 
merészen és még is mérsékelten kezelte, egyszersmind 
sikerdús politika is volt. 

Első betörése a nemzet sérelmei, a két utóbbi a po- 
litikai eszélyesség által voltak indokolva. Mindenik eset- 
ben sebesen működött, a győzelem pillanatában hirte- 
len békét kötött, a cselekvés zárjait minden irányban 
nyitva tartotta, s az esélyeket diplomaticai ügyességgel 
kizsákmányolta. Minden irányban óhajtott frigytárs, 
és félelmes ellen volt. A kis Erdély alatta és általa be- 
lül nyugodt és gyarapodó, külirányban az események 
bogát bonyolító hatalom volt, az anyaország irányában 
a szabadság védfala. 

Bethlen szövetkezett a törökkel, szövetkezett a nyu- 
goti hatalmakkal, a cseh és osztrák zendülőkkel, ellen- 
szövetséget keresett a császárnál ; de magát egyiknek 
sem adta teljesen át. O sem Európa, sem egyes nemze- 
tek, sem a vallás szabadságáért nem rajongott, a török 
kiűzetése vagy hatalmának megtörése , a császárság 
megalacsonyítása , vagy a Habsburgház hatalmának 
megszorítása nem képezték politikájának feladatát: az 
ő végczélja, a magyar állam és magyar nemzet fentar- 
tása volt ; e czél biztosítása végett küzdött az esélyekhez 
képest ellenkezőknek látszó irányokban, de aczéltsoha 
szem elől nem tévesztve. Politikája csak folytatása volt 

a nemzet által a Habsburgház uralmának kezdete óta el- 
fogadott politikának , de több eszélylyel és több siker- 
rel. Ha a mellékrúgók közt a személyes dicsvágy vagy 
talán családi jövő alapításának vágya is szerepeltek, az 
nemcsak megbocsátható, de méltánylandó is ; jellemé- 
nek ellentmondásait pedig , a sikerrel megküzdött czél 
szentsége kiegyenlíti. 

Nem hagyhatjuk ki, a nemzeti önállás védelmének 
tényezői közül az uralkodóhoz hű ezen korbeli magyar 
államférfiakat sem : kik bár Bethlentől eltérő áton, sőt 
fegyverrel kezökben ellene, a nemzeti önfentartás poli- 
tikájához a nehéz viszonyok közt is hivek maradtak, 
kik nem nyújtottak segédkezet a nyugoti szövetség erő- 
szakos felbontásához, nem egyeztek bele az 1619-ki or- 
szággyűlésen Ferdinánd letételébe, s ellenezték a török 
szövetséget épúgy , mint Ferdinánd szándékolt túlhaj- 
tásait ; ilyenek voltak Forgách Zsigmond, Thurzó Sza- 
niszló , Eszterházy Miklós , e korszak nádorai , egyik 
sem történelmi nagy jellem, de mindegyik magyar ha- 
zafi , s közülök kitűnve Eszterházy , vagyon után só- 
várgó lelkülete daczára is, mint eszélyes, ügyes és ma- 
gasabb látkörü államférfi, történelmünk jelentőségei közé 
számítható; valamint, és még inkább, Pázmány Péter a 
szívós jellemű lángkeblü jezsuita, a magyar tudós iró és 
szónok, a nagy államférfi és diplomata, ki bár az ellenre- 
forma tióban az ész fegyvereivel leghűbb eszköze volt u- 
ralkodójának, és térítői működése bámulatos sikert ara- 
tott, de sem befolyását, sem tanácsát az alkotmány fel- 
forgatására nem érvényesítette azon uralkodónál, ki a 
Majestatsbriefet széttépte, az 1621. jun. 21 -ki prá- 
gai vérpadot felállíttatta, ki az 1629-ki Restitutions- 
edictet kiadta. 

A gondviselés úgy akarta, hogy Bethlen kora ha- 

lála , s a reá következett erdélyi viszályok sem lettek 
előmozdítóivá a nemzet vesztének, mit azon korban 
egyik táborban nemcsak reméltek, de valószinünek 
is tartottak, s mitől a másikban, Csehországra gondolva 
annyira remegtek. A németországi harczok fordulata, 
Gusztáv Adolf fegyverének sikere, a nemzet életére nézve 
előnyösen döntötte el a kérdést Rakamaznál, s a körül- 
mények szerencsés találkozása történelmünk jó emlékű 
hősévé avatta a vén Rákóczy Györgyöt is, kinek em- 
léke más viszonyok közt alig élte volna túl halálát. 

III. Ferdinánd öröklötté ugyan atyjának harczait 
és vallásos buzgalmát, de nem öröklötté lelkületének 
törhetlen szívósságát, ő beteges testű, békés hajlamú, 
szelid érzületű és igazságszerető fejedelem volt. — Az 
1637,- 46-, 49-, 55-ki zajos sérelmi országgyűléseket tü- 
relemmel vezérelte ; Eszterházy hazafias tanácsai elől 
nem zárkózott el, s 20 éves uralma alatt Magyarország 
aránylag nyugodt volt ; az osztrák politica beolvasztási 
törekvése, ha fel nem adatott is, de szünetelt ; és ezt 
nem csak a svéd és franczia fegyverek sikerének, de az 
uralkodó jóakaratának is lehet tulajdonítani. I. Rákó- 
czy György 1644-ki hadjárata lényeges szolgálatot tett 
ugyan az alkotmány és vallási türelem ügyének de akis 
ember a nagy viszonyok közt nem találta fel magát, s 
az akkori viszonyokhoz mérve a linczi békekötés ered- 
ménye kielégítő. Hiányzott egy Bethlen lángesze, ki a 
svéd és franczia szövetséget , Torstenson győzelmeit a 
haza előnyére behatóbban felhasználni képes lett volna. 

A linczi békekötés hatással volt az európai nagy 
harcz bevégzése s a westfaliainak nevezett világtörté- 
nelmi fontosságú békekötésnek sietterésére. Egy Beth- 
len Gábor hihetőleg részt vesz vala az európai nagy 
tanácsban, s Magyarországnak Habsburg uralom alatti 

önállóságát nemzetközi szerződések biztositéka alá he- 
lyezi. I Rákóczy Gryörgy nem állott e magaslaton, és 
müve törpe maradt, s bár mint ilyet is méltányolva 
jegyzi fel a nemzet történelme, de mert törpe maradt, 
lánczszemtil szolgál a Leopoldi időkhöz, mivel a mulasz- 
tások következményei kimaradhatatlanok. 

A westfaleni béke örökre bezárta a német császári 
hatalom absoluttá fejlődhetését ; hosszú időkre megala- 
pitotta Németország apró uralmakra feloszlását ; az eu- 
rópai túlsúly mérlegét Francziaországra ruházta ; a po- 
rosz birodalom alapját megvetette. Az ausztriai örökös 
tartományokban az ellenreforniatiót, mint bevégzett 
tényt elfogadván, ez által ott a rendi ellenzéket megtör- 
te, s az absolutismust állandósitotta. Ezen időtől kezd- 
ve, mint egy bezáratott azon tartományok történelme, 
s az uralkodó ház történelme absorbeálja azt. 

Hazánkra nézve az európai nagy rendezkedés 
nem okozott lényeges változást. Alkotmányos önállása 
jogilag sértetlen menekült , de a jogi állást nagy 
részben csak a folyton szaporodó sérelmek orvos- 
lásának kifáradhatatlan sürgetése tartotta fen ; politi- 
kánk iránya, a nyugot és kelet közti egyensúlyozás ál- 
tali menekülés, valamint a béke daczára folyvást tartó 
portyázó török harczok, s ezen viszás helyzetből szár- 
mazott anyagi és szellemi tespedés nem változtak ; de 
közelgettek a napok, melyek a mohácsi vész után meg- 
fogyott nemzeti erőt végkioltással fenyegették. 

A birodalomnak ugy mint Magyarországnak bo- 
nyolult helyzete már a Ferdinándok korában éreztette 
a két, személyi unió által némileg összetartott állam köz- 
ti kötelék fonákságát. A védelmi rendszer a viszonyok- 
hoz képest hiányos volt, s még is roppant anyagi áldo- 
zatot igényelt: a magyar végvárak feutartása 1,200,000 

forintba került évenkint, mely fentartási költséget a ki- 
rály tartozott előállítani, s a rendek ismételve kijelen- 
tették, hogy a végvárakat a király kormányozza. E kö~ 
telességet III. Ferdinánd nyiltan el is vállalta, s a ren- 
dek talán nem is sejtették a hadügy ily módoni áten- 
gedésének horderejét. Az örökös tartományok a ma- 
gyar végvárak költségeire évenként 300 ezer forintot 
adóztak ; de viszont az uralkodó Magyarország jövedel- 
meiből, különösen az 1634-ben felállított határszéli vá- 
mok bevételeiből, minden számadás kötelezettsége nél- 
kül, annyit fordított a német vallásos háború szüksé- 
geire, a mennyit a viszonyokhoz képest fordíthatott. 
Azon kor államferfiai nem látták szükségesnek a hely- 
zetet tisztázni, s a mint elfogadták, kölcsönös szerződés 
közbenjötte nélkül, az örökös tartományok segélyét, ugy 
elmulasztották számon venni és rendelkezni az ország 
segélyforrásai felett. De az önállóság realisérdekeit mel- 
lőzvén, annál buzgóbban törekedtek annak formális kí- 
vánalmait és szabadalmait épen tartani: igy az 1655-ki 
országgyűlésen a királyválasztásróli lemondás iránti in- 
dítványt nagy indignatióval utasították vissza. Ily mó- 
don mindinkább erősödött önállóságunk fejlődésének 
azon bal iránya, mely az alaki jogszerűség fentartásá- 
nak küzdelmei közt, annak hatalmi erejét kezeink közül 
kisiklani engedé s az alkotmány állami nagyságából 
lassanként municipalis szabadalmak kisszer üségére tör- 
pült le. 

De az alaki jogszerűség megmentése is nehéz küz- 
delmek, szenvedések árán, s a nemzeti erő végmegfe- 
szitése mellett is alig sikerült a következő félszázadban. 
Szerencse a szerencsétlenségben, hogy az alkotmányos 
önállás védelmének ügye a vallásfelekezeti szabadság 
védelmének ügyével párosult, hogy a vallásos buzga- 

lom élénk melegségben tartotta az alkotmányos buz- 
galmat, s nem engedte az önfentartás ösztönét ellankad- 
ni, mert ha az hiányzik, hihető hogy emez könnyebben 
lazult volna: az ember ugy lévén alkotva, hogy nagy 
erőfeszítésére nem egyedül az ész javasló szózata, ha- 
nem és főképen a kedély felindulása ösztönzi. 

Ezen koiszak veszélyeit az önállóság eddigi egyik 
védbástyája, a független Erdély bomlásnak indulása 
idézte elő s okozta nagy részben. 

Ha e nemzet a sorsnak különös kegyencze volna 
ez esetben a két Rákóczy György korrendét felcserélte 
volna. Ha a fiu György a 30 éves háború fény szaká- 
ban, tettvágyát, erélyét, személyes vitézségét, elbizako- 
dott nagyra törését az események színpadára hozva, a 
győzelmes svéd hatalommal egyesitette volna, hihető- 
leg más eredményt mutat fel, mintáz agg, fösvény, fon- 
tolgató apa előidézett ; de a megváltozott viszonyok közt 
mindazon szép tulajdonai dicsvágyával együtt a két ha- 
za romlásának esélyeit tolták előtérbe, mig az apa jel- 
leme s mérséklete ez időben hihetőleg a conservativ ér- 
dekek előnyére szolgáltak volna. II. Rákóczy György 
hős halálával hibáit személyére nézve expialta, de em- 
lékét a történelem fekete kereszttel jelöli meg, s ugy 
eszély telén lengyel hadjáratát, mint azutáni törekvé- 
seit a hatalom visszanyeréseért, s az erdélyi hagyomá- 
nyos pplitikátóli eltérését, ingatag tétova jellemét a leg- 
határozottabban elitéli. Utána nem találták meg a po- 
litika vezérfonalát sem Rhédey, sem Barcsay, sem Ke- 
mény, ki idő előtt akart szakítani kelettel, midőn az 
még ártani elég hatalmas, nyugot pedig védeni nem 
volt elég erős. Apafi vissza is tért az erdélyi egye- 
dül lehetséges politikához, a török és német közt egyen- 
súlyozva maradni, de azt megvédeni sem személyes tulaj- 

donokkai nem birt, sem a megváltozott viszonyok közt 
elég erővel nem rendelkezett. Eljöttnek lenni látszott az 
idő, melyben a II. Ferdinánd alatt készült, de akkor és 
azóta a külháborúk miatt félretett, spanyol tervet Ma- 
gyarország irányában munkába venni lehetett. 

Véleményem szerint Libáznak kik azt hiszik, hogy 
az absolut kormányzat Magyarországra alkalmazásának 
tervét egyedül Leopoldnak vagy tanácsosainak lehet tu- 
lajdonítani, az ösztön erre folyvást, a terv régen meg 
volt, és természetszerű következmény, hogy a valósítás 
megkísértetett, mert a viszonyok erre kínálkoztak. 

Az idő régi magvak kikelésének kedvezett, s a gyü- 
mölcs megérett, bárha nem is azon alakban,míntakika 
mag kikelését látták, azt óhajtották vagy reményiették. 

Leopold személyes tulajdonait illetőleg, szelid, val- 
lásos buzgalmu, jó szívű ember volt ; de a császári mél- 
tóság szentségének hite annyira szivéhez nőtt, hogy an- 
nak megsértését bármi eszközökkel megtorolni a legna- 
gyobb erénynek tartotta, lettek légyen az eszközök 
bármi kegyetlenek és szentségtelenek ; innen származ- 
tak szive és uralkodási tettei közt nyilvánuló ellenté- 
tek. Személyes vitézséget nem tanúsított, harczias haj- 
lama nem volt, s még is 22 évet harczolt keresztül a 
francziával 21 a törökkel, s három nagy forradalmat 
a magyarral. Akarati ereje nem volt kifejlett, kormány- 
zati tevékenysége korlátolt, tanácsosainak szabad kezet 
hagyott, a mint jellemzi maga Lobkovicz, egy ideig 
mindenható ministere, a franczia követnek mondván : e 
császár nem olyan mint a franczia király, ki mindent 
maga intéz, a császár egy szobor, melyet tetszés szerint 
lehet felállitani : és mégis a mindenhatóknak látszó mi- 
niszterek mint Lobkovicz és Sinzendorf az ő akaratából 
félretolatnak, s az 1670-ki Zrinyi-féle összeesküvés fel- 

fedezése alkalmával azon év május 22-ről irott levelé- 
ből olvassuk „ich will mieh der occasio bedienen, und 
in Hungária die Sachen anders einrichten. S mindezen 
ellentétek a majestas szentség iránti meggyőződéséből 
magyarázhatók. 

Hosszú uralma alatt sok tanácsos környezte, kik 
az ujabb adatok nyomán közelebbről és hívebben fény- 
képezve, nem mind oly szörnyetegek, mint az esemé- 
nyek sötétségéből árnyékaik emléke mutatja. A vén 
feledékeny Portia, sa franczia hajlamú Aüersperg, Leo- 
pold uralkodásának első éveit nem jegyeztették a gyá- 
szosok közzé ; ez időszakban Montecuculi , a különben 
tudós miveltségű, rendezett fejű, fontolgató, késlelkedő 
hadvezér de cselszövő államférfi birt nagy befolyással, 
s támaszul szolgált azon jezsuita politikának, mely a tö- 
rökkel szövetségre törekedett azért, hogy benne Ma- 
gyarországtól, különösen a protestantismustól a támaszt 
elvonja; innen a nehéz elhatározás az 1663-ki török há- 
ború megkezdésére, s innen a párkányi csata után a 
vasvári béke, nyilvánosan hátrányos feltételeivel, s a 
20 éves béke alatti magatartás a török viszonyok irá- 
nyában, 

A vasvári béke megkötése után szabad kezet 
nyert az osztrák kormány Magyarországban és minden 
irányban munkába vette tervei kivitelét ; országgyűlés 
nem tartatott, a magyarok befolyása, ugy a békekötés, 
mint minden fontosabb állami intézkedésekből kiszorit- 
tatott, a várak német zsoldosokkal rakattak meg, és a 
magyar elégületlenek járszalagon vezettettek a kitörés 
felé, mely kívánatosnak látszott a teendő intézkedések 
igazolásául. A Csehországban félszázad előtt aratott si- 
ker utánzásra csáberővel ösztönzötte a hatalom kezelőit 
annyival inkább, mert az váratlan gazdag gyümölcsöket 

hozott az absolutismus előnyére Az örökös tartomá- 
nyokban a hajdan ellenzékképes nemesség helyét, egy 
az absolutismus zsákmányai kövér hulladékain felhízott, 
uj felcseperedett nemesség váltotta fel, mely szülemlése 
szennyét holmokán viselve, kész eszközül szolgált azon 
rendszernek, melynek létezését köszönhette. A példa ra- 
gályos volt hazánkra nézve is ; itt is be volt végezve a 
főnemesség körében az ellenreformatio, és lehetőnek 
látszott annak a nép törzsére leendő kiterjesztése : a köz- 
erkölcsiség zománcza megtörve, és fent és alant az árul- 
kodás ocsmány bűne, s ennek áráni meggazdagodási 
vágy elharapódzva; annyira hogy egy Kéry, Zichy Ist- 
ván, Nagy Ferencz nem különálló példányok azon kor- 
szakból ; átalában nagyítás nélkül el lehet mondani, 
hogy a 17-ik század második felében szűkmarkú volt a 
sors hazánkat illetőleg nagy emberek előállításában. Az 
esélyek rendkívülisége sok kiváló egyéniséget, de egyet- 
len nagy embert sem hozott színpadra ; mintha a meg- 
előzött korszak hosszú időre előlegezte volna a nagy 
adományt, hogy a nemzetet valódi nagy férfiai iránt 
kegyeletre tanítsa. Nem félhetünk e, hogy a mi egyszer 
megtörtént ismétlődni fog? Nem fogja e követni nagy 
férfiakban gazdag korunkat egy meddő időszak ? a ki- 
látások aggasztók, ifjú barátim igyekezzetek elenyésztet- 
ni ezen aggodalmat! 

Az osztrák kormány terve sikerült, a zaklatott nem- 
zet kitörésre hajlandó lett. 

Az 1670-kí összeesküvés valódi czélját tervei 
és horderejének részleteit ma is homály fedi, talán 
valaha felderitendik Wesselényi elkobzott iratai ; de a 
meglévő biztos adatok után ítélve, következtethetjük, 
hogy az, kivált Zrínyi Miklós és Wesselényi haláluk 
után, sem czéljára sem eszközeire nézve nem volt kellő- 

leg rendezve, még kevésbé ügyesen vezetve ; erdélyi és 
török segélyre volt alapítva, mint minden eddigi ma- 
gyar felkelés, de a viszonyok különbözősége nem lett 
megfontolva ; Erdély ügye már ekkor válság pontján 
állott s a Köprili Achmet bekebelezési terve az osztrák 
ellenhatású , de hason irányú szándékkal már ekkor a 
színpad mögötti tusának tárgya volt ; s Apafy , még 
nyíltan a török véduralom pártolója, titokban Leopold- 
dal alkudozik. A török pedig a magyarok megalázását 
illetőleg kezére játszott az osztráknak , azon balvéle- 
ményben, hogy igy Erdély iránti terveit könnyebben 
valósíthatja. 

Zrínyi Péter és Rákóczy Ferencz önző és dicsvá- 
gyó czélokat tűztek ki az ügy győzelme dijjáúl ; Ná- 
dasdy Ferencz folyvást habozott nagy vagyona megőr- 
zése, s győzelem esetében dicsvágya kielégítésének hul- 
lámai közt. 

A czéljára nézve ingatag, eszközeire és segélyforrá- 
saira nézve tévesztőleg számított öszveesküvés önmagá- 
ban rejtette a végzetes eredményt, de a megtorlás és 
bosszú politikája is túlhágván az államérdek határait, 
szükségkép gyümölcstelen s uj bonyodalmak szítója lőn. 

A bekövetkezett sötét időnek, a vérbíróságok, pro- 
testáns papok üldözése, rabszíjra fűzése, az alkotmány 
felfüggesztése, Gr. Volkra jezsuita őrjöngő templomrab- 
lása, a lőcsei és pozsonyi törvényszékek, a vagyonko- 
bozások , az adó felemelés , accise behozatala s katonai 
erőveli behajtása, s a zsoldos katonaság iszonyú zsaro- 
lása, leginkább Lobkowicz herczeg, akkor mindenható 
minister nevéhez vágynak kötve. Nem írunk történe- 
tet, annak csupán tanúságait tanulmányozván, igy rész- 
letességbe bocsátkoznunk szabad nem volna, de meg- 

engedhetőnek hisszük, ha ezen kor férfiai jellemzésénél 
egy kissé időzünk. 

Lobkowicz Wenczel Euseb Sagani herczeg , régi 
nemes cseh család ivadéka. Apja Zdenko Adalbert, 
II. Ferdinánd alatt az uralkodó ház és catholicismus ér- 
dekeiben tett szolgálatokért herczegi czimet , cseh fő- 
cancellárságot nyert és nagy vagyont szerzett, anyja 
Berstein Polyxena hős védője volt az ablakból kiugrasz- 
tott Slawatanak és Martiniznek. Wenczel sebesen haladt 
az udvari és katonai méltóságok lépcsőzetén, 1640-ben 32 
éves korában biztos volt a cseh rendi gyűlésen, mig III. 
Ferdinándtól a Smircziky féle Raudniczi és a Wallenstein- 
tói elkobzott sagani uradalmakat nyerte; 1 660-ban hadi- 
tanács elnöke, 1665. fő udvarmester, 1669-ben a titkos ta- 
nács elnöke, és roppant vagyon birtokosa, mely a Frank- 
furti Relatiók szerént, bukásakor 12millióra becsül- 
tetett. 

nagyon csinos külsejű, szerfelett pompa ked- 
velő , élvvágyó, kellemes társalkodásu, jó kedélyű, bő- 
kezű és felette élezés ember volt. 

Külügyi politikájában franczia szövetség felé haj- 
lott, valamint hajlamai is franczia miveltség felé 
vonzották; azt szokta mondani , „ha XIV. Lajos nagy 
hadvezéreivel harczolni képesek nem vagyunk , leg- 
alább képesítenünk kell magunkat velők békében él- 
hetni " ; ezért óhajtotta az udvarnál a franczia szokáso- 
kat és nyelvet divatba hozni ; és nyoma van , hogy 
1671-ben Francziaországgal titkosan alkudozott. Nem 
volt ellensége a kétértelmű kalandoknak, s a pénztözsé- 
rek rendes látogatói voltak hivatalszobájának. A be- 
ható és tartós munkát nem szerette, de azt ügyes és sze- 
rencsés átsikamlással és cselszövényes szellemével pó- 
tolta. Elczeivel nem kiméit senkit, különösen kedvencz 

tárgyául szolgáltak a jezsuita atyák, kiknek félszegsé- 
geit minden lehető eszközzel, gúnyképekkel, iratokkal 
ostromolta s őket mint proselita-csinálókat, udvari csel- 
szövőket, házasság kerítőket és örökség után ólálkodó- 
kat a hol lehetett leálczázta ; még végrendeletében is 
üldözte őket: egy pontjában egész ájtatos alázatossággal 
megemlékezvén a jezsuita atyák iránt folyton tanúsított 
mély tiszteletéről, örök hálája emlékéül hagy nekik — 
82,000 — itt a lap bevégződvén, fordítni kellett, — 
léczszeget egy uj épülethez. Legkedvesebb barátja volt 
Páter Sinelli, egy magyar születésű kapucinus gvardián, 
később bécsi püspök és titkos tanácsos. 

Ilyen lévén Lobkowicz, természetesen őt az udvar- 
nál nagy befolyással biró spanyol jezsuita párt, Monte- 
cuculivel élén , nemcsak nem kedvelte , de sőt a lehe- 
tőleg üldözte , s végre Leopold második neje , tyroli 
Claudia császárné befolyásával , kit Lobkowicz élczei 
szintén nem kíméltek, 1674. oct. 17-kén oly feltűnő 
módon buktattatott meg, mely akkor egész Európá- 
ban sensatiót okozott. 

Miként hagyta magát Lobkowicz a Magyarország- 
ban elkövetett jogbitorlás és kegyetlen üldözés eszkö- 
zéül felhasználtatni, mint azon időben minden hibái da- 
czára is felvilágosodott sőt szabadelvű egyén, az ide 
vágó adatok még folyvást homályban tartása miatt, ha- 
tározottan megfejteni nem lehet. Engedékenység volt-e 
részéről a spanyol jezsuita párt részére, azért, hogy a 
hatalmat e feltétel alatt biztosabban élvezhesse, absolu- 
tisticus megyőződés vezérlette-e , vagy államszükség 
követelményének tartotta-e Magyarországot a többi 
provinciákkal nivellirozni, s erre a szerencsés cseh előz- 
mény csábította-e? talán majd a szerencsésebb utókor, 
a szabad sajtó és szabad vizsgálódás jövő szakában fel- 

derítendi : jelen futó és múló sorok egyedüli czélja azon 
óhajtás, bár történetíróink nagyobb figyelmet fordíta- 
nának az osztrák államférfiak jellemeik tanulmányozá- 
sára, mert azok működése sokképen befolyt állam- 
életünk utolsó korszakára. 

Ha Lobkowicz jelleme és államférfiúi munkálatai- 
nak eredménye közt némi ellentétet találunk is, és őt 
feltétlenül elitélni nem merészeljük : teljesen tisztában 
lehetünk azon kor három államférfia u. m. Sinzendorf, 
Hocher és Abele iránt. 

Gróf Sinzendorf György Lajos, régi osztrák ne- 
mes család ivadéka a convertiták sorából, 22 évig volt 
nagy befolyású kamaraelnök. Mint vagyontalan em- 
ber lépett államszolgálatba s itt oly vagyont szerzett, 
hogy egy gyöngy ékszerért neje részére 60 ezer tallért 
volt képes áldozni. Az akkori osztrák államfogalmak 
szerént ő minden számadási kötelezettség nélkül kezelte 
az állam vagyonát, s ezen kivételes szabadalom felhasz- 
nálása mellett munkálódott a kamara és saját vagyona 
öregbítésén minden lehető eszközökkel. A bajor jó ér- 
tékű garasokat ezerszámra öszvevásároltatta , és rósz 
15-sökbe átverette; arany- és ezüstdrót, valamint se- 
lyemkapcza gyárakat állított fel, se téren nagy visz- 
szaéléseket követettel; 1672-ben Hollandiával a ma- 
gyar bort illetőleg hátrányos kereskedelmi szerződést 
kötött, uj vámrendszert hozott be, a zsidókkal folytono- 
san szoros viszonyban állott, s midőn azok 1670-ben 
Bécsből kitiltattak, Sinzendorf pártfogolta őket, s pár 
év után kieszközölte, hogy azok néhány vásárra beeresz- 
tettek; Magyarországban az adót felemelte , az accist 
behozta, valamint 1670-ben az első dohány-monopó- 
liumot Ausztriában, s midőn 1680-ban a hivatalból ité- 
letileg elbocsáttatott, kisült, hogy a kincstárt közel 20 

tonna arany értékig csalta meg : mindezek daczára si- 
került neki 1681-ben egy császári átalános felmentő 
rendelyényt nyerni. — Ilyen volt az államgazdászat 
két század előtt, s ma sóhajtva vigasztalhatjuk magun- 
kat, miszerént semmi sincs uj a nap alatt ! 

Sinzendorf utódja lön Abele Kristóf, ki hivatalát 
azzal kezdte , hogy egyszerre minden kamaratanácsost 
elbocsátott, sőt az alárendelt hivatalnokok nagy részét 
is , mert egy meglevő jegyzék szerint , ezen alsóbb 
rendű urak több mint egy millió forintig csalták meg 
a kincstárt. 

Abele szintén meggazdagodott, 50 ezer forint évi 
jövedelemre emelte vagyonát , melyet nem kis részben 
a magyar áldozatoktóli ragadmányok gyarapították. O 
fanaticus és kemény szivü ember volt, s a magyar ül- 
dözés legkészebb eszköze. 

De még őt is felülmulta Hocher János Pál osztrák 
főcancellár, egy freiburgi professor fia, előbb egy- 
szerű ügyvéd , s mint ilyen a kormány figyelmét ma- 
gára vonván, államszolgálatba hivatott, s ott majd húsz 
évig folytatta vészes tevékenységét. A spanyol párt 
leghivebb eszköze, s Lobkowicz megbuktatásában a csá- 
szárné segédtársa volt. 

Hocher tudományosan képzett, ékesszólló és nagy 
törvénytudós volt, egyedüli mulatsága a munka — 
vir laboriosissimus et purus putus Jesuita, mint PufFen- 
dorf mondja, — mindenek fölött birt a zsarnokság és ön- 
kény Ösztönével, és tanácsait a fejedelem irányában 
mindig e szellem vezérletté, teljesen régi byzanczi mo- 
dorú udvari publicista, olyféle jogtudós, kiktől Hugó 
Grotius őrizkedésre int eme szavaiban : „qui juris pri- 
vati finibus se includunt et vix ullum habent usum, qui 
nostri sit. argumenti , scholasticam subtilitatem cuin le- 

gum et canonum cognitione conjunxerunt, tanto perni- 
ciosiores, sin a controversiis etiam populorum atque re- 
gum non abstineant." — Kétségtelen adatokkql bizo- 
nyítva van, hogy neki, a parvenü ügyvédnek, volt leg- 
több, legkárhozatosabb befolyása a magyar ügyekre, s 
átkunk emlékét méltán terhelheti. 

Mi most élők még inkább ismerhetjük az ilyféle 
ügyvédeket. Meghalt 1683-ban, de szelleme és politikai 
végrendelete még sokáig élt az osztrák kormány köré- 
ben, s a nemzetnek még meg kellett ismerkedni Stratt- 
mannal, Kinskyvel és Carafával. 

Hogy a Hocherféle politikának fel kellett költeni 
a nemzeti ellenhatást , annyival inkább természetesnek 
találjuk, mert az udvari párt magyar államférfiai ez idő- 
ben vagy befolyással nem bírtak, vagy messze túlma- 
radtak a megelőzött kor férfiai mögött , erkölcsi bátor- 
ságot s hazafiúi hűséget illetőleg; kivételt a főpapok ké- 
peztek, s egy Pálffy Tamás, Széchenyi Pál kiérdemel- 
ték az utókortól, hogy Deák Ferencz szavait sokszoro- 
san ismételje : „áldassék emlékük!" még Szelepcsényi 
sem tartatott biztos eszköznek az osztrák kormány -fér- 
fiak által, s a helytartóságban helyét Ampringen Gás- 
párral töltötték be , ki a szerzetes korlátoltságát a ka- 
tona zordonságával egyesítette , s nem lehet meghatá- 
rozni fanatismusa volt-e kegyetlenebb vagy önhaszon- 
lesése kárhozatosabb. 

A nemzeti visszahatás Tököly Imrében nyert sze- 
mélyesítést. Hogy a kitörés kezdetekor, még alig húsz 
éves, bár kitűnő tulajdonokkal felruházott ifjú, nem birt 
és nem bírhatott egy Bethlen Gábor eszélyes politikai 
belátásával , s gyakorlott hadvezéri képességével, nem 
csudálhatjuk. Ő kedvező körülmények közt lépett a 
mozgalom élére, midőn XÍV. Lajos világhirü hadvezé- 

rei Condé , Turenne, Luxemburg nevezetes előnyöket 
vívtak ki a nehézkes Montecuculi ellen , s a magyar 
mozgalom támogatásban vagy inkább Ígéretekben ré- 

( szesült a franczia kormány részéről, és Tököli erre is és 
a török segélyre is számíthatott ; de szerencsétlenségére 
nem ismerte föl amannak ingatagságát s nem látta be 
ennek korhadtságát, nem, még a nimvegeni békekötés 

j után sem , és az 1 68 1 -ki országgyűléshez intézett em- 

| lékirata tanúsítja, hogy Magyarország megmentését 
egyedül kelettől várta. Ezáltal nagy politikai botlást 

! követett el, feladta Bethlen Gábor, Martinuzzi, szóval az 
előző kor politikáját, az egyedül lehetséges magyar po- 

I litikát, kelet és nyugot ellensúlyozása által menekülni s 
a Perényiféle szerencsétlen terveket követte , és a he- 

j lyett, hogy 1682-ben, midőn még lehető volt, békét kö- 
tött volna, talán dicsvágytól is ösztönöztetve , a török 
karjaiba vetette magát teljesen és visszavonhatlanul. 
Az eredmény a történelem kérlelhetetlen logicája sze- 
szerint kedvező nem lehetett. Azon államban, mely 
századok olta a nyugoti polgárisodáshoz kötötte lételét, 
a keleti absolutismus, melynek politikája a rombolás és 
romok feletti uralkodás elvén alapult, ha hosszú ideig 
fenállhatott is, de meg nem öröködhetett, ideiglenes ta- 
nyázás volt az , és a hős Köpriliek szelleme, a mulhat- 
lanul elhamvadandó szikrába csak azért gyűjtött ellob- 
banó lángot , hogy a hamvadás processusa siettessék. 
Még egyszer megjelent Magyarország fejedelme ke- 
let nagy ura hódolatára , mint hajdan Zápolya, még 
egyszer elfutott kelet fegyverének villogásai elől az ős 
Habsburgház hatalmas ivadéka ősi székhelyéből , de 
csak azért, hogy nyugot szövetkezett ereje kellő korlá- 
tok közé szorítsa kelet barbarismusát. Ausztria csudála- 
tos szerencséje magasan fellobogott , s a szabadító hős 

Sobiesky, ha a meglevő adatok szerint sejtette is, de 
be nem láthatta , hogy győzelmeinek elsőszülött örö- 
köse azon hatalom leend, mely néhány évtized múlva 
hazáját vas karjai közé ölelendi , ő még nem hihette, 
hogy kelet sugarainak elhomályosultávaj helyét a hi- 
deg éjszaki fény fogja nyugot fölött elfoglalni, pedig 
az ő fegyvere erre hatalmas lökést adott. 

A török hatalom megtörésével kikerülhetlenül be 
kellett következni Erdély önállósága megsemmisítésé- 
nek is. Erdély másfél századon át teljesítette felada- 
tát , segítette megmenteni a magyar alkotmányt s fen- 
tartani a magyar nemzetiséget, e feladatot csak a két 
nagy erő ellensúlyozása által teljesíthette. Megtörvén 
az egyik, szükségkép azon részhez kellett simulnia, hol 
a jövőben , bár változott viszonyok közt, küldetésének 
megfelelni hivatva van. Kelet zsákmányául maradva, 
mint az alárendelt oláh provincia, elveszett volna a pol- 
gárisodásbani haladásra nézve , és hosszá időre kiesett 
volna annak tényezői köréből. 

Szerencséje és győzelmei mámorában Ausztria is- 
mét a boszszú politicájának tévutjára tántorodott Ma- 
gyarország irányában, s ez által mig itt sem érhette el 
kitűzött czélját , — keleten elszalasztottá a talán soha 
vissza nem térő alkalmat , befolyását s vele a nyugoti 
polgárisodás bár lassan, de biztosan hódító hatalmát 
megalapítani. 

Az eperjesi vértörvényszék iszonyú előzményei 
nélkül is elérhetett volna az osztrák kormány annyit, 
mennyit az 1 68 7-ki országgyűlésen kivívott: az ellentálási 
záradék eltörlését és az örökösödési jog megalapítását, 
mert a jogvesztés felállított és ott nyíltan kifejezett elmé- 
lete, akkor is csak kalandos octroyálási kísérletekre 
adott alkalmat, de biztos, és törvényszerű állapotot elő 

üem idézhetett, éa a hős Eugen nagyszerű győzelme 
daczára is , a Kolonics-féle financz politika , önkényes 
adófelemelési s neoaquisticus zsarolási rendszerével az 
állam hatalmát nem öregbítette, de sőt előidézte ismé- 
telve az ellenhatás megtörtnek vélt fellobbanását s a 
mint a birodalmat külfelől vész fenyegeté a spanyol örö- 
kösödési háború kitörése által, kitört bent is az elfoj- 
tott láng, mint a hatás és viszszahatás természetes ered- 
ménye. 

Az osztrák kormány ez időben megkisérlette a ke- 
leti szlávok megnyerését, és Piccolomini a szerbek közt 
némi támogatásra talált is, de békés hóditást tenni kün 
oly hatalomnak mely ben a szerződött jogot megsérti, 
erkölcsi lehetetlenség volt; s az akkori keleti politikának 
egyedüli kétes jövendőjű gyümölcse, a Csernovics-féle 
telepítés volt, melyben az akkori államférfiak nem any- 
nyira kelet kulcsát mint inkább nyugot zárát kivánták 
feltalálni. A terv némileg sikerült, de mi végeredmény- 
nyel, a jövendő fogja megmutatni. 

Magyarország önfentartási és védelmi helyzete a 
karloviczi béke után nagy részben megváltozott ; a tö- 
rök erő megtöretvén, nyugot és kelet riválitásából ön- 
ként fakadó segélyforrás kiapadt, s Erdély különállása 
folytán kifejlődött független nemzeti erő, annak beol- 
vasztása után csak leszállott arányban lett értékesithető : 
sily helyzetben a nemzeti visszahatás, mely II. Rákóczy 
Ferenczben nyert kifejezést, más alapokra volt kényte- 
len fektetni a siker lehetővé tételét. Ily alapok lettek 
volna a török iga alól már majd egészen felszabadult 
öszves nemzet közreműködése , a megsértett vallássza- 
badság érdekében felszított felekezeti szellem, és a bi- 
rodalommal az európai felsőségért vívó franczia segély e. 
De az első alap, az öszves nemzet közreműködése, nem 

volt megszerezhető a felkelés támogatására, mertanetti* 
zet egy nagy része nem bízott a siker lehetőségében, 
a más rész ösztönszerűleg idegenkedett a nemzet sorsát 
bizonytalan hányattatás szélvészének tenni ki , azon 
meggyőződésben, hogy az ország a felkelés pillanatnyi 
sikerének esetében sem leend képes önállóságát a nyu- 
goti nyomás folyton megújulandó erőfeszítése ellen meg- 
védeni ; egy részt kötve tartott az alattvalói törvény- 
szerű hűség; egy nagy rész annyi viszontagságok után 
békét és nyugalmat óhajtott, remélve , hogy a kor- 
mány félszeg önkénykedését enyhítendi az idő változé- 
kony forgása. A másik alap, a felekezeti szellem, bár 
erős tényező volt , épen mert felekezeti volt, ellen- 
hatást költvén , de a felkelés vezetője személyes meg- 
győződésével is ellentétben lévén s általa kellő mérvben 
fel nem használtatván, nem nyújtott elegendő biztosíté- 
kot a sikerhez. A harmadik alap a franczia segély, 
merőben az európai esélyek hullámzásától függött , s 
minthogy a szövetkezést benső solidáris érdek nem kö- 
tötte öszve, természetszerűleg ingatag volt. 

Ily szempontból tekintve , s kellő higgadtsággal 
mérlegelve az eseményeket , megelégedést kell kifejez- 
nünk a szathmári béke eredményei irányában, s mél- 
tánylattal emlékeznünk az azt előidézett férfiak emléké- 
ről, mint a béke ügyében fáradhatlan buzgalommal köz- 
benjáró Széchényi Pál kalocsai érsekről, Gr. Pállfy Já- 
nosról és Károly Sándorról s főkép és kitünőleg, I. Jó- 
zsef királyunkról, ki nagy veszteségünkre lőn osztályosa 
a jó fejedelmek sorsának, a kora halálnak. 

De ha ezeket méltányoljuk, szükségkép el kell-e 
ítélnünk Rákóczyt és társait, kik a békeművét ellenzet- 
tek? Az események a hatás és ellenhatás vajúdásai közt 
születnek, s az egyensúly megalapításában mindkettő 

tényezőleg foly be. Ha Rákóczy az ellentállást meg 
sem kísérti , vagy a fegyvert egy felső parancs szóra 
eldobja, hihetőleg nem szathmári béke s ennek folytán 
az alkotmány fentartása, hanem a Hocher által ígérge- 
tett cseh nadrág lett volna a nemzet osztályrésze , s ma 
aligha lennénk tanúi a honatyák küzdelmeinek , és mi 
habozás nélkül a legmélyebb kegyelettel veszszük tol- 
lúnkra Rákóczy nevét: de a történelem tanulmányo- 
zása közben, abból okulni óhajtván, nem hunyhatjuk 
be szemeinket azon botlások felett sem, melyeket poli- 
tikai hibáknak tartunk. 

Rákóczy alig lehetett kellőleg tájékozva Európa 
államai akkori szövetkezésének horderejéről, vagy ha 
volt , az esetben környezete túlhajtásának s a körülte 
történő események hatása varázsának engedett inkább, 
mint az eszélyes politika kivánalmának. 

Európa államai ez időben a hatalmi egyensúly 
megalapításának harczait vivták. II. Ferdinánd merev 
catholicismusa s átalában Ausztriának tévesztett politi- 
kája Francziaországot túlsúlyra vergődni engedé, XIV. 
Lajos nagy államférfiai s még nagyobb hadvezérei se- 
gítségével Európában döntő befolyásra törekedett, s 
azt, ha a legitimitás túlhajtott értelmezése folytán Anglia 
nemzeti öntudatát a száműzött Stuartok pártfogolása ál- 
tal meg nem sérti, hihetőleg ki is vivta volna : de az 
angol győzelmes forradalom örököse a hideg, eszélyes 
III. Vilmos , századának legnagyobb diplomatája, s a 
világtörténelem egyik legkitűnőbb politikai capacitása, 
meghiúsította az absolut irányú legitimitás törekvéseit, 
s az emberiséget és szabadságot a visszahanyatlás ve- 
szélyétől megmentette. Vilmos a legellentétesb irányú 
elemeket szövetkezésre birta, t. i. a jezsuiták által vezé- 
relt Ausztriát s a protestáns Hollandot és Angliát, egy 

bizonyitványnyal többet szolgáltatván a világnak arra 
nézve, hogy az államokat minden egyebek fölött a po- 
litikai érdekek vezérlik, és szükséges is, hogy vezéreljék. 
Vilmos győzelmesen végezte be a háborút, s a riswicki 
béke megzsibbasztotta a franczia nagyra törést, de meg 
nem törte. Az uralkodók bűnei , s mozdulatlan merev 
politikájuk által tönkre jutott Spanyolországban bevé- 
gezte dicstelen pályafutását V. Károly utolsó ivadéka : 
a franczia ügyes diplomatia győzelmet aratott a ne- 
hézkes osztrák fölött, s a Bourbonház elfoglalta a Habs- 
burg-örökséget. 

Európa azt hitte, hogy annyi ország öszpon- 
tosítása egy család uralma alatt, a súlyegyen fentartá- 
sában akadályul fog szolgálni, s érdekeihez képest két 
nagy táborra szakadt. A szövetkezés egyik részét ké- 
pezték : Anglia, mely még folyvást a Stuart követelés, 
s ez által az alkotmányosság, szabadság, állami és val- 
lási függetlensége megmentése végett küzdött; — Hollan- 
dia, mely a franczia-spanyol győzelem esetében állami 
lételét látta koczkáztatva ; — Poroszország, mely a nagy 
választó fejedelem által álammá alakítva hatalmi polczra 
emelkedhetés reményétől ösztönöztetett; Ausztria vagy 
is inkább dynastiája. mely családi hatalmának megerő- 
sítését remélte a harcz által elérhetni ; végre a több- 
szöri szokásos óvások után nagy nehezen felkészülődött 
német birodalom. 

Az ellen oldalon álltak : Franczia, Spanyolország, 
olasz tartományaival, a bajor és kölni választó fejedel- 
mek, és Rákóczy a magyar felkelőkkel. E részen egye- 
dül Rákóczy küzdött a szabadság érdekében, a többie- 
ket családi , személyes , és hatalmi indokok vezérelték. 
Rákóczy mint eszköz, mint diversionalis szárnysegély 
tekintetett, siker esetében is keyés kilátással osztalékra, 

ellenkező esetben az elhagyatás, sőt megtagadás veszé- 
lyének kitéve. 

1703-ban előnyben voltak a franczia szövetség 
fegyverei , s különösen ha az öszveköttetés egyfelől a 
bajor és franczia seregek, másfelől a magyar felkelők- 
kel sikerülhetett volna, Bécs és az ottani hatalom nagy 
veszélynek lett volna kitéve. E szorongattatás közt vál- 
lalta el a közbenjáró szerepét Széchényi Pál, de Rákó- 
czy nem birt Bethlen Gábor határozottságával, a győ- 
zelem közt békélni. 

Marlborough hochstadti nagy győzelme után meg- 
változott a helyzet, az osztrák szövetség fegyvere előny- 
be jutott , s a harcz változó esélyei mellett is látható 
volt, hogy a franczia erő túlsúlyra nem vergődhet ik. 
Rákóczy ezt vagy nem tudta, vagy mivel az angol és 
hollandi követek levelei, Leopold utolsó ígéretei, sőt I. 
József jóindulatú ajánlatai által sem biratott engedé- 
kenységre, a helyzet komoly voltát be nem látta, vagy 
a mi a fenlévő adatok nyomán leghihetőbb, környe- 
zete, különösen Bercsényi túlhajtásainak nem volt elég 
erős ellenszegülni. Véleményünk szerint az ő legfőbb, 
tán egyedüli hibája: engedékenysége forradalmi ve- 
zérben nagyobb hiba, mint az átalÉodottság. Innen kö- 
vetkezett a visszásság több jelensége: mint ahadvezetés- 
beni egységhiány, tétovázás az irány és czél megalapítá- 
sában ; innen azon szerencsétlen, azóta is ismételt expedi- 
ens, forradalmat és forradalmi hadvezetést gyűlések, szen- 
vedélyes pártküzdelmekkel saturalt gyűlések által vezetni 
vagy vezetni engedni, — innen a szécsényi gyűlés alkot- 
mányozó rendezkedése, akkor, midőn tettre s ahoz szük- 
séges teljhatalomra se végett bizalomra lett volna szükség; 
de Rákóczy e bizalmat csupán jó akarata, alkotmányos 
kiméletessége által remélte megnyerni; ékes tulajdo- 

nok a biztos béke ölében, de hibák akkor, midőn men- 
teni kell az alkotmány életét ; innen az ónodi gyűlés 
gyászos jelenetei. Ezen gyűlés fölött már a csüggedés 
vészangyala lebegtette sötét szárnyait. A fejedelem kedé- 
lyét érzelgés szállta meg, nagy hiba a tett emberében, 
majd panasz és önérzete sértődése fölött méltatlankodó 
ingerültség vezérelte nyelvét , nyugodtság és higgadt 
parancsoló szavak helyett ; a szeretett de nem félt ve- 
zér ingerültsége lázas rezgésbe hozta a viszályos esé- 
lyek miatt borús , különben is nemzeti közös hibánk 
szerint szép szavakra gyúlékony kebleket, s az átalá- 
nos ingerültség kereste és megtalálta áldozatait, túl- 
hágva a mérséklet medrét határozataiban, detronizál- 
ván az uralkodó házat, királyul választván Miksa bajor 
fejedelmet. 

Rákóczy tehát bebizonyította, hogy önző nem volt, 
valamint azt is, hogy a forradalom zászlóját nemes jel- 
lemmel de kevéssé önálló erélylyel lobogtatta. 

Mig nyugoton és délen Európa államai két tábor- 
ra, és történetesen majdnem germán és latin fajok tá- 
boraira oszolva harczoltak az egyensúly fentartása ér- 
dekében : azalatt éjszakon kezdetét vette a nagy állam- 
alakulás vajúdása. A polgárisodás haladása biztosításá- 
nak első feltétele a rendezett állam, még pedig a körül- 
ményekhez mért erős és nagy állam, e követelmény elő- 
idézte a szükséget, hogy éjszakon is nagy és erős állam 
tömörüljön. Lengyelország, sok itt nem részletezhető 
okok miatt, e feladatot nem volt képes teljesíteni, s ez- 
ért, véleményem szerint, a történelem benső okai öszve- 
függésének következménye képen , ezen középkori ál- 
lamnak is , mint a mely hivatása teljesítésére nem volt 
képes , meg kellett hajolni azon állam előtt , mely ezen 
hivatást teljesíteni erővel és képességgel bírt. 

Talán némelyek ajkaira kétes mosolyt von azon 
állítás, hogy az orosz absolutismus is a polgárisodás ha- 
ladásának tényezője. Nincs senki, kit az absolutismus 
átalában, s különösen a miveltség bűnei czafrangjaiban 
alakoskodó félbarbár orosz despotismus , nálamnál in- 
kább undoríthasson ; és nem lehet senki, ki a lengyel 
lelkesültség és szenvedés iránt nálam több részvéttel vi- 
seltetnék : de ezek mellett ingatlan azon meggyőződé- 
sem, hogy a haladás rendezett államot igényel; ilyet 
teremthet az absolutismus, de az anarchia soha. Az ab- 
solutismus tért fog engedni a haladás követelményei- 
nek, idővel a szabadságnak is ; s így bár azon nemze- 
dékek, melyek járma alatt nyögnek elátkozzák, az ösz- 
szes emberiség haladásának szempontjából tekintve, an- 
nak tényezőjéül kell elismerni, mert azon feladatot tel- 
jesité mit az anarchia megoldani képes nem volt. 

Ily szempontból indulva ítélem meg és méltánylom 
I. Péter orosz czárt. 

Rákóczy ezen hatalomnál is keresett segítséget. De 
hogy Péter, ki akkor az éjszaki háborúval, s azon fel- 
adat megoldásával volt elfoglalva, hogy az alkotandó 
birodalmat földközi fekvéséből kiemelve a keleti tenger 
természetes védbástyájával övezve , segélyt kivált dön- 
tő segélyt nem nyjthatott, az államok akkori helyzeté- 
ből könnyű megfejteni : és szerencséje is a nemzetnek, 
hogy ez nem történhetett, mert ha Magyarország a 
18-ik század elején szláv segítség folytán reconstitualta- 
tik, hihetőleg most nem a bécsi centralisatio, hanem egy 
sokkal veszélyesebb ellenség ellen kellene küzdenünk, 
ha ugyan a küzdés lehetősége ez ideig meg maradt 
volna. 

Nem történt meg, mit a jezsuita Hocher-Kolonits 
párt, az sem történt meg, mit a Bercsényi - párt óhaj- 

tott és akart ; a küzdés eredménye az lett, miben Szé- 
chényi Pál és pártja fáradoztak, de hogy az legyen, 
miután amazok felidézték nemzetünk főié a megsemmi- 
sítés lidérczét, szükség volt hogy ezek szembe szállja- 
nak és megvívjanak a lidérczczel, csak ily módon győz- 
hetett a mérséklet. 

Az 1715-ki országgyűlés mintegy tőrvényesen be 
zárta a nemzeti visszahatás százados harczainak kapu- 
ját. Fájdalom a magyar történész nem ismételheti az 
angol halhatatlan irónak, az 1688-ki forradalom bevég- 
ződése fölötti, nyugodt nemzeti öntudattal rajzolt elmél- 
kedését, miszerint „minden jelek oda mutatnak, hogy 
azon forradalom utolsó forradalma volt az angol nem- 
zetnek. Az ó alkotmány, természetes, folytonos és bé- 
kés fejlődése által alkalmazkodott az uj társadalom szük- 
ségleteihez. Rögtön megszilárdult a lelkiismeret, a kuta- 
tás és vitatás szabadsága oly mérvben, mely azelőtt is- 
meretlen volt. A pénzérték helyreállott. A nyilvános 
hitel megszilárdult. A kereskedelem uj életre ébredt. A 
kincstár megtelt. A királyság sok évi szegy enitő va- 
zallságából kiemelkedve, elfoglalta helyét az európai 
hatalmak első sorában." Boldog angol, neki a nemzeti 
nagyság öntudata jutott osztályrészül; — de hát nem bol- 
dogit-e minket is nemesen hordozott szenvedéseink fáj- 
dalmainak öntudata is? ! 

A magyar történelemiró, forradalmaink bevégezte 
felett elmélkedve, annyit jegyezhet meg : hogy a Rá- 
kóczy felkelés volt az utolsó aristocraticus és vallásfele- 
kezeti forradalom ; mely megmentette ugyan a nemzet 
életét s alkotmányának külső keretét, s ez által fen- 
hagyta a jövő nemzedékeknek az emelkedés lehetősé- 
gét , de a nemzet ezután sem foglalhatta el azon helyet, 

mely öt Európa nemzeti családjában, különösen pedig az 
osztrák birodalom népei közt megilletné. 

A dolgok uj rendje következett. A honvédelmi 
rendszernek már negyedik módja, az állandó sereg-tar- 
tás törvényesen behozatott : és a honvédelem kötelessé- 
gétől tettleg felmentett nemesség elég szűkkeblű volt, 
törvényes fictiók álczája alatt, önző szabadalommal vé- 
deni magát, s elsánczolni az uj terhekkel görny esztett 
néptömegtől. De ezenfelül ismételve elmulasztotta a tör- 
vényhozásra befolyással biró nemesség, a helyzetet a 
birodalom irányában is tisztázni, és részt követelni az 
újonnan felállított nemzeti segélyforrások hová fordítá- 
sa s miként kezelése és miként ellenőrzése kérdéseinek 
elintézésében. Mint fentebb mondottuk, az alkotmány 
állami magaslatából, mindinkább municipalis szabadal- 
mak körébe törpült le, s a bentülők sem a szabadal- 
mak igazságtalanságát, sem önnön szükkeblüségöket 
nem észlelték. 

A 18-ik század kezdete feltűnő szerencsében ré- 
szelteté az osztrák hazát : a rastadti békekötés folytán 
Németalföld, Nápoly, Majland és Sardinia jutott birto- 
kába ; a passaroviczi békekötés folytán a Bánság, s a du- 
nai fedelemségek egy része. 

Alig van a történelemben rá példa, hogy egy úgy- 
nevezett birodalom annyi birtokváltozást mutasson fel, 
mint Ausztria. Ez felváltva országokat nyert, országokat 
vesztett, és csodálatra méltó Jelenség, hatalmi helyzetén 
akár a nyereség akár a veszteség alig tett lényeges vál- 
tozást. E talány, véleményem szerint, onnét megfejthe- 
tő, mert Ausztria soha nem képezett egységes államot, 
a hozzátartozó népek soha nem birtak osztrák nemzeti, 
de sőt osztrák állami érzülettel sem : az alkotó részek, 
külön állami öntudattal bírtak, és ennek folytán egyé- 

ni öd állásukat megőrizni törekedtek : az osztrák állam- 
férfiak pedig nagyobb részt, belátva az egységesítés le- 
hetetlenségét, politicájuk sarkkövéül az egyes részeket 
összekapcsoló uralkodóház hatalmának szilárdítását te- 
kintették, s politikájok működését oda irányozták, hogy 
az egyes szétszórt részek segély forrásaiból az uralkodó 
ház európai állását biztosítsák, s ennek elérhetése végett 
alkalmas eszköznek tekintették az absolut kormányzás 
megalapítását, mert az, a külömbözőségek szélsőségeit 
nivellirozván. a kormányozhatást könnyítette. Az uralko- 
dóház hatalma képezte az egységet külirányban,migakü- 
lönálló részek önálló organicus befejlődése , különböző 
formák közt, ezen egység biztosítására felhasználtatott; 
de épen mivel ezen részek egymással benső összekötte- 
tésben nem voltak, egyes elválások vagy egyes uj járulé- 
kok, a többi részeket bensőleg meg nem zavarhatták, leg- 
fölebb az egységi kifejezésre, az uralkodóház európai ál- 
lására hatottak majd zsibbasztólag majd elevenitőleg. 

Ezen kor államférfiai ezen egységet, esnem az ál- 
lamegységet czélozták öszpontosítani, akkor, midőn a 
pragmatica sanctio keresztülvitele által, a tartományok 
elválaszthatlan együttbirtoklása elvét biztosították, az 
uralkodó ház hatalmának commassatioja által lehetet- 
lenné kívánták tenni, a múlt századokban szokásos csa- 
ládi osztály, s igy a tartományok öszvehatóságának el- 
vét : mert a legközelebb lefolyt spanyol örökösödési há- 
ború eredménye élénkem figyelmeztette őket, hogy 
egyik osztályos ág kihaltával , az osztályrész könnyen 
idegen kézre kerülhet ; de nem akarták, legalább nem 
kísértették meg az egyes részek commassatioját, mert 
nem hitték, hogy az egyes részek nemzeti öntudata egy 
nem létező osztrák nemzeti öntudattal helyettesíthető 
legyen, nem akarták a biztos alapot feláldozni egy kép- 

zeleti alapért, nem akartak vagy nem mertek a törté- 
nelmi alapról az elmélet süppedékébe bocsátkozni, és 
vájjon másfél század után ítélve, nem volt-e igázok ? 

Az 1722-ki magyar országgyűlés a nemzeti önál- 
lóság öntudatával s kellő tapintattal fogta fel az akkori 
osztrák állampolitikát, s a leányág örökösödés és oszthat- 
lanság elvének elfogadását, a magyar állam alkotmá- 
nyos önállása elvével öszhangzásba hozva, kétoldalú 
feltételes államszerződés által mindkét elvet biztosította. 
Fájdalom, hogy sem ezen, sem a következő 1728.-ki or- 
szággyűlés, az osztályszabadalmak szűk köréből kibon- 
takozni nem volt képes, és magát a kormány e részben 
szabadelmű politikájával ellentétbe helyezve, az „onus 
non inhaeretfundo" igazságtalan és politikailag is hibás 
elvének makacs védelmével homályosította be. 

Ausztria ez időben szerencséjét nem egyedül a 
véletlennek, nem is egyedül az európai államok con- 
stellatioja eredményének, legkevésbé pedig benső ereje 
hatályának, hanem midezekkel együtt különösen nagy 
hadvezéreinek, mint Lothringeni Károly, Badeni Lajos 
de főkép Savoyai Eugen berezegnek köszönheti. Eugen 
Ausztria kevés számú nagy férfiai közt legnagyobb nem- 
csak mint hadvezér, de mint államférfi is ; mint olyan 
felette áll Wallensteinnak , Lotharingiai Károlynak , 
Laudonnak és Radeczkynek, mint ilyen : Trautmans- 
dorf, Kaunitz és Metternichnek. O felfogta Ausztria hiva- 
tását , ő keleten nemcsak hódított, de a keleti politika 
helyes ösvényét is kijelelte, s ő állította és nem Bismarck 
találta fel, hogy az osztrák birodalom súlypontja Buda- 
Pest. A bécsi akkori államférfiak a nagy ember magas- 
latáig felemelkedni nem birván, politikáját elejtették sa 
hagyományos bizalmatlanságot honunk irányában to- 
vábbra is politikájuk tényezőjéül használták . innen ma- 

gyarázható, hogy a temesi bánság visszakebelezését ha- 
lasztgatták , remélve , hogy az idő elősegítendi kis- 
szerű mesterkedéseik tervét : egy keleti, bánható provin- 
cia megalapítását. 

Eugen, mig egyfelől támogatta befolyásával Ma- 
gyarország alkotmányos önállását, melyet a passarovi- 
czi béke után ismét óhajtottak volna némely államfér- 
fiak megingatni : más felől mint Pállfy Miklós nádorhoz 
irott levelei tanúsítják, oda kívánt hatni, hogy a magyar 
rendek , biztos alapra fektessék a közös védelmi köte- 
lezettséget, és ne rakjanak minden terhet, a minden jog- 
ból kizárt nép roskadozó vállaira ; de a szűz vállak kí- 
mélése siketté tette az illetők füleit, s az élők önzése az 
utódok vállaira relegálta a teher egész súlyát. 

Eugen azon egyben volt szerencsétlen hogy élete 
tovább tartott mint szellemének ereje. A 1734-ki len- 
gyel örökösödési franczia -spanyol háborúban már csak 
árnyéka volt önmagának, és megérte hogy Ausztria, 
az ő vitézsége szerzeményeit : Nápolyt, Szicziliát kibo- 
csássa birtokából. 

De az osztrák ür tátongó kapuja csak halála utón 
tárult fel valódiságában a világ előtt. 1736.april 21-én 
halt meg, s már a következő évben kezdetét vette azon 
orosz szövetségben folytatott szerencsétlen török háború, 
mely 1739-ben a belgrádi szégyenletes békével, a du- 
nai fejedelemségek, s a keleti befolyás elvesztésével vég- 
ződött s melyben az utolsó Rákóczy József, őseihez an- 
nyira nem méltó kisszerű szerepét lejátszotta. A Sinzen- 
dorf és Bairenstein befolyása alatt álló hatalom, míg a 
magyar befolyást aggodalmas szűkkeblfíséggel viszsza 
szorította, Königseck, Seckendorf, Wallis, Neuperg féle 
emberek alkalmazásával koczkáztatta mind azt mit a 

üagy férfiak teremtettek. Ausztriában, a közelebbi bő- 
ség után, nagy férfiakban meddő időszak következett. 

A Habsburgház férfi ágának kihaltával, az ural- 
kodó személyének kapcsával öszvekötött birodalom, 
daczára a pragmatica sanctiónak, vagy épen a miatt, a 
szétbomlás veszélyének volt kitéve. De a szétbontás, 
bár fél Európa törekedett rajta, nem sikerült, nem sike- 
rülhetett, mert az nem a polgárisodásbani haladás köve- 
telménye képen, nem is nemzetiségi kikerítés, nem is az 
alkotmányos és vallási szabadság, sőt nem is az eu- 
rópai egyensxíly, hanem részint családhatalmi vágyak 
kielégítése, részint Francziaország részéről európai he- 
gemóniára törekvés érdekében kísértetett meg. 

Az uralkodonő, bámulatos tapintattal, ott kereste, 
és találta meg a menedék biztosságát a beállott végve- 
szély ellen , hol az valóságban létezek : Magyarország- 
ban, s kiválólag a magyar nemzetben. 

Bámulatosnak találnánk, ha a viszonyok szükség- 
szerű öszszefüggésének következménye nem lett volna, 
azon viszásnak látszó ellentétet, mely ez időben Cseh ós 
Magyaroszágban mutatkozott. — Amaz egy század óta 
a megpuhitás minden kigondolható eszközeivel az abso- 
lutismus részére teljesen meghódítva, germanisalva s 
a történelmi öntudattól megfosztva, az első kínálkozó 
alkalommal sietve hódol a győzelmesen betolakodó Ká- 
roly Albert bajor fejedelemnek : emez ugyan azon szá- 
zad alatt saját lételéért s alkotmányáért a hatalom ab- 
solutisticus törekvései ellen nyilt fegyverrel küzdve, a 
bizalom első szavára, a nélkül hogy ezen bizalmi szó 
tettleges beváltását bevárta volna, siet vérét és vagyo- 
nát a birodalom megmentésére áldozatul hozni. 

Az 1741. sept. 11. pozsonyi s ugyan azon év nov. 

26-ki prágai jelenetek méltó tanulmányozás tárgyal 
Ausztria államférfiaira nézve még napjainkban is, 

Csehországnak nem volt mit félteni, nem mit meg- 
menteni, lételének központját a birodalmon kivül is fel- 
találta volna. Magyarország menteni igyekezett léte- 
lét , alkotmányát és hivatását Nem egyedül az esdek- 
lő szép királyi hölgy könyeinek és szavainak varázsa, 
hanem a nemzeti politikának helyes felfogása is, indi- 
tották az ősöket, a történelmi nevezetességű „moriamur 
pro rege" lelkesedésre. A lelkesedést tettek, nehéz és hosz- 
szas áldozatok sora követték ; de bár mind az önkéntes 
és öntudatos volt, nem menthetjük fel Őket a mulasztás 
vádja alól, miszerint nem kisértették meg az ország kö- 
telezettségét s az annak megfelelő jogokat a birodalom 
irányában tisztázni. 

A Mária Theresia alatti három országgyűlést, a 
1741, 61, 65-kit, egyfelől az aristocraticus szűkkeblű- 
ség és conservativ csökönösség, másfelől, a sérelmek 
mind inkább formalitássá váló orvoslásának sürgetése 
mellett, a paraszt vállait terhelendő adózások megszava- 
zásábani engedékenység jellemzik, sőt ugyan ezen szel- 
lem lengi át a megyék akkori működését is. 

A nemesség hiányos szerkezetű, azért már az időben 
is kevés hatású felkeléseivel leróttnak hitte a haza iránti 
"minden kötelezettségét, és a nemesi felkelés rendezését 
is határozottan vonakodott tanácskozás alá venni, attól 
félvén, hogy az esetről esetre hozandó áldozatot állan- 
dó teher fogja helyettesíteni. Nyugotnak bölcseimi, bár 
még merőben elméleti tanaitól, melyek már a nagy for- 
radalmat méhökben rejtették, gondosan elzárkózva, a 
középkor hajdan fényes rongyait átalkodott merevség- 
gel szorongatta kebléhez, talán nem is sejtve, hogy az 
unokák e rongyok eldobása után azért fognak meztelen 

maradni, mert időnkint a szükséges ujitás elmulasz- 
tatik. 

De mig ők álltak, a világ haladt ; és a kormány s 
különösen maga is a fejedelemnő, mig egyfelől azt az 
ellenállást is, mit az aristocraticus bágyadtság kifej- 
tett, a kormányzat akadályának tekintette , másfelől 
legalább a részletes haladás szükségességét belátva, a 
nemzet alkotmányos közreműködése nélkül, megindult a 
haladás ösvényén. És ezen politika, a non contra legem 
sed praeter legem kormányzás politikája, egy tapinta- 
tos nő művészi kezei által 40 éven át patriarchális szi- 
vélyességgel fonva, végeredményben majdnem veszé- 
lyesebbé lőn e szép szóval bánható nemzetre nézve, 
mint a megelőzött század erőszakos absolutismusa. 

Mária Terézia kormánya javított az úrbéri pátens 
által a jobbágyok sorsán, a mennyiben a földes uri ön- 
kény ellen némileg védelem alá vette; javított a hiányos 
törvénykezésen a főtörvényszéki öszhangzó Ítéletek ösz- 
szeszedése, kiadása és érvényesítése által ; eltörlötte az 
annyira középkori szellemű menedékjogot; megszorí- 
totta a kolduló szerzetes rendek elszaporodását ; eltör- 
lötte a jezsuita rendet; szabályozta a püspökségeket; 
dotálta az egyetemet , jogakadémiákat, elemi iskolákat 
állított ; tanrendszert hozott be, az addigihoz képest ha- 
ladási irányban ; felállította a testőrségét, a bécsi there- 
sianumot, alapította a Sz. István rendet; visszacsatolta a 
Bánságot, Fiumét, s a 16 Szepesi várost, — mindezeket 
praeter legem. 

De nem ezen rendeletek, melyeknek üdvősségét ta- 
gadni nem lehet, nem is annyira azon törekvés, törvé- 
nyen kivül intézkedni, fenyegették veszélylyel az alkot- 
mányt és nemzetiséget, hanem azon alakítási törekvés , 
mely a megnyerés lekötelezés, kitüntetés, hízelgés esz- 

közeivel, felhasználva az egyének nemzetiségökből fo- 
lyó hiúságait, a czim, rang, hivatal és dicsvágyat, s tért 
nyitva a nemzetiségből folyó erényknek is, a személyes 
vitézség, bátorság, és kitünésnek, oda igyekezett hatni, 
hogy mindezen inditó okoknak eddigi központja, a ma- 
gyar haza, nemzet, alkotmány, ősi dicsősség cultusa, 
mással helyettesittessék. Mi volt azon más központ, mit 
a nagy uralkodó nő a magyar önérzetnek helyettesiteni 
akart, egy egységes osztrák birodalom, vagy csupán az 
uralkodóház iránti hűség eszménye e, vagy mindkettő 
együtt ? ma alig határozhatjuk meg, de azt biztosan ál- 
lithatjuk, hogy a czél mindenik esetben tévesztett volt. 
A birodalmi egység kivihetetlen, s ezt a magyarok át- 
alakítása sem tette volna lehetővé ; az uralkodó iránti 
hűség nem kivan átalakítást, s az ősök bőréből kivet- 
kőzött korcs faj bár mely czélra is könnyű nehezék a 
mérlegben. A törekvés, tévesztett czélja daczára is sike- 
rült egész azon rétegig, meddig az udvari csábok fénye 
lehatolni képes volt : a felső rétegek, eldobtak mindent, 
mit őseiktől öröklöttek, ruhát, nyelvet, szokásokat és 
szellemet, csupán neveiket és aristocraticus szükkeblü- 
ségöket tartották meg ; de ezen két, gyengének látszó 
kapocs, némileg összetartotta őket a nemzettel és meg- 
mentette a jövőnek, mert a nevet cserélt és democrat 
folyamba olvadt szakadék, soha sem fog visszatérni a 
törzsökhöz, mint Erdély és a felvidék sok elnemzetietle- 
nedett helységei szomorúan tanúsítják : szerencséje a 
nemzetnek, hogy a hatás varázsa csak a felszint olvasz- 
totta fel, a törzs épen maradt, bár nem illetetlenttl. 

Az olvasztás békés sőt kellemes processusának tá^ 
mogatására a kormány intézkedései paralell lépést tar- 
tottak az örökös tartományok kormányzati gépezetének 
átalakításával, melyek nem mint a magyar átalakitás 

közvetlen eszközei, hanem mint a közös jövő előkészí- 
tésének közegei, figyelmünket megérdemlik, bár a kor- 
társakét kikerülték. 

A nagy királyné politikájának főeszközei germa- 
nisált szlávok voltak, a külpolitikát illetőleg Kaunitz/a 
bel- és pénzügyeket illetőleg Haugvitz és Chotek ; kik- 
nek tartozunk azon elismeréssel, hogy mindegyik a 
maga körében, nem magyar szempontból tekintve, kitű- 
nő államférfiú volt. 

Haugvitz, bár egyátaljában nem democraticus in- 
dokokból, hanem a kormányzás könnyítése s a hatalom 
erősbitése tekintetéből, a rendek és nemesség fölényét 
teljesen paralisálta a Landesguberniumok és Kreisam- 
tok, szóval a bureaucratia meghonosítása által, ezek 
mint a jobbágyok hivatalos védnökei, a földesúr és 
nép közé lépvén, azokat egymástól eltávolítani ipar- 
kodtak, s a nép a földesúri nyomás ellen a hivatalos 
hatalomban támaszt nyervén, mint egy szövetségre lé- 
pett az udvari absolutismussal á nemesi ellenzék ellen. 
A hivatalos hatalom miuden kisebb nagyobb birtokvi- 
szályban, a jobbágy praesumtiv igazságát védelmezvén 
alkalmat nyert a nemességet mindenben ellenőrizni és 
ellen súlyozni. Haugvitz állandósította az adót és a foly- 
tonos adó felemelést. Pénzértékre vonta az addigi ter- 
mesztményi és természetbeni szolgálmányokat, és az 
adó behajtását a kormány közegeire a hivatalnokokra 
bizta. Az adózási kötelezettséget minden osztályra ki- 
terjesztette, bár nem 'egyenlő mértékben, mert a becs- 
lési tiszta jövedelemből a nemességtől szásztól egyet, a 
a parasztól kettőt követelt, ez volt az úgynevezett Cen- 
tesima és quinquagesima rendszer, behozta a katonai 
összeírást, s ezáltal az állandó hadsereg állandósága 
biztosíttatott. 

8* 

Chotek e, közvetett adókat kezelte, és egy Magyar- 
országra felette hátrányos vámrendszert alapított meg. 

Mindezen intézkedések az állambevételt 80 — 90 
millióra emelték ; de a hosszas háborúk, s az udvartar- 
tás és beligazgatás költségei tetemes pénzösszegeket igé- 
nyelvén, mindamellett hogy az osztrák örökösödési há- 
borúban Anglia, a hét éves háborúban pedig Franczia- 
ország tetemes ez maga 82 millió livre segélyt szolgál- 
tattak: kezdetét vette a lottó, a papirpénz kibocsátás 
és az államadósság, mely e kormány alatt már 200 mil- 
lióra növekedett. 

A kormány a nemzetiségi érzelmeket is bevonta 
politikai rendszerének tényezői körébe. A magyar nem- 
zetiséget nem támadta meg nyíltan, de azt a latin nyelv 
fentartása, telepitvények, s a főrendüek németesítése, s 
délen, különösen Illyriában a szlavismus pártolása által 
elzsibbaszthatni reménylte ; nyugoton pedig, különösen 
Csehországban a szlavismust lenyomta. Erdélyt nagy 
fejedelemségre emelte, a magyarországgali egyesülés le- 
hetőségét ez által is hátrább szorítván. 

A belügyi hatályos intézkedéseket támogatta Kau- 
nitz, a különcz ember de nagy államférfi erélyes kül- 
ügyi politikája. az elvesztett Sleziáért, Galiczia, Bu- 
kovina és a salzburgi részek csatolásával kárpótolta a 
birodalmat. Kaunitz tervei még nagyobbak voltak mint 
vívmányai. O egy nagy Magyarországot óhajtott a fe- 
kete tengerig szabad Dunával, és Adriáig. Bajorországot 
óhajtotta békebelezni, s eziránt alkudozást folytatott 
Károly Tódorral, őt Jülich és Bergen birtokával, mint 
Burgundi királysággal kívánta kárpótolni. Würtember- 
get ki akarta cserélni Modenával. Mindezekben nagy 
részben II. Fridrik, a 18 század Napóleonja megakadá- 
lyozta: s ugyanaz rábírta, hogy a középkor egyik fény- 

csillaga Lengyelország kitöröltessék az önálló államok 
sorából. Kaunitz lehetővé tette a lehetetlennek látszót ; 
felbontott Austria szövetségét a tengeri hatalmakkal és 
Francziaországeral a három százados vetélytárssal szövet- 
kezett ; kiűzte legkényelmesebb fészkéből Ausztriából a 
jezsuita rendet , mindezt a fejedelemnő idegenkedése 
daczára. 

Kaunitz a franczia szövetség által, az európai egyen- 
suly politikája helyébe a hegemónia politikáját tűzte ki; 
ezért szövetkezett az orosz hatalommal is, ezért tette azt 
a tescheni és minden a westfali béke óta közbe jött béke- 
kötések garantirozójává, ezért gyűlölte és félte Porosz- 
országot, különösen Fridriket, mert benne politikai 
czéljainak erélyes akadályozóját szemlélte. 

Utólagosan tanulmányozva belátjuk,hogy Kaunitz 
korának diplomatiai vezére, rövidlátó volt, talán in- 
kább mint sok kisebb hatályú államférfi. hitt az er- 
kölcsileg aláásott és már akkor rothadásnak indult 
franczia liliomok széttörhetlenségében, és vakon hitt a 
a birodalom monstre romjának marádandóságában ; és 
nem félt az éjszaki sasfészek veszélyt rejtő erősbödésé- 
től, ő egyedül Poroszországtól félt, mert annak érint- 
kezése minden pillanatban kényelmetlenitette. A jelen 
politikusa volt, de nem birt a jóslat előérzetével, s azért 
müve is az ideiglenes foltozás bélyegét viseli homlokán? 
semmit meg nem oldott, csak elodázott. Megérte a fran- 
czia liliomok széttördelését, de ekkor már tanácsát „mi- 
szerint a forradalom matéria peccansa zárassék beFran- 
cziaországba, hogy ez mint egy crater önmagától hűl- 
jön ki, nem követték. Utódai rövid évek múlva 1803- 
ban sajnosán érezték, hogy az orosz mint a békekötések 
garantirozója,e jogára hivatkozva rendelkezett a feloszlás 
perczén lévő német birodalom fölött. Hogy Lengyelor- 

szag felosztása s az éjszaki sas megerősödése mi végered- 
ményt szül Ausztriára, majd a későbbi ivadék fogja 
számba venni. 

Magyarország az osztrák államférfiakkal szemben 
gyengén volt ez időszakban képviselve. Pálfy János a 
korszak kezdetén meghalt,a két Batthyányi —Károly és 
Lajos, Eugen berezeg kegyenczei , kevés erélyt fejtet- 
tek ki ; a felemelkedett Grassalkovich nem is említhető; 
a főpapok meg voltak nyerve, az ellenzék néma volt. A 
gondviselés őrködött fölöttünk midőn a nagy császárt 
elküldé felébresztésünkre. 

Mária Terézia anyai, vagy Hormayrként idylli ab- 
solutismusát II. József császár Marc Aurel-féle doctri- 
nair absolutismusa válta fel. Az absolut irányzatok any- 
nyi árnyalatai közt, melyek irányunkban kísérletbe ho- 
zattak, legveszélyesebb nemzetünkre nézve az idylli ab- 
solutismus. II. Ferdinánd jesusiticus absolutismusa 
megtört természetes józan eszünkön, mely a rajongást 
kirekeszti és elitéli ; a Caraffa-féle brutal véreng- 
zés ellen fellázadt emberi érzetünk s nemzeti büszke- 
ségünk : de a szép szónak, hiúságaink simogatásának, s 
a trónról lesugárzó női kegy csábjainak, nem voltunk, 
s talán nem volnánk képesek tartósan ellentállani. Sok 
bennünk a hiúság, szeretjük és elhiszszük a hízelgő, di- 
csérő és dicsőítő szavakat, kivált ha magasról jőnek ; 
ellenben nem tűrjük a megrovást, a leczkézést, gyenge- 
ségeink kissé kíméletlen taglalását, hagyományos ér- 
zelmeink, szokásaink, elveink megtámadását, kivált ha 
azok rideg, doctrinair modorban, buraucraticus pedant- 
sággal paragraphisáltatnak élőnkbe. Amaz volt Mária 
Terézia, emez II. József modora. Amaz értékesítette 
nemzeti jó tulajdonainkat saját előnyére, emez megha- 
sonlásba hozott saját érdekeinkel is, a valódi jót, a ha- 

ladás eszközeit is. gyűlölet tárgyává tévén egy időre 
legalább, a kényszerítő boldogitás hibás alkalmazása 
által. 

József philantropicus nagy szelleme, erőteljes ki- 
fejezése a bölcseimi század uralkodó eszméinek, három 
nagy eszme valósításával foglalkozott. 

A ghibellin hagyomány; egy császár s egy római 
püspök, egy egységes osztrák birodalom, s a keleti kér- 
dés megoldásának eszméivel. E feladatok egyikét sem 
oldotta meg. Megoldott egy negyediket, megtörte a ha- 
gyományos előítéletek korlátolt világnézletét, s megnyi- 
totta a haladás kapuit, melyeket addig korhadt védbás- 
tyák zárva tartottak. 

Az első eszmét, a német császárság halottaiból fel- 
támasztását, s a pápai hatalom korlátozását, első részé- 
ben meg sem kísérletté, második részében csak korlá- 
tolt arányban érvényesítette. 

A német császárság, a Habsburgházi császárok 
politikai hibái, vallásos merevsége, s Magyarország irá- 
nyában soh$ fel nem adott absolutisticus törekvései 
miatt, hosszú időre, a ghibillini fogalmak mértékéig ta- 
lán örökre, valósithatlan eszmévé vált. Ezen okok fej- 
lesztették a kis Brandenburg herczegséget éjszaki német 
hatalommá, melynek Nagy Fridrik nagy szelleme elis- 
merést biztosított az európai nemzet esaládban. 

József még ifjúkori nagy álmodozásai közt belátta 
e tétel igazságát, s ezért császári működését a Reichs- 
hofrath és Reichskammer gericht augias óljainak tiszto^* 
gátasán, s egy két apró bűnös zsarnok, mint Leiningen 
Fridrik és Salm Magnus erélyes rendreutasitásán kívül 
alig jelzi valami maradandó intézkedés nyoma ; és e 
működésének is kevés sikere lett , mert továbbra is ta- 

lálkoztak Salmféle bűnös zsarnokok, s a Kammerge- 
richt a birodalom feloszlásokor is 80 ezer darab pert, 
— brutalia juris, — hagyott át a boldog utódoknak 
örökségül. 

József tehát, a II. Miksa által is siker nélkül kí- 
sérlett eszme valósitását megoldhatónak nem találván, 
midőn hosszú, so várteljes várakozás után a férfikor mun- 
kaképes szakában ősei öröksége jogán birt országok 
kormányzatát átvette, szelleme minden erejével, az al- 
kotás mohó vágyával, s a haladás türelmetlen ingerlé- 
kenységével a második eszmének, egy egységes köz- 
pontosított osztrák birodalomnak alkotásába,ugyszólván 
teremtésének nagy munkájába fogott, s a nagy munkában 
vezérül egyedül saját keble sugalmazását fogadván el, 
dogmaticus merevséggel hitt a sikerben, s a siker áldá- 
saiban. 

az egységes birodalmat humanisticus felfogása 
szerént erőssé, hatalmassá és boldoggá akarta tenni ; in- 
nen nagy horderejű reformtervei, melyek mind a sza- 
badelvű haladás, de egyszersmind a kényszerítő bol- 
dogitás jellegét viselik magokon. E tervek nagyszerű- 
ségének varázsától áthatva, sokan azt hiszik, hogy a 
boldogitás volt a czél, s az öszpontositott birodalom te- 
remtése, csak ezen czélnak szolgáló eszköz. En, József 
jelleme s felfogásának tanulmányozása folytán, ellenke- 
ző nézetre jöttem ; s azt hiszem, hogy a reform tervek s 
a boldogitási szándék voltak eszköz az egységes biroda- 
lom alkotásának elősegélésére. József azt hitte, hogy 
szabadelmü haladási intézkedései, javításai, a szellem 
felszabadítása a censura és papi uralom járma alól, a 
türelmesség biztosítása, a jól rendezett igazgatás, a biz- 
tos igaszságszolgáltatás, a paraszt terheinek könnyí- 
tése, az udvartartás takarékossága, anyagi jóllét élőidé- 

zésc, a közterhek igazságos felosztcsa, a hivatalnoki zsa- 
rolás megfékezése, szóval a rend és jóllét bőven kárpó- 
tolni fogják még a csökönös magyar nemességet is az 
alkotmánynak, különben is már majd csak alakjában 
birt elvesztése, s az eddig is elhanyagolt nemzetiség el- 
sülyeztéseért. Ha József nem ezen véleményben let* 
volna, ha az egyedüli czél maga a reform, s ez által a 
népek boldogítása lett volna, alig találhatnánk okát, 
miért akarta a czél kivitelének akadályait egy nem al- 
kalmas eszköz alkalmazása által szaporítani. Azon re- 
formok, ha a magyar alkotmány akkori tényezői által 
talán kivihetők nem lettek volna is, épen oly mérvben 
foganithatók lettek volna a magyar királyi, mint az 
osztrák császári absolutismus utján : megbuktak volna 
ugyan az esetben is, mint emellett megbuktak, de egy 
tövis szúrással, egy nehezen gyógyítható szúrással ke- 
vesebb maradt volna vissza a nemzet kebelében. 

Nincs abban semmi kétség, hogy József minden 
törekvése, intézkedéseinek egész irányzata, sőt még kül- 
politikája is, e nagy eszme valósításának szempontjából 
indult ki, és valljuk meg, hogy az eszme nagyságának 
varázsa kábitólag hathatott oly szellemre, mint József 
főleg azon korban, mely a nivellirozásnak s az egyen- 
lősítésnek, a bölcseimi tévfogalmak szerint, kiválóan 
kedvezett. Ugyanazon irányzat volt ez, mely a 10-ik 
század óta különböző kinyomatokban folyvást élt, a 
nyugoti hatás irányzata hazánkra s ez által a keletre. E 
hatásnak kifejezője most egy német philosoph fejedelem 
volt, ki épen mert ilyen volt, a humanismus elméletéből 
kiindulva akarta létesíteni azt, minek kísérletében már 
annyi különböző fegyver megtompult. De az ő elméle- 
te is hiu kísérletnek bizonyült be az életerő elle- 
nében. 

József a magyar alkotmányban és nemzetiségben 
eszméje kivitelének alkalmatlan akadátyait felismerte 
ugyan, de szerencsénkre az akadályokat csekélyre, ön- 
erejét túlbecsülte ; hosszúnak és kevésnek találta az any- 
nya által választott utat, önérzete viszzariasztotta né- 
mely elődei által követett úttól ; a maga által választott 
egyenes utón haladt, nem fáradva, és nem kiméivé sem 
vallásos meggyőződést, sem nemesi előítéleteket, sem 
alkotmányos érzületet, sem törvényszerű lelkiismeretes- 
séget, sőt nyíltan bevallva: megtámadván a nemzetiségi 
érzelmeket is. 

József szerette a magyarban is az embert, de az 
emberben nem akarta tűrni a magyart. O magyar ál- 
lamot ismerni nem akart, s a magyar alkotmányt egy 
rozzant romnak tekintette, melynek eltávolítása a tért 
lényegesen tisztázni fogja. El akarta dobni a létezőt egy 
még jövőben létesítendő eszményért, és csodálhatjuk e, 
ha lángeszének minden erőlködése agyrémnek bizonyult 
s ködfátyolként szétoszlott. 

Ha József absolutismusával szemben a magyar nem- 
zet vagy is inkább rendek magatartását vizsgáljuk, hűtle- 
nek lennénk az igazsághoz, ha kifejezett alkotmányszerű 
ellenzéki törekvéseit kellőleg nem méltányolnánk; de 
más részről azt is meg kell vallanunk, hogy a magyar 
ellenzéki nyilatkozatok, nem azon, lázas haladásnak in- 
dult kornak szellemét, hanem a már akkor is korhadt, 
feudális és szabadalmas stabilismus sötét képét tükrözik 
viszsza. A felterjesztett feliratok nagy része sereimül te- 
kinti ugyan az alkotmányellenes eljárását, de érvei 
fontosabb nyomatékát a rendeletek érdeme ellen intézi, 
s leginkább a megsértett nemesi előjogok tatarozása ké- 
pezi a feljajdulás indokát. A türelmi pátens ellen nem 
csak Battyháni primás tesz óvást, hanem több megyék 

is nyiltan kijelentették , hogy azt végrehajtani nem en- 
gedik; a köznevelési pátens ellen leginkább azon okból 
történtek felterjesztések, mert a tanpénz behozatala sé- 
relmesnek tekintetett; a népöszveirást azért ellenzettek, 
mert a jobbágy kényszerített katona kötelezettsége által 
a földes uri hatóság megsértetik ; a házszámozást a ne- 
mesi előjogok meggyal ázásának tekintették ; a német 
nyelv behozatala azért is tartatott sérelemnek, mert az 
öregebb nemzedék, e nyelvet nem bírván, elesik a hiva- 
taltól, és azon aggodalom miatt, hogy majd német hiva- 
talnokok fognak alkalmaztatni; József nem is késett a 
megyéket megnyugtatni, hogy ezt tenni nem szándéka 
csak tanulják meg a német nyelvet, melyet egyedül a 
magyar nemzet iránti szeretetből, s annak dicsősége e- 
melése végett kíván a holt latin helyett alkalmazni. A 
jobbágy-pátens végrehajtása minden eszközökkel aka- 
dályoztatott. 

Mindezen korlátolt felfogású ellenzéki nyilatkozat 
tok Józsefet még inkább megerősítették feltett szándoka 
kivitelében, s mindinkább meggyőzték annak helyes- 
sége felől. 

Intő példa az utókorra, hogy a kortól elmaradt, s a 
józan haladás ellen előítéletek rozsdás fegyverével har- 
czoló népek szavai elvesztik ellenzéki súlyukat. 

De e vád nem terhelheti egész mértékben azon kor 
nemzedékét; az alkotmány be levén állítva, a nemzet 
törvényes egyetemében nem emelhetett szót, egyes me- 
gyék szólaltak fel, de nem a nemzet, s azok közt is vol- 
tak, mint p. o. Temes, melyek a higgadt megfontolás jó- 
zan szabadelmtíségével nyilatkoztak, és lehet hogy az 
országgyűlés, ha őszvejöhet a haladás zászlóját ragadja 
kezébe — mit a legközelebbi meg is kisértett. 

Mennyi érdeme van a magyar ekkori ellenzéknek 

az alkotmány visszaállítását illetőleg, nem akarom 
meghatározni; de annyi előttem világosnak látszik, hogy 
azt nem annyira az, nem is József meg változott gondol- 
kodása, hanem egy részben az ő megtört lelkülete, mely 
heves és ingerlékony jellegénél fogva a szélsőségekre 
hajlammal birt, és főképen a ktil-politicai viszonyok 
idézték elő. Keleten a nehéz és kétes török háború, — 
éjszakon a lengyel ragadomány osztaléka folytán kitörés 
sel fenyegető porosz háború, — nyugaton a kitört franczia 
orkán, mely az uj szövetséget, Kaunitz mesterművét, fel- 
bomlással fenyegette, — végső éjszakon a terhes áldozato- 
kat igénylő orosz szövetség, a fellázadt és elszakadt Né- 
metalföld, a vallási rajongásaiban megsértett Tyrol fa- 
natismusa : mind ezen jelenségek végveszély ly el fenye- 
getvén az egységben nagynak álmodott birodalmat, nem 
csoda ha megtörték a nagy szellemet s kényszeritették 
hogy annak müvét saját kezei rombolják szét. 

Ki határozza meg mennyi része volt a szabadaka- 
rat működésének, mennyi a körülmények kényszerűsé- 
gének e tragicus látmány előidézésében? 

Ne kutassuk, de okuljunk ! József harmadik nagy 
eszméje volt a keleti kérdés megoldása. Az ő nagyra- 
törő, és igy szükségképen dicsvágyó lelkében élénk 
fájdalmat okozott a veszteségek sora, melyeket háza a 
letűnő században szenvedett. Spanyolország, Nápoly, 
Sziczilia, Dunai tartományok, Slézia, Parma és Lom- 
bardia egy részének elvesztését ő a már akkor is beteg- 
embernek hitt török tartományaiból remélte helyre 
pótolhatni. Megkezdte az akkori körülmények közt nem 
igazolhatott háborút, de hibázott, hogy kifeledte számí- 
tásából a magyar korona igényeit és a magyar nemzet 
értékesítését, még inkább hibázott, midőn az uj nyere- 
mény kivivására oly társsal szöyetkezett ? kinek közvet- 

len szomszédsága nagyobb veszély csiráit hordozta mé- 
hében mint a mennyi hasznot a nyerendő osztalék nyúj- 
tott volna. 

József valóban nem sorozható a szerencsés uralko- 
dók sorába, mert ifjúsága álmait mint férfi nemcsak 
nem valósíthatta, de a kivívott eredményt is ön- 
maga rombolván szét , azon kinos meggyőződést vitte 
sírjába, hogy hiában élt ! De mi, kiket erőszakos boldo- 
gitási vágyának sértő csapásai már közvetlen nem suly- 
tanak, biztosan elmondatjuk : hogy ő nem hiában élt ! 
Szelleme megtörte a mozdulatlanság merevségét, s pél- 
dája intőjel uralkodókra és nemzetekre nézve. Mi ma- 
gyarok nyugodt öutudattal elmondhatjnk, hogy a ha- 
ladás nagy mesterének fogékony tanítványai lettünk, s 
ha később indultunk el a haladás ösvényén, mint érde- 
künk igényelte, nem egészen önhibánk miatt késtünk el. 
Mennyire okultak példáján utódi, a fejedelmek, nem a- 
karoin ez alkalommal taglalni. 

A franczia forradalom nagy eszméi rést törtek ha- 
zánk, szabadalmak bástyáival védett sorompóin is, de az 
eszmék, a helyzethez képest itt más kinyomatot nyertek, 
mint a Szajna partjain; szabadság volt itt is a jelszó, de 
exclusiv és privilegialis szabadság, mely az egyenlőség 
és testvérség eszméit nemcsak kizárta, de azok ellen 
védfalakról is gondoskodott , oly nemű aberratio, mely 
a történelemben gyakran fordul elő, tanúságul arra, 
hogy a nemzetek az uralkodó eszméket sajátságaik 
lombikján keresztül szűrve reprodukálják, s az erkölcsi 
vegyészi olvasztás az eredetitől sokban eltérő, uj anya- 
got állit elő, olyat, mely a főtesttel homogén. De a 
szabadság ezen korlátolt egyoldalú felfogásának is meg 
volt időszerénti haszna s maradandó következése. 

Az 179°/ t országgyűlés, 25 évi szünet s tiz évi 

nyílt absolutismus után az első, nem csoda, ha a rég 
fojtva tartott indulatok kiáradásának tért nyitott, snem 
csoda ha első teendőinek a biztostositást és nem a hala- 
dást tekintette , h nem csoda ha azon hibába esett, mi- 
be minden erőszakos reform, jöjjön az felülről vagy a- 
lulról, pillanatnyi feltartóztatása után esni szokott min- 
den nemzedék, mely a feltartóztatást eszközölte ; szük- 
ségszerű következménye ez a viszszahatásnak , mely 
akkor válik veszélyessé, ha lefolyása nehezíttetik , mig 
ha lefolyásának szabad tér engedtetik,a viszahatás győ- 
zelme az önérzet erejét neveli, mely a haladás utján is 
erőlködik megfutni a tért, melyről egy időre leszorítatott. 
Példa az elsőre Anglia , a másodikra Francziaország, 
s hazánk történelme 1790-ben és ma. 

Leopold jó szive és óvatos engedékenysége nem 
vetett gátakat a visszahatás árjának, és őseinknek sike- 
rült az alkotmány biztosítását, a mennyire irott törvé- 
nyekkel lehetséges, körülbástyázni. 

ük azt hitték, hogy a kevesek kik a bástya kere- 
tén belül voltak, a kirekesztett milliók nélkül sőt azok el- 
lenére is képesek leendenek megőrizni a falakat, és el- 
mulasztották a kedvező alkalmat , majdnem az egyet- 
lent történelmünkben , a kormány alkotmányos utón 
indítványozott szabadelmü propositióinak életetet adni. 

Az országyűlés és megyék rendezését az alkot- 
mány veszélyeztetésének tekintették; az úrbér behoza- 
talától s a szabad költözködés megengedésétől iszonyod- 
tak, attól félve hogy a felföldi tótok seregestől ott hagy- 
ják hegyeiket s mind az alföldre tódulnak; a hivatal-ké- 
pesség kiterjesztése, a polgári elem erősbítése aggodal- 
makat okozott, s elejtetett; az uriszékek fentartása az 
alkotmány erősségének tekintetett. A vallási törvényes 
szabadság, a kormány orgánumaiban, a József szellemé- 

be avatott gr. Zichy országbiró, Örményi személynök- 
ben nyert védelmezőket , a megyék mint Vas, Szepes, 
Sáros, Somogy követeiben ellenzőket. 

Mindezek daczára, erősebb volt a kornak épen József 
által felköltött szelleme, mintsem a feudalismus korhadt 
lábain vele élet-halál küzdelmet kezdeni lehetett volna, 
s a magyar rendek is érezték a haladás szükségét és ki- 
nevezték a sok országos küldöttséget, remélve hogy 
mig azoknak munkája megérik, ők kényelmesen sütköz- 
hetnek a privilégiumok pislogó mécsénél, talán nem is 
aggódva , hogy közvetlen utódaik drágán fogják meg- 
fizetni az ő kényelmes veszteglésök mulasztásait. 

A kivivott közjogi és vallásfelekezeti eredményeken 
kivül négy nagy fontosságú ügy csirája fejlődött ki e- 
zen epochalis országgyűlés keblében, melyek még nap- 
jainkban is a fejlődés stádiumán állanak, s miként leen- 
dő kinövésük szoros viszonyban áll nemzeti éle- 
tünkkel. 

a) A nemzetiség, vagy is szabatosan kifejezve, a ma- 
gyar nyelv biztosítása s az ország diplomatikai nyelvé- 
vé alakulása. Erezték az akkori rendek ezen intékedés 
nagy horderejét, s belátták az akadályokat is melyekkel 
küzdeniök kellend, s azért szilárd de óvatos bölcsességgel 
kezdeményeztek, és kivált Horvátország irányáhan 
megnyugtatólag hatni iparkodtak. A nyelvi küzdelem- 
nek meg kellett kezdődni, Józsefe részben felrázta az in- 
dolentiát , meddig fognak tartani e küzdelmek és hol 
megállapodni ? nem akarom e téren vizsgálni; azon lé- 
gy őzhetlen meggyőződésemet azonban itt és mindenütt 
hol szólnom lehet, kijeleteni alkalmat veszek : hogy e- 
zen országot összekötő nyelvnek a magyarnak kell ma- 
radni, s igy egyéb nyelvek felett a hegemónia azon mér- 
tékét birni, mely a kormányzás egységét biztositja. A 

mely perczben ezen ország magyar jellegét elveszti, meg- 
szűnt missioját teljesíteni, lesz nyugoti vagy keleti vagy 
megosztott provincia , de nem egyensúly tartó nyugot 
és kelet közt, és majd akkor kezdődnek a nyelvharczok 
életre-halálra. 

b) A magyar nyelv országos nyelvvé emelésének 
szándokával ellentétes irányzatú illyr- vagy szerbügy 
volt a második nagy horderejű kérdés, mely a rende- 
ket foglalkoztatta. Történetes volt-e, a Józsefi kény- 
szer természetszerű következménye-e, vagy az osztrák há- 
lyogos szemű politikának egyik hibás számításu félszeg 
lépése, hogy az' illyr mozgalom az ország alkotmányos 
visszahatásával egy időben, s ezt tetemesen ellensú- 
lyozva lépett előtérbe ? azt hiszem , bizton állítható , 
hogy mind a két ok megtette hatását, s hogy az illyr 
mozgalom nem volt történetes. A rendek alkotmányos 
öntudattal s messzeható állameszélylyel fogták fel a 
kérdés lényegét, s e tárgyban tartott szónoklataik s fel- 
terjesztéseik a mai politikának is iránytűül szolgálhat- 
nak. Fontosabb kérdés, miért látta épen a különben jó 
szándékú II. Leopold kormánya szükségesnek, a ma- 
gyar nemzetiség ellensúlyozójául a keleti szláv elemet 
vonni be politikája tényezői körébe ? azon elemet, mely 
ha a magyart megzsibbasztandja, vagy a körülmények 
szerént azzal szövetkezik, a birodalom különösen annak 
német jellege ellenében veszélyessé válható tényezővé 
alakulhat. II. Leopold politikáját felfogták, ismételve és 
folyton alkalmazták, sőt alkalmazzák utódai ma is; — 
vajha e politika végeredménye megfeleljen a haladás és 
szabadság kívánalmainak ! Annyi azonban több mint sej- 
telem, hogy e politika végzetszerű, lehet, hogy hazánkra 
nézve az, de lehet, hogy a birodalomra nézve is az. 

c) Harmadik nagy horderejű tárgy volt a rendek 

tanácskozása alatt az erdélyi unió , akkor csak a két 
cancellaria különválasztásának kérdésében. A kormány 
a „divide et impera* elvéből, Erdély rendéi ellenben 
megfoghatatlanságig szűk municipalis látkörből fogták 
fel a kérdést. A magyar rendek e kérdésben is emel- 
kedett nézpontból indultak ki, s belátó bölcsességöknek 
egy bizonyítékát hagyták emlékül utódaik számára. 

Sajnos , hogy az osztrák kormányt Erdély uniója 
kérdésében is azon indok vezérelte, mely délszláv poli- 
tikájában, és lehet, hogy a hibás politika eme két ága- 
zatának öszvemüködése fogja előidézni az eredményt, 
mely nem czéloztatott. 

d) Negyedik nagy fontosságú tárgy , mely a ren- 
deket foglalkodtatta , volt a közös viszonyokkal érint- 
kező pénz- és külügy , mely a magyar kamarának az 
átalános birodalmi kamara alóli emancipálása, s a tö- 
rökkel kötendő béke tárgyalásaiba való befolyás kérdé- 
seiben merült fel. 

A tisztázni folyvást elmulasztott birodalmi kapcso- 
latból eredő viszonyok idők folytán mindinkább bonyo- 
lultak, mindinkább elmosódott a választó vonal, mely a 
magyar országos ügyeket a birodalmi ügyektől elkülö- 
nítette : a harminczéves háborútól kezdve folytatott 
nagy és hosszú háborúk, a török háborúkat kivé- 
ve, közvetlen nem érdekelték a magyar államot, sőt 
gyakran annak érdekeivel ellenkeztek, s az osztrák 
kormány, a pragmatiea sanctio előtt is, Magyarország 
segélyforrásaiból annyit fordított azon háborúkra, a 
mennyit minden lehető utakon kizsákmányolni képes 
volt ; viszont a török háborúkhoz felhasználta nemcsak 
az örökös tartományok , hanem a német birodalom és 
szövetségesei segédkezését is. A folytonosan terhes vi- 
szonyok zavarba hozták az azelőtt is gyenge lábon állott 

MAGYARORSZÁG HELYZETE. 9 

pénzügyet , az államot adósságokba bonyolították, és 
éhez járulván 1782. óta mai napig megrögzött makacs- 
sággal megfeneklett évenkinti deficitek s ezek az állam- 
adósságot folytonosan nevelvén , már József idejében 
komoly gondot okozott a pénzügy rendezése. József 
ezen bajon is segíthetni vélt az öszpontosítás s annak 
segédeszközei által életbeléptetendő uj adórendszerrel, 
de financiális terveit be nem végezhette, s e részben 
csak növekedett zavart hagyott utódának örökségül. 

A magyar rendek , a magyar állam önállósága 
szempontjából fogták fel az ügyet , s erőlködtek, bár 
valódi siker nélkül, az ország financiális önállóságát 
megőrizni. Ok computust nem követeltek, mert jogosan 
hitték , hogy a beleegyezésök, sőt megkérdezésök nél- 
kül szerzett terhek Magyarországot nem érdekelhetik. 
A kormány computust nem követelt, mert e részben 
teljesen szabad kezet akart magának biztosítani. Az örö- 
kös tartományok nem követelhettek, mert követelési jo- 
guk és alkalmuk hiányzott. A magyar rendek finan- 
ciális önállásukat biztosítva lenni vélték, az adó meg- 
ajánlás és megtagadhatás jogának fentartásával: a kor- 
mány , bár e jogot kellemetlen akadálynak tekintette, 
de az egyébként szabad gazdálkodás élvezete mellett 
eltűrte. így képződött s mindinkább megerősödött egy 
visszás helyzet, melyet 1848 megoldani megkísértett, 
de kísérlete félbeszakíttatván, terhének egész súlyával 
vállainkra nehezült. 

A külügyi kérdést illetőleg is exclusiv szellemből 
indultak ki az 1791-ki rendek ; csupán a Magyarorszá- 
got közvetlen érdeklő török béke ügyre kívánván be- 
folyni, mit alakilag meg is nyertek, de a helyzet tisz- 
tázása e részben is elmulasztatott, s a pillnitzi conven- 
tio, melyet Kaunitz ellenzett, s mely a nagy Napóleont 

szülte, mint ő maga állítá, azon absolut akarat eredmé- 
nye, mely a külügyekben , a magyar rendek hallgató- 
lagos beleegyezésével folyvást életben volt. A kölcsö- 
nös bizalom hiánya, s az alkotmány és önállóság meg- 
őrizhetése feletti folytonos aggodalom a kizárólagos- 
ságban nagyobb biztosítékét hitt rejleni, mint a valódi 
hatalombani jogos és aránylagos osztályrész követelése 
által elérhetni reménylett. Nem hitték, hogy a folyto- 
nes negatio is ferde gyümölcsöket fog teremni, nem hit- 
ték, hogy egyszer az is leéli magát, és nem hihették, 
hogy a mértani arányban növekedett bonyodalmak ki- 
egyenlítése mily nehéz , mennyi áldozatot igénylő fel- 
adattá terhesül az utókor számára. 

Mi ezeket ma tisztábban látjuk, mint az alkotmány- 
nak előttünk elhullott bajnokai, müködésöket nem kár- 
hoztatjuk, de tanumányozzuk. 

Mig a magyar rendek alkotmányos győzelmeik ba- 
bérjain nyugodva, a haladás ügyét is biztosítottnak vél- 
ték a reform kérdések rendszerének tanácskozás alá vé- 
tele által : addig a franczia forradalom vulcanicus rom- 
bolása, főleg az osztrák kabinet hibás politikája folytán, 
túltört Francziaország határain, s a győzelem zászlóját 
fenlobogtatva, eszméit , szikrázó és gyújtó röppentyűk 
gyanánt szertelövellé Európában. Rendkívüli esemé- 
nyekben és rendkívüli következményekben gazdag hu- 
szonhárom évi időszak következett , mely ugyan első 
látszatra rögtön és közvetlenül hazánkat alig érinté, de 
következményeiben , ha alakilag nem is, de tényleges 
bonyodalmaival annak viszonyát a birodalomhoz any- 
nyira átalakító , hogy a kibonyolítás és rendezés talán 
osak a boldogabb jövőkornak számára van feltartva. 

Magyarország , a franczia háborúk korszaka alatt 
tartott országgyűlésein, hűségesen megszavazta a subsi- 

diumokat, elrendelte a nemesség felkelését, mely, hogy 
nem egészen felelt meg a hagyományos vitézségre ala- 
pított reményeknek, nagy részben az osztrák kormány 
szűkkeblű bizalmatlanságának róható fel , melynek 
ezen institutio kifejtése nem tartozott kivánalmai körébe; 
folyton emelte az egyenes adót, természetesen a nem 
ki válságos osztály terhére: midőn ily módon a pragma- 
tica sanctioból folyó kötelezettségének eleget tett, az al- 
kotmány körén belől védve hihette magát minden más 
terhektől, melyek azon kivül öszvehalmoztattak. 

De az osztrák kormány , melynek az ismételve fo- 
kozott mérvben megújuló harczok folytatására a ma- 
gyar subsidiumok csak egy csepp valának a tengerben, 
más nézetben volt, és financiális rendszerét oly módon 
fonta tova, hogy annak hálói a magyar alkotmányban 
fen ne akadjanak. 

Az 1811 -ki államcsőd nem rögtönös és előre ki 
nem számíthatott esemény volt, hanem hosszú idő óta 
előkészült , s azon percztől kezdve elkerülhetetlen, mi- 
óta a hatalomnak legnagyobb mérvű megfeszítése ki- 
felé, a népnek bent kierőszakolt aléltságára alapíttatott. 

Ferencz császár roncsolt financziát s nagy háború- 
kat öröklött, ezekhez kifejletlen nemzetgazdászati vi- 
szonyokat , és hiányos adórendszert. Ez utóbbiak ki- 
fejtésére az idő és akarat, de talán a képesség is hiány- 
zott , s a kényszerűség következménye volt, miszerint 
az állam pillanatnyi szükségei , pillanatnyi hatású, de 
nehéz utóterhektől követett eszközökkel elégittettek ki. 
1792. april 3-án már ezüst- és arany-kölcsön vétetett 
fel oly módon, hogy a pénzzé nem vert arany és ezüst 
gyümölcsnélküli hevertetése megelőztessék, a kormány 
késznek nyilatkozott azokat 4 1 / 2 száztólias kupferamti 
kötvényekért beváltani. Az egyházak és kolostorok 

azon felhívással kény szerittettek felesleges arany, ezüst 
eszközeik átadására , hogy a harcz egy a vallás iránt 
ellenséges nemzet ellen, tehát az ő érdekökben folytat- 
tatik. De ezen érvek kevéssé lévén kecsegtetők és ke- 
veset eredményezők, 1793. jun. 1-én Lipcsében két 
millió forintra kölcsönszerződés köttetett, de az is csak 
385 ezer forintot hozott be. Ez sem lévén kielégítő, 
hadikölcsön czim alatt a telekadóhoz 60 és 30 száztóli 
pótadó ragasztatott, s minden 100 forinton felőli jöve- 
delemtől — 4 — 15 pereentig — kölcsön követeltetett. 
Miután a kényszerített kölcsön a további hitelt megin- 
gatta, az annyi csábító erővel biró lottokölcsönöket ren- 
dezett a kormány, és pedig 1795, 1797, 1802 s 1805- 
ben ismételve. Ezekkel, s az angol kormány tói kapott 17 
millió segélypénzzel , s az az által biztosított két nagy 
kölcsönnel 103 millió forint erejéig, és a modenai és 
hessencasseli herczegektől nyert előlegekkel segített 
magán a kormány a háború első tiz évében. 1802-ig 
680 millióra emelkedett az államadósság öszvege , mi- 
dőn gr, Zichy Károly vévén át a financzügy vezetését, 
más eszközökkel segített a pénzhiányon. 

Ö az érczpénz kivitelét megtiltá, és bent csekély ér- 
tékű ezüstpénzeket veretett, ugy harmincz és tizenöt kraj- 
czáros rézpénzeket : 1 600 forintot egy mázsából ; de ezek- 
nél is könnyebb és biztosabb eszköze volt a pénzszerzés- 
nek a bankószaporítás. 1795-ben harminczöt millió for. 
bankó volt forgalomban, 1800-ig száz hatvanöt, 1806-ig 
kétszáz ötven millióra szaporodott. A bankó névszerinti 
értéke lassanként sülyedvén, a kormány azt hitte, hogy 
a mint az érték leszállott, ugy emelkedni is fog, s azért 
sem a papírpénz hitele feltartása végett biztosítékról, 
sem apránkénti törlesztéséről nem gondoskodott : mig- 
nem a szerencsétlen háború s a hátrányos pozsonyi 

béke mind a kormányt, mind a népeket ki nem ábrán- 
dította , 8 azon nézetre nem vezérelte, hogy az osztrák 
birodalom gazdagsága tulajdonképen csak bankóczédu- 
láiban létezik, de ezen gazdagság mellett az állani tőnkre 
tétetik. 

Ezen kiábrándulás , az eddigi könnyelmű gazdál- 
kodás helyébe a financz-patensek korszakát hozta életre, 
mely még többet rontott, mint a rendszernélküli napról 
napra élősködés. 

1806. aug. 20-ról költ az első financzpatens, mely 
a papirpénzt biztosítani akarta volna. Hetvenöt millió 
kényszer-kölcsön felvételét rendelte, mely öszveg a 
bankó törlesztési alapjául fogott volna szolgálni, ezen 
czélra lett volna fordítandó az újonnan elrendelt pót- 
adók több neme, a vám, a dohány és só árának feleme- 
lése, a levélportó megkétszerezése, a bélyeg behozatala, 
8 az arany és ezüst eszközök rebuncirozása. A Napóleon 
és Poroszország közt kiütött háború Ausztriát is fegy- 
verkezésre kényszerítvén, a financzpatens szép álmai 
ködfátyolként elenyésztek, s már oct. 29-én kijelentette 
a császár, hogy a törlesztés alapjául kijelölt források a 
hadkészület költségei fedezésére fordítandók, s még azo- 
kon felül , a kényszerkölcsön feladása mellett, */ 2 száz- 
tóli hadi pótadó kivetését rendeli el. A bankó-törlesztés 
helyett 1807 végén az 500 millióra szaporodott, az ál- 
lamadósság pedig 708 millióra , s a deficit 66 millióra. 

1808. sept. 14-én adatott ki a második financz- 
patens, mely szerint felhivatott a közönség, hogy bankó- 
czédula-készletét , öt száztolias államkötvényekkel cse- 
rélje be , mely kötvények az állami fekvő javak által 
lettek volna biztosítandók. De ezen államkölcsönnek 
sem lett kedvező eredménye : azért a kormány a kü- 
lönben is csekély értékű ezüstpénzt kivánta bevonni, s 

az 1809. febr. 13-án költ harmadik pátens által felszó- 
lította az ezüstpénz birtokosait , hogy azt vagy állam- 
javak által biztosított kötvényekkel, vagy kamatos utal- 
ványokkal cseréljék be, mely utalványok tizenkét év 
alatt beváltandók lettek volna. 

Ezen kisérlet sem eredményezvén sikert, 1809. 
april 14-kén a 4-ik financzpatens önkéntes kölcsönre 
hivta fel a birodalom népeit, mely kölcsönnek két har- 
madát ezüstben és aranyban, egy harmadát bankóban le- 
hetett befizetni , s kegyelemből megengedtetett az is, 
hogy a nem rebuncirozott ezüst és arany is beadathatik. 

A franczia fegyverek győzelme ezen parancs ha- 
tását is meghiúsította, s nem maradt fel más eszköz a 
költségek fedezésére, mint a papírpénz szaporítása, mely 
is 729 millió magaslatáig emeltetett; a pénzügyi hely- 
zet javítása pedig a béke helyreállta utáni időre halasz* 
tátott. A béke, a sok áldozatot igénylett, bécsi béke meg- 
köttetett, de a pénzügyi helyzet nem javult. Illyria, 
Istria nyugoti Galiczia elvesztésemellett a rögtön köve- 
telt hadi kárpótlás lidérczként nyomta a birodalmat, 
mely a kész pénzt nagy részben kiürítette, s ezen felül 
az elvesztett tartományokból visszaözönlő papír pénz 
annak értékét lenyomta. Ezen nyomasztó helyzeten az 
1809. dec. 19-kén úgynevezett Silberpatent által vélt 
segíthetni a kormány. Ezen pátens szigorúan megpa- 
rancsolta, hogy minden nélkülözhető ezüst készlet a 
pénzügyi hivataloknak adassék át, melyek azért vagy 
az újonnan nyitott lotto-kölcsön kötvényeivel, vagy 
száz forint értékű fém készletért 300 ft bankó czédula 
készpénzzel fognak fizetni. Az arany készlet beszolgál- 
tatása a hazafiúi nagylelkűségre hagyatott, s kegyelem- 
ből a nem rebuncirozott ezüst is el fogadtatott büntetés 
alkalmazása nélkül. Ezen pátens végrehajtása sok ne- 

hézséggel járt, s annál terhesebben sújtotta azokat, ki- 
ket a kormány keze elérhetett, mint a letéti, zálogházi, 
fidei comissumi s majoratusi ezüst-készletek tulajdono- 
sait, kik azokat teljesen átengedni kényszerűtek, mások 
pedig alkalmat találtak készleteiket elrejteni. Boldog 
volt azon bécsi ember, ki magát bármi módon ma- 
gyarnak keresztelhette, mert ily módon kibujt a te- 
her alól. 

Az ily módon kierőszakolt ezüst rögtön beolvasz- 
tatott, s a hadi kárpótlás fizetésére használtatott, s épen 
ezért a belforgalomból kiesvén az egyedüli s folyton 
szaporodó papírpénz mindinkább vesztette hitelét, Uj 
eszközökről kellett tehát a kormánynak gondolkozni, 
hogy a papírpénz, az egyedüli forgalmi eszköz hitelét 
feltartsa, s igy született meg a 6-ík finanezpatens, mely 
1810 febr. 26-án kelt. Ezen pátens biztosítja a népeket, 
hogy a kormánynak nem csak nem szándéka a papír 
pénzt tovább szaporítani, sőt komoly kivánata azt be- 
váltani, azért is rendeli hogy a papírpénz váltóczédu- 
lákkal, melyek valóságos ezüstöt képviselnek, váltassék 
be 300 forint bankó 100 ft einlösungschein által lévén 
értékesíthető. Ezenkívül 1810. sept. 8-ról kelt adópa- 
tens, minden fekvő és ingó vagyon értékének egy tized- 
részét adóképen befizettetni rendelte, mely összeg a pa- 
pírpénz törlesztési alapjául szolgált volna, sőt ide lett 
volna fordítandó az egyházi fekvő vagyon is : ezen pá- 
tens azonban O Donnel halálával hatályon kivül 
maradt. 

A pénzügyi veszélylyel párosulván a continental- 
rendszer folytán előállott ferde ipar fejlődés és szédel- 
gés, mely egyeseket meggazdagitott, de az egészet ter- 
mészetellenes helyzetbe sodorta : előállott a kérlel- 
hetetlen szükség segíteni a bajon bármely eszközzel. 

Mint minden kor és viszony megtalálja emberét, 
ugy megtalálta a financz pátensek kora is gróf Wallis 
Józsefben, az írből csehizált bureaucratában, ki erély 
kitartás és képzettség mellett kevés belátás és érett meg- 
fontolással birt, de annál inkább a hatalmaskodás döly- 
fösségével. Az ő nevéhez van kötve az 1811. febr. 20. 
kelt és martius 15 a birodalom minden tartományaiban 
sőt Magyarországban is kihirdetett 7-ik financzpatens, 
az államcsőd pátens, mely az 1060 millió forint öszvegre 
rugó papírpénzt 2 1 2 millióra leapasztotta, az államadós- 
ság kamatlábát felényire szállította, s a magán hitel vi- 
szonyokat a felállított scala szerint rendezve a bankó- 
czédula folyamát 500-ban megállapította, holottaz a bör- 
zén 8 00-an jegyeztetett; a 30 és 1 5 kros rézpénzt 6 és 3 
krra redukálta. 

Ezen pénzügyi államcsíny által az egyeseknek oko- 
zott veszteség átalában összes vagyonuk 80 száztoljára 
becsültetett, és még ezen heroicus gyógymód sem segí- 
tett a birodalom pénzügyi helyzetén. Az 1802 évi lottó 
kölcsönből még 6 millió kisorsolandó összeg volt hát- 
ralékban, de a kormány a szükségelt ezüst összeget ösz- 
szeszerezni képes nem lévén 1812 jan. 5-éről kelt 8-ik 
financzpatens által a kisorsolást további 10 évre elha- 
lasztotta, megígérvén, hogy a nyeremény i összeget 8 
millióra emeli. Ezen felül egy bukott kétségbeeséséhez 
mért eszközök vétettek használatba a pénzhiány pilla- 
natnyi fedezése végett, A katonai zsold ezüstben fizeté- 
se beállittatott ; a vám pótlék 30 — 6 Oszáztólival emelte- 
tett; kereseti adó hozatott be; a kávé behozatala 60 fo- 
rint fogyasztási vám fizetése mellett megengedtetett ; a 
hadi szükséglet, széna, szalma, zab és húst illetőleg ter- 
mészetben hajtatott be, bárha 1809 óta egy béke-liefe- 
rung egy hadi lieferung, két requisitions s egj Anticipa 

tions Lieferung terhelte az örökös tartományok főldmi- 
velőit és birtokosait. 

De még ezen eszközök sem enyhítették a bajt, s 
minthogy a kölesönszerzés lehetetlen volt, ismét az 
egyetlen kisegítőhöz a papírpénz szaporításához folya- 
modtak, s 1813 april 16-án megjelent a 9-ik financz- 
patens, mely a 45 millióban megállapított Anticipations 
scheinok behozatalát elrendelte, mely azonban 1816-ig 
426 millióig emeltetett. 

Ezen pátens által teremtett 45 millió alig fedezte 
az újonnan kitört háború első felszerelési költségeit, s 
daczára a birodalmi törlesztő választmánynak, mely a 
papírpénz fokozatos apasztásáért felelősséggel terhelte- 
tett, az uj jegyek növekedő arányban adattak ki, smég 
ezen felül 1815 mart. 29. kelt pátens szerint 50 millió 
kölcsön vétetett fel, mely azonban 40 millióban érté- 
kesíttetett, noha a hitelezők részére 8 V 4 száztóli bizto- 
síttatott: egyúttal 1814 dec. 22. kelt adópatensöO szá- 
zalék pótlékot ragasztott a kereseti adóhoz és a személy 
adót 30 król 2 forintra emelte. A pillanatnyi szükséget 
fedezte ugyan, de a pénzügyi helyzet javulását még 
sem eszközölte, a békekötés folytán nyert hadi kárpót- 
lás, mely 1816-től 22-ig 43% milliót hozott be az osz- 
trák birodalmi pénztárba. A háborúk alatt Anglia által 
kölcsön adott segély, mely 160 millióra számíttatott fel 
hosszas tárgyalások után 2 V 2 millió font sterliugben ál- 
lapíttatott meg, felmondatván, egy 30 milliónyi kölcsön 
által egyenlíttetett ki. Ily helyzetben vette át Stadion a 
pénzügyi tárczát, s a bajon az 1816 jun. 1. kelt. 10-ik 
financzpatens által akart segíteni, mely pátens a szaba- 
dalmazott osztrák nemzeti bankot felállította, s annak 
követitésére bizta a papírpénz törlesztési ügyét is. Ke- 
vés hónapok tanúsították, hogy a bank beváltási üzlete 

fen nem tartható, s már aug. 18-án beállittatott a pa- 
pirpénz ezüsteli felcserélése, octóber 29-én pedig kiada- 
tott a 11-ik financzpatens, az úgynevezett Arrosirung 
kölcsönt elrendelő pátens, melyszerint 100 forint papír- 
pénzért 100 ezüst forintról szóló 5 százalékos köti eve- 
lek adattak ki ; ez által sikerült 1818 martiusig 129 
millió papírpénz beszedése, mely ügylet azonban az ál- 
lam terhét 120 millió uj adóssággal s évenkinti 6 millió 
kamat fizetéssel nevelte. Az ezüst pénz forgalomba vo- 
nása végett 1817-től kezdve a kereseti adó ezüstben 
követeltetett, 1818. óta pedig a bélyegilleték is. Ezen- 
kívül a papírpénz törlesztése végett több rendbeli köl- 
csönök köttettek 1818-ban 50 millióra 1820-ban egy 
lottó kölcsön 20 mii. 800 ezer, egy másik lottó kölcsön 
37 V 2 millióra, 1823-ban 29% millióra, s ily módon 
sikerült a régi papírpénzt 449 millióról 90-re leszállíta- 
ni, mely munkálat azonban az államadóságot 904 millió 
727 ezer forintra emelte, de ennyi áldozat és erőlködés 
után végre az ezüst s vele a bizalom lassanként helyre 
állott. 

Nem lehet e sorok feladata vizsgálni és tanulmá- 
nyozni a hatás kártékonyságát, mely a financzpatensek 
rendszere va 2 y jobban mondva rendszertelen kapko- 
dása által a birodalom s különösen hazánk anyagi fej- 
lődését illette ; a történelmi részletezés már is tulhágta 
a kört melyben jelen tanulmányozásnak forogni kelle- 
ne: itt a birodalmi államgazdálkodás, csak mint a po- 
litikai hatás egyik nevezetes tényezőjévé alakult ese- 
mény szolgál és szolgálhat tanulmányozás tárgyául. 

Mindezen előszámlált financz és adó pátensek, az 
18 11 -kit kivéve, hazánkban érvényre emeltetni meg 
sem kisértettek 

Az 18 11 -ki országgyűlés, tisztán magyar önálló 

alkotmányos szempontból fogta fel a birodalom siral- 
mas helyzetét, és bámulatos mérséklettel, összetartással 
8 erélylyel állott ellent a kormányi előterjesztések anya- 
gilag csábitó felhívásának, mely szerint a törlesztő' vá- 
lasztmányba Magyarország részére fentartott 3 hely be- 
töltését megtagadta, a finanezpatens hatályát el nem 
ismerte, s a magyar állam alkotmányos jogait jövőre 
elvileg megmentette. 

A magyar országgyűlés exelusivitását hangosan 
kárhoztatták azon kornak politikai nevezetességei, mint 
a német szabadsági eszmékkel saturalt orosz udvaroncz 
Stein és többek, kárhoztatták az osztrák örökös tartomá- 
nyok lakói, s káröröm szavait hallották, midőn a pátens 
1812 sept. mint provisorialis intézkedés erővel érvénye- 
síttetett. 

Mi, legközelebbi szerencsétlen nemzedék, kik az 
osztrák pénzügyi politikának hatását még közelebbről 
és nyomasztóbban érezzük mint az 1811 korszak fiai, 
méltán aggodalommal kérdezhetjük, elég e ha alkot- 
mányunk alaki érvényét megőrizzük ? mig a rideg való- 
ban annak megkerülése mellett oly terheket hordozunk, 
melyek kevés idő alatt alkotmányunk sánczai alá fog- 
nak temetni ? nem méltán félhetünk e hogy önállásunk 
képzeletivé válik, ha pénzügyeinket a birodalommal tisz- 
táznunk nem sikerűi ? éreznünk kell valójában, hogy, 
mit őseink folytonosan elmulasztottak, a computus ide- 
je, s azzal az államszövetség uj rendezésének szüksége 
beállott, éreznünk kell, hogy e téren a negatio többé 
nem segit, de sőt minél hosszabbra terjed az, annál in- 
kább bonyolitandja viszonyainkat, melyek erőszakos 
megoldása állami helyzetünket is veszélyeztetheti, ha, 
mig az óra el nem múlt, nem sietünk békés megoldá- 
sával. 

El kell ismernünk, hogy az európai nagy harczok 
terheit nem hordoztuk oly arányban mint az osztrák 
örökös tartományok ; de tekintve azt, hogy azon har- 
czok sem a magyar állam érdekeit közelebbről nem 
érintették, sem nem a szabadság és haladás előmozdítá- 
sa érdekében vívattak osztrák részről, hanem nagyobb 
részt a nagyhatalmi állás és cabineti politica hibás fel- 
fogása és téves eszközökkeli vindicálásának szüleményei 
voltak : nyugodtan állithatjuk, hogy Magyarország ré- 
szint önként elvállalt részint a birodalmi financzialis po- 
litika hátrányaiból reá is bő mértékben háramlott sú- 
lyos terhek által, nagyobb mérvben vett részt az áldoza- 
tokban mint önálló államérdekei igényelték volna, és 
minden esetre nagy mértékben eleget tett a pragmatica 
sanctióból eredő köteleztessenek. Nem helyeselhető, 
ennélfogva még birodalmi érdek szempontjából sem az 
1822 és 2 3 -ki államcsíny, nem indokolható az az állam 
kapcsolati kötelezettség érveivel, hanem mint alkotmány 
ellenes hatalmi tény jogosan elitélhető, és az 1 8 25-ki or- 
szággyűlés intézkedése az alkotmány védelmét illetőleg 
hálásan elismerendő, valamint méltánylandó a fejede- 
lemnek csak nem példátlan nyilatkozata, mely az al- 
kotmány sértés jogtalanságát bánatos szivvel bevallván 
jövőre alkotmányszerü kormányzást biztosított. 

Az utolsó forradalom okai. 

Alkotmányunk ellen 1825 óta ujabb időkig 
nyilt támadás nem intéztetett a kormány által, mi az 
oka még is, hogy 30 éves béke s alakilag nagy részben 
törvényszerű kormányzat évei után az első esetleges al- 
kalom rázkodásba hozta nem csak a magyar államot, 
hanem az egész birodalmat? véletlen, vagy a pillanat- 
nyi elragadtatás szüleménye volt-e az 1848-ki nagy ca- 
tastroph ? valóban, ha a történelem összefüggését hig- 
gadtan tanulmányozzuk, biztosan állithatjuk, hogysem 
nem a véletlen, sem nem a pillanatnyi elragadtatás szü- 
leménye-volt az, hanem hosszabb idő óta fogamzott, 
lassan érlelődött benső okok természetszerű fejleménye, 
akifejlés volt csupán véletlen és a kitörés változatos je- 
lenetei; de más részről biztosan merjük állítani azt is, 
hogy ezen okok közt az állami szövetkezés felbontásá- 
nak szüksége nem szerepelt 

A hosszú harczok aláásták a birodalom különben 
is roncsolt financiájának alapját, megakasztották a ter- 
mészetszerű fejlődést minden irányban ; a béke helyre- 
álltával a kormány elmulasztotta, sőt nagy részben 
visszanyomta a fejlődés időszerinti fokozatos érlelését, 
bent merev stabilismust erőszakolt ki s a benső kor- 
hadtságot a külpolitika diplomatiai csillámaival igyeke- 
zett fedezni. 

Metternich, — kiben Austria a camarillával kormány- 
zó Colloredo, a dölyfös de erélyes Thugut, az élezés és 
cselszövő Cobenzl s a szabadelmü de az adott viszonyok 
közt tehetetlen Stadion után, végre a szükség emberét 

megtalálta , — tagadhatatlanul kitűnő egyéniség volt ; 
birta a diplomatának minden tulajdonait, de egyszers- 
mind egyoldalúságát is. a reá bizott ügyekben tettleg 
és korlátlanul intézkedett, és épen az ő vezetése alatti 
ügyekben nyilatkozott Austriának élete és hatalma; bel 
ügyekbeni hatásáról keveset tud a világ, legfeljebb 
annyit, hogy azoknak fejlődése ellenében folytonos aka- 
dályokat gördített ; a tulajdonképeni igazgatás, az al- 
kotmányügy, a financia nem tartoztak sem tudománya 
sem működése körébe. Csupán a diplomatiai művészet 
tiszteli benne mesterét, csupán a birodalomnak más álla- 
mokhozi viszonya kötötte le, annyira, hogy őtet inkább 
Európa számithatja diplomatái, mint Ausztria államfér- 
fiai sorába. De Austria a diplomatia vívmányaiból vélt 
legtöbb előnyt nyerhetni, azt hitte, hogy az európai 
államrendszer ügyeibeni együtt- bíráskodásban nyug- 
szik tulajdonképeni hivatása, és ily módon gyakorolt 
Metternich Ausztria sorsára határozott befolyást. O mint 
idegen Ausztria belső viszonyainak, és sajátságos hely- 
zetéből eredő kívánalmainak ismerete nélkül, nyugod- 
tan foglalta el magát a diplomatia abstract vezetésével; 
míg egy benszülött államférfit a belső nehézségek, az 
egyes országok és népek eltérő érdekei visszatartottak 
volna a hatalmi eszméktől és a jövő tökéjének illetése- 
tői, addig őt ilyen tekintetek nem akadályozták, előtte 
Ausztria csak kiindulási pont. és nem czél volt politi- 
kai terveinek s diplomatikai ügyességének érvényesíté- 
sére nézve. Jellemét, könnyelmű életnézlet, a köteles- 
ségszerűnek futólagos felfogása, az átalános és alapos- 
nak csekélylése, a kisszerűnek és személyes érdeknek 
okos kiszámítása képezték; nem volt, ment a 16-ik szá- 
zad erkölcsi nézletétől, mely az erkölcsi elveknek csu- 
pán illemi értékében hitt. A méltóság teljes kellemesség 

vonásai, melyek külmagatartását ékesítették, átmentek 
államférfiúi lényegére is, és megcsalták az Ítéletet. Ily 
tulajdonokkal akkor lépett hivatásának magaslatára, 
midőn 20 évi viharos küzdelem után a világ nyugalom 
után vágyott, minden szenvedélyes fellobbanástól iszo- 
nyodott, és a megmaradt vagyonnak békés élvezhetése 
után sóvárgott. Ez érzelmek nyertek Metternichben 
élénk kifejezést, s innen jogosultsága az időszerinti 
uralomra. 

Ferencz császár mellett nem csak helyt leltek Met- 
ternich tulajdonai, de mint egy kiegészítették a hata- 
lom képviseletét. Metternich az igazgatás részleteit mi- 
vel nem értette, megvetette, Ferencz császár azoknak 
személyes intézésére fektetett nagy súlyt ; a császár 
atyáskodó szándékból gyakorolt absolutismust, Metter- 
nich elvből, mert a birodalom hatalmának külirányba 
ki fejlesztésére, bent passiv engedelmességet vélt szüksé- 
gesnek. A politikai ellenzéket mindkettő maga elleni tün- 
tetésnek vette s azt elnyomni kölcsönösen igyekeztek, s 
hogy az fejlődésében megakadályoztassák szükség volt 
hátráltatni az értelmi és szellemi fejlődést is. 

1813-ban Európa sorsa Ausztria kezeibe volt 
letéve : választása volt Napóleonnal szövetségben 
a tettek terére lépni, vagy ellene szövetkezve a le- 
gitimitás zászlója alatt, győzelem esetében a követke- 
zésszerü reactio terhes szekerének vonásában közremű- 
ködni. I. Ferencz és Metternich önmagokhoz hiven, 
csak ez utóbbi váluton indulhattak : és Metternich bá- 
mulatos ügyességgel siklott át szövetségből semleges- 
ségre, innen közvetítésre, s onnan támadásra; a kígyó 
legyőzte a oroszlányt, s győzelmének előnyével vett 
részt a hatalmak tanácsában, mely egy időre Európa 
sorsát elrendezte. 

Helyesen, s a birodalom hatalmi állásának s népei 
jóllétének biztosítása érdekében, használta e fel előnyét 
Metternich az 1 8 14-ki congressusban ? félszázad után ha- 
tározott „nemmel" felel a történelem, sőt mindinkább 
azon meggyőződésre vezérel, hogy a később bekövet- 
kezett rázkódás alapja, már akkor megvettetett , s az 
azután folytatott politika azon alapból növelte fel a for- 
radalom hydráját. 

Nem lehet tagadni, hogy a legczélszeríibbnek mu- 
tatkozó emberi intézmény is bir hiányokkal, épen azért, 
mert emberi , és a cselekvény czélszerüségét nem lehet 
csupán hatásának tartama, sőt sikerének mértéke sze- 
rint sem feltétlenül meg vagy elitélni, az emberi viszo- 
nyokban nem lehetnek leges in perpetuum valiturae: 
de mindamellett a politika helyességét, a felfogás azon 
fokozatától mérjük, melylyel a siker valószínűségét ki- 
számítani képes vagy képesebb volt. 

A bécsi congressus zagyva müvétől sem lehet el- 
vitatni azon egy érdemét, hogy egy időre fentartotta a 
hatalmi egyensúly politikájának hatását s ezáltal Eu- 
rópát nagyobb mérvű bonyodalmaktól megmentette ; 
nem eredményezte volna e ugyan ezt az átalános kime- 
rültség ? felesleges volna tárgyalni : de másrészről azon 
mtt elitélése végett elég magára az alapelvre, melyből 
kiindult rá mutatni, A congressus országok és népek 
fölött, azoknak sem érdekeit s kívánalmait nem véve 
számításba, annyival kevésbé méltányolva nemzeti sa- 
játságaikat, érzelmeiket vagy előítéleteiket, mint holt 
vagyon fölött, csupán és egyedül a hatalmi érdekek 
szempontjából rendelkezett. Bár mennyire kicsinyelje 
valaki a népeket mint politikai tényezőket, bár teljesen 
hatalmi eszköznek tekintse is, s e szerint a congressus 
eJvét, nemzetek fölött azok megkérdezése nélkül sőt 
magyakokszág helyzete. 10 

akaratjuk ellen intézkedni, helyeselje is mint elvont el- 
vet : alig hihetem, hogy az elv gyakorlati alkalmazását 
helyes politikai működésnek merje állítani. Alkalmat- 
lan s épen a döntő perczekben veszélyes hatalmi esz- 
köz az olyan nép, mely nemzeti vagy hagyományos 
érdekei megtörésével hajtatik egyik akolból a másik- 
ba. Ausztriának alkalma volt és még lehet keserűen ta- 
pasztalni e tétel igazságát. 

De eltekintve ezen elv igazságos vagy helyes vol- 
tától, az alkalmazás eredménye sem megnyugtató Aus- 
triára nézve. 

A német ügy rendezése nem Ausztria érdekében 
oldatott meg, vagy legalább nem kielégitőleg. Metter- 
nich kevéssé birt a bátorság annál kevésbé a merészség 
erejével. Midőn alkalma lett volna 1813-ban Németor- 
szág fölött Ausztria hegemóniáját megalapitani, azt el- 
szalasztottá, mert Napeleonnal szövetkezni nem volt bá- 
torsága. Németország egységének megalapítása, túlha- 
ladta belátásának és hajlamainak látkörét. O iszonyo- 
dott az újítástól annál inkább a nagyszerütői , s ezért 
ott hol erőfeszítés igényeltetett volna, a legitimitás kö- 
penyébe szeretett burkolódni, mig hol az nem kíván- 
tatott, a legitimitást, po az olasz kérdésben, mint érte- 
lem nélküli valótlanságot könnyedén lerázta. Nem já- 
rult hasonló okokból és kisszerű féltékenységből a har- 
madik megoldási módhoz sem: a német hegemónia fölött 
Poroszországgal megosztozáshoz. Engedte hogy Né- 
metországban egy második kicsiny nagyhatalom ala- 
kuljon, pedig lehetetlen volt be nem látnia, hogy azon 
államnak életföltétele a nagyobbodási vágy sőt kény- 
szerűség. Igaz, hogy ezen anomáliának a westfalibéke 
vetette meg alapját s Ausztria hibás politikája nevelte 
föl; de ő ezen politikát szentesitette, az utókornak ha- 

gyományul hagyván hátrányos következményeit, me- 
lyek még csak a jövőben fognak világitottabb fény- 
ben előtűnni, és még ma sem számitható ki a vég- 
eredmény. Délen szintén egy országot engedett alakul- 
ni, Bajorországot, mely arra, hogy Ausztria uszályhor- 
dozója legyen, nagy : hogy erős és biztos szövetséges le- 
gyen — kicsiny. Egy negyedik megoldási módot segitett 
létre hozni, a német Bundot, mely mozdithatlan merev- 
ségénél fogva megszűnt nagyhatalmi tényező lenni ; ke- 
zei lábai megköttettek, hogy azzá ne alakulhasson, s még 
arra sem tétetett alkalmassá, hogy a kebelébeni viszá- 
lyokat megfékezni képességgel birjon. Még ezen politi- 
kai tetszhalott körében sem biztosíttatott Ausztria fö- 
lénye, sőt lehetővé tétetett az is, hogy a felébredés 
Ausztria nélkül sőt ellenére is létesülhessen. S ez Met- 
ternich félrendszabályu politikájának legnagyobb hibá- 
ja a német ügyben. 

Erezvén, hogy Ausztria hatalma kiszorittatott vagy 
lagalább háttérbe nyomatott Németországban, veszte- 
ségeiért az olasz félszigeten reményit és igyekezett kár- 
pótlást szerezni. Maga ezen igyekezet politikai hiba 
volt, gyakorlati megoldása még nagyobb. 

Hogy az olasz egység eszméje a bécsi congressu- 
son szóba sem jöhetett , hogy az nem országnak , ha- 
nem csupáu földirati fogalomnak tekintetett , Itá- 
lia közép és ujabbkori helyzetét és történelmét te- 
kintetbe véve, nem csodálhatni ; hogy e congressus egy 
olasz szövetség eszméjét is elejtette, szintén megfogha- 
tó: de hogy Metternich, ha már Ausztriát olasz hata- 
lommá akarta tenni, megengedte hogy visszaszerzett 
legszebb tartományának tőszomszédságában, egy állam 
alakuljon, mely terjedelme igényeinél fogva az Ausz- 

triai politika vazalljává tehető nem volt, hogy szövetsé- 
gi kötelék nélkül sardiniai királyság alkottassák, az 
mindenesetre nagy politikai botlás volt. Lehet hogy 
meghiúsítása nagy erő megfeszítést igényelt volna, de 
elismerése az egész olasz befolyás megsemmisítését kí- 
vánta áldozatul. 

Tagadhatatlan, hogy Lombardia megszerzése kül- 
sőleg nevezetes nyeremény volt; egy mivelt népes. adó- 
képes tartomány előnynyel volt kizsákmányolható a 
birodalom érdekében : de a nyeremény csak látszólagos 
volt. Akkor is körültekintő meggondolást érdemelt vol- 
na, hogy egy mivelődése és nyelve által a birodalom 
többi népeitől elzárt tartománynak birtoklása, mely nem 
tekinthette hivatásának az osztrák hatalom emeltyűjéül 
szolgálni, nehezen lesz beilleszthető az osztrák állam 
rendszerbe ; akkor is fel kellett tűnni a nehézségnek, 
mely egy oly tartomány kormányzásával össze lesz 
kötve, melynek élő nemzeti öntudatát az osztrák olasz 
politika , alapjának megtagadása nélkül el nem ismer- 
hette, ezen öntudatot kiirtani pedig hatalommal nem 
birt. Mindez nem vétetett figyelembe, és Lombardiában 
az osztrák uralom elleni harcz azon napon kezdődött, 
melyen bekebeleztetett. 

Mindezen politikai hibák daczára, melyeknek lé- 
tezését Metternichnek érezni kellett, de azokat jóváten- 
ni kellő merészséggel nem birt, azt hitte ő, hogy diplo- 
matikai ügyessége által vezérli Európát, s ez az önhit 
mely bukásáig tartott, nem kis hátrányára volt a biro- 
dalom hatalmi állásának : pedig ezen önhit is csalódás 
volt, mert a vezérlet titkos de valódi szerepe nem Ausz- 
tria hanem az orosz cabinet kezei közé jutott, és ott ma- 
radott huzamos ideig. 

A bécsi béke után követett külpolitika pillanatnyi 

eredményei kedvezők voltak, s az osztrák cabinet fejé- 
nek befolyását nem kis mértékben emelték. De ama 
politika következményeiből ítélve , azon véleményben 
kell megerősödnünk, hogy Metternich külpolitikai rend- 
szere is előkészítette a rázkódást, melynek be kellett 
következni. 

Minthogy Ausztria erejét nem benső egységéből 
merítette, mechanicus öszvefüggésénél fogva kül benyo- 
másoknak inkább ki lévén téve , s kényszerítve lévén 
belső gyengeségét külső fénynyel takarni el, szükség 
volt a hatalmi viszonyokat a legszorosabb figyelemre 
méltatni. Eredményt az által remélt a bécsi kormány, 
ha egyfelől Ausztria vágytársait visszaszorítván, az 
egyensúly politikáját fentartja, másfelől a nemzetek kö- 
rében nyilvánuló minden szabadabb mozgalmat, al- 
kotmányos vágyakat elnyom. Azt hitte Metternich, 
hogy a régire visszatérni vagy ujat alkotni egyiránt ve- 
szélyes , s azért a fenállót minden erővel fel kell tar- 
tani. — Minthogy sokat akart, s egyik törekvés lehe- 
tetleníté a másikat , az ideiglenes siker daczára is, poli- 
tikájának végeredménye az lőn , hogy az osztrák hata- 
lom fénye elhomályosult, s Metternichnek azon szomorú 
végzet jutott osztályrészül, hogy rendszerének bukását 
túlélje. 

A német politikát illetőleg , sikerült Metternichnek 
a bécsi béke után Poroszországot az osztrák irány ré- 
szére megnyerni ; de a pillanatnyi lealázás nem lehetett 
végczélja az osztrák politikának : tartós sikerre a dél 
és éjszak Németország közt fenlévő természetes ellentét 
felhasználása vezetett volna, fel kellett volna használni 
a középállamoknak Pororszország elleni féltékenységét, 
s azokban nemcsak a kormányokat vagy a conservativ 
pártot, hanem az egész népet Ausztria részére meg- 

nyerni. Mindez elmulasztatott. E helyett a karlsbadi 
határozatok általjaz alkotmányos irányzat és a sajtó- 
szabadság elnyomatott, s e rendszabályok folytán a déli 
német nép Ausztriát úgy kezdette tekinteni, mint rend- 
őri hatalmat , melytől a gyűlölet alig elválasztható. A 
mozgalmak kitörésének megakadályozása végett min- 
den lehető rendszabályok alkalmazásba hozattak, s a 
nemzetiségi eszmék felébredése erőszakos eszközökkel 
elnyomatott : de mig ez által egyes tartományokban el- 
viselhetetlen helyzet idéztetett elő, egyszersmind meg- 
töretett a particularismus, s az eredmény ellenkező lett, 
mint váratott , mert a német nép jelesebbjei az egyete- 
mes nemzeti irány felé fordultak. 

Hasonló ellentétek és hibák mutatkoznak Metter- 
nich olasz politikájában. Itt is elzsibbasztotta az ered- 
ményt a népmozgalmaktóli szűkkeblű félelem , s mit 
épen akadályozni és feltartóztatni akartak, épen a bécsi 
cabinet rendszabályainak nyomása folytán, fejtetett ki a 
nemzetiségi eszmének rövid időn ellenállhatatlanná lett 
ereje. Itt is, mint Németországban, két ellennel kellett 
Ausztriának küzdeni : a hatalmuk gyakorlásában sok- 
képen korlátolt kormányok titkos ellenszenvével , s a 
szabadsági törekvéseiben akadályozott népek nyilt el- 
lenséges indulatával. Ezen ellenséges elemek leküzdése 
végett többféle módhoz nyúlhatott volna a bécsi kor- 
mány, de a titkos társulatok és öszveeskü vések által el- 
harapózott méreg ellensúlyozása, azon eszköz foga- 
natba vételére utalta a kormányt , melynek használata 
általános politikai sorvadást szokott előidézni — a kém- 
rendőrség alkalmazására. 

Ezen eszköz alkalmazása, s az egyes szövetségi 
kötelékkel öszve nem kötött önálló kis államok fölötti 
gyámkodás azt eredményezték, hogy az olasz nép elé- 

gületlensége s az ebből származott gyűlölet nem any- 
nyira saját kormányaik, mint az azok fölött gyámkodó 
Ausztria ellen irányult. És alig pihent ki alkotási fára- 
dalmaiból Európa békéltetője, büszkeségének tárgyát 
s fáradalmainak müvét, az európai nyugrendszert erő- 
szakos rázkodtatások által megzavartatni kellett szem- 
lélnie. A spanyol democrata forradalom kevéssé érin- 
tette Ausztria érdekeit , azt mint ábrándos eszmék túl- 
hajtását kevés figyelemre méltatta Metternich : annál kel- 
lemetlenebbűl lepte meg a nápolyi katonai forradalom, 
mely Ausztria olasz befolyását széttöressél fenyegette. És 
Ausztria kötelességének ismerte, mint Itália természetes 
védője, a forradalmat tulajdon segélyforrásai felhaszná- 
lásával leverni. Alig hangzott el a győzelem fölötti 
örömzaj , á laibachi congressus tagjait a piemonti ka- 
tonai forradalom kitörése újra kellemetlenül érintette ; 
ezt is leverte Ausztria, és seregei egyszerre tartották 
megszállva Nápolyt, Sardiniát, Siciliát. Ausztria győ- 
zött a csatákon. Metternich nemcsak győzött a laibachi 
congressuson, de triumphált is , politikai rendszere he- 
lyesnek bizonyult, Európa fejedelmei elismerni látszot- 
tak Ausztria primátusát, s e primátusnak oroszlánya 
Metternich volt , dicsősége tetőpontra vergődött ; de a 
culminatio a hanyatlás kezdete, s e tétel igazsága nem 
tön kivételt Metternich kedvéért sem. 

Még alig élveztetett az olasz forradalom leverése 
fölötti öröm, már nemcsak a pyrenaei félszigeten kitört 
uj zavarok , de a birodalom lételével szorosan öszve- 
függő keleten is borulat állott be a legitimitás láthatá- 
rán : az oláh mozgalmakat nyomban követte a görög 
felkelés. A keleti kérdés egész nagyságában előtérbe 
lépett. Metternich, az Európa szerte mozgásba jött ro- 
konszenv nyilvánítások daczára, itt is a status quo, a 

legitim hatalmi érdekek megóvására irányozta politikai 
működését. Azt hitte , és talán helyesen, hogy az osz- 
trák birodalom érdeke a tőrök uralom épen fentartását 
igényli ; a nélkül, hogy a # még akkor nem létező nem- 
zetiségi vágyak veszélyességét, melyek szerint a dél- 
szlávok a török birodalmat, saját jövő örökségüknek te- 
kintik, érezte vagy számításba vette volna, hatalmi 
szempontból veszélyesnek tekintette Oroszország lépé- 
seit , melyeknek indokait jól ismerte. De itt már feltá- 
rult politikájának gyengesége ; fegyverrel lépni közbe, 
túlhaladta a birodalom erejét ép úgy, mint az ő merész- 
ségét, kisszerű ellenszenves működései pedig elfordítot- 
ták tőle Európa liberális közvéleményét. A navarini 
csata győzelemre juttatta a forradalmat a legitimitás fö- 
lött, Ausztriát a többi hatalmaktól elválasztotta, nem tel- 
jesített ígéretei folytán a Porta előtt compromittálta, s 
Oroszország befolyását a török keleti orthodox feleke- 
zeteknél emelte. Metternich politikája előbbi varázsát 
elvesztette. Kitűnt ez rögtön, a bekövetkezett orosz- 
török háború alkalmával, melyet Metternich megakadá- 
lyozni képes nem volt, és az adrianopoli békekötésben, 
mely által azon ország a Dunatorkolat fölötti uralomra 
vergődött. 

Nem volt szerencsésebb Metternich azon politikája 
sem, mely szerint az osztrák hatalom kötelességének te- 
kintette mindenütt Enropában az absolutismns fentar- 
tása mellett erőlködni. E politika hajótörést szenvedett 
a brutális Don Miguel pártolásában, hol Metternich di- 
plomatikai cselszővényei , nem annyira Donna Maria 
da Glória trónigényei, mint a portugál alkotmáuyosság 
ellen voltak irányozva. S eredmény az lőn, mitől leg- 
inkább félt : Anglia beavatkozása s az osztrák befolyás 
kizárása. . 

Ennyi szorongattatások közt is azonban állott a bé- 
csi congressus épülete, és Metternich önelégülten tekin- 
tett rendszere tartós életerejére. Nem sokára megingat- 
ták e hitében az egymásra gyorsan következett franczia, 
belga és lengyel forradalmak. Az első, Metternich politi- 
kájának érdekében oldatott meg , sőt annak előnyére, 
mert, Lajos Fülöpben a rendszer erős támaszt nyert ; 
a második Ausztria érdekeit nem érintette ; a lengyel 
forradalom pedig teljesen leveretett. Nem érzette Metter- 
nich a lengyel előleges vívmányok alkalmával némi 
titkos kárörömet Oroszország szorongattatása fölött? 
némi jelekből igenre lehet következtetni. De mivel a 
lengyel forradalom most is, mint egyébkor, nem helye- 
sen választott időben és körülmények közt tört ki , nem 
lehetett azt egy conservativ hatalomnak mint politikai 
emeltyűt felhasználni , mig az orosz-török háború kor- 
szaka alatt erre alkalmas lett volna ; s igy Metternich 
ez alkalommal is hű maradhatott legalitási elveihez, s 
több nemzetek gyűlöletéhez a lengyel gyűlölet tapadá- 
sát fel sem vevő közönynyel szemlélte. 

1831-ben ismét Olaszország, a Metternich politiká- 
nak legféltőbb tényezője, lőn zavarok színhelyévé. Ausz- 
tria, ügyes diplomatiai tapintattal megnyugtatta Fran- 
cziaországot, segített aLafítte ministeriumot egy areactió- 
val barátságosabb viszonyban állóPerier féle ministerium 
által helyettesíttetni , sikerült a non interventio elvét ez 
alkalomra a maga részére felftiggesztetni, és győzelme- 
sen szállta meg Pannát, Modenát s a Legatiokat: de győ- 
zelme daczára is, kényszerítve látta magát a nagy hatal- 
mak memorandumához járulni, mely a pápai birtokok ré- 
szére a reform szükségét kifejezi, s ezen tette által eddigi 
olasz politikáját , sőt tulajdon belpolitikáját is nem kis 
mértékben elitélte. A kivánt reformok nem teljesíttettek s 

a Legatiókban kitört uj zavarokat Radeczky sétautja 
rendbe hozta, de már ez alkalommal kénytelen volt 
Ausztria eltűrni a franczia együttbeavatkozást és An- 
cona megszállását. 

Olaszországban némileg megnyugtató helyzet ál- 
lott ugyan elő, de az államcancellár gondjait a Sweitz- 
ban, Németországban feltünedező szabadsági, ő szerinte 
forradalmi törekvések vették igénybe. A tepliczi és 
münchengr&czi conferentiák tanácskoztak a forradalom 
megakadályozása elleni alkalmas eszközök fölött : de e 
conferentiáknak már egészen más jellege volt , mint a 
karlsbadi s laibachi congressusoknak. Ezekben nem 
az osztrák minister volt a központ, mely körül az egész 
mozgott, nem az ő feje gondolkodott a többiek helyett, 
nem az ő keze mutatta ki a helyet a többiek számára. 
Más egyéniség vette át a vezényletet. Miklós orosz czár 
volt az uj szövetkezés feje, s a katonai absolutismus, 
melynek ő erőteljes képviselője volt, lőn az államvezér- 
let eszménye. Ez eszmény , a nyers erő cultusa előtt, 
meg kellett Metternichnek is hajolni, mert az ő állam- 
tudománya elégtelennek mutatkozott az európai rend 
fentartására nézve. 

Az eredmény rögtön mutatkozott. A török birodalom 
és az egyiptomi alkirály közt kitört viszályok alkalmá- 
val Ausztria érdeke a török birodalom épségben tartá- 
sát követelte volna, az orosz érdek ellenkezőt követelt 
és Metternich nyugton tűrte az orosz hajóhad Kon- 
stantinápoly előtti megjelenését , nem vette figyelem- 
be a veszélyt mely a Feketetengernek orosz tóvá lett vál- 
toztatásából eredendő volt. Az orosz hatalom túlsúlya, 
vagy a nyugoti zavaroktól való félelem melyeket csak 
az orosz czár által hitt megzabolázhatóknak, vagy mind 
a kettő volt oka engedékenységének ? nehéz elhatároz- 

ni : de annyi világosan kitűnt, hogy politikájának va- 
rázsa meg van tfirve , s hogy az egy erősebb akarat 
uszály hordozójává alacsonyult. 

Folytonosan támogatta Metternich diplomaticai 
tevékenységével Don Carlos s általa a legitimitás és abso - 
lutismus érdekeit; hogy pénzzel segitette volna, nincs be- 
bizonyítva, s tekintve a birodalmi financziát nem is va- 
lószínű ; de ezen lanyha pártfogolás is mindinkább el- 
távolitotta a nyugoti hatalmaktól, s ezek ellensúlyozá- 
sául megnyert orosz szövetség pedig a birodalom keleti 
érdekeinek feládozása árán lön megvásárolva. 

Nem aratott babérokat Metternich politikája az 
1840-ki keleti kérdés alkalmával sem. Sem a tőrök bi- 
rodalom érdekeit megóvni, sem a nyugoti hatalmak 
együttműküdését megnyerni nem sikerült, s e mellett 
megsértette Miklós czár hiúságát, kinek kiengesztelése az 
osztrák befolyást még inkább tétlenségre kárhoztatta. 
Elkerülte ugyan a harczot Francziaországgal, s ez ál- 
tal az 1848-ban bekövetkezett rázkódást ez úttal kiké 
rülte, de azt nem a minister ügyességének, hanem Lajos 
Fülöp békeszeretetének , hogy ne mondjuk gyávaságá- 
nak köszönhette; ki ha akkor tenni bátorsággal bir, hi- 
hetőleg a franczia trónt megtartja háza számára, s az 
események fejlődésének más irányt ad. 

Utolsó activ müve volt Metternichnek Krako be- 
kebelezése. A bekebelezés nem volt önkéntes, választania 
kellett, Oroszországnak engedi-e át vagy a birodalom 
számára megtartja? mert Miklós czár kijelentette, hogy íi 
kis szabad lengyel állam lételét tovább nem tűri. Met- 
ternich kénytelen volt az utóbbit választani, s ezáltal leg- 
kedvesebb művét, dicsőségének már csak emlékét, a bé- 
csi szerződést, az európai rend biztosuak hitt alapkövét, 
tulajdon kezeivel ingatni meg. A mester önmaga tette 

romboló kezeit saját művére, hihette-e hogy, mások kik- 
nek a nríí fentartása érdekük ellen volt , kímélni fogják 
azt ? — alig élhetett e csalódásban, s már ekkor alkal- 
ma volt felkiáltani „az én füstbe ment életem \ u 

Rövid idő múlva meg is termetté ezen politika gyü- 
mölcsét. Mert midőn 1847-ben Ausztria tapasztalta, hogy 
érdekei a középolasz államokban kitört mozgalmak mi- 
att veszélyeztetve vágynak, óhajtotta a nyugoti hatal- 
mak beleegyezését megnyerni, hogy ott fegyverrel 
közbeléphessen , meg is szállta Ferrarát , támaszkodva 
régi szerződések alapjára: de Palmerston nem késett ki- 
jelentem, hogy Krakó bekeblezése alkalmával a szerződé- 
sek nem vétettek figyelembe, Olaszországban azokat ve- 
szély nem fenyegeti, hanem a nápolyi és római rósz kor- 
mányzat teszi elégületlenekké a népeket, s reméli 
hogy Ausztria, nemcsak nem fogja azokat a reformok 
kivívásában akadályozni, hanem inkább lehetőleg elő- 
segíteni. S midőn Metternich e barátságos tanácsra nem 
hallgatott, az angol kormány Minto Lordot küldötte a 
népek tanácsadójául Olaszországba — és Lombardia, Met- 
ternich szeme fénye, rövid időn fellázadt, s Radéczky 
győzelmei daczára sem volt megtartható. 

Ezen rövid vázlatból is kitűnik, hogy Metternich 
külügyi politikájának feladata, a rendet a szabadság s 
nemzetiségi kívánalmak elnyomásával tartani fen, s egy- 
szersmind a hatalmi egyensúlyt megőrizni , a nélkül 
hogy az állam benső ereje kifejtessék, csupán diploma- 
tiai mesterfogások által, nem volt valósitható. Ezen po- 
litikának hátrányos viszszahatása volt az állam belső é- 
letére, s miután azon politika tovább fentartható nem 
volt r egyik okául szolgált a rázkodásnak, mely bekövet- 
kezett. 

Mint a politikai viszonyok egyedül a nagy hatal- 

mak kabinetjei által, a népek kizárásával, ugy az euró- 
pai pénzügyek is egyes nagy pénzkirályok által intéz- 
tettek , kiknek érdekei , kívánalmai és aggodalmai 
egyeztek amazokéval. A Baring és Hope, Labouchére 
és Parisch, a Rothschild börze-fejedelmek diplomati- 
kai collegaikkal együtt, vagy legalább azok mellett az 
Aacheni congressuson nagy befolyást gyakoroltak az 
európai ügyekre. Különös befolyásuk volt a börzeki- 
rályoknak Ausztria pénzügyeire , mert ezeknek érdeke 
benső összefüggésben volt Metternich politikájával; 
egyeztek az államügy felfogásában, a külső hatalom 
túlbecsülésében és a népmozgalmaktóli félelemben. Be- 
folyásuk a béke helyreállta után csak hamar érvénye- 
sítette magát, mert már 181 8-dik mart. 21. kelt pátens 
által az államadósságoknak az 181 1-ki pátens által felére 
leszállított kamatjai előbbi lábra felemeltettek. Ezen 
látszólag igazságosnak mutatkozó intézkedés csak a bi- 
rodalom' népein 1811-ben elkövetett financzcsiny nyo- 
masztó hatását tetézte : mert mig a régi bankjegyek 
tulajdonosai semmivel sem kár^ótoltatván a devalvatio 
hátrányait tűrni tartoztak, addig a régi állam kötlevelek 
birtokosai uj érczpénzre szóló kötvényekkel kárpótoltat- 
tak, kezeik közt az értéke vesztett papirpénzen vásárolt 
állampapír, ezüst értékre emelkedett, mely 5 százalékot 
kamatozott. Ezen munkálat állandó fokozott terhet 
rótt az állampénztárra; de az uralkodó politika mellett, 
mely a pénzügy kezelését hatalmi kérdésnek tekintette 
s a népek alkotmányos befolyásának még eszméjétől is 
irtózott , a börze embereinek simogatása s megnyerése 
elkerülhetlen szügségesnek látszott. Illy viszonyok közt 
született meg 181 7-ben a bécsi bank terve, melyhoszszu 
ideig nem volt egyéb mint az államhitelezők társulata 
mely melesleg más bankügyi munkálatokat is érintett. 

Nem lehet tagadni hogy ezen financz politika egy 
időre nem reménylett eredményt mutatott föl. Mig az e- 
lőtt az állam legterhesebb feltételek alatt sem tudott köl- 
csönhöz jutni, egyszerre mint egy ostromoltatott a bör- 
zekirályoknak ajánlatai által. De ezen múlékony ered- 
méuy tartós és állandó veszélyeknek lön forrásává. 
A minek rendkivüli időkben rendkívüli kisegítő eszközül 
kellett volna szolgálni, rendes és állandó eszközül hasz- 
náltatott ; a bevételi folytonos hiányt folytonos kölcsö- 
nök által fedezni. A kivétel rendszerré alakult, s az ál- 
lam kölcsönvételei egymást érték a hoszszúbéke évei- 
ben, így 1816-ban 18-ban 20-ban 23, 24, 25, 26, 29, 
30, 31, 33, 34, 35, 39, 4 1-dik években; 1842-ben pénz- 
tári utalván) ok bocsájtattak ki — folyvást a jövendő tő- 
kéje emésztetett. 

A kül politika folytonos erőfeszítést igényelt, a bei- 
fejlődés a külállás igényeivel lépést nem tartott mert a 
kormány által nemcsak nem ápoltatott , de épen a fi- 
nanzz zavarok miatt elhanyagoltától*. Egy szerencsétlen 
circulus vitiosus állott be, melyből menekülni a hata- 
lom emberei sem akarattal sem bátorsággal nem birtak. 
A népeket tanácskozásra és együttműködésre felhívni 
nem engedte az absolutisticus hajlam, a hatalom iránti 
féltékenység; önállólag ujat alkotni akadályozta az új- 
jitástóli idegenkedés , a fenálló iránti előszeretet, s azon 
félelem, hogy a belső erőltetésből eredendő mozgalom 
hátrányos viszahatást fog gyakorolni a mesterségesen fen- 
tartott külhatalmi állásra, mely az állam alapjának 
tekintetett, holott az csak mint a belső jóllét eredménye 
birt volna valódi értékkel. A természetellenes alapokon 
kifejtett eredmény valódinak vétetett, s eszközül használ- 
tatott a belső laza öszvef üggés fen tartására, s a nélkülöz- 
hetlen segélyforrások kimerítésére , melyek által a kül- 

hatalom és hitel legalább ideiglenessen fentarthatók 
voltak. 

Ezen helyzetben nem csoda, ha egymás után lejár- 
ták magokat az egymás után következő pénzügymi- 
nisterek : Wallis ugy mint Stadion, s ez ugy mint Ná- 
dasdy, Klebersberg, Eichhof, Kübeck, s eredményt 
egyik sem volt képes felmutatni. 

Az állandó financzbaj gyökeres orvoslása soha sem 
kisértetett meg, mert az a belhelyzet gyökeres átalakí- 
tását igényelte volna. Részletes foltozások több izben 
próbáltattak, de kevés sikert erdményeztek. így 1817. 
dec. 17-kén költ pátens által az örökös tartományok 
földadó rendszere megállapittatott, s ezáltal némi jöve- 
delemszaporodás s a terhek egyehlőbb elosztása ered- 
ményeztetett volna, de egy izben ezen pátens is felftig- 
gesztetett, s a catastralis munkálatok hallatlan lassú 
haladása az eredményt nagy részben meghiúsította. — 
1820-ban az adó ezüstben fizetése elrendeltetett. — 
1829-ben a fogyasztási adó behozatott. 

Hazánkat, alkotmányos különállása nagy részben meg- 
óvta a birodalmi viszszás financzpolitika azonnali hátrá- 
nyos nyomásaitól. Az 1823-ki alkotmány-ellenes adó- 
felemelésen kivül, mely 18 25-ben törvényesíttetett, e- 
gyenes pénzügyi nyomás nem intéztetett ellenünk. A 
hatalom emberei, nem annyira a törvényesség iránti 
tiszteletből, mint leginkább a fenálló átalakitásátóli i- 
degenkedés folytán tartózkodtak nyílt harczra lépni, bár 
ha a Magyarországtól nyert évenkénti 20 millió forint- 
nyi jövedelmet nem tartották az ország erejével arányos 
terheltetésnek. De mivel azt hitték és méltán, hogy egy 
nagyobb mérvű pénzügyi terheltetés mellett az ország 
a hatalom ellenőrzésének nagyobb mérvű feltételét kö- 
vetelhetné; jobbnak vélték a megoldás nehézségét az utó- 

kornak örökségül hagyni s a virágjában lévő nyilt hi- 
tel mellett , a hatalom gyakorlatát kellemetlen ellenőr- 
ködés és háborgattatás nélkül élvezni. 

Magyarország , vagyis inkább kiváltságos rendéi, 
a majdnem korlátlanná fejlődni kezdő helyhatósági sza- 
badság, az adó és ujoncz megszabási jog, s a teljes adó- 
mentesség élvezetében , nem kívántak ürügyet keresni 
a birodalmi financzpolitika ellenőrzésére : ők alkotmá- 
nyosan biztosítva hitték az országot, jelenben s a jövő- 
ben, annak minden hátrányos következményei ellen. 
Vájjon e hiedelem indokolt volt-e, vájjon az e részbeni 
magyar politika nem volt-e szűk látkörre szorított, vájjon 
ha jogosult volt is, alapos lehetett-e a remény , hogy a nél- 
külünk s talán ellenünkre de szemünk láttára felhalmozott 
terhek alól szárazon kibújni képesek lehetünk ? a közel jö- 
vő mindezen kérdésekre felelni fog, véleményem szerint 
minél későbben felel, annál terhesebben fog felelni. 

Ilyen lévén a birodalom pénzügyi helyzete, káros 
visszahatással volt és kellett annak lennie a birodalom 
beléletére s azért a bekövetkezett rázkódás egyik ala- 
pokául tekintendő. 

A röviden vázolt kül- és pénzügyi politikának 
mintegy következménye volt a belügyi conservativ po- 
litika , mely mig a bel anyagi fejlődést elősegíteni ké- 
pességgel nem birt, amazok érdekében kötelességének 
tartotta a szellemi haladást is megállapodásra kénysze- 
ríteni: ily módon a kormányzat elve ellentétbe lépvén a 
visszatarthatlan szellemi haladás elvével, egy legyőzhetet- 
len okot szolgáltatott a rázkódásra , mely bekövetkezett. 

A nevelésügy az állam anyagi segélyezésében alig 
részesült; az elemi nevelés, sőt a középtanodák is a val- 
lásfelekezetek általi fentartásra utaltattak; a cath. állam 
gymnasiumok vezetése leginkább azon okból ;bizatott 

szerzetes rendekre , mert ezen fentartási mód legkeve- 
sebb költséget igényelt ; az iparos nevelés teljesen elha- 
nyagoltatott, s e miatt az iparos osztály a nyugoti or- 
szágok iparosaitól messze elmaradt, az iparfejlődés nem 
csekély hátrányára: mindamellett azonban, hogy az 
állam lehetőleg keveset költött a nevelés ügyre, a kor- 
mány annak szellemi irányzatát saját politikája stabilig 
tási irányzatával párhuzamban kívánta vezettetni, s a 
tanintézetektől , nem annyira a tudományos fejlődés, 
mint a conservativ szellem biztosítását követelte ; a tu- 
datlanság szívesen eltüretett, csak a szabad szellem fej- 
lődése akadályoztassák. Ezen szempont volt a vezérelv, 
úgy a tanterv megállapításában mint a tankönyvek 
megválasztásában. De épen ezen rendszer ellentétbe 
hozta nemcsak a tanárok jobbjait, hanem a tanuló ifjú- 
ságot is a kormány elveivel, annyira, hogy bizton állít- 
hatni merjük, miszerint már az iskola ellenzéket képe- 
zett a kormány 'fellen. A tanárok pirulva hivatkoztak a 
köteles tankönyvek tételeire, az ifjúság megvetéssel for- 
dult el azoktól, s még azoknak üdvös eszméitől is elfor- 
dult, épen azért, mert a kormány azokat taníttatni pa- 
rancsolta , más , gyakran talán ferde tanokban ke- 
reste az igazságot, a tiltott után vágyódott, s azon 
meggyőződésre jutott, hogy a kormány szándékosan 
akarja tudatlanságban tartani. Ez a rendszer nevelte 
az 1848-ki aula ifjait. 

Ha már az oskola ellenzéki lett, még inkább az 
volt , és annak kellett lenni az irodalomnak s a nagy 
közönség irodalmi és szellemi igényeinek. 

Ki alapos tudományra akart szert tenni, talán az 
orvosi szaktudományokat kivéve, előbb el kellett felej- 
tenie, mit az oskolában tanult, s uj alapon építeni fel 
tudotnányos képzettsége épületét ; terhes és rögös volt 

bizonnyára ezen önképzési törekvés, de a szellem nem 
ismer akadályokat, s végre Ausztriában is kiképezte 
önmagát néhány erősebb szellem, kiket valódi autodi- 
dactusoknak lehet tekinteni. 

De ezen néhányak kevés hatással lehettek a nagy 
közönségre, mert a szellemi munkák fölött aggodalma- 
san őrködött a kormány gyanakvó szeme, s a censura 
által nehéz bilincsekkel akadályozta azoknak lépteit. 
Censura-törvények nem voltak, a szellem művei fölött 
élethalál urai voltak azon egyesek , kiket a kormány e 
czélból politialis ügynökeivé választott. Ezeknek belá- 
tása, jó vagy rósz indulata, felfogási képessége, gyakran 
ízlése, vagy rögeszméje határozott az irodalmi művek 
fölött. A censor fel volt jogosítva nemcsak mint politia- 
lis ügynök a kormány elvei szempontjából eltiltani a 
mű megjelenését, hanem egyúttal eriticát is gyakorolni 
fölötte nemcsak a „non admittitur, a hanem a „typum 
non meretur" jogát is gyakorolta , s e jogot gyakran 
tudatlan , rósz akaratú , korlátolt eszmekörü, s gyanús 
jellemű egyének gyakorolták. E durva lealázása a szel- 
lemi mnnkának azonban csak a loyalis vagy félénk 
szerzőket sújtotta; kik ezen loyalitási lelkiismeretességen 
túl tették magokat , munkáikat külföldön nyomatták s 
ez által aziránt figyelmet és ingert ébresztvén, hatások 
növekedett , mert a közvélemény azon meggyőződésre 
jutott , hogy mindaz , mit a censura üldöz, mi az elől 
bármi úton menekül, jobb, mint a mi előtte meggörnyed, 
s mit az átbocsát. A bent nyomatott müvek egykedvü- 
leg mellőztettek , a becsempészett, a tiltott utáni mohó 
inger folyvást növekedett, annyira, hogy végre külföl- 
dön Ausztria számára valóságos tiltott könyvek gyára 
alapíttatott, mely silány férczmüvekkel elégítette ki azon 
szellemi szomjúságot, melyet a belföldi hivatalos iroda- 

lom csillapítani képes nem volt. Ezen csempészetet a 
lényegében politialis kormány korlátolni , vagy épen 
megszüntetni azért sem lehetett képes, mert maga a poli- 
tiának temérdeksége elnyelte a politiát. Oly iszonyú volt 
a tiltott könyvek száma, hogy azokat épen a miatt figye 
lemmel kisérni túlhaladta a lehetőség határát. A fel- 
ügyelet bureaucraticus szőrszálhasogatása, mely a tila- 
lom korlátai közt fokozatot állított, a „damnatur erga 
schedam," „transeat" féle megkülönböztetések, a keze- 
lők kétértelmű megbízhatósága, s magának a kormány- 
nak azon kényszerűsége , hogy ha irodalmi úton hatni 
kivánt , nézeteit tiltott lapokban és könyvekben közöl- 
tette, mert belföldiekben vagy nem olvastatott, vagy gya- 
núsíttatott volna : mindezen okok a csempészetet meg- 
könnyítették , mi által a censura intézménye nemcsak 
hatását vesztette, de nevetségessé is lőn. 

A kormány mindezt jól látta, de tettette, mintha 
nem látná; mert sem a gyökeres orvoslásra akarattal és 
bátorsággal, sem a szigorú fellépésre erővel nem birt; 
és megelégedett a látszat megtarthatásával, hogy benső 
aléltságát fel ne tárja. A közönség azonban ezt jól sejt- 
vén, szellemi igényeit illetőleg ellenzéki állását annál ma- 
kacsabbul fentartotta. 

Ezen a szellemi stabilitásnak mind inkább lankadó 
kezekkel de folytonos erőszakolása, mig egyfelől a) szel- 
lemi fejlődést akadályozta, más felöl az irodalmat és 
szellemi igényeket a kormányzat elvével ellenzékbe 
hozta: egyik hatályos oka lőn a visszás helvzetnek, 
melyből a kibontakozás csak erős rázkódás által lőn le- 
hetséges. 

Midőn a szellemi fejlődés körének tágulását lehe- 
tőleg akadályozni, vagy legalább rendőrileg ellenőrizni 
igyekezett a kormány, még inkább feladatának tartotta 

11* 

a politikai szabadság eszméit elzárni, különösen az örö- 
kös tartományokban. Ezen törekvés a nagy háborúk 
utáni időszakban, sőt majdnem Ferencz császár haláláig 
bámulatosan sikerült. Úgy látszott, hogy az osztrák 
népek idylli megelégedésben tengetik napjaikat ; nem 
volt politikai érzékök, vágyaik, érdekeik, hajlamaik az 
élvezet után vonzották egyedül , és a köztigyek iránt 
épen nem ; örültek, hogy a kormány atyáskodása fel- 
menti őket az egyház, a község, a tartomány s a biro- 
dalom ügyeibeni részvétel kellemetlenségeitől. A fővá- 
rosban, Bécsben valódi epicuri életnézlet uralkodott, 
az élet öszves végczéljául az élvezet, a kézzel fogható 
anyagi élvezet tekintetett ; a szellemi szükségletet bő- 
ven kielégítették a színházak , a local-possek, a Hans 
Jörgel féledialecticus élczhajhászatok; Castelli és Bauerle 
a költészet magaslatául tekintettek, a Theaterzeitung a 
müizlés netovábbjának , sa^'s ist nur a Kaiserstadt, 's 
ist nur a Wien" az osztrák lelkesült hazafiság kinyo- 
matát képezte. 

Az osztrák gazdag magas aristocratia, nem talál- 
ván szerepet a politikai élet terén , vagy a hadsergi 
szolgálatban, provinciális laktanyázás közt pazarolta el 
ifjúsági virágainak és jövedelmeinek gyakran több mint 
feleslegét, vagy a bécsi salonélet léha unalmai s a szín- 
ház nymphái s más ezzel rokon fajú lepkék utáni járda- 
tipró vadászatban ölte el egymás után napjait, maga- 
sabb czélokat sem nem ismervén, sem nem óhajtván. 

A rendi intézmény üres alakisággá törpült , s az 
önigazgatás helyét szükkeblüleg fontoskodó csak hiva- 
talt de hazát nem ismerő rideg bureaucratia foglalta el. 

Mindez lassankint változni kezdett, de a kormány 
fészegsége miatt ferde irányban. A féltudomány fél- 
miveltség a szellemi korlátok miatt alapossá nem fejlőd- 

hetven, a szabadelvtiség dicsőségében kezdett kárpótlást 
keresni. A szabadelvű tiltott röpiratok, az olyan mű- 
vek, melyek a múlttal szakító a fentállót ócsárló tano- 
kat hirdettek, termékeny földre találtak. Grillparzer, 
Grün , Lenau költeményei kitolták a Hans Jörgel és 
Bauerle féle költészetek varázsát. A nagy közönség, még 
Bécs lakosai is kezdettek némi titkos ösztönt nyerni, 
valami más, még homályban tengő, nem körvonalozott, 
de rántott csirkével már ki nem elégíthető állapot iránt. 

Még a rendi gyűlések holt testeiben is kezdette 
magát az átalakítási vágynak, az elégületlenségnek némi 
árnyszelleme megfészkelni. A kormányzati felső körök 
tétlensége, az uralkodói határozott akarat-kifejezésének 
hiánya, bátorítólag hatottak- önálló kivánatok kifejezé- 
sére. A kisebb tartomámányok rendéi kevés életjelt 
adtak, de Tyrol , Csehország és alsó Ausztria, bár kü- 
lönböző irányban magokra vonták a kormányzat bád- 
jadt figyelmét, de kivánataik a kormány mozdulatlansá- 
gán legnagyobb részben megtörtek. 

A tyroli rendek teljesen az ultramontan egyház be- 
folyásának hódolva, folytonosan ellentállottak a türelmi 
parancs kihirdetésének , s Giovanelli jezsuita coadjutor 
sürgetésére kijelentették , hogy Tyrolban semmi nemű 
vallási törvény nem érvényesíthető, mert a tartomány 
alaptörvénye a vallásegység megőrzését rendeli. Ezen 
gyűlés a zillerthali inclinansokat , vagyis titkos pro- 
testánsokat kiűzetni rendelte, s nem fogadta el azon kor- 
mányrendeletet , mely szerint azok más tartományba 
lettek volna áttelepítendők. A jezsuitákat befogadta és 
az Innsbrucki Theresianumot vezetésökre bizta. 

A kormány, ha az ultramontan szellem egyébként 
kormányzata elveivel öszhangzó lehetett is, nem szíve- 
sen fogadta ezen önállósági nyilatkozatokat, mert saját 

ereje iránti bizalmatlanság kifejezésének tekintette, és e 
mellett az idegen befolyásnak engedő papság hatalma 
iránt gyanakodó és féltékeny volt ; de félszabályu po- 
litikája szerint engedett mégis, legalább elnézte a tarto- 
mány rajongó buzgolkodásait , mert egyébként a kor- 
mány politikájában nem akadékoskodott; türelemmel 
hordozta a nagy adót, a még 1809-ben hadi kárpótlás 
fedezéséül behozott gabonavámot, fizette a kincstári út- 
készítés költségeit, nem sürgetett vasutakat, mert azok 
eretnekséget szivárogtatnának az igazhitű lakosság 
közé; s tanácskozási tevékenységét, a gyufák veszé- 
lyességének s a ménintézetek erkölcstelenségének ki- 
mutatásával kimerítettnek tekintette. 

Csehország rendéi leginkább a hatóságokkali kis- 
szerű súrlódások élénken tartásában vélték ugyan al- 
kotmányos befolyásuk feladatát megoldandónak, de las- 
sanként a kormány nézetei ellen, némi ellenzéki fellépé- 
sekre is engedek magokat ragadtatni. Midőn Ferencz 
császár halála után, annak végrendelete 1835. april 13. 
felolvastatott, az amorem meum populis meis, atyai ha- 
gyomány elérzékenyítette a rendek sziveit, és Pöllner 
nagyprépost indítványára közakarattal elhatározták , 
hogy az elhunyt jó fejedelemnek emlékoszlop emeltes- 
sék, a kivitelt a tartományi kormányzatra bizván, a költ- 
ség mikénti előteremtését pedig a rendek nagylelkűen 
önmagoknak fentartatván. Az akkori kormányzó gróf 
Chotek Károly, kitünőleg építkezési hajlammal birván, 
az emlékszobor költségeivel oly módon gazdálkodott, 
hogy a mű építésének már kezdetén kimerítette az egész 
befejezésére szánt öszveget. A következő rendi gyűlé- 
sen 1838-ban gr. Deym Fridiik élesen megtámadta a 
kormányzó ügyetlen pazar eljárását, kétségbe vonta a 
rendek jogát tartományi segélyforrásokból rendelkez- 

hetni az emlék felállítására, követelte a közbejött okmá- 
nyok előterjesztését, s fellépésével kierőszakolta az 
emléképíttető választmány leköszönését. Az ellenzék 
első diadala bátorítólag hatott a rendek ifjabb nemze- 
dékére, s a cseh aristocratia kedvet vőn követni a ma- 
gyar aristocratiát , s a rendi gyűlés alkotmányos jogai 
kivívásának hiú munkájába fogott. 

Legfőbb baja volt a rendi gyűlésnek magával az 
állandó rendi választmánynyal. Ezen intézmény 1781- 
ben lett újra életbeléptetve, s egyelőre az 1864-ki uta- 
sítással ellátva. Az uj szervezet, mely a választmánynak 
a rendgyüléshezi viszonyát megállapította, még akkor 
kidolgoztatott s felküldetett megerősítés végett. A meg- 
erősítés, többszöri ígéretek daczára végkép elmaradt ; s 
a rendi választmány lassankint kormány bureauvá sü- 
lyedett, a néhány ezer forintot jövedelmező állomások 
némely elszegényedett jó érzelmű aristocrata nyugdí- 
jazásául szolgálván. A rendi gyűlés postulaten landtag- 
gá vált, mely némely tartományi intézet költségeit meg- 
szavazta. Az újonnan vérszemet kapott ellenzék e bajon 
akart segíteni. Mivel az 1 792-ki szervezet hiteles példánya 
Prágában feltalálható nem volt, követelte hogy a bécsi 
levéltárból küldessék meg. Kérte egy bizottmány vá- 
laszthatásának engedélyét, mely a rendi szabadalmakat 
összeszedvén, uj rendszert dolgozzék ki ; s követelte, 
hogy az állandó rendi választmány míg az uj rendszer 
megállapítva nem lesz, felfüggeztessék. Indítványozták, 
hogy ugyan azon bizottmány a tartományi vagyon és 
pénztár állását is vegye vizsgálat alá. A kormányzó 
ezen indítványt személye ellen intézet sérelemnek vévén 
erősen ellenzetté, s egyszersmind oly felterjesztéssel ki- 
sérte, hogyha a magas kormány az ő eljárását nem ta- 
lálná saját elveivel egyeztethetőnek, ő hivataláról ön- 

kint leköszön, bizott a ministerium pártfogásában, mely 
a hivatalnoki csalhatatlanságot soha védetlen nem hagy- 
ta. Mindenek bámulatára azonban a kormányzó hivata- 
lából elbocsátatott, de egyszersmind a rendek szigorúan 
megrovattak merész kivánataikért s a legfelsőbb nem 
tetszés nyíltan kifejeztetett. O Ausztria kormányzati el- 
vei törést szenvedtek, s a conservativ pártot nehéz ag- 
godalom szállta meg, mert először történt, hogy egy 
magas hivatalnok tartományi rendeknek feláldoztassék 
De az uj Ausztria még nem született meg, mert ha a 
kormány tehetetlensége felengedte is áldozni az egyént, 
nem birt bátorsággal engedélyt adni a jogterén. 

A kormány ezen engedékenysége is élesztette az 
ellenzék harcz tüzét; s az a császári tagadó leirat felolva- 
sása után is megmaradt követelése mellett, s a bizott- 
mányt megválasztotta. Az ellenzék tovább ment kivá- 
nataival ; a tartományi költségvetésben 1844-re 63 ezer 
forint hiány fedezendő lévén, ezen hiányt az állandó 
rendi választmány adópótlék által kívánta fedeztetni. 
A gyűlés az adópótJék kivetés jogát magáuak követel- 
te, s kijelentette, hogy az olyan kivetés, melyet a gyű- 
lés helyben nem hagy, nem törvényes s befizetése meg- 
tagadható. A kormány ezen jogot ismételve megtagadta 
s kijelentette hogy csak azon adópótlék vettethetik ki, 
melyet az udv. cancellária jóváhagyott. 

Ezen csírázó ellenzék megtörése végett küldötte 
a kormány István főherczeget Csehország kormányza- 
tának vezetésére, helyetteséül s a rendi gyűlés elnökéül 
Salm Róbert alkalmaztatván. 

A kísérletnek nem lőn eredménye. A rendek to- 
vábbra is kivánatokkal álltak elő. A Ferdinándi szerve- 
zetre hivatkozva követelték, hogy a főhivatalok az or- 
szág birtokos nemes családaiból neveztessenek; támo- 

gatták ekivánatot a gyakorlattal is, mert a 71 Oberst 
burggráf az egy Cavriánit. József császár uralkodása alatt, 
kivéve, mind birtokos cseh volt, most pedig a négy leg- 
főbb hivatalnok nem birtokos az országban. Követelték 
hogy a hivatalok egy személyben ne halmoztassanak 
össze, különösen nem helyeselték hogy Salm kormány- 
zó helyettes s egyszersmind rendi elnök legyen. 

Az ellenzék sürgette a polgári rend szavazatának 
kiterjesztését, s az addigi 7 szavazatot nagylelkűen 10- 
re akarta felemeltetni , egyszersmind követelte, hogy a 
városok tisztviselői választás utján helyeztessenek hiva 
tálaikba, mert a kormány által ne vezett polgármesterek 
nem képviselik a polgárság érdekeit. Ezen merész ki- 
vánat azonban viharos ellenzésre talált ; az elnök 
hivatkozott az ó és uj történelemre, melyből a vá- 
lasztási elv veszélyessége kimutatható , iszonynyal 
fordultak el az eszmétől, mely a választási rendetlensé- 
gek vesztegetések minden hátrányaival fogná a polgári 
rendet megnyomorítani, az érdemes polgárok székeibe 
zugirkászokat juttatni, s végre is a népképviseleti rend- 
szer behozatalát eredményezné, s a nem szabadalmazott 
osztályokat a törvényes rendek mellé sőt majd fölibe 
emelné. 

Ily szűkkeblű politikai nézlettel egyfelől, erősen 
ragaszkodtak a rendek másfelől kedvencz eszméjök egy 
cseh magna charta megalapításának eszméjéhez. Törté- 
nelmi levezetésekkel igyekeztek megmutatni, hogy bár 
II. Ferdinánd a fehérhegyi csata után kiadott pátensé- 
ben Csehországot hódított tartománynak nevezi, de az- 
ért szabadalmait el nem vehette, mert egyes zendülő 
pártok bűne miatt, a nemzet jogai nem csorbíthatok, 
azért a rendi szabadalmat ma is épségben kell tartani. 
E czélból egy küldöttséget menesztettek Bécsbe, mely 

az udvari canczellária küldötteivel értekezett is, azon- 
ban nyájas és jó akaratot színlelő, de kitérő és bizony* 
talán Ígéreteknél egyebet nem nyertek. 

Ily nyomott hangulat mellett folytonos volt az 
apró csatározás rendek és kormány közt, István ' főher- 
czeg egy orníthologiai gyűjtemény megvételét inditvá- 
nyozá a cseh múzeum részére. Auersperg Károly her- 
czeg indítványára a rendek az indítványt elejtették, 
okul adván, hogy, míg a rendi szervezet megállapítva 
nem lesz, pénzajánlatokba nem bocsátkozhatnak. El- 
határozták, hogy a rendi bizottmányba, hivatalnokok 
nem választhatók. A kormány más részről mindent el- 
követett a rendi hatalom visszaszorítására'. A jegyző- 
könyveket önkényíleg változtatta ; az adót a rendek be ■ 
leegyezésének kikérése nélkül ki vetette, egy Prágá- 
ban felállítandó fiókbank iránti kívánat teljesítését meg 
tagadta. 

Hosszú és heves viták után 9 szavazattöbbséggel 
határozatba ment, hogy a rendek a megujitott Landes- 
ordnungot tartják Csehország alaptörvényének. Ezen 
határozat szentesítését egy küldöttség által sürgették. A 
küldöttség tagjai részint szép szavak és ígéretek vagy 
decoratiók által megnyerve, részint ijesztgetések által 
megfélemlítve, nézeteikben teljesen átalakulva tértek vis- 
sza Bécsből, s magok igyekeztek, hogy a felirat kitételei 
lehetőleg lágy itassanak s az eredmény az lőn, hogy a 
megváltoztatott felirategészen köszönő adressé alakultát. 

Ily visszalépéseket tanúsítottak a rendek más ha- 
tározataik irányában is. A nem birtokos hivatalnokok 
kizárását illető kívánatra nézve, kijelentették, hogy ök 
az olyan hivatalnokokat ugyan elismerik, de e részbeni 
felirati jogukat fentartják: mert remonstrálni, annyi 
mint el nem ismerni. — és njegforditva. 

Az országgyűlési iratok vizsgálata ellen felírást ha- 
tároztak, de a kisebbség csak sok kérés után volt az 
aláírásra rábírható. 

Kérték a rendek hogy a büntető igazság szolgál- 
tatás költségei alól a tartományi alapok, honnét eddig 
fedeztettek, mentessenek föl. A kormány e részben en- 
gedett, de az egész ötven ezer forintot tevő összeget a 
föld adópótlékához csatolta A rendek ezen önkény el- 
len felszólaltak ; s követelték mutatassék ki, mire, mily 
javításokra fordittatik azon pótadó. A kormány eluta- 
sító feleletet adott. A rendek ismételve felírtak, de ezen 
második felirat útközben elveszett, és soha sem jutott a 
császár eleibe. 

Ily küzdelmek közt hiúsult meg a rendek majd 
minden törekvése ; s mind inkább kitűnt, hogy a rendi 
intézmény, ugy a mint van, a kormánynak némi kelle- 
metlenséget okozhat ugyan, de az országnak javát elő 
nem mozdíthatja, s ezért életképességgel nem bír. 

De ezen tapasztalat csak az elégületlenséget növel- 
te s táplálta a vágyat, a fenálló helyébe valami újnak 
elnyerhetése iránt. 

Az alsó ausztriai rendigyülés szervezete némileg 
különbözött a cseh gyűlésitől. Ausztriában a polgári 
rend képviselői nem birtak más joggal, mint a gyűlé- 
sen megjelenve az adókövetelést állva meghallgatni, s 
azután hallgatva csendesen a teremből eltávozni : ezért 
az alsó ausztriai rendi gyűlés, nemességi gyűlés volt, 
de a nemesség tagjai nem magas aristocraták, hanem 
polgári nevelésű, jó birtokos nemesek voltak, s talán 
ezért, de Bécs mint világváros szellemének befolyásá- 
nál fogva is, emelkedettebb szabadelvüséggel birt e gyű- 
lés, mint a prágai. Ezen szabadelvüség kifolyásának 
tekinthető, hogy már 1843-ban a tized és robot önkén- 

tes megváltását indítványozta a gyűlés, a papi rend til- 
takozása daczára. A kormápy, rettegve a mozgalomtól 
mely ily nagy mérvű ujitás által előidézhető lett volna 
elhalasztandónak határozta az indítványt, ez alkalom- 
mal is a pillanatnyi rend és csend fentartásáért, áldo- 
zatul hozván a haladás igényeit. Kérték a birodalmi 
költségvetésnek közzétételét a fogyasztási adó eltörlé- 
sét, ajánlották helyette a jövedelmi adó behozatalát. 

Sokat foglalkoztatta a rendeket a rendi alkotmány 
megalapítása. Ok is alkotmányos magna charta után 
kutattak s azt II. Leopold 1791. aug. 4-én kelt rende- 
leteiben vélték feltalálhatni 1846-ban egy részletes ál- 
lamiratban kérték ezen alkotmány helyreállítását s egy- 
szersmind az uri hatóság visszaállítását is. 

A kormány kényelmetlennek találta a rendek ezen 
mozgalmait. s rendszerével összeegyeztethetetlennek tar- 
totta az olyféle vélemények nyilvánulásait , melyek a 
fenálló mozdithatlanságát s a hatóságok hibázhatlanságát 
kétségbe vonni látszottak : s azért az alsó Ausztriai ren- 
deket dölyfösen rendre utasította, s 1845. sept. 19-kén 
kelt rendelete által megtiltotta a fejedelemhez fel- 
iratok által egyenesen járulhatni. 

Szándékosan estem ismételve a részletezés hibá- 
jába, de szükségesnek láttam e sovány vázlatot előbo- 
csátani annak kitüntetése végett : miszerint még az el- 
avult holt rendi intézmény is ellentétbe lépett a kor- 
mány megcsontosult stabilismusával, és hogy ezen ren- 
di intézmény szintén ellentétbe állott a közérzülettel. 
Ezen minden oldalróli ellentéteknek pedig mulhatlanul 
rázkódás közt kellett összeomolniok. 

Míg a német szláv, tartományok szelleme csupán a 
kormányzat elveivel volt ellentétben, az olasz és len- 
gyel birtokok lakosságának közérzülete a felettöki ural- 

kodás jogosultságát, s az állami kötelék törvényességét 
is kétségbe látszott vonni. 

Mig Lengyelország nagyobb része orosz hatalom 
alatt van ; Galicziának birtoklása életkérdés Ausztriára 
nézve, oly strategicus terület, honnét a netaláni orosz 
terjeszkedési vágynak határ szabható. Sajnos, hogy 
Metternich kormánya egyedül ezen szempontból fogta 
fel Galiczia kormányzatának feladatát. Elborította a 
tartományt csavargó német cseh hivatalnokokkal; ezek- 
nek s a rendörségnek segitségével szakitást eszközlött 
az alsó néposztály, s mindazon osztályok közt, melyek 
bármi csekély részben az értelmiséghez tartoztak. Az 
előidézett helyzet iszonyatosságát feltárta az 1846-ki 
felkelési kísérlet. Nincs bebizonyítva és nem is hihető, 
hogy a kormány szándékos egyenes intézkedése mészá- 
roltatta volna le a nemesek öt forinttal dijjazott fejeit; 
több ok idézte elő ezen daemoni brutalitást, melyek kö- 
zül nem egy magát a bűnhődött nemességet terheli, 
mert mindenki az által bűnhődik, a miben vétkezett ; 
nagy részben oka volt, a nép sötét tudatlansága mel- 
lett, az azt felhasználó alrendü sehonnai hivatalnok se- 
reg félénk gyávasága, és gyáva gyűlölete, azok iránt, 
kiktől annyiszor kénytelen volt a lenézés lealáztatásában 
részesülni ; de bármi lett legyen az ok, rothadt helyzet 
jelensége az, még ha III. Napóleon körében mutatkozik 
is, midőn a kormányzat elve, nem képes öszhangzatba 
jutni a kormányzottak értelmiségével, hanem kény telén 
ez ellen az alsó rétegek tudatlanságával szövetségre 
lépni. 

Jól ismerte a kormány az olasz tartományok nem- 
zeti érzületét, mely az osztrák uralmat a foglalás jogán 
alapultnak s igy csak ideiglenesnek akarta tekinteni, 
mely a német közegeket hagyományos gyűlölettel gyü- 

lölte ; de ismerhette volna az olasz particularis hazafiu- 
ságot is, mely még nem ismert államegységet , nemze- 
ti dicsősséget, melynek látköre leginkább egy tarto- 
mány egy város dicsősségének körében öszpontosult, 
ezen particularis hazafiuságot felhasználhatta volna a 
maga előnyére ; egy mailandi fényes alkirályi udvar, 
körébe vonva a szokott eszközök által a különben is 
henye olasz aristocratiát, tartományi önállóság, külön 
olasz canczellária, a művészet pártolása, a kalmár és 
fukar nép előtt annyira óhajtott anyagi érdekek istápo- 
lása; a nemzeti hiúság és élvezet vágy lehető kielégíté- 
se, hihetőleg megnyerték volna a népesség nagyobb 
részét egy némileg önálló lombardvelenczei hazafiúság 
s ez által az osztrák érdekek részére. A kormány ellen- 
kező utat választott. Behozta a nemzeti szokásokkal el- 
lentétben álló osztrák törvénykönyveket, törvénykezési 
eljárást , s azok kezelését durva német vagy dél tiroli 
kezekre bizta, s megfosztotta a bentszületteket kenye- 
rüktől, szaporítván az elégületlenek számát; az átmeneti 
kereskedést nehéz vámokkal terhelte ; a fogyasztási adó 
kíméletlen behajtása által a földmivelő népet bosszan- 
totta , a kérelmezett olasz canczellária felállítását meg- 
tagadta , a központi congregatio felterjesztési jogát is 
megszorította; az alkirályi méltóság hatáskörét árnyék- 
ká sülyesztette. A kormányzat egész gépezetét titkos 
rendőrség felügyeletére alapította. Ide alkalmaztattak 
Sedlnicky legügyesebb eszközei a Bolza, Torresani s 
s Brambilla fajta emberek, P^s a rendőrség valóban bá- 
mulatos munkásságot fejtett ki. Felügyeletök kiterjedt 
nemcsak a szétágazott titkos összeesküvők társulataira, 
de a társadalom majd minden kiváló egyéneire. Fel- 
ügyeltek és ellenfelügyeltek egymásra , a kormány 
embereire, a katonaságra, az idegenekre, még az ott 

átutazó Lajos bajor királyra is. Mint minden intézmény 
mely hasznossága iránt önkétkedésben van, ürügyet 
szokott keresni létezhetése okadatolása végett : ugy a 
rendőrség is, hogy nélkülözhetlenségét bizonyittsa, ha 
nem talált fontos feladási tárgyat, túlzott, hamis, elfer- 
dített feladásokkal igyekezett nyomorult bérét meg- 
szolgálni, miáltal a bécsi kormányt nem egyszer tévút- 
ra vezette. 

A kormány ezen rendszere nem hogy megnyerte 
volna az elégületlen rész érzelmét az osztrák uralom 
részére, de azzal a politikailag közönyösöket is elidege- 
nitette, s az elméket egy eszme felé terelte, mely addig 
vagy nem létezett vagy szunnyadóit, az olasz állam 
egység eszméje felé ; mert az olasz egész Italiában, az 
apró névleg független, tettleg alárendelt államokban, 
osztrák beavatkozást, osztrák nyomást szemlélvén, vagy 
saját kis fejedelmei gazdálkodását és annak nézvén, 
kétségbe esésében csak egy menedéket látott, az olasz 
egységet, s annak csak egy ellenségét, az osztrák 
uralmat. 

Midőn minden tényező ellentétben állott a kor- 
mányzat irányával, azt kellene hinnünk, hogy két 
nagy fontosságú elem, a clerus és a hadsereg teljes ösz- 
hangzatban voltak azzal, s hogy a kormány e két té- 
nyezőt kellőleg felhasználta rendszere érdekében. Azon- 
ban a látszatnak e részben sem felel meg a valóság 
egészen. 

Az uralkodóház minden tagjának buzgó vallásos 
érzülete foty tán, nagy tekintélyben állott ugyan a cle- 
rus : de a kormányzat absolutisticus iránya, mely min- 
den önálló hatalmi tényező irányában féltékeny volt, 
nem engedte meg, hogy a clerus mint ilyen önálló hely- 
zetet foglaljon el az állam irányában. A tetszvény jog 

szigorúan feltartatott; az egyes püspökségek inetropoli- 
tan összeköttetése eltörültetett, az ürességbe jött állo- 
mások javainak kormányzata a papságtól elvonatott ; a 
papság tagjai mint államhivatalnokok használtattak , a 
papság felügyeleti körét is nagy részben a rendőrség 
helyettesitette; a vallásos rajongás hatásköre épen oly 
szűkre szabatott , mint a politikai szabadelvüség hatás- 
köre. 

Mig azonban a cath. clerus testületi szelleme a 
kormány érdekében fel nem használtatott ; más részről 
a Jósefi vallásos türelem, szabadabb gondolkodás is tá- 
vol volt a kormány rendszerétől. A keleti egyház meg- 
oszlatását, a protestánsok háttérbe szorittatását, a pro- 
selyta toborzást elnézte a kormány; ily módon sikerült 
a nyomott elemek elidegenítése mellett is az uralkodó 
elemnek elkedvetienitése. Az idő szelleme által kö- 
vetelt vallásos szabadelvüség zászlóját kitűzni a bá- 
torság, a múlthoz visszatérni a lehetőség hiányzott ; a 
fentálló helyzet pedig hoszszasan tartható nem volt ; 
igy történt azután hogy a legconservativebb ele- 
mek is engedték, ha nem segítették is összerogyni 
az épületet, melyben már kellő ké-nyelmet nem ta- 
láltak. 

A hadsereg volt az alap, melyen Metternich mes- 
terséges diplomatíai épülete nyugodott ; de ezen hadse- 
reg szelleme is lankadásnak indult a béke hosszú évei 
alatt. Sem Ferencz sem Ferdinánd császárok nem vol- 
tak katonák, sőt ugy látszik még a katonai ünnepélyek- 
nek sem nagy kedvelői, nem örömest öltöttek egyen- 
ruhát ; már maga ezen körülmény elég volt arra, hogy 
az egyenruha varázsát előbb a magas helyzetűek, majd 
a nagy közönség, végre magának a katonaság szemei 
előtt megtörje. A lassú előléptetés mellett megörege- 

dett pedant alakiságba rögzött tisztek, örömest bújtak 
polgári öltönybe ; a laktanyák nőkkel és gyermekek- 
kel népesültek meg, s a patriarchális csendélet képét 
tükrözték vissza. A kormány rendszere nem tűrte, hogy 
a hadsereg némi önálló politikai jelentőségre vergődjék, 
még kevésbé tűrte, hogy a polgárság felfegyverkezzék, 
a franczia, porosz, és angol rendszerek egy iránt nem 
fértek össze a Metternich-féie absolutismussal ; sem a 
katonaságnak, sem a népnek, sem a törvényességnek 
nem szabad volt fölényre jutni, egyedül a cabineti dipT 
lomatiai hatalomnak kellett uralkodni ; minek eredmé- 
nye lőn, hogy midőn ez megzsibbadt, a veszély pilla- 
natában a katonai szellem nem birt rugékonysággal a 
fenálló érdekében erőt feszíteni, sőt nagy részben aka- 
rattal sem , mert érezte hogy saját megújulása a fen- 
álló átalakítását igényli. 

Miután a rendszer semmi önálló elem segédkezésé- 
vel sem volt öszhangzatba hozható, azon tényezőkre 
kellett támaszkodnia, melyek akaratnélküli eszközökül 
felhasználhatók voltak, mint a titkos rendőrség, a chiff- 
re cabinet, a bureaucratia, a pénzügyi munkálatok foly- 
tán egyeseknek, különösen a börze embereinek enge- 
dett nyeremények általi leköteíezés. Mindezen eszközök 
hatálytalanoknak bizonyultak veszély idején, melynek 
kitörését előkészítették. 

Mindezen hibák daczára fenállott sőt időnként 
rendithetetlennek látszott a nehéz mesterfogásokkal 
összetartott rozzant épület, mert külről nagyobb szél- 
vész nem bojgatá, mert mesterének tagadhatatlanul 
erős szellemi képessége rugékonyságát még nem veszí- 
tette, és mert volt egy végső akarat, mely magát döntő 
perczekben érvényesítette. Miután ez utóbbi ok meg- 
szűnt létezni, miután Ferencz császár meghalt ; midőn 

a másik fentartó ok, Metternich szellemi rugékony- 
sága a természet rendje szerint hanyatlani kezdett; 
önként be kellett következni a rázkodásnak, mihelyt 
az első ok, a külső szélvészhiánya, folytonosságát 
elvesztette. 

Lehet , hogy az épület még sok ideig tatarozható 
lett volna , ha a fentebbi fentartó okok, vagy azoknak 
csak egyike is fenmaradtak volna : de a gondviselés 
titokszerü működése külömböző eszközök által készíti 
elő a haladás ösvényét ; néha nagy emberek, erős kor- 
mányok eszközei működésének , néha a lankadtság, a 
túléltség , a zsibbadt ájultság helyzetét használja esz- 
közül a felébresztéshez. 

Ausztriában , hol a megoldandó politikai és társa- 
dalmi kérdések csomója megbogosult , ez utóbbi lejtő 
szolgált haladási ösvényül. Ferencz császár halála után 
a jóságos V-ik Ferdinánd foglalta el a trónt, de nem 
egyszersmind az uralkodást is; szivjóságával , nemes 
hajlamaival nem párosult testi erő; az uralkodás és 
kormányzat terheit meg kellett, és meg is lehetett osz- 
tani , de az akarat egységét , a véghatározati tényezőt 
nem sikerült és nem is lehetett helyettesíteni. A rend- 
szer nem engedte meg, hogy a tartósan beteg uralkodó 
alakszerű regenség által helyettesíttessék , vagy ural- 
kodó társ által gyámolíttassék ; e végre szükséges lett 
volna a magyar országgyűlés beleegyezését kikérni , 
mint 1741-ben Ferencz császár részére történt neje 
Mária Terézia gyámolításául ; — ezen kérdés vitatásá- 
nak kellemetlenségeit , s egy talán nem kedvező előz- 
mény előállhatását meggátlandó, abban állapodott meg* 
a láthatatlan hatalom, hogy a császár és király szemé- 
lyes uralkodása formaszerfíleg fentartatván, lényegileg 
egy több személyből álló, államconferentia által helyet- 

tesíttessék. Mint minden hamÍ3 helyzet, úgy ez is meg- 
termetté kártékony g) ümölcseit. 

Az államconferentiának nem volt semmi határozott 
hatásköre, nem volt tulajdonképeni végrehajtó hatóság, 
de több volt mint csupán tanácskozó testület, forma 
szerinti ellenőrző hatalom sem volt ; néha beavatkozott 
a kissebbszerü végrehajtási ügyekbe is, máskor az egyes 
ministereknek engedte át a tért a legfontosabbakban is, 
majd mint minister működött átvévén az államtanács 
és egyes főhivatalnokok véleményeit, s azokat saját vé- 
leményével kisérvén, forma végett a császár eleibe ter- 
jesztvén ; majd az egyes osztályok főnökeit maga eleibe 
rendelvén, mint államministeri tanács, majd ismét mint 
a fejedelem helyettese szerepelt. Működéseiben sem ha- 
tározott irány, sem egyező, annyival kevésbé egy aka- 
ratnak jelei nem mutatkoztak. És ezen sokfejű uralom 
1 2 évig tartott , s ezen hosszú idő alatt tulajdonképen 
senki sem uralkodott , vagy sokan sokféleképen ural- 
kodtak. 

Ezen államconferentia elnöke Lajos főherczeg 
volt , a fenálló rendszer leghívebb harczosa , Ferencz 
császár politikájának hagyományosa. Sokkal és min- 
dennel foglalkozó, de nagy ügyekben kevéssé tágas 
látkörü , merev és rideg férfiú ; lelke azonban a testü- 
letnek Metternich volt , ki a régibb sikerek tekintélyé- 
nél fogva az uralkodó ház tagjaira is nem kis gyám- 
kodó befolyást gyakorolt, s akii 1 'így eket folyvást csak- 
nem korlátlan hatalommal kezelte. De miután diplo- 
matiai mesterségének eredményei nem mindég sikerül- 
tek, miután a veronai-laibachi congressusi időszak ra- 
gyogó napjainak varázsa homályosulni kezdett , az ő 
addig biztos kezei is tétovázni kezdenek az európai 
ügyek vezetésének gyeplőin. A legitimitás egyedül üd- 

vözítő tanának bajnoka nemcsak elismerte, de mindin- 
kább szorosabban csatlakozott a franczia forradalmi ki- 
rályhoz, az Orleans herczegeket Bécsben kitüntető' ün- 
nepléssel fogadta ; a forradalomból született Görögor- 
szággal kereskedelmi szerződést kötött, s a fejedelmét 
e lkergetett Szerbiába ügynököt hatalmazott meg. Tűrte, 
sőt alkalmazkodott Miklós czár gyakran szeszélyes aka- 
ratához, s az mint Alpes folytonosan nyomás alatt tar- 
totta. Politikájában bizonytalan tétova nyomai kezdtek 
nyilvánulni , majd túlhajtott, majd félénken visszavo- 
nult; államiratai átalános elméleti fejtegetésekbe mé- 
lyedtek ; kicsinységekhez szigorúan ragaszkodott a hol 
érezte, hogy ellentmondásra nem fog találni. Az évek- 
kel nagyothallása öregbedvén, másokkali érintkezése 
is monológokból állott, ő beszélt a nélkül, hogy mások 
véleményét hallgatta, vagy hallotta volna, ez által még 
inkább beélte magát saját véleménye körébe, s minden 
észtehetsége daczára is némi hézag állott elő közte és 
az átalános vélemény áramlás közt. 

Kolovrát erős aristocrata volt szűk látkörü nézlet- 
tel, némi cseh színezettel s felette nagy pedansággal. 

Clam-Martiniz, Miklós czár kedvencze, az orosz 
rendszer és szövetség barátja , csaknem korlátlanul in- 
tézkedett a hadügy terén , s a mennyiben tőle telt, leg- 
hívebb előmozdítója volt a reactio minden intézke- 
déseinek. 

Ezen testület lett volna a majestas helyettesítője, 
de annak sem varázsát nem birta, sem kötelességeit 
nem teljesítette, félt a felelősségtől , tartózkodott a cse- 
lekvéstől, s lassankint az aléltság oly gyengeségébe sü- 
lyedt , mely ha nem is cselekvő de engedő oka lőn a 
rázkodásnak, melyet Fiquelmont, később maga is tagja 

a conferentiának, találóan a gyengeség forradalmának 
nevezett. 

Ennyi politikai és kormányzati okok mellett, nem 
kis mértékben befolytak az átalakulás kierőszakolására 
a társadalmi viszonyokban megrögzött bajok is ; a ked- 
vezőtlen kereskedelmi helyzet, az ipar nyűgökkel ter- 
helt fejletlensége , s a feudális birtokviszonyok, mind 
javítást, átalakítást követeltek , s miután mindezen kö- 
vetelések a kormány rögzött tétlenségén megtörtek, a 
csomó kettévágásában remélték s keresték a megol- 
dás menedékét, s midőn az óra ütött csatlakoztak a 
rázkódás előidézéséhez. 

Mindezen okokhoz még egy járult; egy kézzel 
nem fogható, szemmel nem látható, a népek érzelmeiben 
folytonosan élő , de gyakran szunnyadó, s életjelt alig 
adó eszme, — a nemzetiségi eszme. — Ezen eszme, a 
hosszú béke alatt felébredvén, alakot öltött, titokszerü 
működésével áthatotta a népek érzelmeit, s mielőtt meg- 
neveztetett , mielőtt felismertetett , mielőtt a cselekvés 
terére lépett volna, majdnem észrevétlenül a század ural- 
kodó eszméjévé óriásodott. Az uralkodó eszmék, ural- 
mok tartama alatt , ha nem is minden időszerinti moz- 
galomnak közvetlen okozói , de bizonyosan kísérői és 
éltetői, az uralkodó eszme kissebb nagyobb befolyással 
van a közélet minden nyilvánulásaira, néha mint czél, 
máskor mint eszköz, néha mint ürügy ; nem menekül- 
het tőle sem a hatalom , sem a szabadság, felhasználja 
a bölcsesség, amit vele a nyegleség. Ily mozgató erő 
szerepében működött az az osztrák forradalom előidézé- 
sében, folyamában és mai napigi tartamában. 

E sorok czélja nem lehetett , a magában külön ta- 
nulmányt igénylő tárgy kifejtése, de érinteni kellett 

azt , mint oly tényezőt, mely a rázkódás okait megtér- 
hesítvén, a kitörés siettetését eszközölte. 

Mindezen, talán kelleténél is bővebben részletezett 
okok, hatásuk szükségszerű következményénél fogva a 
fenáiló megrendülését eredményezték, s e tekintetben 
a hatás az egész birodalomra nézve átalánosnak mond- 
ható : de ugyanazon okok, a birodalom egyes alkatré- 
szei átalakulási vágyait , reményeit vagy ábrándjait, 
úgy az átalakulás esélyeit, s annak következményeit 
illetőleg is különböző, egymás közt sokféleképen el- 
lentétben álló, alig, vagy késő jövőben kiegyeztethető 
hatást gyakoroltak a birodalom különböző országaira, 
tartományaira, nemzeteire, osztályaira, s politikai párt- 
jaira nézve. 

A bécsi ismételt forradalmi kitörések szomorú ké- 
pét tüntetik elő a hosszú századok gyámkodása alatt 
megvénhedt kiskorúságban tengődő politikai éretlen- 
ségnek , a biztos czéit nélkülöző iránytalan kapkodás- 
nak, az eszményi radicalismus s a kiválólag bécsi 
nyárspolgári érzelmeknek, az alkotmányos szellem, sőt 
a polgári önérzet hiányának. Nem csoda, ha ily viszo- 
nyok közt az események vezetése szájhős demagógok, 
s éretlen , tanulást kerülő tanulók kezeibe került ; és 
még is ezen utóbbiak, az aula, az egyedüli a bécsi for- 
radalmi tényezők közül, mely a történelem méltánylá- 
sát kiérdemelte ; mert bár, midőn vezérlet után nyúlt, 
szerepet tévesztett, de ifjúkori ábrándjaiért feltétlen önfel- 
áldozással, fanaticus kitartással küzdött és hullott el. 
Sajnos, hogy hiányzott a tekintély , mely e nemes erő- 
nek irányt és hatáskört mutatni képes lett volna. Nem 
csoda, ha ily viszonyok közt a czéltalanul fecsérelt vér- 
áldozat nem szült eredményt; s nem csoda, hogy az 
annyi tüntetéssel fellángolt forradalmi tüz oly hamar 

lelohadt s oly könnyen, mondhatni szívesen kibékült a 
bekövetkezett visszahatás intézkedéseivel; mert azok, 
az eszményi vágyakat s az el nem érhetett szabadsági 
követeléseket specificus bécsi érdekkel, egy öszpontosí- 
tott birodalom sírjából számokra juttatott kövér fala- 
tokkal kárpótolták. 

A prágai, s a lengyelt kivéve átaiában a szláv 
mozgalmak éltetője , a nemzetisági eszme volt ; mely 
azonban sem czéljára, sem feltételeire, sem kiviteli esz- 
közeire nézve kellőleg felismerve és körvonalozva nem 
volt. Majd panslavistieus, majd egy nagy szláv Ausztria 
alkotási, majd országokkénti foederalisticus önállás, majd 
a birodalomnak fajokszerinti esoportozása, majd a fen- 
álló tartományi keretekben hegemónia utáni törekvés 
zűrzavaros vágyai nyilatkoztak. Az egyik vagy másik 
czél elérésére majd radiealis, majd conservativ, sőt tel- 
jesen a kormány kivánataihoz alkalmazkodó irány tar- 
tatott helyesnek. Majd a német, majd a magyar elem, 
majd mindkettő együtt volt ellenséges indulatának, rá- 
galmainak s üldözésének tárgya. Nem csoda, ha ezen 
mozgalmak is , vagy dicstelen enyészetben multak ki, 
mint a prágai, vagy eszközül használtattak fel, mint a 
zágrábi és karloviczi. 

Alig mozdult, rögtön elnyomatott a lembergi, mert 
ha az czéljára nézve határozott irányú lehetett volna is, 
az aristocratia régi bűnei miatt átalános lengyel mozga- 
lommá nem fejlődhetett. 

Teljesen öntudatos volt a nagyobb mérveket nyert 
olasz mozgalom ; de annak iránya kifelé törekvő lévén , 
nem az osztrák forradalmi, hanem külpolitikai elmélke- 
dés tárgyát képezi. 

Osztály- érdekeket illetőleg, versenyeztek ugyan 
befolyás és túlsúly nyerés végett a katonai, egyházi és 

bureaueraticus osztályok , küzdött, bár a színfalak mö- 
gött további fenmaradhatásáért az aristocratia : de ha- 
tározott előnyt csak az addig tényezőképen el sem is- 
mert paraszt osztály nyert. Emberiségi, közgazdászati, 
közbátorsági érdekek követelték a feudális birtokviszo- 
nyok átalakítását, az uri hatalom megszüntetését, a tör- 
vény előtti egyenlőség, s az alkotmányos jogok gya- 
korlatának kiterjesztését. 

Ez az egyetlen eredménye a forradalomnak, de 
ezen eredmény mérhetlen fontosságú , nemcsak társa- 
dalmi, de politikai tekintetben is. Az eddig fenállóalap 
mozgósíttatott, az uj, mielőtt súlya csak távolról is meg- 
mérhető lett volna, elméletileg kijeleltetett ugyan, de a 
nyugalmas behelyezés nem foganitathatott. — Az uj 
alap kijelelés által merőben változást szenvedtek a fen- 
tartó elemek, az értelmiség , a vagyon, a nemzetiségek 
változtatták helyzeteiket, befolyásuk mértékét és hatá- 
sát. Az elhelyezkedés folyama rögösebb lett mint előre 
észlelhető volt , s az uj alap megülepedése, s az arra 
emelendő uj alkotmány betatarozása a késő és bizony- 
talan jövendőnek maradt fen megoldásul. 

Jós tehetséggel birt-e, belátta-e mindezeket Met- 
ternich, s azért iszonyodott az ujitástól , s ragaszkodott 
oly szívósan a fenállóhoz? Önző volt-e, ki a nyo- 
mába toluló özönviz elől akart menekülni, vagy bölcs 
kormányos, ki félt a rozzant bárkát a sik tenger hullá- 
mainak kitenni ? 

Eszeveszett ábrándozok voltak-e a férfiak, kik 
folytonos haladást sürgetve, az első kedvező szél alkal- 
mával kifeszítették a vitorlákat? vagy bátor és józan 
hősök , kik a bárkát a stagnatio által okozahdott mul- 
hatlan rothadástól megóvandók , erős kézzel a tenger 

közepébe hajtották , hogy bár küzdve széllel és vihar- 
ral a tul parton újra alkothassák ? 

Hihetőleg közepén találjuk meg az igazságot. 

Ha az első kelletén túl nem horgonyoz , az utób- 
biak kelletén túl nem feszítenek, sok szelet, sok vihart 
került volna ki a rozzant bárka s kevesebb áldozattal 
lett volna megújítható. 

De ki határozza meg , mennyi része van a történ- 
tekben a kényszerűség hatalmának, mennyi az egyéni 
szabad akaratnak? 

Hazánk alkotmányos beléletére, annak tespedésére 
és haladására s a bekövetkezett átalakulási mozgalmakra 
mind azon előszámlált okok , melyek a birodalom ráz- 
kódását előidézték, túlnyomó hatást gyakoroltak : mert 
bár közjogilag független de a körvonalazni elmulasztott 
állami köteléknél fogva, az államkormányzat magasabb 
közreműködéseit illetőleg, tényleg és jog ellenesen ab- 
solut hatalommal kormányzott államéletünk, inkább 
ki volt téve a birodalmi rendszer hatásának, hogy sem 
azt alkotmányunk védpajzsával semlegesíteni képesek 
lehettünk volna; sajátságos helyzetünknél fogva azonban 
azon okoknak hatása beléletünk retortáin keresztül 
szűrődve, azzal homogén vágyakat, törekvéseket és moz- 
galmakat idézett elő, melyekben csak az átalakulás 
szükségének érzete volt azonos a birodalom egyéb al- 
katrészei törekvéseivel, czélunk annak feltételei és esz- 
közei eltérők sőt némi tekintetben ellentétesek voltak 
azok mozgalmainak czélja feltételei és eszközeivel. 

Metternich rendszere, mely a fenálló fentartásában 
s a tekintély hatályának megőrzésében öszpontosnlt, 
nem volt ellentétben a magyar aristocraticus alkotmány- 
nak, ugy a mint volt, létezésével. 

O bár kényelmetlen akadálynak tekintette adó- 

megszavazási s ujoncz ajánlási vagy megtagadási alkot* 
mányos jogainkat, s mert rendszere nagy erőfeszítést 
igényelt, egy izben ezen akadály félrenyomását alkot- 
mányellenes utón meg is kisértette : de átható pillana- 
tával hamar észrevette, hogy az akadályt könnyen meg- 
lehet kerülni ; s rendszeréhez hiven az alkotmány alaki 
érvényét nyilt megtámadás tárgyává többé nem tette. 

A nemzet némileg biztositva érezvén magát alkot- 
mánya sánczai közt s a haladó kor követelményei által 
is kényszeríttetve; lassanként kezdett kibontakozni szűk 
látköréből, s bár még folyvást azon hitben, hogy a sza- 
badság és haladás aristoeraticus alapon is biztosithatók, 
az 1791. olta megszakított reform terére kezdett lépni, 
de mivel e reformok némi részben, a törvény szer üleg 
láthatlan hatalom befolyását korlátozni vagy ellenőrizni 
voltak vagy lehettek irányulva, Metternich szükséges- 
nek találta, a fenálló megtartása érdekében, azok ellen 
akadályozólag lépni föl. S ezentúl politikájának feladata 
oda irányult, hogy a magyar alkotmány conservatioja 
szolgáljon akadályul a politikai szabadság és befolyás, 
ugy a bekövetkező democraticus átalakulás ellen. 

S midőn 1 832-től kezve a democraticus irány mind- 
inkább észlelhető lett: a kormány, bár rendszere vénhedt- 
ségének érzetében kissebb erélylyel, s több több követ- 
kezetlenséggel , de folytonosan ellentétbe tette magát 
a nemzet haladási vágyaival. 

Igazságtalanok volnánk ha el nem ismernénk, 
miszerint a kormány rendszeréből folyó ellentétesség- 
nek hatása, reánk s alkotmányos életünkre nézve ko- 
rántsem volt oly nyomasztó , mint a többi tartomá- 
nyokra nézve ; s ezt a nemzet alkotmányos érzületén, 
s nagyobb politikai fejlettségén kivül , közvetlen kor- 
mányférfiainknak , főkép a bölcs József nádornak, s 

az egy Pállf y Fidélt kivéve, hazafiúi érzületű cancellá- 
rainknak köszönhetjük. 

Elmondhatjuk, hogy a jóságos Ferdinánd ország- 
lásának korszaka, utóbbi három századunknak legde- 
rültebb napjai közé tartozik. 

A haladás minden irányban megindult, de a kor- 
mány akadékoskodó közbevegyülése által folyvást el- 
lenzéki jó kedvében lévő nemzedék a haladás fejlődé- 
dését lassúnak, rögösnek s kétes kimenetelűnek találta ; 
legnemesebb, legönzéstelenebb szándékaiban, mint az 
örökváltság és közadózás kérdéseiben nem támogattatván 
a kormány által, annak jó akaratában bizalmat nem he- 
lyezhetett, és folyvást aggódott , hogy az eddigi vívmá- 
nyok is egy kedvező alkalommal viszszútra fognak te- 
reltetni. Ezeken kivül meggyőződött, hogy az eddigi 
közigazgatási rendszer mellett, s az eddidi szűk alapon 
többé sem az alkotmány sem a haladás nem biztosithatók. 

így előkészitve, ily szellemtől áthatva találta az 
országgyűlésen együtt tanácskozó rendeket a franczia 
forradalom kitörésének hire. 

Az 1830. országgyűlés is egy hasonló forradalom 
hatályának korszakában ülésezett, s bár annak varázsa 
is több ponton gyújtott Európában : a mi országgyűlé- 
sünk nyugodtan, sőt lovagias kegyelettel végezte a kö- 
zépkor tiszteletre méltó egyik hagyományos szertartá- 
sát, a koronázást. 

A fentebb vázolt okok befolyásánál fogva, most e 
hirnek szükségkép más hatást kellett gyakorolni. Most 
is ugyanazon aristocratia foglalta el a törvényhozás 
tábláit, szintoly loyalis hűséggel, s alkotmányos kegye- 
lettel vértezve, épugy kiváltságos osztály által utasítá- 
sokkal ellátva, az uri birtokjog anyagi haszna által, 

szintúgy érdekelve ; de egyszersmind az átalakulás kény- 
szerűségének érzetétől áthatva. 

S ez a külömbség az 1830-ki és 1848-ki helyzet 
közt. A mi akkor néhány nemesebb kebel vágya, vagy 
magasabb szellem ábrándja volt csak, az már közérzü- 
letté fejlődött, mely az első nyilasra kiáradt, mint zsi- 
lipet szakasztott folyam. 

A kor embere épen felszínen volt, és szerencsésebb 
mint Verbőczy, ki szónoklata hatalmával a nemzetnek 
csak egyik felét volt képes megnyerni, ő a nemzet leg 
nagyobb részét elvarázsolta. 

O szóllott : „emeljük fel politikánkat a körülmé- 
nyek színvonalára; merítsünk erőt a dynastia iránti 
hűség érzetéből ; merítsünk erőt a rajtunk fekvő fele- 
lősség s polgári kötelességünk érzetéből, nagy körülmé- 
nyekhez illő, nagyszerű határozottságra." 

És a nemzet követte őt, akkor is, midőn a program- 
mot megváltoztatta, követte egész a válutig. 

Verbőczy szónoki hatalmának következméye lőn 
a másfél századig önálló Erdély, Kossuth szónoki va- 
rázsának következményeit az utókor fogja számba ven- 
ni és feljegyezni. 



Nem a véletlen , nem a pillanatnyi elragadtatás, 
nem is a forradalmi eszmék ragálya, s épen nem egy 
ember szónoki hatalmának varázsa, hanem hoszszú 
előzmények természetes fejleménye volt mind az, mit 
az 1848-ki rendi országgyűlés teremtett; de azt nem ta- 
gadhatni, hogy a végkifejlés esélyére nézve befolyás- 
sal voltak azon tényezők is. 

Hoszszú, akadályokkal rakott, rögös út áthaladás 
sa után, rögtön a magaslaton találta magát a nemzet ; 
egy meredek lejtőn kell még átrohanni, s ott a régen 
óhajtott czél. Tétovára nem volt idő, mert ha önként 
nem megyünk , lelöketünk, viszsza térni épúgy lehe- 
tetlen mint megállapodni. A nemzet határozott, bátran 
ereszkedett a lejtőre, s a nélkül hogy kezét vagy lábát 
öszvezúzta volna, czélnál volt. 

Sajnos, hogy a lejtő útja síkos levén, a czélnál to- 
vább futott, vagy ha jobban tetszik, tovább tolatott. 

Bátran és biztosan állithatjuk, hogy maga az or- 
szággyűlés, nem haladt túl a czélponton. 

A törvényekben 'melyeket alkotott, nincs semmi 
forradalmi, nincs semmi mi az állam lételét, az állami 
kapcsot veszélyeztetné, vagy a haladást lehetetlenné 
tenné. 

Azt azonban tagadni nem lehet, hogy a fentebbi 
két szempontot kivéve, még akkor biztosan kiszámítani 
s meghatározni nem lehetett, hova és mennyire fog 
terjedni a törvényekben letett elvek hatálya, mi lesz 
közelebbi és későbbi következménye. 

Hoszszabb , békés és nyugodt időszak kívántatott 
volna arra, hogy biztosan meghatározhassuk: feltartha- 
tó-e és mily mérvben a nádori teljhatalom ? öszvefér-e 
és mennyiben a külön hadsereg a monarchia biztonsá- 
gával ? van-e alap és elég érettség a nemzetben a fele- 
lős parlamenti kormány rendszer tartós meghonosítá- 
sára? egyeztethető-e és menny ibeu ezen rendszer a mu- 
nicipalis önkormányzattal? tág-e, szűk-e a megállapí- 
tott választóképesség? átalában meg van-e a helyes 
arány a fentartó elemek és szabadság kívánalmai közt ? 
ki tudta volna akkor meghatározni , mily intézkedést 
fognak követelni a monarchia két külön alkotmányos 

részének közös viszonyai ? ki tudna mind e kérdésekre 
ma is biztosan megfelelni ? 

Minden felelet csak az elméletből veheti érveit, 
tapasztalat utáni érveket nem hozhat elő senki. 

A nyugodt idő, mely a gyakorlat hatályát kifejt- 
hette volna, hiányzott s hiányzik ma is. 

Egyik fél — a hatalom, az elmélet utján megtámadta 
azon tör/ényeket, s ma ezen támadás okozta zavarokra, 
mint tapasztalatra hivatkozik azok ellen. Az okot oko- 
zatnak véli, vagy az okokat felcseréli. 

A nemzet is és hatalom is követtek el hibákat. 

Amaz, midőn tál ment a czélon s eltért a hagyó 
mányos politika irányától , kitevén magát a lehető- 
ség veszélyének , hogy nyugot által fegyverrel hódit- 
tassék meg. 

Emez, midőn a nemzet által békére nyújtott kezet 
ridegen viszszataszitotta ; midőn a zavar elfojtása végett 
külsegélyhez folyamodott; midőn a boszszu uralmát a 
kellő mértéken túl meghoszszabbitotta ; midőn a gyü- 
mölcs elsajátítása végett, kivágta magát a termő törzsöt; 
midőn a birodalom fenállhatásának egyetlen alapját ig- 
norálva , kétes kimenetelű kísérletekhez folyamodott , 
midőn a históriát megtagadta s elméleti tabula rását 
csinált ; midőn az állam alakulás alapjául, a kölcsönös 
érdek helyébe, a nemzetiségi eszmét elfogadta, vagy 
legalább elfogadásának látszatára magát felhasználtatni 
engedte. 

Sajnos hogy mind ezen politikai hibák, azon ural- 
kodó kormányzásához vágynak köttetve , kinek szemé- 
lyes tulajdonai teljesen képesek arra , hogy hódolatun- 
kat kivívják, s a mi tulajdonaink alkalmasak arra, hogy 
az ő rokonszenvét kiérdemeljék. 

Ismerjük el, hogy ezen rokonszenv kifejlődését 

hoszszu ideig gátolták a viszonyok viszszássága, s az 
általunk elkövetett politikai hiba és ismerjük el hogy 
nem ok nélkül gátolták. 

A forradalom hatályának korszaka még nincs 
befejezve : de két mentő horgony megmaradt számunkra. 
Nyugot által , mint még eddig soha , most sem let- 
tünk meghódítva fegyverrel. Bár mit ítéljünk egyébként 
utolsó dictatorunkról ő e részben az alakot is megmen- 
tette. Annyi külömböző absolufcisticus rohamok ellen, 
inertiánk erejével megmentettük az országos önhatóság 
és alkotmányosság elvét. 

E két horgony mellet, két nevezetes lépés történt 
a kibonyolodás felé. Egyik a nemzet részéről , midőn 
1861-ben a multakra ünnepélyesen fátyolt vetett; a 
másik a fejedelem által, midőn az alkotmány eljátszás 
elméletét elvetve, azt elvben elismerte. 

Az alkalom nyitva van , a kölcsönösen közeledő 
lépések megtételére. 

IX. FEJEZET. 
Az osztrák állammali szövetkezés eredménye. 

Átfutva a fentebbi vázlatban hazánknak a Habs- 
burg dynastia alatti történetén, megfelelhetünk e mun- 
ka 1-ső fejezetében feltett azon 4-ik kérdésre : 

Megcsalta e az önfentartási ösztön nemzetünket, 
midőn a Habsburg dynastiát a magyar trónra meghiván 
az által a \ szomszéd nyugoti tartományokkal , a fe- 
jedelem személye kötelékénél fogva , államszövet- 
ségbe lépett ? 

Véleményem szerint egész határozottsággal nem- 
mel felelhetünk. 

Számtalan viszontagságok közt, megfogyva bár, 
de törve nem, fentartottuk az országot mint egészet 
régi határai közt, mint jogilag önállót mint alkotmá- 
nyost ; megőriztük fajunk nemzetiségét s annak a hon 
határain belőli hegemóniáját; haladtunk a polgáriso- 
dásban, s biztosítottuk a tovább haladást. 

A velünk egykorú, vagy nálunk idősebb közép- 
kori szomszéd államok többnyire ennyi szerencsében 
sem részesültek. 

A keleti császárság régen elenyészett ; népei szá- 
zadok óta barbár hóditók járma alatt nyögnek. 

A nyugoti német császárság mint ilyen megszűnt 
létezni , s helyét a polgárisodásban, miveltségben s 
jólétben előhaladt, de apró, és politikai hatás nélküli 
államok foglalták el. 

Lengyelország felosztva , s jövője iránt kétségbe 
esve hozza áldozatait koronkinti nemzedékei virágjából. 

Csehország nem csak önállóságát, de alkotmányát 
és nagy részben nemzetiségét is elvesztette. 

A burgundi, és a franczia területen létezett több 
királyságok, a spanyol önálló tartományok, Scotia, Ir- 
land rég elvesztették önállóságukat, s némelyik nem- 
zetiségét is. 

A nálunk fiatalabb állam, az ozmán birodalom, 
tengeti ugyan még önállóságát, de a civilisatioban el- 
maradt tőlünk. 

De hát megmaradásunknak az-e az oka . mert az 
Ausztria birodalomhoz csatlakoztunk ? 

A következő okok, igennel kényszerítenek felelni : 
aj Acivilisatio érdekei, Európa biztonsága azt köve- 
telték, hogy itt, Európa közepén, egy nagy és erős 
állam alakuljon. Magyarország középkori határai közt 
sem elég nagy , sem elég erős nem volt e követelmény- 
nek megfelelni. Határait a nyugoti és keleti nyomás 
miatt nem terjeszthette, s ezért és több benső okok miatt 
is, erejét ki nem fejhette. Szügsége volt hát oly szövet- 
ségre, melyben önállósága megőrzése mellet, a fentebbi 
követelménynek megfelelni ígérkezzék. 

b) A szövetség, melybe lépett , mig egyfelől a keleti ha- 
tást paralysálta, más felől a nyugoti nyomásnak vagy el- 
nyomásnak is élét vette. Mert mig nyugot, illetőleg a 
német elem egy részről némileg kielégítve látta magát 
az által, hogy a magyar trónra német fejedelem s német 
befolyás jutott, más felől zálogot nyert az iránt, hogy 
a magyar nemzet sem önállólag sem mással szövetkezve, 
az ő érdekei és biztonsága ellen, ellenségkép fel nem 
léphet ; s igy , mert kelet ellen is védbástyául tekintette, 
önfentartási ösztönből nyugot hatása megállapodott azon 
pontnál, hol megsemmisülésünk kezdődött volna. 

c) Az uralkodó ház érdeke kívánta, hogy a ma- 

M AGYARORSZÁG HELYZETE. 1 3 

gyár birodalom se be ne olvasztassék a német csá- 
szárságba, sem annak egyenes befolyása alá ne juttas- 
sák: mert hogy a választástól függő koronára való 
igényének, s ottani hatalmának biztosítására kellő ha- 
tást gyakorolhasson, szüksége volt attól független ura- 
lom segélyforrásaira. 

d) más felöl, hogy az uralkodó ház hatalmának 
túlsúlya a mind inkább önállóságra vergődött német 
fejdelmek uralkodó jogait fel ne szívhassa, ezeknek 
állott érdekökben, hogy Ausztria, Magyarország beol- 
vasztása által, az egyénsúly mérlegét ellen ök ne for- 
dítsa. Ezen okokból őseink hazánkra nézve szerencsének 
tartották azt, hogy a njagyar király egyszersmind né- 
met császár is. 

e) I-ső Leopold óta az osztrák uralkodó ház, a 
német birodalomtól független, saját állandó nagy had- 
sereggel bírván, megszűnt ugyan a német birodalmi 
kapocs fontossága s növekedett ránk nézve a veszély, 
hogy a kormányon ülő férfiak azon , még ugyan ha- 
tározott alakot nem nyert, de elvitázhatlanul kitűzött tö- 
rekvése, — az osztrák uralom alatti külön országokból, 
egy központosított birodalmat alkotni, teljsedésbe megy : 
de az eféle többször s több alakban tett kísérleteknek 
ellentállani, s azokat meghiúsítani, mindenkor elég erő- 
vel bírtunk. S ezen erőnek ma is élő öntudata elegendő 
bizonyíték arra nézve, hogy őseink nem követtek el 
hibát, midőn oly szövetségbe léptek, melynek hatását a 
nemzet ellensúlyozni képességgel bir. 

Ha gyengébb lett volna a hatalom, melylyel szö- 
vetkeztünk, a szövetkezés czélja, a keleti hatás elleni 
védelem nem lett volna elérhető ; ha tulnyomólag erő- 
sebb, nem tarthattuk volna fel alkotmányos önállásun- 
kat. A német birodalomnak nem állott érdekében ezen 

túlnyomó erőt kölcsönözni , s igy a personális unió 
alapján lett szövetkezésünk, kölcsönös érdekeinket elé- 
gité ki. 

f) Az osztrák birodalom népeinek érdeke sem kí- 
vánta, hogy önállóságunk megsemmisíttessék : mert a 
birodalomban egyedül mi tartottuk fel a szabadság és 
alkotmányosság elvét, mely ly el ha mi birunk, ők iő 
előbb elérhetni remélették , mintha mi is elvesztünk 
volna. 

h) érdekében állott kölönösen a német népnek, 
hegy alkotmányunkat és vele öszveforrt nemzetiségün- 
ket megőrizzük : mert ha mi megszűnünk alkotmányos 
magyar nemzet lenni, mi ránk nézve egyenlő a végel- 
pusztulással, helyünket nem a német, hanem a szláv 
elem foglalta volna el, Ausztria pedig mint szláv állam, 
tartósan fen nem állhat. 

i) De nem állott érdekében magának az uralkodó 
háznak sem, hogy Magyarországot akár absolut hatalom 
alá kényszerítse, akár a birodalomba beolvaszsza : mert 
a leigázott nemzet kevés súlyt kölcsönzött volna a bi- 
rodalomnak. Hogy mindez ismételve megkísértetett, 
azon aberrationak tulajdonitható, melyet gyakran el- 
követ a korlátlan vagy korlátlanságra vágyó hatalom, 
rendesen saját kárára, 

k) Mind ezen okok , mind ezen érdekek azon idő 
szerint nem voltak feltalálhatók más szövetkezés lehető 
esélyeiben. 

A törökkel nem szövetkezhettünk, az csak hódola- 
tot fogadott el nem szövetkezést ; vele és általa elvá- 
lasztattunk volna nyugottól, a polgár isodást ól, s vagy 
hitünket vagy nemzetiségünket, vagy mindkettőt fel 
kellett volna áldozni. 

Erdély, sőt némileg a Dunai tartományok is, 

13* 

azért nem lettek törökké, mert Magyarország állott. 
A Lajtáig terjedő török birodalom más irányt adott 
volna Európa alakulásának s a polgárisodás haladását 
fel tartoztatta volna. 

A német birodalomba, egy önálló fejedelem alatt 
nem olvadhatott be Magyarország, mert ez esetben a 
Habsburgház uralmi vágyaival és a törökkel egyszerre 
megvívni képtelen lett volna , és Németország egyiktől 
sem oltalmazott volna meg. 

A szomszéd tartományok sem önállósággal, sem 
erővel nem birtak, Lengyelország magával meghasonlva, 
ha távolsága számba nem vétetik is , sulykölcsönzés 
helyett éjszaki bonyodalmakba sodort volna, s nyugot 
és kelet ellen csak egy áron lettünk volna megvédve : 
az orosz iga árán. 

1) Önerőnkkel középkori önállásunkat fen nem 
tarthattuk , nem , még azon esetre sem, ha belső okok 
erőnket meg nem zsibbasztják : mert a nyugoti és ke- 
leti hatás egyiránt ellenséges irányú, egyiránt nyomasztó 
volt, előbb hajlandók egymásközti osztályra, mint en- 
gedésre. 

Ezen igazságot el kell ismernünk, még ha sértené 
is nemzeti öntudatunk hiúságát ; de észszerüleg nem is 
sértheti azt , mert a nehézségek közti menekülés emeli 
és nem sérti az öntudatot. 

Áldjuk őseinket, kik minden akadályok közt meg- 
találták a helyes utat, és kövessük nyomdokaikat. 

X. FEJEZET. 
A nemzet jövője. 

Ennyi viszályok közt , küzdve és annyiszor me- 
nekülve, épen e mai válságos perczekben nem felesle- 
ges azon kérdés : 

Van - e világtörténelmi oka fenmaradásunknak ? 
bevégeztük-e hivatásunkat, van-e még jövendőnk? 

Ha magunkat önámításban ringatni nem akarjuk, 
észrevehetjük , hogy mind a német, mind a szláv elem, 
ma, ezer évi itt létünk után is, kétkedésben van állami 
jogosultságunk iránt, és találtatik közöttük nem egy, 
ki saját nemzete érdekében előnyösnek tartaná, ha visz- 
szamennénk oda , honnan jöttünk. Az ilyenek azt hi- 
vén örömest, minek teljesülését óhajtanák, a feltett kér- 
désre nemmel fognak felelni, és előhoznak több érvet 
állításuk támogatásául. Elmondják , hogy a magyar 
nemzet csak negatív, ellenzéki képességgel s annak 
czafrangjaival bir, mint a szónoki tehetség ; de alkotni 
rendezni , fentartani nem képes ; a jármot ugyan nem 
tűri , de a szabadsággal élni nem tud ; egyedül aristo- 
craticus légkörben élhet, a democratiában el fog csene- 
vészni ; fajszaporítási képessége csekély lévén , heves 
vérmérséklete s túlzásai , s különösen a gyenge nemze- 
dék nem ápolása folytán a halandóság nagyobb arány- 
ban apasztja, mint a többi különben is szapora fajokat, 
miért ezek által számarányban túlszárny altatván, a to- 
vább fel nem tartóztatható democraticus viszonyok közt 
előbb anyagilag, majd szellemileg, végre politikailag is 
túl fog szárnyaltatni. Elmondják, hogy az igy túlszár- 
nyalt nemzet, egyébként is testvér és rokon nélkül áll- 

ván, mint a saját földéből kivett s a honos növények 
által beárnyékolt fa, ha még oly délczeg és erős is kü- 
lönben, lassanként el fog száradni, és szerintök ezen ki- 
száradás, aránylag csak rövid idő kérdése. 

Ha elszorul is szivünk , midőn az előadott érvek- 
nek igazságát nagy részben el kell ismernünk, még is 
a nélkül, hogy ábrándokba ringatnánk magunkat, hig- 
gadt megfontolás után biztosan védhetjük azon állítást, 
hogy ezen nemzet nem ok nélkül él itt, és igy jöven- 
dője is van. 

Bár mennyire változtak is az európai viszonyok, 
haladt a polgári sodás, változtak az államok és azok ér- 
dekei : lényegben és legfőbb vonásokban, ma is ugyan 
az Közép-Európa helyzete, mint volt ezer év előtt. 

Arnulf császár a német elem segélyére hivta é 
földre őseinket a szlávok ellen, ezen segélykérés ma 
sem vesztette el érvényét. 

A IX. században a német elem e földön nem volt 
képes államot alkotni : ma ugyanazon okoknál fogva 
nem lenne képes. 

Németország , ma inkább mint ezer év előtt, apró 
államok szövetsége lévén, nem bir az öszpontosított erő- 
nek hatásával és politikai sulylyával ; és igy nem elég 
erős arra, hogy a nagy szláv tömeggel élethalál harczra 
keljen, annyival inkább nem képes arra , hogy azt , a 
nemzetiségi öntudat felébredése után, beolvaszthassa. 
S ha talán a jövendő , hosszú küzdelmek árán az egy- 
séget megalapítandja is, soká, talán soha nem lesz kény- 
szerítve arra, hogy délkeleti Európában önfentartása 
végett egy új német állam alakításának küzdelmeibe 
bocsátkozzék; önfentartása érdekében egy semleges 
vagy szövetséges elem szomszédsága a biztonság több 

előnyeivel kínálkozván, mint a kétes kimenetelű hódí- 
tási kísérletek. 

A szláv elem, ma is mint ezer év előtt, több ágakra 
oszlik, melyek jellemöket, érdekeiket, vágyaikat illető- 
leg máig sem közeledtek egymáshoz; a civilisatióban 
aránylag mindegyik hátramaradt; külön véve egyik 
sem bir beolvasztási képességgel ; a melyik pedig hó- 
dítási képességgel bir , annak kormányzata ellentétben 
áll a szabadság és nyugoti műveltség érdekeivel, és hi- 
vatása éjszakkelet, nem nyugat felé irányul. 

Ha ezen kiváló ág maga, vagy a többiekkel tömö- 
rülve, a mi földünkön államot alakítván, közvetlen ál- 
lami szomszédságba jőne a német elemmel, a nehézke- 
dés törvényénél fogva , a súrlódás , majd az élethalál 
harcz kikerülhetlenné válnék, a polgárisodás veszélyére. 

Ezen veszély elhárítása végett, a szükségesség kö- 
vetelményeként kell létezni egy semleges elválasztó 
elemnek, mely mindegyiknek és a polgárisodásnak ér- 
dekében, a világbéke , a külön fajok önálló fejlődése, s 
a haladás biztosítása kapcsául szolgáljon. 

E semleges elem, ezen kapocs, mi vagyunk. 

Kelet és délkelet jövője az egész, de főleg Közép- 
Európa jövőjével szoros viszonyban van. Képes lesz-e 
ott az ozmán törzs fentartani uralmát és meddig ? fog-e 
támadni egy második prófétájok, ki az Izlam mámorá- 
ból kiragadván, a nyugoti polgárisodásnak megmentse 
e nemes és őserejü fajt; vagy végképpen megmarad az 
ásiai fatalismus bilincseiben , mely előbb utóbb de mul- 
hatlanul visszaszorítja Ásiába ? még ma biztosan meg- 
határozni nem lehet. De mindkét esetben nehéz vajú- 
dások közt fog Kelet-Európa rendezett állam- viszonyok- 
ba helyezkedni. Ezen vajúdásokkal járó bonyodalmak 
körébe bevonathatik Közép-Európa is, főleg az osztrák 

birodalom ; s ezek közt mi, védőleg vagy támadólag, 
közbenjárólag vagy semlegesítőleg , inkább vagyunk 
szerepre hivatva , mint a merőben nyugoti jellemű né- 
met elem. 

De nemcsak a német és szláv fajok, nemcsak nyű- 
göt és kelet, a civilisatio és barbarismus közti közvetítés 
a mi hivatásunk. 

A magyar nemzet , és ez méltán az ő legnagyobb 
büszkesége, a legnehezebb viszonyok között, szakadat- 
lanul fentartott és megőrzött egy elvet, még akkor is, 
midőn egész Európából száműzve csak a Szigetország- 
ban tálát menedéket , az alkotmányos szabadság elvét ; 
ezért küzdött , vérzett és fogyott , de hozzá soha egy 
perczig hűtlen nem lett. A szláv törzs egyes ágai ezen 
vérrel őrzött alkotmány menhelyében találtak menedé- 
' ket és éltek jobb napokat mint többi rokonai ; itt men- 
tették meg jövőjük horgonyát a délszlávok; s talán 
utódaik hálásabban fogják ezt elismerni, mint a jelen 
nemzedék, mely lábai alól kirúgván a multat és jelent, 
a légben kapkod bizonytalan jövő után. 

A polgárisodás, az alkotmányosság, nyugot és ke- 
let, szláv és német fajok érdekei, nem csak megenge- 
dik tehát, de sőt követelik, hogy itt ezen a földön ma- 
gyar állam létezzék ; mig pedig ezen történelmi köve- 
telmény s annak okai meg nem szűnnek, a magyar 
nemzet történelmi missioja sem szűnik meg. 

A legnyugottabb meggyőződéssel felelhetünk te- 
hát a feltett kérdésre : a magyar uemzetnek hivatása még 
meg nem szűnt, s igy jövője is van. 

XI. FEJEZET. 
Politikánk iránya. 

Ha hivatásunkat ismerjük, nem nehéz politikánk 
irányát, legalább elméletben és legfőbb vonásokban 
körvonalozni. 

Korunk iránya sem tér el, a történelmi emberiség 
azon törekvésétől, melyszerint a haladás és polgáriso- 
dás érdekében , folytonosan nagy államok alkotásában 
vajúdott, ezen általános irány mellett, egy Közép-Euró- 
pai nagy állam létezését pedig Európa biztonsága is 
követeli. Ki ezen tétel igazságát elismerni hajlandó, 
kénytelen belátni azt is, hogy sehol, talán az egész föl- 
dön, nem nehezebb nagy állam fentartása mint itt. Dél- 
nyugoton, és délen a latin fajok, éjszakon a skandináv 
és szláv elem, éjszaknyugoton a germánok nyelv, faj, 
jellemrokonsága földrajzi s más természeti viszonyok 
egyformasága, nyugoton a cultura, éjszakon a még 
sokáig tartható kényuralom hatalma, s a históriai ala- 
kulás érvényénél fogva, kevesebb nehézségek mellett 
alkothattak s tarthatnak fen nagy államokat. Ellen- 
ben itt a délkeleti Közép-Európában, mind a földirati 
mind az ethnographiai , mind a históriai viszonyok 
nehezítik a nagy állam fentartását; annyira, hogy va- 
lóban bámulnunk kell azon érdek-közösség erejét , 
mely lehetővé tette, hogy egy család körüli csoportulás 
folytán, oly ellentétes elemek századokig egy állam- 
szövetségben maradhattak. 

Mint a történelem fonalán kimutatni igyekeztünk, 
mi magyarok magunk középkori országterületünk 
mellett, szövetkezés nélkül, e nagy államot nem voltunk 

képesek megalkotni, és a ini mindenek fölött lényeges, 
ma sem vagyunk. 

Politikánk egész iránya attól függ, elismerjük-e 
teljes meggyőződéssel ezen tétel igazságát. 

Volt idő, midőn nekem is kételyeim voltak e fö- 
lött, s ifjúi lelkesedéssel álmodtam a ,. Hungária fara de 
se" szép álmait. Es nem az átélt események, nem is a 
lecsilapult vér, hanem történelmi tanulmányaim vezet- 
tek azon tétel valósága iránti keserű meggyőződésre. 

Ki velem egy véleményen van, méltán teheti a 
kérdést, melyik azon szövetkezés, mely ránk nézve elő- 
ny ösebb és lehetséges is, Ausztria-e, kelet-e, délkelet-e, 
éjszak-e , vagy nyugot , vagy egy duna völgyi confoe- 
deratio, a Németországhoz csatlakozandó osztrák - né- 
met tartományok kizárásával? 

Elismerem, hogy e kérdés taglalásánál a törvé- 
nyességi s hűségi kötelezettség, csak egy feleletet tesz 
lehetségessé, én mind azon s más lehető okok mellőzé- 
sével, meggyőződésből hiszem, hogy valamint a 16-ik 
század elején, ugy ma is legelőnyesebb lehetséges szö- 
vetkezés a fejedelem személye közösségének köteléke 
által öszvetartott osztrák birodalmi szövetkezés. 

E tételt indokolni feleslegesnek tartom, mert a 
sajtó viszonyok nem engednék meg a netalán ellen- véle- 
mény üek részéről a czáfolatot. 

Mondhatná valaki, hogy ezen tétel iránt nem kell 
meggyőződést szerezni, ez tény, melyet elfogadni kö- 
telesség, tagadni felségsértés. 

Én e véleményt nemcsak nem osztom, de sőt erő- 
sen hiszem, hogy politikánk alapjának és irányának 
meghatározása attól függ, miként vagyunk azon tétel 
iránt meggyőződve. 

Ha abban kételkedünk, hogy Ausztriávali szö- 

vétségünk országos alkotmányos és nemzeti érdekeink- 
kel öszveegyeztethetö-e ? vagy ezt épen tagadhatjuk : ez 
esetekben , politikánk feladatául a szövetség szétbontá- 
sát kell kitűzni s jó előre szétnézni a jövő szövetség 
iránt. E politika lehet határozott és következetes, átlát- 
szó az ösvény, melyet ennek a közös ügyek és nem- 
zetiségi kérdésekben követni kell. 

Szintén tiszta és határozott a helyzet, ha meg va- 
gyunk győződve, hogy Ausztriávali szövetségünk, az 
adott viszonyok közt érdekeinkkel inkább öszveegyez- 
tethető, mint bármely más lehetséges szövetkezés. 

Azok vágynak félszeg helyzetben, kik ezt el nem 
ismervén az ellenkező politika terére lépni, elég bátor- 
sággal nem birnak. 

Nekünk, kik e nézethez nem csatlakozunk, szövét- 
nekként világol őseink hagyományos politikája , kik 
es&élyesen megtudtak alkudni a körülményekkel, midőn 
arra szükség volt; mintáz ellentállási záradék eltörlése, 
az örökösödés és a pragmatica sanctio elfogadása al- 
kalmával; kik minden erejökkel ellentálltak minden 
oly kísérletnek, mely e szövetkezés czélját önállásunk, 
alkotmányunk és nemzetiségünk biztosítását fenyegette; 
kik soha nem feledték el, hogy noha elfogadtuk nyű- 
göt vallását és culturáját , de érdekeink kelet által is 
érintve vannak, s a kettő közti egyensúly mérlegét, az 
adott viszonyokhoz képest többnyire helyesen eltalálták. 

E politika megmutatja az irányt, melyet a közös 
ügyek és nemzetségi kérdésekben , a délszlávok és ro- 
mánok irányában követnünk kell. 

Ezen politika mentheti meg nemzetünket azon, 
talán késő jövőben, de minden hihetőség szerint kitö- 
rendő nagy harczokban , mely az olasz és német egy- 
ség s a keleti viszonyok kifejlődése után a szláv és né- 

met elem közt fog vívatni , mint megmentette a maho- 
medan és keresztyén népek közti hoszszú tusák alatt. 

Sajnos hogy ezen lehetőséget a németek különösen 
a bécsi centralisták teljesen figyelmen kivül hagyják ; 
pedig a szláv kérdés megoldása nehezebb lesz mint a 
magyar kérdés megoldása , kivált ha annak kulcsát ők 
magok készakarva elvesztik. 

Véleményem szerint tehát nekünk, sőt utódainknak 
is ragaszkodni kell őseink politikájának fő irányzatá- 
hoz: de szükség azt a kor és viszonyok követelmé- 
nyeihez alkalmazni. 

Különösen két feladat látszik előttem sürgetőleg 
követeltnek. 

1) Szükséges magokkal azon nemzetekkel, melyek- 
kel egy uralom alatt élünk, szorosabb nemzetközi 
szövetségbe lépnünk, barátságosan elintéznünk közös vi- 
szonyainkat, tisztázni helyzetünket, sbiztositani kölcsö- 
nös érdekeinket. 

Ezt követeli anyagi és szellemi érdekeink sokszo- 
ros érintkezése. Alkotmányaink kölcsönös méltánylata, 
az absolut irányzat elleni kölcsönös vállvetés , haladá- 
sunk akadálytalanná tétele. 

2) Törekednünk kell Ausztria magasabb politikája 
vezetéséhez aránylagos befolyást biztosítani. 

* Hiában ámítanánk magunkat azon tévhittel, hogy 
mi elég vagyunk magunk magunknak ; a legkiterjed- 
tebb municipalis szabadság, még ha biztosítva volna is, 
nem óvja meg többé érdekeinket, ha ott, hol a külpoli- 
tika, a kereskedelmi érdekek, a nép vére és vagyona 
felett rendelkeznek , befolyásunk nincs , írott malaszt 
marad mind szabadságunk mind alkotmányunk. 

Ezen két czél elérése végett szükséges, országos 
önállóságunk megóvása mellett eddigi municipalis sepa- 

ratismusunkból kilépni ; mikor, mennyire, mily biztosí- 
tékok s fentartások mellett? e kérdésekre minden egyes 
esetben eszélyesen kell határozni a nemzetnek. 

E soroknak s e sorok szerzőjének nem lehetett czélja 
részletekbe bocsátkozni; ez a tényleges és napi po- 
litika feladata ; szerző pedig csupán elmélkedik és ta- 
nulmányoz. 

Mondhatják és mondani is fogják sokan, hogy a 
politika teréni elmélet hiu idővesztegetés. Lehet , hogy 
igázok van. 

Szerző bátorkodik más véleményben lenni , azt 
tartván, hogy mivel a történelemben hézag nincs, az 
öszvefüggés és fejlődés lépcsőzetét és annak ok ait für- 
készni, észlelni, s belőle tanúságot meríteni, practicus 
hasznot eredményez. 

Ily hatást nem tulajdonit szerző ezen igénytelen 
soroknak, óhajtaná azonban, ha lenne azon sikerők, hogy 
erősebb szellem erősebb tollal tisztázná az itt felületesen 
vázolt eszméket; igy lenne elérve azon czélja, hogy esz- 
mecsere által okuljon a nemzet saját érdekében. Mert : 

Félix qui poterit rerum cognoscere causas. 

